
Dezbaterea organizată de Institutul Internațional 
de Teatru asupra importanței improvizației în pregă- 
tirea actorului a întrunit, în sala Studioului Institu- 
tului de Artă Teatrală şi Cinematografică „I. L. Ca- 
ragiale“, un numeros auditoriu, compus din regizori, 
actori, critici și pedagogi de teatru. Au luat parte 
reprezentanți a 24 de țări: Anglia, Austria, Belgia, 
Canada, Columbia, Cuba, Finlanda, Franța, Grecia, 
India, Israel, Italia, Olanda, Republica Democrată 
Germană, Republica Federală Germană, Republica 
Populară Bulgaria, Republica Populară Polonă, Re- 
publica Populară Romînă, Republica Populară Un- 
gară, Republica Socialistă Cehoslovacă, Republica 
Socialistă Federativă Iugoslavia, Statele Unite ale 
Americii, Suedia, Uniunea Sovietică. 

G. Dem. Loghin, regizor, prorector al I.A.T.C. 
„l. L. Caragiale“ ; Michel Saint-Denis, regizor, preșe- 
dinte al Comisiei I.T.I. pentru formația profesio- 
nală ; V. O. Toporkov, actor, artist al poporului al 
U.R.S.S., profesor la M.H.A.T., au prezentat refe- 
rate cu privire la rolul improvizației în pregătirea ac- 
torului. Au prezentat exemplificări: Institutul de 
Artă Teatrală și Cinematografică „I. L. Caragiale“, 
Universitatea din Kansas, Academia de Artă Drama- 
tică din Roma şi profesorul de mişcare scenică şi 
regizorul Jacques Lecoq. Au avut loc dezbateri am- 
ple, timp de cinci zile. 

Publicăm textul prescurtat al referatelor şi o 
sinteză a dezbaterilor, urmînd să revenim asupra pro- 
blemelor profesionale importante relevate de colocviu. 

GEORGE DEM. LOGHIN 


Regizor, şeful catedrei de arta actorului, 
prorector al I.A.T.C. ,I. L. Caragiale“ 


PREGĂTIREA PROFESIONALĂ A ACTORULUI 
ŞI IMPROVIZAŢIA 


Referatul începe printr-o expunere de principii — respectul față de expe- 
riența moştenită prin tradiţie în educaţia actorului, negarea tendinţelor extre- 
miste, de automatizare a jocului prin reducerea partiturii dramatice la funcţia de 
pretext sau de negare a rolului creator ce-i revine interpretului, prin atenţia 
acordată exclusiv literaturii teatrale. În continuare, este descris procesul normal 
de lucru al actorului, așa cum îl concep profesorii Institutului de Artă Teatrală 
şi Cinematografică „I. L. Caragiale“. Se precizează rolul ce-i revine improvizaţiei 
în acest proces: 

„În procesul de încorporare a caracterului dramatic, interpretul se identi- 
fică cu gindurile şi sentimentele personajului, primește impulsurile lor şi este pus 
în situaţia de a le da glas prin comportarea sa scenică. Din acest moment. actorul 
începe să creeze prin ceea ce constituie mijlocul de expresie specific artei sale: 
acțiunea scenică. Ea este — după opinia foarte justă a lui Stanislavski — prin- 
cipala modalitate de individualizare a personajului interpretat, întrucît în cuprinsul 
ei se unifică gindirea, simţțirea şi comportarea eroului. 

În perioada de elaborare a rolului, întreaga capacitate creatoare a actorului 
se îndreaptă spre descoperirea acţiunilor ce caracterizează în chip cit mai preg- 
nant şi mai sugestiv personajul. Acesta este, în esenţă, rolul improvizației în 
arta dramatică. 

Acţiunile imaginate capătă un contur precis şi definitiv în procesul comu- 
nicării scenice. Legătura neîntreruptă dintre parteneri ocazionează noi acţiuni ne- 
prevăzute de actor în timp ce se studia individual rolul. Apariţia spontană a 
acestor mijloace de expresie nu constituie un argument pentru abandonarea pre- 
gătirii rolului în afara repetiţiilor, decit pentru meșteșugarii care confundă impro- 
vizația cu obiceiul lor de a deforma textul, pentru obţinerea unor efecte facile. 
Mijloacele de expresie ale artei actorului nu se pot înstrăina de substanţa operei 
dramatice pe care o slujesc. Urmărind dezvoltarea lor cu ajutorul improvizaţiei, 
inventivitatea interpretului trebuie să se găsească într-un raport de interdepen- 
dență cu textul autorului. Iată de ce improvizarea spontană a acţiunii necesită 
o cunoaștere profundă a caracterului eroului interpretat şi o stare creatoare ce 
pretinde identificarea actorului cu situaţiile de viață în care este pus personajul... 

În acest spirit cultivăm improvizaţia în şcoala rominească de artă drama- 
tică. Aceasta ne ajută la dezvoltarea inventivităţii studentului, la sporirea capa- 
cității lui creatoare. Pentru a improviza, actorul trebuie să dispună de o pre- 

gătire tehnică superioară. Dar scopul final al improvizaţiei nu este demonstrarea 
virtuozităţii actorului, ci dezvăluirea caracterului personajului prin procedee artis- 
tice originale şi sugestive. Simţim nevoia unei asemenea precizări întrucît, sub 
conducerea unor regizori ce s-au declarat şefi autocraţi ai reprezentaţiei drama- 
tice, actorul a fost silit să demonstreze prin improvizaţiile sale perfecțiunea instru- 
mentului şi nu concepţia creatoare asupra rolului.“ 

Referatul insistă asupra importanței pe care o are pentru arta actorului 
justa înţelegere a raporturilor dinte creaţie, tehnica profesională şi cultură, şi arată 
felul în care programa analitică a Institutului nostru de teatru încearcă să satisfacă 
această exigenţă, dînd viitorilor actori posibilitatea să se pregătească multilateral. 
Sint enumerate astfel cursurile de cultură generală (studiul istoric şi teoretic al 
fenomenului teatral, cursurile de istorie a literaturii, a muzicii şi a artelor plas- 
tice, studiile de estetică). 

Sînt prezentate şi disciplinele care contribuie la perfecționarea tehnică a expre- 
sivităţii actorilor, cultivînd vocea şi plastica lor. Se expune modul de lucru în 
cadrul studiilor de artă a vorbirii : „Aici se studiază principiile de bază ale tehnicii 
respiratorii, problemele dicțiunii, principalele legi fonetice şi ortoepice ale limbii 
noastre literare, fiziologia sunetelor etc. Explicaţiile sînt însoţite de exerciţii... 
Preocuparea pentru puritatea şi claritatea dicţiunii se conjugă cu grija pentru for- 
marea unei voci bine timbrate, dispunînd de un registru întins... Atenţia principală 
a pedagogului este îndreptată spre munca individuală cu studentul. Imprimarea 
periodică a vocii dă posibilitatea de a se urmări pe concret dezvoltarea şi perfec- 
ționarea aptitudinilor vocale“. 

Apoi, sînt enunțate obiectivele studiilor de mişcare scenică : educarea ati- 
tudinii corporale, coordonarea mișcării cu sensul ideii pe care o exprimă, plastica 
gestului etc. şi se explică procesul prin care este dezvoltată expresivitatea corpu- 
lui cu ajutorul unor discipline secundare: dansul de teatru (cuprinzind noţiuni 
din domeniul dansurilor vechi, al dansurilor de caracter, al celor populare, al 
dansului clasic şi ritmic), cursul de scrimă şi lupte, diferite activități sportive 
legate în chip nemijlocit de pregătirea multilaterală a interpreților (înot, volei, 
scrimă, schi). 


Coordonarea şi armonizarea diferitelor discipline se efectuează în cadrul 
cursurilor de arta actorului, cursuri ce îndeplinesc multiple funcţii pedagogice. 
Studiile acestea parcurg trei etape: formarea mijloacelor de expresie (anul I), 
interpretarea caracterului dramatic (anii II şi III), realizarea rolului în condiţiile 
spectacolului (anul IV). (Compartimentarea aceasta corespunde unor indicaţii meto- 
dologice, capitolele menţionate aflindu-se în strinsă interdependență şi neputind 
fi deci despărțite în chip mecanic.) 

În prima etapă, profesorii urmăresc să creeze începătorului o stare psihică 
justă pe scenă. „Apare necesitatea concentrării atenţiei interpretului asupra unui 
obiect, după cerinţele jocului scenic“ pentru a-l abate de la gindul că este privit 
şi a-l obişnui să-și dirijeze facultăţile psihice şi fizice conform scopului urmărit în 
acțiune. „Faptul nu e posibil decit dacă actorul crede în scopul care-l solicită. 
Pentru a crede, are nevoie de o justificare plauzibilă. O va obţine în măsura în 
care va apela la fantezia sa creatoare.“ 

Ubservarea atentă a realităţii, cunoaşterea ei constituie o preocupare în 
această fază a studiului. „Rolul improvizaţiei in această direcţie este deosebit 
de însemnat. Ea cheamă la inventivitate şi la cercetarea materialului de viaţă 
ce stirneşte fantezia. Ne oferă în acelaşi timp posibilitatea să parcurgem cu cel 
ce se inițiază în arta actorului un drum ascendent, de la simplu la complex, de 
la micul «adevăr de viaţă» la «marele adevăr al vieţii», cum spunea foarte bine 
Stanislavski.“ Exerciţiile din această perioadă se referă la concentrarea voluntară 
a atenţiei. antrenarea aparatului muscular, dezvoltarea imaginaţiei, justificarea 
comportării scenice, apariţia sentimentului în acţiune, comunicarea între parte- 
neri. În această etapă, rolul improvizației nu se reduce la formarea instrumen- 
tului interpretativ, ci stimulează şi facultăţile creatoare ale viitorului actor. Acesta 
trebuie să propună subiectul exerciţiului, ideea lui, să-şi caute singur mijloacele 
de realizare, ceea ce contribuie la dezvoltarea iniţiativei. La început nu se folo- 
seşte cuvintul, absenţa lui fiind justificată prin împrejurările propuse. Modifi- 
carea acestor împrejurări în cadrul comunicării între mai mulţi parteneri duce 

Din exemplificările Institutului de Artă Teatrală și 
Cinematografică „I. L. Caragiale“: exercițiul ce 
tema „Sculptorul şi statuia“ 


la apariția cuvîntului, ca rezultat organic al acțiunii pe scenă. De la textul impro- 
vizat de actor se trece la cel propus de scriitor. 

Pentru a facilita apropierea studentului de un text scris, se începe cu 
studiul unei opere aparținînd genului epic (roman, nuvelă, povestire), care să-i 
dea începătorului sugestii ample cu privire la împrejurările, caracterele, acțiunile 
evocate, Este ales un fragment dintr-un roman sau o nuvelă, pe care studentul 
urmează să-l povestească în scris la persoana întîi, încercînd să se identifice, 
printr-un efort de fantezie, cu personajul descris. 

În această etapă, se cere studentului o participare activă la întîmplările 
relatate, care trebuie să devină pentru el nişte evenimente familiare. Este o mo- 
dalitate de a obişnui pe viitorul actor cu studiul textului, al imaginii literare, şi 
un exercițiu de fantezie. Alte episoade sînt selecționate pentru a fi reprezentate, 
ca dramatizări. Textele aparțin literaturii universale care tratează subiecte con- 
temporane, menţinerea studentului într-un cadru de viață apropiat de înţelegerea 
lui fiind necesară pentru a evita efortul prematur de întrupare a unor caractere 
şi date de vîrstă ce depăşesc posibilităţile studentului. Dacă eroul virstnic nu 
poate fi evitat, interpretul este îndemnat să-i sugereze caracterul, fără a încerca 
o compoziţie exterioară, care l-ar putea împinge spre trucuri meșteșugărești. În 
acest proces, „capacitatea de improvizare a actorului se verifică și se dezvoltă 
în contactul cu partenerul... În interpretarea dialogurilor, inventivitatea studen- 
tului, facultatea sa de a improviza sint solicitate într-un mod care va influența 
munca sa ulterioară asupra caracterelor dramatice. Transformind în acţiuni sce- 
nice imaginile literare ale romancierului sau nuvelistului, viitorul actor înțelege 
specificul mijloacelor de expresie.“ Este perioada în care se studiază şi versul. 

In etapa următoare, se trece la interpretarea unor caractere dramatice. Stu- 
diul este organizat evolutiv. Se apelează în primul rind la literatura dramatică 
inspirată din viața contemporană, pentru a da interpretului posibilitatea de a se 
apropia de personaje destul de accesibile lui ca virstă şi ca mod de existenţă. 
Studiul cuprinde o singură scenă cu solidă construcţie dramatică. Li se cere 
interpreţilor să se documenteze asupra mediului în care se petrece acţiunea şi 
să aprofundeze analiza textului, studiind ideea, conflictul, caracterul. Fiecare in- 
terpret alcătuieşte biografia personajului pe care îl reprezintă, stabilind relaţiile 
dintre el şi partener. „În această etapă a muncii, improvizaţia ocupă un loc în- 
semnat. Ea contribuie la fixarea caracterului eroului. În acest scop, interpretul 
imaginează acţiuni cuprinse sau nu in text, dar semnificative pentru individuali- 
zarea personajului.“ 

Se trece apoi la interpretarea unor fragmente din dramaturgia clasică, ceea 
ce presupune o aprofundare a documentării şi un studiu aplicat asupra operei 
scriitorului, conţinutului şi stilului piesei, caracterului. Se pune accentul pe acele 
idei care nu asigură numai permanența operei, dar interesează acut contempo- 
raneitatea. Este o perioadă în care începe să se manifeste preocuparea pentru 
stilul operei şi al interpretării. 

Ca repertoriu se preferă la început scrierile care solicită inițiativa crea- 
toare a studenților, spontaneitatea acțiunilor, inventivitate şi mobilitate în expresia 
scenică — comediile de situaţie ale lui Moliere, Lope de Vega, Goldoni sau sce- 
nariile commediei dell'arte. În aceasta din urmă „prospeţimea și ingenuitatea co- 
mică a eroilor oferă tinerilor interpreţi un teren prielnic pentru dezvoltarea sim- 
tului lor de improvizație. Umorul şi fantezia interpreţilor se dezvoltă în direcţia 
tendinţelor plebeene ale commediei dell’arte.. Se consolidează spiritul de echipă. 
se dezvoltă imaginaţia, sporeşte abilitatea corporală... Este un antrenament complet 
datorită construcţiei genului ce uneşte teatrul cu pantomima, cu parodia de belcanto, 
dansul și chiar acrobaţia“. Alt gen preferat în această perioadă este vodevilul, a 
cărui înscriere în repertoriul anului II a devenit o tradiţie în şcoală. 

În anul III, studiul rolului se amplifică: se interpretează acum un act 
întreg, repertoriul ales vizează personaje din ce în ce mai complexe, se abordează 
dramaturgia shakespeareană. 

Repertoriul cuprinde scrieri de Cehov, Ibsen, Moliere, Beaumarchais, Gogol 
sau Ostrovski. Din dramaturgia naţională se selecționează de obicei comedii de 
Caragiale sau drame istorice. Se reprezintă cu consecvență fragmente din operele 
unor dramaturgi romini şi străini contemporani : Camil Petrescu, Mihail Sebastian, 
G. M. Zamfirescu, Al. Mirodan, Horia Lovinescu, Shaw, Gorki, Maiakovski, Brecht, 
Miller, Vişnevski, Tennessee Williams, Anouilh, Eduardo De Filippo etc. 

În această perioadă, inprovizaţia este folosită mai ales ca mod de con- 
struire a caracterelor şi acţiunilor scenice. Studentul se deprinde să subordoneze 
eforturile de improvizație stilului operei pe care o interpretează. În muncă 
intervin acum decorul, costumul, machiajul, lumina. 


În anul IV, studiul rolului este amplificat, ajungind să se desfăşoare în 
condiţiile unui spectacol obișnuit de teatru. 

În teatrul-studio al şcolii. studentul se familiarizează cu atmosfera generală 
a spectacolului, cunoaște elementele colaborării cu regizorul, capătă noţiuni gene- 
rale asupra tehnicii şi echipamentului scenic. 

„Alcătuirea repertoriului ţine seama, pe ansamblul anului. de varietatea sar- 
cinilor artistice repartizate studenţilor. Astfel, în acest an universitar av fost 
cuprinse în lista pieselor de studiu Hamlet şi Cum vă place de Shakespeare, 
Steaua fără nume de Mihail Sebastian, Pescărușul de Cehov, Cetatea de foc 
de M. Davidoglu şi In lumea apelor de Aldo Nicolai. Distribuţia tinde să lăr- 
gească gama interpretativă a studentului, fără a-i forța în chip artificial natura 
creatoare. 

Contactul cu publicul în cadrul studioului reprezintă nu numai un sti- 
mulent pentru creatorul rolului, dar şi un prilej de verificare a formării sale 
profesionale. Acum se precizează locul ocupat de improvizație în pregătirea viito- 
rului actor. Dacă el izbutește să cucerească spectatorul prin supleţea cu care se 
adaptează situaţiilor scenice, prin organicitatea şi spontaneitatea acțiunii, prin 
logica comportării şi prin exprimarea ei cu mijloace emoţionante şi convingătoare. 
toate aceste atribute preţioase ale interpretării au fost obţinute în bună măsură 
datorită improvizaţiei.“ 

MICHEL SAINT-DENIS 
Regizor, preşedinte al Comisiei I.T.I. 
pentru formația profesională 


IMPROVIZAŢIA — MIJLOC DE DEZVOLTARE 
A APTITUDINILOR ACTORULUI 


Michel Saint-Denis situează improvizaţia în rîndul schimbărilor dinamice 
aduse de secolul nostru antrenamentului actorului, ca un moment de primă 
importanţă, care reușește să pună în valoare tehnica vocală şi tehnica plastică 
a interpretului, eliberindu-le. „Destinată, în ultimă instanţă, să aducă o animare 
mai originală a textului, ea (improvizaţia) începe prin a rupe cu subjugarea acto- 
rului de către textul scris şi deci cu rutinele care, limitind munca la dicţiune, 
elocinţă, declamație, studiul literar al textelor, mărginesc cimpul de activitate al 
actorului la aspectele de suprafaţă ale interpretării.“ Improvizaţia este definită 
astfel ca un domeniu al creaţiei, situat între antrenamentul tehnic propriu-zis 
şi mînuirea textului scris. 

„Pentru tinerii actori-elevi, scopul esenţial al improvizaţiei este de a-i face 
să descopere prin ei-înșişi natura jocului, natura şi legile existenţei interioare, 
ca şi cele ale existenţei şi expresiei fizice, ale cărei transformări vor produce 
jocul ; de asemenea, de a-i aduce, puţin cîte puţin, la experimentarea concretă 
a condiţiilor în care poate să se producă în ei înşişi dozajul elementelor motorii, 
care va face ca jocul lor să fie autentic, activ, controlat şi liber. Tocmai pentru 
că teatrul, în esenţa sa, nu depinde de textul scris, este în acelaşi timp legitim 
şi practic de a-l suprima pe acesta din urmă, pentru a-l face pe actorul începător 
să simtă puterea creatoare. Nu este ușor să fii creator, nu trebuie să banalizăm nici 
cuvîntul, nici noţiunea. Asta nu împiedică, în esenţă, ca teatrul să poată invita 
o minoritate de actori la realizarea de opere în întregime creatoare; reînvierea 
mimilor ne-a dovedit-o, dacă mai era nevoie de asta, după commedia dell'arte, 
actorii de varietăţi şi Charlie Chaplin, care toţi erau improvizatori. Dar nu acesta 
este obiectivul nostru ; dorim mai curind să arătăm cum această atitudine crea- 
toare, imaginativă, trebuie să se găsească la baza poziţiei majorității actorilor: 
poziţia de interpret.“ 


Definind astfel scopul principal al studiilor de improvizație în învăţă- 
mintul de teatru, Michel Saint-Denis ţine să sublinieze apăsat obligativitatea varie- 
tăţii şi multilateralităţii stilistice a acestor studii: „noi urmărim interpretarea 
tuturor stilurilor şi credem că este important să ţinem seama de exigenţele 
din limba originală în care au fost scrise operele... S-ar putea ca metodele 
de lucru care ar permite să ne apropiem de Ranevskaia în stilul lui Cehov să 
nu fie identice cu cele care ar duce la Julieta sau Macbeth, în stilul lui Shakes- 
peare, sau la Electra şi Oedip, în stilul lui Sofocle. Noi dorim să găsim acea 

improvizație care ar putea fi valabilă pentru toate cele trei stiluri sau care, în 
orice caz, nu va fi radical dăunătoare nici unuia din ele.“ 


Referatul preconizează, în faza iniţială a antrenamentului, o separare arbi- 
trară a aptitudinilor fizice de cele psihice, separare care urmează să dea întiietate 
antrenamentului fizic asupra celui psihic. De ce? Pentru că, la început, tînărul 
elev nu dispune de nici un instrument care să poată exprima fizic impulsul 
psihic şi pentru că, în arta actorului, „totul pornește de la corp sau trece prin 
acesta“. De aceea, în această fază de primă iniţiere, paralel cu studiile elementare 
de mişcare (extinse, mai tirziu, la expresie corporală, dans și acrobație), începă- 
torul parcurge primele cursuri de improvizație menite să-l facă să-și descopere 
corpul ca mijloc de expresie. „El începe să-și cunoască corpul ca stimulator şi 
ordonator al spiritului şi al emoţiilor; el învaţă că, atunci cînd curentul psihic 
nu trece prin corp, acesta rămine inert, dar că nimic adevărat nu poate fi exprimat 
sau înfăptuit fără crearea unei stări de destindere, care depinde, la rîndul său, 
de o bună dispoziţie fizică, cu alte cuvinte, de o armonie şi de un echilibru care 
nu se obţin într-o singură zi“. Urmează o nouă fază în care, după multiplicitatea 
aproape anarhică a primelor experienţe, elevul este supus unei evoluţii organizate. 


Durata și importanța improvizaţiei față de restul antrenamentului 


„In cursul primului an (durata totală a antrenamentului: trei ani): două 
ore zilnic, pe cît posibil după o oră de mişcare. Pînă la trimestrul trei: impro- 
vizaţie individuală, aproape totdeauna mută sau însoțită de sunete. Începînd cu 
trimestrul trei, improvizaţia se va face pe grupe de doi, trei sau patru, pentru 
a deveni corală, folosind cuvintul, zgomotul şi muzica, în cursul primelor două 
trimestre ale anului doi.“ 

Programul este treptat completat cu improvizații comice sau cu caracter 
de farsă, cuprinzind personaje şi text improvizat. În acelaşi timp, in anul I, 
deşi accentul esenţial cade pe improvizație, actorul se familiarizează cu texte de 
diferite stiluri, dramatice şi nedramatice, şi se obişnuieşte cu munca la repetiţii. 
Nu-i va fi îngăduit să joace un text scris în faţa publicului, decit începînd de 
la mijlocul anului II, moment din care interpretarea capătă locul principal. 

Regulament. Evoluţia parcursă de viitorul interpret, timp de un an și jumă- 
tate, în improvizație este atit de importantă, încît cei care nu-i rezistă sînt invitaţi 
să părăsească şcoala. Exerciţiile din primele două trimestre se tac in costume 
de gimnastică, elevii, băieţi şi fete, fiind cît mai puţin îmbrăcaţi. Ei dispun numai 
de vreo zece taburete uşoare, de nici un fel de altă mobilă sau recuzită. Asta 
îi obligă să găsească posibilitatea să înfăţişeze totul prin ei înșiși, obţinînd în 
acelaşi timp un control precis al mimicii în vidul spaţial. În primul an, elevii 
nu se consideră în reprezentaţie, ei nu arată ceea ce fac. Profesorii vizitează lucrul 
lor. Elevii presupun totuşi că sint priviţi de public, pentru a da lucrului claritate 


perfectă. 


Obiectul evoluției 


În prima etapă, de abc actoricesc, elevii reprezintă acţiuni elementare din 
viaţa cotidiană, din clipa sculării pînă la culcare. Ei nu compun caractere, rămîn 
ei înşişi, în dispoziţia locului şi momentului dat, reprezentind cît mai fidel bana- 
litatea vieţii. Limita acordată invenţiei este totuşi cuprinzătoare, lipsa de acce- 
sorii reale obligînd pe actori să găsească o transpunere fizică. „Dacă își iau 
micul dejun, masa absentă trebuie să fie menţinută la o înălţime constantă 
în faţa ochilor imaginaţiei mele, şi doresc să-mi pot da seama dacă mănîncă 
ouă sau dulceaţă, dacă ceea ce beau este fierbinte sau rece. Este un exerciţiu de 
observaţie, control şi invenţie.“ La început, participarea psihică este elementară, 
dar ea acţionează mai puternic în momentul în care elevilor li se propun impre- 
jurări exterioare noi, precise, şi mai tirziu diferite stări sufletești. Este o etapă 
care îi face pe elevi să simtă interdependenţa dintre psihic şi fizic fără să facă încă 
vreun apel la psihologia caracterelor. Şi acum se cere respectarea strictă a preci- 
ziei în acţiunea fizică, pe care o ameninţă factorii nou interveniți — schimbările 
de ritm provocate de pătrunderea emoţiei. Tulburările datorate intrării în această 

fază de lucru, care-l pune pe elev în faţa unor exigenţe contradictorii privind sen- 
timentul și expresia lui, cer exerciţii suplimentare referitoare la spaţiul scenic, ritm, 
observarea realităţii, apelul la memoria de naturi diverse — pentru a evita şablo- 
nul, artificiul, concentrarea excesivă. Se pot discuta unele probleme capitale ale 
jocului, dar păstrind legătura cu concretul, „fără a pune în joc teorii care riscă 
să încarce gindirea elevilor şi fără a permite instalarea unui vocabular filozofic 
în locul reacţiilor sensibile“. 

Fază nouă. Reprezentarea a diferite meserii. Nu este vorba de caractere, 
ci de modificările aduse individualității de o meserie care o modelează. Reali- 
tatea trebuie să fie reprezentată în totalitatea ei, fără pitoresc ieftin, dar nu fără 
umor. Gesturile şi atitudinile meseriei se cer observate şi surprinse desăvirşit, 
reprezentate fără accesorii, integrate „omului viu, care este omul meseriei date, 
şi nu ar putea aparţine altuia. Un exercițiu de valoare umană, care arată sufletul 
şi mîna unei ființe a cărei iîndeminare meșteşugărească poate ajunge la virtuo- 
zitate“. 

Fază nouă şi scurtă. Exerciţii tehnice înainte de a trece la improvizații mai 
complexe, cu teme impuse, dar a căror materie dramatică şi realizare tehnică 
revin din ce în ce mai mult iniţiativei elevilor: elevii învaţă cum se compune 
un scenariu, cum i se prevede și respectă durata, cum se aleg condiţiile de punere 
în scenă, cum se repetă o improvizație. 

Transformările. Serie de exerciţii complexe cu evoluţie proprie : 


1. După gabaritul şi temperamentul fiecăruia se propun transformări con- 
vingătoare într-un tip fizic cît mai îndepărtat de personalitatea elevului (cel mic 
de statură să reprezinte un înalt; cel reţinut, un nestăpinit etc.). Deosebirea nu 
trebuie definită în cuvinte, ci trebuie făcută vizibilă. Durata: cinci minute. Fără 
accesorii (perne, machiaj, baston etc). Transformările vor fi supuse unui număr 
variat de împrejurări şi stări sufleteşti accesibile temperamentului ales. A se expe- 
rimenta hotărît două moduri opuse de lucru: cel care pornește de la starea 
lăuntrică şi cel care începe cu expresia fizică a unui temperament. Elevii văd care 
este drumul mai rodnic pentru ei, fără a trage încă concluzii absolute şi fără 
a sistematiza nimic în această fază. 

2. Animalele. Se afişează lista unor animale pe care elevii urmează să le 
incarneze. Lista ține seama de corespondenţele posibile între un actor şi un ani- 
mal, dar distribuția nu se anunţă; elevii îşi aleg animalul, consultindu-se cu 
profesorul. Munca se bazează pe cunoașterea animalului, pe spiritul de observaţie, 
orientat spre sentimentul actorului față de animal. „Observaţia trebuie să fie 
obiectivă, dar actorul nu poate să dea o simplă imitație a animalului: ni-l va 
arăta, cu mijloacele lui omenești, aşa cum îl vede şi simte.“ Zgomotele și ţipetele 
pot ajuta. Se urmăreşte ca actorul să-și păstreze tot timpul controlul asupra mij- 
loacelor de expresie. Distribuţia trebuie să fie justă, concentrarea, deși intensă şi 
precisă, trebuie să rămînă uşoară. Se cere atenţie: „ne găsim aici la limita con- 
centrării stanislavskiene... dacă împingem lucrurile prea departe, raportul om- 
animal poate să scoată la iveală, din subconștient, unul din acele «momente de 
adevăr» care ţin mai mult de o terapeutică psihanalitică decit de o revelaţie 
teatrală“. 

3. Circul. Temă ce oferă o mare varietate de tipuri din lumea bilciului şi 
a spectacolului și echivalează cu o tentativă de reprezentare de gradul doi. Actorul 
se bazează pe o stare lăuntrică mai puternică decit oricind, dar este scos din ea 
și o folosește pentru a juca acţiunile unei meserii creatoare de iluzii care depăşeşte 
limitele vieţii obișnuite şi necesită virtuozitate — de exemplu, prestidigitaţia. Ele- 
mentele de joc devin mai complexe. Nu mai este suficient a trăi o meserie dată, 
devine necesar să se dea impresia reală a virtuozităţii tehnice și a iluziei. „Since- 
ritatea, concentrarea nu mai sînt suficiente ; praful aruncat în ochi, ritmul, ima- 
ginaţia, autoritatea, îndeminarea fizică trebuie să înlocuiască ceea ce dă realitate 
acţiunii iluzionistului prin accesorii și practică îndelungată... Uneori, inspirat de 
această lume a iluziilor, elevul împinge întruchiparea dincolo de limitele circului ; 
astfel, am văzut un dansator pe coardă care, în mijlocul drumului, s-a servit de 
prăjina sa imaginară pentru a o transforma în aripile unei păsări în zbor. Un 
element de fantastic şi de amuzament pătrunde în joc. Actorul nu îşi mai trăieşte 
numai rolul; plecînd de la realitate, el îşi creează o lume proprie, de ficţiune, 
alcătuită mai mult din existență fizică şi invenţie decit din căutări psihologice. 

„Sint un pescăruş“... studiu pregătitor pen- 
tru  monologul Ninci Zarecinaia din actul 
IV al piesei Pescărușul de Cehov. Execută 
e studentă de la Academia de Artă Dra- 
matică din Roma 


4. Visul. Scenariu tip: elevul ajunge într-un loc (cameră, grădină, pădure 
etc.), starea lui fizică îl îndeamnă la somn, adoarme. Se ridică în stare de vis 
şi reprezintă acţiunea visului, cu logica bizară, proprie acestuia. Se întoarce la 
culcuş şi adoarme. Durata maximă: zece minute. Scenariul poate fi modificat 
la infinit. Elevul este cel care determină starea psihică în care se găseşte înainte 
de a începe visul. 

Și aici trebuie evitat cu atenţie pericolul concer i excesive, mai ales dacă 
se interpretează un coșmar, fiindcă există cul abaterii de la scopul principal 
(antrenarea tuturor facultăţilor actorului creator în vederea interpretării tuturor 
stilurilor) şi poate aluneca spre psihanaliză. 


Din acest punct al evoluţiei, subiectele și tratarea lor cer o amploare ima- 
ginativă, mijloace de invenţie şi mijloace fizice, care se orientează spre un anumit 
stil : acesta nu trebuie să fie nici naturalist, nici estetizant și formal. 

5. Măştile. „Propunem elevilor măşti întregi, de dimensiuni umane normale. 
cu expresii puternice şi simplificate, care reprezintă numai virsta omului: ado- 
lescentul, adultul, omul între două virste şi bătrinul. Oferim tinărului actor masca in 
chip de instrument temporar, capabil, desigur, să-i faciliteze concentrarea şi să-i aco- 
pere timiditatea, dar, de asemenea, să-l ducă spre accentuarea naturală a expresiei 
sale fizice. Masca este un obiect concret: cind o puneţi pe faţă, simţiţi un impuls 
puternic, căruia trebuie să ştiţi să vă supuneţi ; este o prezenţă care o întilneşte 
pe a dv. Dar masca este şi un obiect neînsuflețit, care nu poate căpăta viață decit 

din personalitatea actorului. În spatele măștii, sentimentele interioare ale acto- 
rului se acumulează într-un vas închis, şi în același timp figura sa se destinde; 
corpul actorului, pus în valoare prin imobilitatea măștii, nu va intra în acţiune 
decit sub presiunea sentimentului interior, demonstrind într-un mod mai concret 
acea cperaţie chimică din care se naşte jocul, operaţie care a şi constituit obiectul 
unor experiențe anterioare, dar niciodată atit de evident și de puternic. Odată 
insuşită tehnica elementară de a purta masca, actorul şi-a dat seama că măştilor 
nu le convine agitația, că ele nu pot fi animate decit prin acţiuni controlate, 
susținute, puternice şi simple, pornite dintr-o profundă sinceritate. Masca scoate 
în evidenţă şi respinge minciuna. Dar există un lucru mai important: masca 
absoarbe personalitatea actorului, se alimentează din ea; îi exaltă concentrarea, 
dar în acelaşi timp îl calmează şi îi ascute luciditatea; despersonalizindu-l, îl 
simplifică şi-i dă măreție. Supunerea la lecţia măştii îl ajută... să descopere un 
stil de joc larg, inspirat şi obiectiv; după toate exerciţiile de introspecţie citate 
mai sus, şi în care s-a ţinut seama de recomandările lui Stanislavski, masca aduce 
selecție şi simplificare ; desigur, este o bună introducere pentru jocul clasic, o 
şcoală pregătitoare pentru tragedie şi dramă în marile stiluri.“ 

Acum, se alcătuiesc scenarii pentru 2—4 actori, cu subiecte împrumutate din 
Homer, tragicii greci, drama spaniolă şi elizabetană, tragedia franceză. Sintem 
la mijlocul trimestrului III din anul I. Odată cu masca se adaugă costumului 
de gimnastică noi elemente (fuste, mineci, eșarfe, drapeuri, trene), nu urmărind 
un efect decorativ, ci „pentru a prelungi mișcările şi a accentua expresia drama- 
tică“. Devin necesare practicabilele, treptele, paravanele, unele mobile. Se folosesc 
zgomote şi o muzică concretă, dramatică. 

În primele două trimestre din anul II, improvizaţia se păstrează în program, 
paralel cu improvizaţia corală şi comică, ce ocupă fiecare cite 6 ore pe săptămînă. 

„Improvizaţia corală se face în grupuri de 12—25 de elevi. Practic, este o şcoală 
de masă şi de figuraţie, în care, însă, fiecare trebuie să-și aibă un rol individual; 
ceea ce are importanţă este a dezvolta raporturile dintre indivizi în sînul unui 
grup, sau a face ca acești indivizi să se contopească într-o mulţime, ale cărei 
elemente ştiu să-și controleze expresia, să-i dea varietate, să simtă şi să reacţio- 
neze la unison atunci cînd se cere.“ Subiectele scenariilor : războiul, exodul, tra- 
versarea Mării Roşii, potopul, catastrofe miniere etc. Dimensiunile scenariului sînt 
mai întinse decît pînă acum. Textul vorbit e scris, dar zgomotele mulţimii şi 
limbajul ei nearticulat se improvizează. După o pregătire de aproximativ două 
luni şi jumătate, se obţine un spectacol scurt dar complet, în costume sumare, pe 
o scenă goală, unde lumina ţine loc de decor. 

Improvizaţia comică este ultima, pentru că este cea mai dificilă. Se lucrează 
în grupuri de cîte 5 sau 6, cu scopul de a obține personaje comice individualizate. 
Se compun caractere reprezentative pentru societatea de azi, în costume şi haine da- 
tind de la mijlocul sec. al XIX-lea pînă în zilele noastre. Întrucit se tinde spre 
farsă, se folosesc accesorii (perne, nasuri, semimăşti). „În momentul în care actorii 
erau gata, își alegeau singuri aspectul lor fizic, într-o magazie în care erau adu- 
nate toate elementele ; la fel ca Chaplin cînd și-a găsit redingota, melonul, ghetele 
şi micul baston.“ Bagajul tehnic al actorului cuprinde toate gag-urile şi „timing“-ul 
(antrenamentul) lui — acrobație, cînt, dans —, ca şi unele instrumente muzicale 
uşor de folosit în scenă (chitara, bateria, armonica, saxofonul). În clipa în care elevul 
posedă un embrion sau o schiţă de personaj, se organizează exerciţii care duc spre 
cuvînt : „nu vorbirea alcătuită din flecăreală, discuţii false sau banalități exasperante, 
ci cea care tinde spre genul de exclamații, ţipete, chiar insulte, care pot apărea 
în comportarea unor personaje autentice... 

Ar trebui să putem consacra o întreagă şcoală improvizaţiei comice, așa 
cum fac mimii pentru mimică.“ 

V. O. TOPORKOV 
Profesor la M.H.A.T., actor, 
artist al poporului al U.R.S.S. 


ROLUL IMPROVIZAŢIEI 
ÎN ÎNTRUCHIPAREA PERSONAJULUI 


„Ce se înţelege, de obicei, prin improvizație, în sensul larg al cuvîntului ? 
Improvizaţia este compunerea de versuri, sau a unei piese muzicale, sau a unui 
text vorbit, în momentul interpretării, fără o pregătire prealabilă. 

În arta teatrală, noţiunea de improvizație îşi are rădăcinile în secolul al 
XVI-lea. Commedia dell'arte era construită pe improvizația personajelor — a măş- 
tilor. 

În ziua de astăzi, improvizația de acest fel este folosită numai de artiştii 
de estradă, aşa-numiţii prezentatori, care, într-o conversaţie liberă cu spectatorul, 
ajung uneori la improvizații surprinzătoare. Într-un timp, şi noi, pedagogii de la 
şcolile de teatru, lucram cu studenţii un anumit gen de improvizație, urmărind 
dezvoltarea fanteziei lor. Studenţii erau aşezaţi în cerc, unul dintre ei incepea 
să improvizeze o povestire în legătură cu un fapt oarecare, pedagogul îl întrerupea 
și propunea următorului să continue, și tot astfel. pină cind cel care venea ia 
rind era invitat să încheie jocul, adică să găsească un sfîrşit interesant, dedus 
logic din cele povestite pină atunci. Trebuie să spunem că aceste exerciţii, la fel 
ca şi commedia dell'arte şi arta prezentatorilor. au un caracter de improvizație 
literară verbală, şi deci sint numai indirect legate de arta actorului din teatrul 
nostru de dramă. Mă refer la teatrul realist contemporan, care se bazează pe o 
dramaturgie precisă, teatru în care textul autorului, în momentul spectacolului, 
este fixat și nu poate fi modificat de către actor. 

Totuşi, improvizația, în sensul în care o înțelege școala noastră — școala 
teatrului lui Stanislavski — are un rol hotăritor în arta noastră, constituind însăși 
esenţa ei. Dar aceasta este o improvizație de un gen deosebit.“ 

V. O. 'Toporkov recapitulează apoi cele trei categorii de bază prin care 
Stanislavski a definit arta teatrală — teatrul meşteşugăresc, teatrul de reprezen- 
tare şi teatrul de trăire —, arătind care este rolul improvizaţiei în teatrul trăirii: 
m. fiecare spectacol al teatrului trăirii este o ocazie de a crea, de a improviza pe 
aceeaşi temă bine fixată. Actorul teatrului trăirii creează la repetiţii numai 
partitura rolului, notele. Dar, tot astfel cum, în muzică, notele sonatei nu formează 
încă sonata, aceasta trebuie să se facă auzită pentru a putea fi apreciată şi sună, 
în interpretarea aceluiaşi executant (dacă nu este meşteşugar), de fiecare dată 
altfel, şi partitura rolului creată de actor la repetiție nu este încă personajul 
întruchipat de el, ci numai un contur al lui. 


11 
wŵŵ.cimec.ro 


Înainte de repetițiile generale, Stanislavski ne spunea totdeauna nouă, 
actorilor, «să nu jucăm nimic», chiar la ultima repetiţie, ci «să controlăm numai 
conturul». Adevărata creaţie, după părerea lui, trebuie să se înfăptuiască în spec- 
tacol, în momentul întilnirii cu spectatorii. După cum vedeţi, în teatrul trăirii 
improvizaţia încheie creaţia actorului ; fără ea, creaţia este imposibilă. Numai 
însuşirea creatoare a evenimentelor din piesă, ca şi cum ele s-ar petrece astăzi 
pentru prima oară, provoacă actorului clipele fericite de elan, clipele de adevă- 
rată trăire, în care el, deodată, pe neaşteptate pentru sine, săvirşește pe scenă 
acțiuni spontane, de nerepetat, care pot fi numite improvizație inspirată. Astfel 
de clipe trăieşte deseori pe scenă actorul talentat. În asemenea cazuri, el spune 
de obicei : «Astăzi a mers bine» sau «Am avut inspiraţie !»“ 

Referatul expune din nou, pe scurt, metodele şi procedeele folosite de 
Stanislavski pentru stimularea capacității creatoare a actorului şi pregătirea unui 
teren favorabil naşterii inspiraţiei. El enumeră principiile sistemului: crearea 
unei stări psihice juste, fireşti, pe scenă, libertatea corporală, destinderea mus- 
culară etc. În continuare, se oprește îndelung asupra metodei acţiunilor fizice 
ca mod de influențare şi stăpînire voluntară a unor reacții involuntare, cum este 
inspirația. V. O. Toporkov insistă asupra acestei metode pentru că ea „dă posibi- 
litatea creării mai eficiente a conturului rolului, a notelor lui, ceea ce, după pă- 
rerea mea, pregăteşte terenul pentru improvizație. Fără acest fundament, nu pot 
concepe o improvizație reuşită în arta noastră, arta teatrului trăirii“. 

Pentru a ilustra această teză, referentul citează exemple din planurile de 
regie ale lui Stanislavski pentru Othello, exemple în care Stanislavski recomandă 
actorilor să nu meargă pe linia reprezentării pasiunii, a sentimentului, nici pe 
linia literară a rolului, pe linia fabulei scenice, ci să-și axeze efortul pe conti- 
nuitatea acţiunilor fizice, pe adevărul lor, şi pe credinţa sinceră în ele: interpretul 
să caute să o găsească pe Desdemona şi să o îmbrăţișeze, să se joace cu ea, 
să glumească, să glumească și cu Iago etc. 

Apoi, V. O. Toporkov evocă exemple de aplicare a metodei acţiunilor fizice 
din perioada colaborării sale cu Stanislavski la crearea rolului Cicikov din 
Suflete moarte, rol cît se poate de nepotrivit cu individualitatea de actor a lui 
Toporkov şi care, din această pricină, a cerut eforturi deosebite. Referentul istori- 
sește modul în care a fost creată scena de la guvernator. 

„Stanislavski m-a chemat la repetiţie pe mine singur şi a început printr-o 
discuţie. Pentru început, am stabilit scopul vizitei lui Cicikov la guvernator, pre- 
cizind că această vizită este pentru el de o mare importanţă. Eroul dorea ca 
însuşi guvernatorul să-l introducă în cercul «părinţilor oraşului». 

— Ce trebuie să obțină Cicikov în timpul acestei scurte vizite? — m-a 
întrebat Stanislavski. Spune-mi, defineşte acest lucru printr-un singur cuvînt, care 
să fie neapărat verb, să scoată în evidenţă cel mai bine linia acţiunii. 

— Dar, cred... să placă guvernatorului, am răspuns eu. 

— Da, dar şi mai precis ? 

— Atunci... să-l lingușească. 

— Să spunem să-l cucerească, să-i cucerească inima... Înţelegi? Cum vei 
începe să acţionezi ? 

— Mă voi comporta foarte slugarnic... 

— Atunci el îşi va spune: „ce lingușitor!“, şi peste trei minute te va da 
afară. Îl vezi pe guvernator pentru prima dată, şi de aceea trebuie înainte de 
toate să-l cunoşti, să afli ce fel de om este, cum să-l iei. Primul moment al acţiunii 
este o orientare rapidă, o pipăire a obiectului. Este ceea ce se face totdeauna în 
viaţă şi ceea ce se uită totdeauna pe scenă.“ 

Stanislavski s-a propus ca partener pentru acest exercițiu. L-a îndemînat pe 
interpret să iasă din cameră şi să intre ca şi cum ar veni pentru prima dată, 
dorind să producă cea mai favorabilă impresie asupra interlocutorului. El i-a 
propus să nu se gindească la text, ci să înceapă să acţioneze. Să-și pună întreba- 
rea : dacă s-ar găsi în astfel de condiţii, ce-ar face? Nu ce ar simţi, ci ce ar face? 
Cum s-ar comporta ca să placă stăpinului casei? Să se gindească la tot ce are 
de făcut pentru a-l cuceri, şi să înceapă cu curaj. Să-şi precizeze bine primele 
două-trei acţiuni. executindu-le ca în viaţă, fără nici un impuls teatral, conform 
adevărului, şi să ducă acest adevăr pină la firesc. 

„Am repetat această intrare timp de două ore, pînă cînd Stanislavski a 
rămas mulțumit. Pe vremea aceea aveam peste patruzeci de ani şi un stagiu de 
muncă rodnică în teatru de douăzeci de ani. 


Saguaro 


Din exemplificările Institutului de Artă Teatrală și Cinematografică „|. L. Caragiale“ 


În continuare, am lucrat scena în acelaşi spirit. Adevărat că mai departe 
era mai uşor. Treptat, acordam tot mai multă atenţie elaborării comportării fizice, 
eliberindu-mă de preocupările mele actoriceşti obişnuite, legate de sentiment. 
Astfel, lua naştere treptat linia neintreruptă a comportării fizice a lui Cicikov 
la guvernator. Cind am caracterizat însuşirile specifice lui Cicikov, Stanislavski 
a spus: 

— Exersează cit mai intens toate acțiunile fizice ale 
lor la virtuozitate, şi astfel vei reuși să obţii acea plastic 
cului monden, prin care Gogol l-a caracterizat pe Cicikov. 

Ca antrenament pentru salutul special al lui Cicikov, descris atit de stră- 
lucit de Gogol, Stanislavski îmi cerea următorul exerciţiu: 

— Închipuie-ți că ai pe creștetul capului o picătură de mercur. Apoi, las-o 
să se rostogolească de-a lungul şirii spinării, pină la cilc Dar în aşa fel încit 
să nu ajungă pe podea ma: înainte. Să faci acest exerciţiu zilnic. Auzi?! 

Într-o zi, la repetiţia generală a Sufletelor moarte, în timpul scenei „La 
Pliuşkin”, s-a rupt scaunul sub mine. M-am trezit pe jos și, intrerupind scena, 
am cerut scuze lui Stanislavski, care se găsea în sală. 

— De ce-mi ceri scuze mie? — mi-a spus sever Stanislavski, Te gindeşti 
mai mult la spectator decit la partener?! Nu ai intrat în rol! N-ai rupt scaunul 
meu, ci al lui Pliuşkin, iar el este Harpagonul nost rus — imaginea clasică a 
avarului. Giîndeşte-te A CUI mobilă ai stricat-o, CUI i-ai produs daune! Ai 
pierdut ocazia să improvizezi o scenă str ită «Cicikov rupe scaunul lui Pliuş- 
kin». Din cauza acestui gest neîndeminatic. putea să eşueze toată afacerea! Ce-ar 
fi făcut din aceasta Varlamov ! 

Da, Varlamov nu s-ar fi pierdut din cauza unei întîmplări neprevăzute pe 
scenă. Dar acela era Varlamov. Îmi voi permite să mă opresc asupra acestui artist, 
ca un exemplu de mare maestru al improvizațţiei. 

La sfirşitul secolului al XIX-lea şi la începutul secolului XX, la Petersburg 
pe scena teatrului Alexandrinsc, juca artistul Varlamov — nenea Kostea, cur 

era numit cu dragoste de popor. El ocupa un loc deosebit în pleiada marilor 
maeştri ai teatrului realist al timpului. Dacă Stanislavski, după cum a spus-o 
în repetate rînduri, şi-a creat sistemul pe baza studiului creaţiei marilor artişti, 
în primul rînd se referea la Varlamov. Starea creatoare, inspiraţia, intuiţia îi 
erau proprii, nu-l părăseau niciodată. El nu simţea nici o diferență între viaţă 
şi scenă, trecîndu-i liniștit pragul și rămiînind pe scenă tot atit de firesc ca şi 
în viaţă... La acest artist, atit fizicul cît şi calitățile sufleteşti erau de natură gro- 
tescă. În arta sa, el nu trebuia să născocească sau să adauge nimic, avea totul 
din belşug, totul se găsea în firea lui înzestrată... Mare improvizator, niciodată 
nu se pierdea pe scenă, şi transforma liniştit totul în faptele personajului, în logica 
vieţii lui. El nu avea nevoie nici de metoda lui Stanislavski, nici de altă metodă 
— era un fenomen.“ 

Un improvizator de la Teatrul de Artă pe care îl citează referatul este 
Mihail Cehov. Spre deosebire de Varlamov, acesta se pregătea indelung pentru 
improvizație, sub îndrumarea unor regizori ca Stanislavski şi Vahtangov. După ce 
îşi însușea conturul rolului, Mihail Cehov exersa la repetiţii. ajungînd la o inter- 
pretare de virtuoz. Mai tîrziu, în spectacol apăreau minunatele lui improvizații, 
fiecare spectacol era o nouă creaţie. Iubitorii de teatru din Moscova se duceau 
de nenumărate ori să revadă celebra scenă a minciunilor din Revizorul şi, de 
fiecare dată, Cehov îi uimea cu improvizații strălucite, cu nuanţe noi. Maniera 
lui de a improviza se apropia mult de caracterul lui Hlestakov şi de stilul gogo- 
lian, respectind cu stricteţe textul. Improvizaţiile apăreau astfel ca modele excep- 
tionale de acţiune scenică. 

Ultimul exemplu pe care îl citează V. O. Toporkov se referă la pregătirea 
spectacolului Tartuffe la Teatrul de Artă, spectacol în care el însuşi interpreta 
rolul lui Orgon. 

„La una din repetiţii, noi, cum ne cerea de obicei Stanislavski, nu jucam 
nimic, ci verificam numai liniile rolurilor. În ziua aceea, eu, căutînd în mod 
deosebit să respect strict linia acţiunii, m-am apropiat de această stare creatoare 
care dă senzaţia unei libertăţi şi uşurinţe neobişnuite în îndeplinirea acţiunilor. 
Se repeta o scenă furtunoasă : fiul lui Orgon, Damis, demască în faţa tatălui său 
fățărnicia lui Tartuffe. Orgon, furios, se aruncă asupra fiului său, cu bastonul 
în mină, şi-l izgonește din casă, strigînd: «Te dezmoștenesc, și mai mult decit 
atît: te blestem». După aceea, Orgon se îndreaptă spre Tartuffe, exclamind plin 
de mihnire : «Nu mai am fiu !» 

Am spus mai sus că această scenă, pe măsură ce se dezvolta, mă pasiona 
într-atit încît am simţit o uimitoare libertate de creaţie şi, în clipa cînd, apucînd 
bastonul, mă năpusteam asupra fiului meu, mi-am dat seama că „mi-a venit“ 
să improvizez. Nu pot să-mi amintesc tot ce am făcut atunci, dar improvizația 
principală mi-o amintesc. După ce mi-am gonit fiul şi m-am întors la Tartuffe, 
în loc să spun mihnit «nu mai am fiu!», am făcut deodată un salt copilăresc 
şi am exclamat plin de bucurie: «nu mai am fiu !»... Pentru mine asta a subli- 
niat în mod neaşteptat orbirea lui Orgon de către Tartuffe. Cuvintele căpătau ca 
subtext «nu mă mai împiedică nimic să mă închin celor sfinte.» O astfel de 
tratare nu mi-a trecut niciodată prin minte, a fost născută din intuiţie. din liber- 
tatea mea creatoare apărută în urma unei metode de muncă juste. Improvizaţia 
a fost darul făcut actorului pentru munca lui susţinută.“ 


Conchizind, 'Toporkov repetă că improvizaţia este insăși esenţa, sufletul 
artei trăirii, şi, ca atare, încununează creaţia scenică. Apoi enumeră etapele învă- 
țămiîntului în şcolile de teatru sovietice: educarea elementelor principale ale 
comportării organice (atenţia, comunicarea, acțiunea fizică, logică şi veridică), dez- 
voltarea simțului adevărului în raport cu acţiunea, și numai după aceea abordarea 
unor probleme de interpretare scenică propriu-zisă (studii, fragmente de piese 
etc.). V. O. Toporkov susţine că orice alte căi de educare a tinerilor actori pot fi 
rodnice, dacă nu contrazic legile naturii, ci fiind în concordanță cu acestea, 
duc la marele ţel comun — teatrul inimii omeneşti, teatrul omului viu. 

Legile organice ale creaţiei actoricești se pot descifra din natura lui. 
Inspirația nu stă la baza muncii, ci, dimpotrivă, este urmarea efortului; ea 
constituie drumul spre improvizaţia creatoare. 

ormarea profesională a actorului, dezvoltarea învățămîntului artis- 

tic pe liniile stimulării şi educării instrumentelor psihofizice ale 

interpretului preocupă astăzi în mod serios mişcarea teatrală mon- 
dială. După întîlnirea din ianuarie 1963 de la Bruxelles, consacrată formării cor- 
porale şi vocale, întilnirea I.T.I. de la Bucureşti a reunit reprezentanți ai peda- 
gogiei teatrale din întreaga lume, într-un nou dialog profesional. Aspectul teoretic 
al problemei improvizației (în şcoala dramatică şi în interpretarea actoricească), ca 
şi premisele stimulatoare ale discuţiilor s-au impus prin cele trei referate expuse 
in prima zi a lucrărilor. S-au cristalizat trei laturi ale problemei: G. Dem. Loghin 
a insistat asupra raportului de interdependenţă dintre inventivitatea interpretului, 
procedeele sale de improvizație și textul dramatic, urmărind întreg procesul de în- 
vățămint în institutele romineşti de teatru. Michel Saint-Denis, eminent pedagog 
și animator de teatru, a enunțat principiile şi metodologia improvizaţiei în cadrul 
procesului de formare a actorului, referindu-se la experiența sa pedagogică și 
considerind improvizaţia drept cea mai bună şcoală a invenţiei artistice. V. O. To- 
porkov, elev al lui Stanislavski, s-a referit la rolul şi importanţa creatoare a im- 
provizaţiei pentru actorul format, în întruchiparea personajului scenic, definind-o 
ca moment organic în actul de creaţie. 


DEFININD NOȚIUNEA 


Primele discuţii au vizat expunerile, detaliînd diferite puncte de vedere. 
S-a insistat îndeosebi asupra principiilor şi metodologiei improvizaţiei în școală. 
Subliniind necesitatea confruntării unor diverse metode pedagogice pentru a defini, 
adinci şi îmbogăţi laturi noi în formaţia profesională, Rene Hainaux (Belgia) 
a subliniat importanţa continuității seminariilor profesionale începute la Bruxelles. 
Restringerea discuţiilor la o temă strict delimitată a fost determinată de principii 
pedagogice precise : necesitatea aprofundării teoretice şi tehnice a acestui important 
capitol, primă etapă în formarea actorului, cu repercusiuni esenţiale în dezvoltarea 
lui ulterioară. Participanţii la dezbatere urmăreau elaborarea unor concluzii cu 
caracter general, valabile pentru toate școlile de teatru și vizind toate stilurile 
reprezentaţiei contemporane. 

Discuţiile s-au angajat în general pe două linii: utilizarea improvizaţiei 
în pregătirea viitorului actor — fără legătură strictă cu întruchipările şi reprezen- 
tările sale scenice de mai tirziu — şi raportarea improvizaţiei la textul dramatice 
şi, în funcţie de aceasta, controlul ei. Sică Alexandrescu s-a referit la necesitatea 
îmbinării armonioase a improvizaţiei (considerată ca stimulent al calităţilor psiho- 
fizice) cu respectarea riguroasă a pilonilor reprezentaţiei scenice : textul dramatic 
şi concepţia regizorală. Discuţia în jurul controlului improvizaţiei a scos la iveală 
puncte de vedere diferite. Erik Vos (Olanda) a infirmat posibilitatea controlului, 
fetișizînd spontaneitatea impulsurilor şi acţiunilor individuale. Radu Beligan, dim- 
potrivă, a argumentat posibilitatea unui control riguros al virtuozităţii, prin neîn- 
trerupta verificare şi evaluare a actului creator. 

Aliindu-se punctului de vedere al lui Toporkov — „fără acea stare creatoare 
de improvizație ce prilejuieşte în fiecare seară o nouă naştere a piesei, pe scenă 
nu există teatru“ —, prof. Armin-Gerd Kuckhoff (R.D.G.) a propus ca discuţiile 
să aprofundeze acele laturi ale improvizaţiei ce vizează educarea profesională. 
Importanţa acestei metode în formarea viitorilor profesionişti ai scenei a fost sus- 
ţinută şi de Enrique Buenaventura (Columbia). Acesta distinge, în procesul pregă- 
tirii viitorilor interpreţi, mai multe etape: în primul rînd, o etapă de revelaţie, de 
descoperire treptată a calităţilor actoriceşti, fundată nemijlocit pe improvizație. 
În această perioadă, vocea și mișcarea sint eliberate de crispările care se datorează 
primului contact cu scena ; prin studii de improvizație, începătorul capătă senzaţia 
jocului nestinjenit, liber (la început încă neprofesionalizat). Vorbitorul a motivat 
deosebita importanţă acordată improvizaţiei în şcoala columbiană prin tendinţa 
teatrului din America Latină de a reiînvia şi fertiliza trăsăturile specifice reprezen- 
taţiilor naţionale, mulatre sau metise, care își au rădăcina în teatrul popular spa- 
niol, saturat de expresivitate și mimică. 

Improvizația şi raporturile ei cu stilul au constituit obiectul altor discuţii. 
Aici, cîmpul experienţelor şi teoriilor se arată încă vast şi nedefrişat, urmînd să 
primească nenumărate răspunsuri la multiplele semne de întrebare pe care le 
ridică experiența contemporană. Situind improvizaţia la baza formării actorului, 
Michel Saint-Denis consideră că, în răstimpul limitat al primului an de studii, 
elevul-actor explorează vastele zone ale mișcării și vocii și descoperă o lume 
scenică ce îl apropie de înțelegerea textelor, încadrindu-se particularităţilor de 
stil şi expresie proprii operelor dramatice în limba originală. 

După Michel Saint-Denis, improvizaţia fizică are două scopuri esenţiale : pe 
de o parte, descoperirea propriilor date corporale, deci șlefuirea și studierea instru- 
mentului de expresie; pe de altă parte, observarea atentă a vieţii, care permite 
antrenamentului să nu se îndepărteze de studiul naturii umane. Aceste două coor- 
donate obligă elevul-actor să se adapteze treptat realităţii scenice, să creadă în 
existenţa ei şi să elaboreze relaţii organice autentice cu această lume fictivă. 
Înțelegerea în profunzime a scopurilor improvizaţiei în perspectiva dezvoltării 
profesionale conduce elevul-actor la descoperirea realităţii teatrale și, paralel cu 
această capitală descoperire, la definirea treptată a propriei sale personalităţi artis- 
tice. Drumul parcurs de elevul-actor de la primele lecţii de improvizație, în care 


el își descoperă trupul ca principal şi complex instrument şi mijloc de expresie, 
pînă la efortul de integrare într-un caracter scenic şi de întruchipare a unui 
personaj, în complexitatea trăsăturilor sale psihologice, este sinonim cu evoluţia 
de la elev la actor, de la amator la profesionist. Radu Penciulescu a considerat 
că discutarea problemei improvizaţiei numai sub aspectul formării expresivităţii 
corporale şi cunoaşterii corpului „ca provocator şi catalizator al spiritului și emo- 
ţiilor“ sărăcește conţinutul problemei. Axarea pe antrenament, fără precizarea 
finalităţii metodei, fără definirea scopului ultim — spectacolul destinat publicului —, 
anulează o coordonată esenţială : descoperirea şi formarea personalităţii originale 
a viitorului interpret în funcţie de realitatea textului dramatic şi de condiţia isto- 
rică a publicului. Discuţiile s-au orientat și asupra rolului şi prezenței pedago- 
gului în perioada de formare a actorului. La acest punct s-au referit îndeosebi 
Rosamond Gilder (S.U.A.), Ferenc Hont (R. P. Ungară), Moni Ghelerter. Pedagogul 
trebuie să asigure prin improvizație o armonioasă dezvoltare a aptitudinilor crea- 
toare şi, în primul rînd, să prevină elevul-actor de pericolele ce-l pindesc: false 
mijloace de expresie, expresivitate calofilă gratuită. El trebuie să-l împiedice pe 
cel care studiază să se angajeze pe drumuri care, fie că sint mai lesnicioase, fie că 
se arată neprevăzute, captivante, rămin străine de propria lui natură creatoare. 

Discuţiile teoretice au fost fertilizate de exemplificările practice, prezentate 
de grupe de studenţi din cîteva școli de teatru. 


ŞCOALA ROMINEASCĂ 


Prima ilustrare au adus-o studenţii Institutului „Szentgyörgy István“ din 
Tg. Mureş (clasa prof. Kovács György şi Miklos Tompa): pantomimă albă, pe un 
scenariu improvizat, cu personaje tradiţionale din commedia dell'arte. Elementele 
de decor în jurul cărora s-a grupat jocul: două scări, a căror prezenţă şi utilitate 
au fost apreciate în concluzii ca recuzită folositoare improvizaţiilor bazate pe 
commedia dell’arte. Exerciţiul a demonstrat mijloace fizice dezvoltate, conştiincios 
supuse controlului. 

O demonstrație amplă, concretizind variate modalităţi şi diverse capitole 
ale improvizaţiei în concepția învăţămîntului nostru teatral, a fost prezentată de 
studenţi ai anilor I, II şi III de la L.A.T.C. Exemplificind rezultatele antrena- 
mentului de improvizație în grup, s-au remarcat mai multe exerciţii. „Drumul 
vieții“ — pantomimă sugerînd (în mersul pe loc) momente din viața unui cuplu 
— a produs o impresie deosebită. Acest exercițiu a căpătat, în ultimele lui 
variante, valori stilizate, poetice, înfăţişindu-se ca o meditaţie plastică asupra 
acestor momente: prima intilnire, căsătoria, copilul, maturitatea, bătrineţea. Inter- 
preta a povestit cum s-a născut acest exercițiu în cadrul unei obișnuite ore de 
mişcare scenică. Studiind mersul pe loc, ca o primă fază a pantomimei, studenţii 
au început să brodeze, pe marginea acestei mișcări elementare, mici jocuri de 
fantezie, căutind justificări şi sensuri psihologice, emoţionale, dramatice. De la 
relaţia iniţială — un băiat urmărește o fată — exerciţiul a evoluat la ideea gene- 
ralizatoare „drumul vieţii“. Faptul subliniază importanţa principială a antrenamen- 
tului plastic, văzut nu ca o dexteritate tehnică, ci ca un antrenament complex 
psihotizic. Am mai reţinut: „Sculptorul“, studiu cu variațiuni, pe tema desprin- 
derii unor forme armonioase dintr-o materie amorfă. „Creionul“, exercițiu indi- 
vidual de improvizație şi fantezie, construit în jurul unui obiect învestit pe rînd 
cu cele mai deosebite şi neaşteptate atribute ce contribuie la reprezentarea a 
diverse îndeletniciri serioase sau amuzante. (Creionul s-a metamorfozat în brici, 
pensulă, baghetă de dirijor, floretă, siringă ş.a.m.d.) 

Un alt capitol l-au constituit exerciţiile de improvizație colectivă pe teme 
date (clasa Moni Ghelerter). Ele au stirnit, de asemenea, un viu interes. Amintim: 
„Cursa ciclistă“, „Două orchestre“, „Fotografie de familie“, „Jocul miresei“, „Văzind 
Regele Lear cu Paul Scofield“, „La coafor“, această din urmă improvizație utili- 
zată pentru acordarea unor diverse ritmuri la mişcări fizice variate. Aceste exer- 

ciţii modelează promptitudinea reacţiilor individuale, în cadrul colectivului, şi le 
diferenţiază, exersînd capacitatea de comunicare firească între parteneri. Au mai 
urmat exerciţii de scrimă şi lupte, cu alternanță de ritmuri (încetinit, cu descom- 
punerea mișcării în elemente iniţiale, şi accelerat, cu forțarea timpului). Exerciţiile 
au demonstrat eleganță şi stăpinire de sine în expresia corporală a studenţilor. 
Un element inedit a adus în demonstraţie solicitarea unor teme de improvizație 
colectivă, propuse pe loc la iniţiativa participanţilor. S-au sugerat astfel diferite 
subiecte : „Primire la aeroport“ (studenţii au imaginat întîmpinarea unei cele- 
brităţi din lumea filmului), „Scenă de dragoste în 1864 şi 2064“ (pentru a caracte- 
riza timpul, studenţii au apelat la evocarea unor mijloace de locomoţie specifice 
— de la cal la rachetă), „Idilă ratată la Veneţia între un american şi o franţu- 
zoaică“. Acest exerciţiu comporta rezolvarea mai multor probleme de reprezen- 
tare : sugerarea cadrului şi atmosferei, caracterizarea unor tipuri naţionale, com- 
punerea unor date de vîrstă şi moravuri diferite, în sfîrșit, stabilirea relaţiilor 
dramatice între toate aceste elemente. Studenţii au răspuns cu spontaneitate şi 
fantezie, improvizind cu umor situaţia propusă. 

Ultimele demonstraţii au comportat încercarea de a defini stiluri în improvi- 
zaţie. Pantomima umoristică „Melodrama sau Răzbunarea flaşnetarului“ cuprin- 
dea elemente de parodie, vizind schițarea unei atitudini critice față de interpreta- 
rea emfatică şi desuetă. Improvizaţia în stilul commediei dell’arte a fost utilizată, 
în cele din urmă, în raport cu textul dramatic, și anume, „Nu puneţi dragostea la 
încercare“, adaptare după Basilio Locatelli. Prologul a fost prezentat de un grup 
de studenţi într-o suită de acţiuni care întruneau pantomima, dansul, clovneria, res- 
pectînd totodată cerinţele interpretării textului. 

După cum au subliniat mai mulţi vorbitori — Ruggiero Jacobbi (Italia), Arvi 
Kivimaa (Finlanda), Jan Kopecky (R.S. Cehoslovacă) —, demonstraţia școlii rominești 
a scos în relief talentul elevilor, degajarea lor scenică, o vervă naturală. Reali- 
zările cele mai originale şi mai puţin convenţionale (mai ales în improvizaţiile pe 
teme date) s-au reclamat genului comic. S-a remarcat, totodată, spiritul de echipă 
specific muncii fiecărei grupe de elevi (Jean Darcante, Orazio Costa). Acestor de- 
monstraţii li s-a adăugat spectacolul Hamlet (clasele Beate Fredanov şi Costache 
Antoniu). V. O. Toporkov a apreciat aici fuziunea dintre expresivitatea corporală 
şi redarea adevărului psihologic în momente esenţiale. Dincolo de sesizarea unor 
calități evidente ale cîtorva interpreţi din reprezentația shakespeareană, Michel 
Saint-Denis a considerat că stilul spectacolului e periclitat de o anumită teatrali- 
zare ostentativă şi de suprafaţă. 

Exemplificările prezentate de școala noastră au relevat talentul şi fantezia 
elevilor, impunînd totodată necesitatea unei mai severe concentrări asupra stu- 
diului aplicat al expresivităţii fizice şi a unei sistematizări mai profesionale în 
organizarea învățămîntului bazat pe improvizație. 


UNIVERSITATEA DIN KANSAS 


Ca în toate universitățile americane, studiul artei dramatice ocupă un sfert 
din timpul studenţilor, desfăşurîndu-se paralel cu urmărirea altor discipline ştiin- 
ţifice *. Necutezind să se considere viitori profesionişti (şi din pricina nesiguranţei 
materiale, a incertitudinii angajamentului după absolvirea studiilor), elevii-actori 
americani au dovedit însă o cultivare riguroasă, profesională, a aptitudinilor sce- 
nice, o intensă disciplină pedagogică. Demonstrația s-a deschis prin citeva exerciţii 
de debut, cu scop precis: degajarea corpului, modelarea receptivităţii la apelul 
a diferiţi factori excitanţi stimulativi. Aceste exerciţii de improvizație pornesc 
de la o pregătire minuțioasă şi continuă a factorilor fizici, deschizind totodată 


è Nu este vorba de o facultate aparte, ci de o școală facultativă pentru studenţii care urmează cursurile 
universităților ştiinţifice sau de cultură generală. 

fanteziei cîmp liber de improvizație, uneori spontană, alteori pe teme date. Exer- 
ciţiile caută, în linii mari, să răspundă la cinci întrebări elementare, despre care 
se presupune că ar preocupa pe elevul-actor la intrarea în „jocul teatral“: 1) 
cine e?; 2) unde se află?; 3) unde are loc acțiunea ?; 4) ce are de făcut pe 
scenă ? ; 5) în ce mod va acţiona? Acest ultim punct este cel mai adesea lăsat 
la voia improvizaţiei spontane, ca un corolar al răspunsurilor riguroase date primelor 
întrebări. Extrem de simple, primele exerciţii au constituit un punct de legătură 
intre tema reuniunii de la Bruxelles (expresivitatea corporală și vocală) şi cea 
înscrisă pe ordinea de zi a întrunirii de la Bucureşti. Sub titlul „Urmaţi conducă- 
torul“, cei șapte tineri au schiţat cîteva improvizații de mişcare colectivă, caracte- 
rizate prin precizie, sincronizare şi ascuţit spirit de observaţie. (Considerăm exce- 
lent acest exercițiu în vederea pregătirii actorilor, de pildă, pentru interpretarea 
corului în spectacolele antice, şi în general pentru antrenarea concretă a spiritului 
colectiv în interpretare.) 

Exerciţiile următoare au avut ca obiect transpunerea în forme corporale 
şi vocale a unor noţiuni abstracte: o literă din alfabet, o culoare, un adjectiv (ele- 
mente sugerate concret de către participanţi). Pornind de la litera „0“, culoarea 
„albastru“ și adjectivul „furios“, studenţii au improvizat, de fiecare dată, o serie 
de acţiuni fizice sugestive, diferite după impulsul şi fantezia fiecăruia. Ca un 
factor comun al acestor antrenamente, notăm revenirea, în finalul fiecărui studiu, 
la exercițiul „Urmaţi conducătorul“, metodă menită să educe permanent spiritul 
colectiv al interpreţilor, prin improvizaţia corală care aduce la unison contri- 
buţia fiecărui solist. Exerciţiile au îmbinat antrenarea gesturilor cu studiile de 
vorbire, pregătind acordarea mișcării cu rostirea în viitor a textului dramatic. 
Ca exerciţiu ilustrativ pentru modelarea receptivităţii la impulsuri exterioare con- 
crete şi pentru dezvoltarea fanteziei, studenţii au mimat obiecte şi mai tirziu acţiuni 
şi noțiuni sugerate lor de aceste obiecte prin asociaţii de idei (un gramofon și ac- 
țiunea de schimbare a discurilor au prilejuit improvizaţia a diferite mişcări cir- 
culare). Tema deschide căile imaginaţiei, solicitind în același timp autocontrolul în 
acțiunea fizică. De la imitarea obiectului, studenții au trecut la schițarea unei 
acţiuni stilizate, dar cu rădăcini concrete în imaginea obiectului. Exerciţii asemă- 
nătoare au fost improvizate pornindu-se de la imaginea nu a unor obiecte, ci a unor 
animale. Această categorie de improvizație s-a dovedit interesantă prin proiectarea 
unor trăsături specifice unui anumit animal (pisica, porcul), într-un caracter uman. 
Sub titlul „Plimbare la voia întimplării“, s-au desfăşurat alte exerciţii utile dez- 
voltării imaginației, rapidității în adaptarea la diverse situaţii propuse şi la rit- 
muri variate („Procesiune funebră în ploaie“, „Plimbare cu o limuzină într-o 
ţară străină“, „Joc de copii intrerupt de un accident“). Semnificative pentru tre- 
cerea de la improvizaţia corporală la schiţarea unei acţiuni scenice dramatice 
s-au arătat improvizaţiile menite să răspundă punctelor 2, 3 şi 4 amintite mai sus. 
Elevii s-au găsit pe scenă în fața cîtorva cuburi şi a unei recuzite minime, totul 
ales şi așezat la întîmplare, urmînd să improvizeze o acțiune dramatică. Pornind 
de la ideea pe care o sugera, mimind, primul student urcat pe scenă, ceilalți au 
răspuns activ, înfiripînd o acţiune și schiţind chiar scenete ce-au demonstrat 
un joc realist, caracterizat prin fantezie şi simţ al umorului. Sceneta „Magazinul 
cu pălării“ s-a născut, cu o uimitoare spontaneitate, de la vederea unui joben 
aşezat întimplător pe o cutie. Primul student a mimat alegerea unei pălării, alţii 
l-au urmat antrenindu-se reciproc şi transpunîndu-se în diferite personaje: o vîn- 
zătoare plictisită, una frivolă, o văduvă pioasă, un șmecher etc. 

În sistemul „gibberish“ (vorbire fără înţeles), îndeosebi practicat la şcoala 
din Chicago, s-au desfăşurat alte citeva improvizații pe teme date. Acest procedeu 
ajută elevul să găsească expresii plastice semnificative, fără să fie obligat să 
caute, în acelaşi timp, fraze la fel de expresive — ştiut fiind că, în improvizații, 
gestul se arată mai sugestiv decit vorbirea. Specificind dificultatea acestor exer- 
ciţii, pedagogul american a insistat asupra posibilităților ce se deschid în acest 
caz pentru concentrarea asupra expresivității mimice şi plastice şi pentru reali- 

zarea comunicării directe între parteneri. Sinonime cu acestea au apărut şi exer- 
ciţiile în care vorbirea logică este înlocuită cu folosirea exclusivă a literelor 
din alfabet. Pe o treaptă superioară a improvizaţiei, ca urmare a pregătirii pro- 
fesionale manifestate în primele exerciţii, s-au arătat scenele in care imy zaţia 
duce la crearea unui text într-o situați dată. emplu : conflict între 
doi fraţi din pricina divorţului părinți xerciţiu concenut tot în vederea 
bilirii unor relaţii scenice juste. ă enă ni s-a părut semnificativă pentru 
valorificarea improvizaţiei în jocul y zis, ilustrind fuziunea mijloacelor psihice 
şi fizice, pentru obţinerea unui rezultat artistic creator — un text şi o situaţie 
dramatică. Ultimele exerciții au urmărit demonstrarea concentrării asupra unor 
emoţii şi a declanşării lor prin explozii vocale. Pentru a produce strigătele cores- 
punzătoare fric groazei, durerii sau bucuriei, pedagogul american a utilizat me- 
toda reţinerii vocii: izolarea, reținerea prelungită, „strigătul mut“ şi comprimarea 
îndelungată a acestuia pină la izbucnirea nestăvilită a vocii, la un semnal dat. 
Această metodă a fost găsită periculoasă de Michel Saint-Denis, ea exprimind în- 
deosebi unele tendințe psihanaliste existente în pedagogia teatrală americană. Acest 
punct de vedere a fost împărtăşit de numeroși rti nţi. Demonstrația a prilejuit 
discuţii însufleţite şi contradictorii. Au fost ap te antrenamentul artistic al stu- 
denților americani, disciplina lor profesională ; bucuria de a juca“. 

Scenă din misterul medieval prezentat de studenţii italieni 


ACADEMIA DE ARTĂ DRAMATICĂ DIN ROMA 


Sub conducerea regizorului şi pedagogului Orazio Costa, cîțiva studenţi ai 
Academiei Naţionale de Artă Dramatică din Roma (anul III) au expus concret 
principiile acestei şcoli. Prefaţind exemplificările, Orazio Costa a arătat locul im- 
provizaţiei în metoda sa pedagogică, insistind asupra exerciţiilor de mimică, clasi- 
ficate de el în trei mari categorii: mimica integrală (a corpului), mimica manuală 
(a braţelor), mimica facială (a obrazului). Fiecărei categorii îi corespund diferite 
expresii vocale. Elevii-actori italieni au demonstrat modul lor de lucru asupra 
textului, interpretind — individual sau în dialog — scene din Viaţa e vis de 
Calderon, Don Juan de Moliere, Pescărușul de Cehov. Ei au mai interpretat în 
colectiv un mister medieval catolic (drama pasiunii) de Iacopone da Todi. Proce- 
deul interpretării fiecărei scene se arăta în linii esenţiale acelaşi. După o lectură 
albă a replicii (Calderon — monologul despre libertate; Pescărușul — scena 3, 
actul IV), urma descompunerea ei în imagini vizuale analitice, mimate fiecare în 
parte, și apoi recompunerea ideii, de la simplu la complex, prin aglomerarea treptată 
a acţiunilor fizice. Descompunerea replicii are loc în două stadii: construirea ima- 
ginilor plastice vizuale ; adăugarea imaginilor auditive (vocalizarea). Scena 1, actul IJ 
din Don Juan, dintre Pierrot şi Charlotte, a fost tratată în spiritul commediei 
dell'arte, demonstrind ştiinţa acordării gestului cu replica, simţul compoziţiei, expre- 
sivitate în mimică și cultura gestului. În alt stil plastic a fost interpretat misterui 
medieval, cu o violență a expresiei conformă spiritului spectacolului şi tempera- 
mentului italian. S-a ajuns astfel la un fel de bocet popular, stilizat cu rafinament 
şi executat cu o rară virtuozitate. Demonstrația şcolii teatrale din Roma a stîrnit 

şi ea mult interes, aprinzind un focar de discuţii contradictorii. S-au apreciat nivelul 
tehnic al expresivității corporale, metodele de apropiere de un text dramatic prin 
exerciții de improvizație fizică. Dar s-a semnalat și pericolul unei expresivităţi 
în sine, bazate prea puţin -pe înțelegerea complexă a ideilor, semnificațiilor variate, 
istorico-sociale, ale textului. 

Remarcind în improvizație o oarecare îndepărtare de stilul Cehov (spre 
deosebire de misterul medieval, excelent interpretat din punct de vedere al stilului), 
Michel Saint-Denis consideră că producția studenţilor italieni trebuie cunoscută în 
întregime, spre a se putea formula aprecieri concrete și complete la adresa ei. 
Apreciind încrederea lui Orazio Costa în „inteligența corpului“ și modalitatea 
apropierii de rol pornind de la date fizice, vorbitorii au exprimat totodată citeva 
îndoieli față de sistemul pedagogic al Academiei din Roma. E posibilă utilizarea 
exclusivă a unei singure căi — a imaginii vizuale — în întimpinarea unui text, indi- 
ferent de autor, stil, epocă ? Unde se exprimă punctul de vedere propriu, judecata 
actorului asupra personajului, implicită oricărui act artistic, dacă textul se comen- 
tează numai cu imagini fizice corporale? M. Ţariov a considerat că exerciţiile 
de improvizație în pregătirea acestor roluri, în loc să elibereze fizic actoru:, să-i 
creeze o stare de spirit justă, nestinjenită, îl aduc la o crispare artificială, la 
o siluire a temperamentului, obligat să se supună canoanelor unor imagini arbi- 
trare. Textul citit „mi-a produs o impresie mai puternică decit rezultatul efortului 
muscular şi al tensiunii spirituale“ — a spus 'Țariov. În concluzie, majoritatea par- 
ticipanţilor, solidarizindu-se cu principiile lui Orazio Costa atunci cînd pretinde 


Trei atitudini ale lui Jacques Lecoq în timpul demonstrației sale despre mișcarea scenică 


E 


studenților săi modelarea expresiei corporale la nivelul expresiei literare dramatice 
a textului, s-au despărțit de el în fața aplicării oarecum arbitrare a acestei me- 
tode la toate textele şi stilurile dramatice. Dar calitatea antrenamentului profe- 
sional în metodologia pedagogului italian impune urmățirea mai atentă a acestor 
principii şi a rezultatelor finale, pentru a se putea trage concluzii valabile conti- 
nuării discuţiei. 


DEMONSTRAȚIE JACQUES LECOQ 


În arena acestei consfătuiri, un loc aparte l-a deținut expozeul teoretic, 
simultan ilustrat prin imagini vii, al profesorului Jacques Lecoq, directorul şcolii 
„Mima Théâtre“ din Paris. lată, în rezumat, programul, scopul şi metoda analitică 
ale şcolii lui Jacques Lecoq. Obiectivul: formarea actorilor şi regizorilor pornind 
de la mișcare ; educarea mimilor pentru teatru şi dans ; educarea dramatică a corpu- 
lui, gesturilor, atitudinilor. Metoda : analiza obiectivă a mişcării şi improvizațţiei ; 
căutarea laconismului gesturilor şi atitudinilor ; interiorizarea expresiei ; stimula- 
rea creaţiei personale ; dezvoltarea măiestriei în expresia corporală, sporirea exi- 
genţei artistice. Programa analitică cuprinde : educaţie corporală (ţinută, mers, res- 
piraţie) ; improvizație vorbită și mută ; mască neutră şi expresivă ; acrobație ; ana- 
liza mişcării ; tehnica mimului ; pantomimă albă ; commedia dell'arte ; corul antic 
şi modern ; studiul mimului raportat la muzică ; studiul mimului raportat la text. 
Jacques Lecoq a oferit reuniunii o lecţie originală, exemplificînd citeva din prin- 
cipiile sale teoretice cu exerciţii și mișcări. Clasificînd improvizaţia în două mari 
zone — a vorbirii și a tăcerii —, Lecoq consideră că „improvizaţia vorbită re- 
compune o viziune banală, neartistică, în timp ce improvizaţia mută conduce 
spre stilizare, spre transferul realităţii în artă“. Analiza ţinutei şi a diferitelor 
caracteristici ale mersului a constituit obiectul cîtorva demonstraţii. Aici, spiritul 
de observaţie s-a asociat cîtorva concluzii ştiinţifice utile în educarea mişcării. 
Masca și folosirea ei reprezintă un alt capitol: masca neutră, menită să relie- 
feze expresivitatea corpului ; masca expresivă, în acord total cu expresia corporală 
sau contrazicîind-o violent (mască de om tînăr, mișcări corespunzătoare ; mască de 
bătrin — mișcări de tinăr etc.); mască de arlechin din diferite epoci ale commediei 
dell'arte şi utilizarea ei în stil istoric sau anistoric. Aceste măști — realiste sau 
stilizate, cu şi fără expresie, cu şi fără stil — au demonstrat limpede importanţa 
„deparazitării“ expresiei, curăţirii gesturilor de reziduurile mimicii şi mișcărilor 
inutile, nesemnificative. Primită cu entuziasm, expunerea lui Jacques Lecoq s-a 
inscris ca o premisă științifică în abordarea vastelor probleme ale improvizaţiei în 
expresia corporală. A fost singura expunere care n-a ridicat nici o obiecţie. S-a 
confirmat încă o dată utilitatea, necesitatea imperioasă a studiului ştiinţific, pro- 
fesional, al mişcării în şcoala de artă dramatică. 


SEMNIFICAŢII 


Dezbaterea în jurul improvizaţiei şi a rolului ei în metodologia formării vii- 
torilor profesioniști ai scenei deschide largi perspective pentru o mai intensă 
profesionalizare a învăţămîntului teatral. În reuniunea de la Bucureşti s-au clari- 
ficat nenumărate aspecte ale acestei probleme specioase, stimulindu-se totodată 
căutarea unor căi cît mai eficiente pentru valorificarea textului dramatic şi reve- 
larea personalităților actoriceşti creatoare. Totodată, participanţii au căpătat o ima- 
gine mai limpede, mai concretă, a stadiului actual al învățămîntului artistic pe 
diverse meridiane. Aşa cum a arătat Jean Darcante, secretar general al I.T.L, în- 
tilnirea de la Bucureşti este al doilea punct rodnic cîştigat în planul de muncă 
al forum-ului internaţional, preocupat de formarea actorului. Ea precede viitoarele 
confruntări, care vor avea loc în 1965 şi 1966. Continuitatea în abordarea diferi- 
telor aspecte esenţiale ale formării actorului obligă mișcarea și pedagogia teatrală 
la un intens efort de gindire creatoare, de generalizare a experiențelor contem- 
porane în concluzii teoretice verificate în practica scenelor de azi. Dialogul între 
personalitățile artistice de diferite orientări, dar în aceeași măsură convinse de 
triumful artei puse în slujba omului, s-a arătat cu deosebire util teatrului şi peda- 
gogiei noastre artistice. „Școala noastră de teatru a cîştigat mult din această con- 
fruntare — a spus Radu Beligan —, şi cele văzute aici ne vor ajuta serios în 

munca noastră viitoare, stimulindu-ne să acordăm o atenție mai aplicată expresi- 
vităţii corporale în sistemul nostru de învăţămînt artistic.“ 

Formarea profesională, perfecționarea mijloacelor de expresie preocupă sie | 
tutindeni cu consecvență teoreticienii și practicienii scenelor din lumea întreagă. 
Confruntarea școlii noastre cu alte metode pedagogice în problemele improvizaţiei 
se arată bogată în concluzii. Arta actorului nu se poate bizui numai pe vocaţie, 
talent și inspiraţie. Ea pretinde studiu, o înaintată concepție despre profesiune, un 
punct de vedere cult, care fertilizează reflectarea universului spiritual al omului 
contemporan în teatrul nostru. Improvizaţia a apărut astfel ca o știință cu legi 
proprii, pentru descifrarea şi aplicarea cărora este necesară cunoașterea desăvirșită 
a unor mijloace complexe de expresivitate psihică şi fizică. 

Discuţiile au clarificat importanța acestei discipline în formarea elevului- 
actor, rolul ei în conturarea şi desăvirşirea creaţiei scenice. Un singur drum crea- 
tor complex leagă cele două etape şi cele două aspecte sub care studiem impro- 
vizaţia : formarea actorului și creaţia sa. 

Sfirşitul acestei consfătuiri e sinonim cu desfășurarea mai departe a unei 
munci aprofundate, creatoare, de înaltă calificare profesională, în vederea unei 
multilaterale şi armonioase dezvoltări a interpreților noștri. Aceasta este cea mai 
importantă concluzie pe care o desprindem după cele citeva zile saturate de învă- 
ţăminte teoretice și concluzii practice ale întilnirii oamenilor de teatru, veniţi la 
București, la invitația Centrului naţional romin, din toate colţurile lumii. 


Mira Iosif 


„ȘI DESPRE TEATRUL ROMINESC 


Participanţii la Reuniunea internațională a I.T.I. au avut prilejul să cunoască 
unele spectacole, în măsura în care titlurile, afişele și programările teatrelor bucu- 
reştene o permiteau în intervalul dintre 7 şi 13 aprilie. Spicuim unele impresii: 


Rosamond Gilder 


„Am fost profund impresionată de calitatea teatrului rominesc și de reper- 
toriul său. Mă bucur că în teatrele dv. sînt zilnic reprezentate piese aparținind 


Arvi Kivimaa (Finlanda) Ruggiero Jacobbi (Italia) James de B. Domville (Canada) 

celor mai diferite epoci, celor mai diferite culturi. Ca orice om de teatru, mă 
bucur să constat că Shakespeare și Schiller, Brecht şi Ionescu, precum şi alţi serii- 
tori din toate ţările de unde venim, îşi au un loc în teatrul dv.“ 


Michel Saint-Denis 


„Teatrul în Rominia — o părere doar, căci am văzut prea puţine specta- 
cole. Am fost însă frapat de marele talent al actorilor romîni de a-şi exterioriza 
trăirile, de a se exprima, ca şi de bucuria cu care joacă ei. Ca în toate ţările care 
au o puternică tradiţie, am observat şi la dv. tendinţa spre nou, spre căutare, ivită 
in cadrul tradiţiei ce a devenit oarecum convenţională. Noul se face simţit cu 
putere în spectacolul Rinocerii. Și, fiindcă a venit vorba, voi spune in treacăt 
(pentru că tema simpozionului nostru a fost improvizaţia) că jocul lui Radu 
Beligan este un exemplu de improvizație actoricească. În Scrisoarea pierdută de 
I. L. Caragiale am remarcat talentul interpreţilor, dar am observat totodată cîțiva 
actori comici care uzează de mijloace teatrale învechite. Chiar în Umbra, actorii 
virstnici distonau, din punct de vedere al stilului, cu cei tineri. 


Plecind din Rominia ducem cu noi întreaga noastră admiraţie pentru țara 
dumneavoastră, pentru tot ce ați realizat aici, ca şi stima faţă de actorii și studenții- 
actori romîni.“ 


V. O. Toporkov 


„Teatrul dv. este un minunat teatru de actori. Întotdeauna am apreciat ta- 
lentul original al interpreţilor romini. Moartea unui artist de Horia Lovinescu mi-a 
părut o piesă cu o problematică deosebit de interesantă, tratată inedit şi atingînd 
zone mai profunde ale problemelor creației şi actualității. Regia mi s-a părut 
foarte expresiv scenică, atit prin concepţia generală a întregului spectacol, cît 
și în privința muncii cu actorii. În acest ansamblu actoricesc, de o înaltă măiestrie, 
cred că s-a integrat bine tinăra debutantă Ilinca Tomoroveanu, un real talent 
sensibil. 

Pe scena Teatrului „C. I. Nottara“ am văzut Unchiul Vania. George Constantin 
este un bun tălmăcitor al acestui personaj. El arată în scenă o profunzime crea- 
toare. Nu acelaşi lucru pot spune despre interpretul lui Astrov.“ 


Arvi Kivimaa 


„Am văzut Rinocerii, care m-a entuziasmat cum arareori pînă acum m-a 
entuziasmat vreun spectacol. Jocul lui Radu Beligan este foarte modern, foarte 
profund şi inteligent. Cred că el a realizat una din cele mai bune interpretări 
ale lui Bérenger din lume. 

Vă mulțumim de asemenea pentru uimitoarea dumneavoastră ospitalitate. Doresc 
să felicit pe organizatorii acestei întilniri, pe care o consider o mare reușită, de 
un real folos pentru viaţa teatrală internaţională.“ 


James de B. Domville (Canada) 


„M-a interesat mult teatrul în Rominia și aş vrea să-l pot cunoaşte mai 
bine, nu numai în timpul unei întruniri internaţionale. Aş vrea să mă întorc, ca 
să am posibilitatea practică de a vedea spectacole și a-i cunoaşte pe creatorii 
lor. Am văzut Umbra, hRinocerii, Scrisoarea pierdută şi Cum vă place. Spectacolul 
Rinocerii m-a atras pentru mai multe motive: primul, pentru că era foarte bine 
interpretat; al doilea, este foarte interesant să-l vezi pe Ionescu jucat de 
romini, și mai ales să asiști la primul său spectacol în Rominia. Aş vrea însă să mă 
întorc peste un timp şi să-l revăd, ca să-mi dau seama care este reacţia critică 
a publicului faţă de +rinoceri».“ 

Jan Copecky (R. S. Cehoslovacă) 


„M-a bucurat să întîlnesc pe o scenă rominească Dracul uitat de Jan Drda. 
Spectacolul este excelent, fermecător, şi excesul de fantezie al regizorului nu con- 
trazice spiritul textului. M-au impresionat spectacolul Cum vă place şi gindirea me- 
taforică a lui Liviu Ciulei. Deosebit de interesantă mi s-a părut aici osmoza între 
reconstituirea aparent istorică şi interpretarea contemporană a poeziei lui Shakes- 
peare. Găsesc Rinocerii unul din cele mai bune spectacole din lume cu această 
piesă. Spre deosebire de spectacolul cu Jean-Louis Barault, unde în primul rind se 
remarcă unii actori, aici te impresionează spectacolul în întregime, pe toate coor- 
donatele lui : ritmul este remarcabil şi profund ionescian. Decorul — extraordinar.“ 


William Gaskill (Anglia) 


„Am fost foarte impresionat de Rinocerii. Cunoşteam bine piesa, o văzusem 
cu Laurence Olivier în rolul principal, şi rămăsesem cu impresia că e lungă. M-am 
mirat că la Teatrul de Comedie, deși jucat într-o limbă străină mie, spectacolul 
nu mi-a părut lung, şi am apreciat fidelitatea interpreţilor față de text. M-a 
cucerit publicul, care reacţiona viu, ca şi jocul lui Radu Beligan. Căci Laurence 
Olivier nu a fost nici pe departe atit de bine ca Beligan în acest rol.“ 


Rene Hainaux (Belgia) 


„Intr-o sală mică din Bucureşti, am văzut un spectacol «de cameră» — Casa 
cu două intrări de Calderon de la Barca. Am apreciat costumele, fantezia şi fide- 
litatea lor stilistică. Pe scena Teatrului Naţional, Maria Stuart este un spectacol 
de prestigiu şi ţinută. Poate nu foarte romantic și schillerian în accepţia exege- 
ţilor poetului german. Teatral (în cel mai bun sens al cuvîntului) şi captivant este 
jocul Dinei Cocea, care compune o Elisabetă de neuitat. Un stil cu totui deosebit 
au spectacolele Teatrului de Comedie. Ele se pot prezenta oriunde în lume, datorită 
înaltei lor ţinute profesionale şi jocului modern al interpreţilor. Mă aliez şi eu 
entuziasmului general trăit de toţi prietenii mei față de Rinocerii. Cred că Beligan 
descoperă esenţa umană a personajului, pînă in cele mai profunde straturi psiho- 
logice ale ei, redind-o cu o simplitate desăvirşită. Umbra este un spectacol cu o 
regie impresionantă. Arta şi tehnica se împletesc desăvirşit. Tinărul actor Gh. Di- 

u s-a stins încă ecoul ovaţiilor răsplătind tulburătoa- 
rea creaţie din Richard al III-lea și iată-ne siliți să-i 
aducem lui George Vraca ultimul omagiu, cu durerea sporită de proas- 
păta și atît de via amintire a rolului care a încununat cariera unuia din 
cei mai buni și mai iubiţi actori ai noștri. Căci Richard a însemnat 
nu numai un rol uriaș, ci și o sinteză a forţei sale creatoare, a concepţiei 
sale despre teatru, a mijloacelor sale scenice. 

În măsura în care Vraca a fost una din cele mai reprezentative 
figuri din strălucita frescă a actorilor ce au dominat scena în ultima 
jumătate de veac, prezenţa sa printre noi pînă în aceste zile o soco- 
team, pe bună dreptate, ca pe o prezenţă a însăși tradiţiei teatrului nos- 
tru. Tradiţie, nu ca manieră (jocul lui Vraca a cunoscut mereu tocmai 
permanenta căutare a noului, a modernului, dovedind năzuința unui 
artist cu adevărat contemporan ce se vrea statornic la înălțimea epocii), 
ci ca poziţie față de artă, ca respect faţă de nobila profesiune a tea- 
trului și consecvență în abordarea unor sarcini artistice din ce în ce mai 
complexe. 

De obicei, cînd se vorbește despre repertoriu, referirea se face la 
repertoriul teatrelor. În concepţia majoră a unei mișcări teatrale, acest 
repertoriu nu poate fi însă despărțit de repertoriul actorului. Reper- 
toriul unui teatru se măsoară după cel al actorilor săi, după rolurile 
ce reprezintă profunde sinteze filozofice traduse în puternice carac- 
tere. De aceea, cind Vraca a împlinit cu Richard cel de-al traispre- 
zecelea rol shakespearean jucat pe scena rominească, aceasta a însem- 
nat implicit cartea de vizită a unui mare teatru, a marii tradiţii a Tea- 
trului Naţional (atit în strictul sens lezat de prima noastră scenă, al 

cărei slujitor de prestigiu a fost multă vreme, dar și în sensul mai larg 
al mișcării naţionale de teatru). Și e remarcabilă lecţia etică a acto- 
rului ajuns la consacrare, care nu se oprește în loc, nu se mulțumește 
cu succese ușoare și sigure, ci se angajează îndrăzneț pe drumul unor 
noi și din cele mai dificile roluri. Acest strălucit exemplu Vraca l-a 
dat din plin. 

Mi-l amintesc în nenumăratele sale creații de-a lungul unei prodi- 
gioase cariere. De la Romeo, Hamlet şi Jacques melancolicul (în Cum 
vă place), la Faust sau la Electra lui O'Neill, de la Vlaicu-Vodă și Fin- 
tina Blanduziei la Trenul blindat, Ruptura sau Fiul meu, Vraca a jucat 
o impresionantă gamă de roluri. El a trecut cu egală măiestrie de 
la primul amorez plin de farmecul tinereţii, la compoziţii de eroi 
clasici, de virste și genuri diferite, a dat viaţă unor figuri de luptători 
comuniști. Vraca a fost, cred, unul din actorii cu cel mai bogat și 
mai variat repertoriu. El se confundă cu însăși noţiunea de actor în 
cel mai înalt înţeles al cuvîntului. 

Nu știu mulți artiști dramatici care să fi cunoscut de-a lungul 
unei vieți succesul atit de deplin pe care l-a cunoscut Vraca. Și, 
totuși, departe de orice împăunare vană, el a rămas pînă la sfîrşit un 
neobosit muncitor al scenei, perfecționindu-și  excepționalele cali- 
tăți. Neuitate vor rămîne în amintirea noastră ţinuta sa plină de no- 
blețe, eleganța mișcărilor, timbrul glasului său, claritatea dicțiunii, ori- 
ginalitatea interpretării. Ca orice mare artist, a fost, în felul său, unic. 

Generaţii de actori l-au avut în față ca pe un minunat model de 
probitate profesională și de generozitate sufletească. Tinerii care au 
lucrat alături de el au beneficiat direct de aceste calități. Ca un frate 
mai mare, Vraca le-a îndrumat pașii, convins că avea datoria să le 
transmită moștenirea înaintașilor luminată de o înaltă gindire contem- 
porană. Îi urmărea dezvoltindu-se, cu sentimentul unei realizări pro- 
prii. Așa cum atit de frumos obișnuia să spună adesea, rolurile lor 
erau şi rolurile sale. 

George Vraca și-a încheiat cariera în admirația unanimă. A trăit 
și a murit ca un adevărat artist al poporului. Conștiinţa că arta tre- 
buie să servească oamenilor și că un artist trebuie s-o servească mai 
presus de orice i-a dat puterea, chiar bolnav fiind, să realizeze unul 
din cele mai copleșitoare roluri. Cine putea crede, văzindu-l în Richard 
al III-lea, că actorul care ducea pe umeri colosul shakespearean era 
pindit la fiecare pas de moarte! Și nu voi uita niciodată seara ulti- 
mei premiere, cind, scoțindu-și masca, a apărut să mulțumească pu- 
blicului cu frumosul său chip care-l amintea încă atit de mult pe 
Romeo al inceputurilor. Lumina bucuriei, care-i iradia strălucitoare pe 
față în acele momente, se imbina armonios cu zvelteţea trupului, ex- 
primind parcă biruinţa vieţii asupra bătrineții și morţii. Așa ne va 
rămîne în amintire, mereu proaspăt și plin de dăruire romantică, mereu 
învingător, George Vraca, imagine vie a cuvintelor adresate colegilor 
mai tineri în ultimul său articol publicat puţin înainte de a ne părăsi, 
chiar în aceste pagini: „Nu uitaţi un lucru: cel ce nu a dat artei 
totul, nu i-a dat nimic“. 

PERSONAJELE 


Dimache Șaru 

Livia (soţia lui Șaru) 
Sutaș (fratele Liviei) 
Viniciu Hurduc 
Ivescu 

Aurelia-Dida 

O normatoare 

Neag — rol episodic 


34—36 de ani; 

în jurul a 30 de ani; 
25—27 de ani; 

de virsta lui Șaru; 
cel mult 20 de ani; 
26—27 de ani; 
18—20 de ani; 
40—45 de ani. 


Figuraţia, ca număr şi vîrstă, marcînd, de la caz la caz, animația 
unui birou ori a unei grădini de vară etc. — la aprecierea regiei. 
Acţiunea — în zilele noastre. 


A 


Le: T 


L l 


Tabloul 


Birourile unei secţii uzinale, una din acele încăperi sumar mobilate, foarte rar confortabile, amplasate 
cel mai adesea chiar in incinta sectoarelor productive, ori a platformelor de montaj. 

Într-un prim-plan — birourile puţin înălțate față de nivelul scenei — un coridor îngust de acces dinspre 
birouri spre secție. Mobilier curent, schiţe şi desene de fabricaţie subliniind specificul tehnic şi, in sfirșit, în 


nota voit agitatorică a unor birouri de secție: 
fruntaşi etc, 


grafice de producție, panouri cu realizări, portretele waor 


La ridicarea cortinei, abia intrind in scenă, IVESCU — un tinăr de vreo 20 de ani, puţin puști (și 
cu atit mai mult preocupat să nu pară), și DIDA — o femeie indeajuns de frumoasă, 26—27 de ani, în 
ţinută uzinală și cu acea stingăcie a mișcărilor care trădează încă omul puţin obişnuit cu mediul direct 


productiv. 


Zecile de dosare, planșe ori desene rulate, „zburind*“ în toate direcţiile prin uşile larg deschise ale unui 


dulap — de unde şi o anumită dezordine a biroului —, 


normatoarea secţici. 


. 


IVESCU : Bună ziua birouri, bună ziua 
secție, bună ziua voi rest... (Și „sen- 
zație“.) Ne aflăm în fericita zi în 
care... 

DIDA: Fără fericire, Ivescu.. (Gest 
spre un ceas de perete.) Mai e un 
sfert de oră. 

IVESCU : ..privind toate aceste pa- 
nouri şi fotografii înrămate... 

DIDA : Numai figuri serioase. Nici un 
neînsurat... Sîntem în aer, Ivescu ! 

IVESCU : Eu iţi subliniez rezultatul... 
Graficul ascendent ! 

DIDA : lar eu merg pe 27 de ani. Nu 
mai sint naivă de zece... Îmi caut 
graficul meu. 

IVESCU : 'Trăiești o zi decisivă! 

DIDA : Cine mă vrea, cine mă jia... 
Se închide lista de înscrieri. 

IVESCU : ...Și peste 15 minute, la 3, 
te previn încă o dată... 

DIDA : N-ai pic de haz, Ivescu. Eşti 
o fată bătrină... 


marchează insă și prezenţa unui al treilea personaj, 


IVESCU : Va începe o consfătuire.. 

DIDA : Mi-ai spus. (Din buna dispozi- 
ție anterioară — nimic.) Una din 
nenumăratele consfătuiri de la orele 
3. Știu şi asta. În care se vor re- 
zolva ca de obicei — uite că şi ri- 
mează — nu mai știu care probleme 
de viaţă şi de moarte. 

IVESCU : Să ştii! 

DIDA : lar eu am să arăt din nou ca 
la 17 ani. Am să fiu o sfintă, Ivescu! 

IVESCU : Nu ride, Dida! 

DIDA : În timp ce pulsul îmi va sări 
la 140. Totul din cauza lui... (S-a 
apropiat de un panou.) Stai să-i văd 
numele — Șaru! 

IVESCU : Adică tu nu crezi?! 

DIDA : Cred tot ce vrei: că eşti orien- 
tat şi politic; citeşti şi presa — 
apreciez ; ai o mutră de puşti — 
ceea ce te face simpatic... Şi-mi vrei 
mereu „binele“ — ceea ce mă irită 
gr-zav. lar exact la orele 3... 

IVESCU : Bine că ai ajuns şi aici! 

DIDA : ..Un muncitor, șef de brigadă, 
Șaru, răspunzînd la fericitul pronume 
Dimache... 

IVESCU : De nume nu-ţi permit! 

DIDA : Va intra în acest birou (re- 
verență) şi eu am să am onoarea... 
Numai să-i plac, Ivescu ! 

IVESCU : Din ce în ce mai deşteaptă. 

DIDA : Şi acelaşi Șaru, în sfîrşit, cu 
nouă inovaţii aplicate şi patru aflate 
în studiu (ironia i se accentuează), 
se va despărți, la capătul mult aștep- 
tatei consfătuiri, de cei cu care a 
lucrat pină azi... Să nu pling! 

IVESCU : Ar putea să-ți fie ruşine! 

DIDA : ...Preluînd sau nu o brigadă, 
o altă brigadă, cuvint în faţa căruia, 
vina mea... nu reuşesc să vibrez. 

IVESCU : N-ai înţeles nimic. 

DIDA : Ba da, lIvescu. Totul. (Persi- 
flant.) Că-i o brigadă rămasă în 
urmă — nu vibrez nici acum — care 
va fi salvată de Șaru — tot nu vi- 
brez, ce să fac? — iar preluarea, la 
rîndul ei, un act voluntar şi eroic. 
(Pauză.) Nu, nu-mi spune nimic. 

IVESCU : Pentru cine o preia? 

DIDA : Pentru mine, a, da! Era să şi 
uit, dumnezeule ! Pentru că, în locul 
lui Șaru, în brigadă va fi primit un 
tinăr, ori o tînără, dornici să se 
afirme... Şi tînăra aş putea fi eu... 
(Întorcîndu-se spre Normatoare.) 
Auzi, am să fiu fericită ! 

NORMATOAREA : N-am înţeles. Ce-aţi 
spus ? 

DIDA : Sau n-am să fiu... Ai fost mar- 
tora unei drame ! 

NORMATOAREA : N-am fost atentă... 
Lucram. 

DIDA : N-a fost atentă, lucra... Iar 
acum părăseşte biroul. (Aceiași, fără 
Normatoare.) Deşi am fost lingă ea... 
Am strigat. Am ţipat. Aş fi putut 
trezi şi-un mort... Pe cine interesez 
eu, Ivescu ? 

IVESCU : Te vede pentru prima oară. 
Ce vrei ! 

DIDA : Să adaugi celor care mă văd 
prima oară pe cei care nu mă vor 
vedea niciodată. Și să aduni. (Ca pe 
un fapt oarecare.) Fiecare-i singur, 
Ivescu ! 

IVESCU : Asta era... 

DIDA : Iar tu îmi ceri să sar într-un 
picior pentru că în locul unei bri- 
găzi fruntașe vor fi două... Și în loc 
de două — patru! Iar pe secție — 
opt! (Realizind că Ivescu se pregă- 
teşte să-și noteze ceva.) Ce faci? 

IVESCU : Nimic. Te înscriu la învăţă- 
miîntul politic. 


3 — Teatrul nr, 5 


DIDA : Eu nu glumesc... 

IVESCU : Asta ar mai lipsi. Cursul 
elementar. 

DIDA : Şi ce-o să învăţ eu acolo? Ce 
nu ştiu şi o să aflu ? 

IVESCU : Cine e Şaru — temă cu se- 
minar. Ce-l frămintă pe Șaru — cu 
întrebări şi discuţii. Ce înseamnă să 
preiei o brigadă (pentru prima oară 
impulsiv), pentru că înseamnă! Tu 
n-ai de unde să ştii — să te scoli 
de dimineaţă, fără să te doară nimic, 
şi să te legi singur la cap... pentru 
alde Ivescu și Dida, rămaşi undeva 
de căruţă. Şi să te duci pe urmă la 
ei, să te omori, și să-i tragi, de unde 
sint și cum sint, după tine! 

DIDA : Dar ei, cei traşi, ce cîştigă? 
Puţină meserie şi ceva cunoştinţe... 
Bani mai mulți... 

IVESCU : Aurelia-Dida ! 

DIDA : ...Distrugindu-se un focar de 
„aurelism-didism“ — cum ar zice 
Sutaș. 

IVESCU : Zice prost. 

DIDA : Dar în afară de bani şi teh- 
nică avansată, ei, cei traşi, şi cărora 
li se vrea binele — nu vor rămîne 
singuri şi-atunci ? 

IVESCU : Adică tu? 

DIDA : Adică eu... 

IVESCU : Cum să rămînă, măi Dida?! 
Evoluezi... Că trece dumnealui, „ics- 
igrec“ — cetăţeanul, şi nu te mai re- 
cunoaște : „să fie Dida? Nu-i Dida? 
Ba parcă ar fi...“ Şi jos pălăria — 
respect ! 

DIDA: Mă uit la tine și văd... 

IVESCU : lar Ivescu, și el — uite-te, 
n-am nimic împotrivă — își ia ini- 
ma-n dinţi... (Bravadă falsă, timidă.) 
Voind sincer a vă declara... că în 
numele înaltei sale consideraţii... şi 
sincere, subliniez... 

DIDA: Eu am mai fost în brigăzi... 
Devii prea sincer, Ivescu. 


IVESCU : Brigăzi sezoniere, de începă- 
tori... Dar tu intri în locul lui Saru, 
în cea mai bună brigadă, şi cu oa- 
meni — 14 carate, pricepi ? (Din nou 
bravadă.) Și in numele sentimentelor 
care... 

DIDA: Am să obţin nu ştiu cît peste 
plan... 

IVESCU : 185,3! Ca Dimache! Și unde 
ți-ar fi trebuit pînă azi cam zece 
răutăți... o să-ţi ajungă şase... 

DIDA : Fac şi inovaţii... Reduc. 

IVESCU : Da' cum? Pui ştacheta la 
1,91 şi-ncerci ca şi Iolanda... 

DIDA : Intrăm și în aceeași brigadă... 
Colegi. 

IVESCU : Un singur loc. Și la panou 
— tot unul... 

DIDA: Rămii un prost, Ivescu. (Nu 
fără simpatie.) 

IVESCU : Ştiu... N-am decît 20 de ani, 
în timp ce tu ai 27. Şi cînd devin 
serios şi-ţi vreau. binele, parcă aș fi 
o bomboană de lapte. 

DIDA : De mentă. (Pregătindu-se să 
completeze o cerere). Dă-mi, te rog, 
un stilou. 

IVESCU : Să fi fost însă eu puţin mai 
altfel, să zicem: în loc să-ţi ofer 
un stilou (i-l oferă), să fi trîntit un 
scaun... (Îl trîntește.) Acum e acum, 
marchiză  (consultind un carnet)... 
„Fiică a unor realități depășite...“ 

DIDA : Cui cer aprobarea ? 

IVESCU : Lui Șaru. Şi în loc de Șaru 
să-ţi fi răspuns tot aşa, ceva jigni- 
tor... Asta e: „simt sîngele-mi clo- 
cotind !“ (Lovește în masă.) 

DIDA : Verşi cerneala, Ivescu. 

IVESCU : Îţi vorbeşte un om. 

DIDA : Lasă „omul“... Şi nu „ciocoti“. 
Tu cînd spui „singe“ — munceşti. Tu 
le spui prea serios ! 

IVESCU : Divorţez. 

DIDA : Parcă te-ar durea dinţii, înţe- 
lege! (Iar cererea.) Ce dată trec? 

IVESCU : Să-ţi ştergi rujul! 

DIDA: Ai început să mă superi, ai 
grijă ! 

IVESCU : Atunci cînd şeful de echipă 
e căsătorit, rujul, prin intermediul 
soţiei, citez: „poate avea un efect 
negativ asupra angajării“. (Studiind 
cererea, peste umărul ei.) Şi la fel 
de negativ. toate formulele astea: 
„vă rog... fiţi bun... să dispuneţi...“ 


DIDA (întrerupind scrisul): Renunţ cu 
totul! O rup! 

IVESCU (din nou Ivescu, fără teribi- 
lisme făcute și mai cu haz în seriozi- 
tatea uşor naivă a vîrstei): Să nu-i 
scrii... Să-i vorbeşti ! Şi să nu-l rogi... 
Să-ţi ceri dreptul ! 

DIDA : Și rujul? 

IVESCU : O măsură de siguranţă. 

DIDA : Ultima ? 

IVESCU : Nu... Înainte de a-i fi vorbit 
tu, să mă laşi pe mine. Știu cum 
să-l iau... Am și alonjă, serios! Eu fi 
vorbesc de sus... (Sărind într-adevăr 
pe o bancă.) „Tovarăşe Șaru, ne aflăm 
în fericita zi în care, privind toate 
aceste panouri și fotografii înrăma- 
te...“ (Aceiași, plus Normatoarea.) 

NORMATOAREA : Ce-i asta, Ivescu? 
Poate dă cineva peste tine... 

IVESCU : Cine, mă rog? Un contra- 
candidat la brigadă? (Simțind că 


Normatoarea evită.) Spune iute ce 
ştii ! Cine-i individul ? Raport! 

NORMATOAREA : Era mai înainte la 
poartă şi întrebase de Șaru. Cred 
că-i un ştab. 

IVESCU : Ștabii întreabă de director, 
de ce minţi ? 

NORMATOAREA : Iar cînd să reintru 
l-am văzut trecînd spre uzină. 

IVESCU : Atunci e unul din inginerii 
tineri. Vrea să se afirme, e clarl 

NORMATOAREA : Cu ochelari negri, 
elegant, îmbrăcat după ultima modă. 

IVESCU : Atunci, un gazetar. Deşi, nu... 
De ce să alerge? Gazetarii sînt gata 
afirmați. 

NORMATOAREA : Şi-n mînă o undiţă, 
cred... O lansetă... 

IVESCU (depășit) : Undiţă ? Pentru ce ? 
(În pragul ușii, însă neobservat de 
ei, chiar cel de care vorbesc.) 

HURDUC (punind deoparte undița): 
Ca şi în antichitate... Pentru peşti. 


(Dida — nici o reacţie, deși e evi- 
dent concentrată asupra celui venit.) 


IVESCU : Şi ei fi găsit aici balta... 
(Apoi, urmărind privirea noului ve- 
nit.) Ce te tot uiţi?! Dacă-i dezor- 
dine — e! Nu-s responsabil eu... 

HURDUC: Observ. Cutremurul din 
Chile. E vinovată natura. 

IVESCU  (oscilind între siguranța pe 
care i-ar plăcea s-o afișeze şi nesi- 
guranța celui prins într-un moment 
penibil) : Sinteţi cumva în control? 

HURDUC: Nu. În schimb de expe- 
riență. (Apoi, gospodărește.) Deschi- 
deți un geam... Simt nevoia de aer... 

IVESCU : Mi-aş permite să cred... 

HURDUC : Crede ce vrei. (Spre fe- 
reastră.) Dar fă şi un efort. E o ză- 
puşeală de iad. Și nu suport iadul... 

IVESCU: A! (A ghicit.) Sinteţi pen- 
tru conferinţa ateistă... 

HURDUC: Nu. Pentru deschiderea 
geamurilor. 

IVESCU (depăşit): îs blocate... 

HURDUC: Povești! Trebuie împinse 
de jos în sus, cu putere. (Fereastra 
s-a deschis.) Și vezi cum cobori! 
Scăunelul de care te sprijini are un 
picior mai scurt. 

IVESCU : Dar n-aţi avut cînd... (Din 
joc : să observați.) 

HURDUC: Ba da. Și întorcîndu-l, ai 
să descoperi înscrise în lemn, pe par- 
tea interioară, două nume. (Intorcînd 
scăunelul.) Poftim ! 

IVESCU : Asta-i iluzionism... 

HURDUC : lar unul din cele două, 
dacă vrei să verifici, va corespunde 

întocmai cu cel înscris pe tabla din 
margine a acoperişului. 

IVESCU : De pe acoperiş? (Nici nu 
mai răsuflă.) 

HURDUC: Da, chiar în colţul din 
dreapta. Acolo unde se fixau de obi- 
cei steagurile, cu ocazia zilelor fes- 
tive. (Confesiune.) Eram cel mai bun 
căţărător... Şi după ce le fixam... 
(îl emoționează și acum) jucam şah. 

IVESCU : Șah, sus? În colțul din 
dreapta ? 

HURDUC : De sus — jos. Curtea uzi- 
nei, nu ştiu dacă ai observat, e pa- 
vată cu 64 de plăci, 8 cite 8. De 
sus, o adevărată tablă în carouri. 
Directorul de atunci, tip rigid, era 
regele alb... Nebunii — cei dela apro- 
vizionare, doi birocraţi aducînd reale 
servicii... Caii... mai aduceau şi ei ce 
puteau. (Surprins de înfățișarea lui 
Ivescu.) Dar ce-i cu dumneata ? (Pri- 
vire spre Dida.) Ce s-a întîmplat ? 

DIDA : Ce aţi urmărit. Un succes de 
moment. O impresie bună. Şi even- 
tual, dacă aţi urmărit şi asta, să-i 
creaţi o problemă : cum să urce şi el. 

HURDUC : Dar nu se poate... Glumiţi! 

DIDA : Deloc. (Recapitulind.)  Șahist, 
cățărător, certat cu birocraţii... Sigur 
de sine, vesel, cuceritor... De miine 
o să încerce să vă imite... Îi veţi fi 
„prototipul ideal“... 

HURDUC : Dar e stupid! Eu nu-s vesel 
decit pe dinafară... Și rar! Nu ştiu 
să cuceresc... lar pe dinăuntru sînt 
acru — serios! — şi uscat. De-aici 
şi contradicția mea esenţială... Formă 
şi conţinut... Am şi uitat să mă re- 
comand... 

DIDA (anticipind) : Viniciu Hurduc. 

HURDUC (surprins): Aţi întors scău- 
nelul ? 

DIDA : N-aş fi avut cînd. 

HURDUC : Aţi urcat vreodată pe aco- 
periş ? 

DIDA : Aș ameţi imediat. 

HURDUC : Atunci ne-am mai întîlnit, 
se înţelege... 

DIDA : Unui om care reține numărul 
exact al plăcilor de ciment şi felul 
de a se deschide al ferestrei... nu 
i-ar fi putut scăpa o fizionomie. Chiar 
şi una banală. Nu ne-aţi spus, însă. 
cu ce prilej ? 

HURDUC: Cu Șaru... (Ca de la sine 
înțeles.) Îl căutam pe Șaru. Şi mi 
s-a spus că la orele trei... (Atenţia 
i-a fost atrasă, se pare, de silueta 
unei femei trecînd pe coridorul în- 
gust spre uzină.) Dar nu se poate !... 
Ncrocul meu... (Într-o clipă, în uşă.) 
Ei, Livia! (Surprins că femeia n-a 


reacționat.) Să nu fi fost ea... Nu! 
A încetinit pasul... A schiţat o în- 
toarcere... (Strigînd-o din nou.) Li- 
viaaa ! (Apoi, ca și cum gîndurile 
lui, abia rostite, ar fi putut s-o con- 
vingă.) Curaj, Livia ! Nu toţi bărbaţii 
sînt cuceritori de ocazie... Şi eu n-am 
nici aerul. (Strigind-o iar.) Liviaaa! 

DIDA (in şoaptă, lui Ivescu) : Cine era ? 

IVESCU (surprins şi el de scenă): 
Cred că soţia lui Șaru... (In timp ce 
Livia se va întoarce spre Hurduc.) 
Da, e chiar ea! (Fericit.) Şi-o să-i 
putem cere ajutorul, înţelegi ? Inter- 
venim direct! Avem locul în bri- 
gadă... . 

LIVIA : Aţi strigat cumva... Livia? 

HURDUC: Numai de vreo trei ori! 
Deşi, nu... n-ar fi trebuit! Adică nu... 
n-aş fi crezut că m-am schimbat 
într-atit... x 

LIVIA : Îmi păreți cunoscut. 

HURDUC : „Îmi pari cunoscut’, Livia. 
(Apoi, ca o scuză.) Altminteri, cei 
opt-nouă ani de cînd nu ne-am vă- 
zut îmi vor părea o sută ! 

LIVIA : Opt-nouă ani ? 

HURDUC : Vreo opt... Uzina, e drept, 
arăta puțin altfel... Dar birourile, bi- 
rourile astea, erau tot aici, neschim- 
bate. Iar lui Șaru nici nu-i spuneam 
Dimache, ci Dimaş.. Şi tu rideai! 
(Scoțindu-și ochelarii şi ușurind ast- 
fel recunoaşterea.) V-aţi instalat 
tocmai atunci telefon: 17.29... (Livia 
e şi ea emoționată, l-a recunoscut.) 
Şi mă pregăteam să vă sun... Numai 
că n-aş fi întrebat de tine, ci mai 
întîi de Șaru, pentru că, vezi, eu 
am rămas acelaşi dobitoc cu prin- 
cipii... Întii, capul familiei... şi soțul, 
fericitul Dimaş. 

LIVIA : Hurducilă! (Scuză tardivă.) 
Numai din cauza hainelor... Eşti un 
adevărat „domn“. 

HURDUC: Un „domn“ cam bătriior. 
(Nu fără regret.) Demn de stimă. 

LIVIA : Bărbierit proaspăt... Pe vre- 
muri, ţi-amintești, te bărbiereai la 
o lună şi spuneai că un bărbat tre- 
buie să placă oricum... 

HURDUC: Zi-mi ceva despre tine. 
Mamă de familie, copii ?... Cum? 
Nici unul ? 

LIVIA : Șaru îmi vorbeşte mereu de 
tine... Eu tot Şaru-i spun... 

HURDUC : Îţi creşte nasul, Livia! 

LIVIA : Și zice: „unde s-a mai virit 
dracului şi Hurducilă ăla?! E de- 
ment ?!” 

HURDUC („ultragiat“): Cum ? Chiar cu 
vorbele-astea : „dement“... „unde s-a 
mai virit dracului ?*? 


citea E 


LIVIA : Nu... (Cu totul altceva.) Zice: 
„unde-o fi dat ortul popii ?“ 

HURDUC : Eu, ortul? Duşmanul bise- 
ricii 1... E un măgar! (Și, pentru că 
Ivescu și-a făcut drum spre ei.) Ai 
fost salutată. 

LIVIA: E un băiat din uzină... Mi-e 
elev. 

HURDUC: Vrei să spui că tu...? Nu 
se poate ! 

LIVIA : Geografia şi istoria. De trei 
ani. 

HURDUC : Adică emisfera nordică, su- 
dică, oceane, ecuatorul... (Trece I- 
vescu.) Te-a salutat din nou. O fi 
vrînd să-ţi vorbească. 

LIVIA : Să aştepte. (Revenind la ale 
ei; unda unei îngrijorări.) Ai venit 
tocmai bine... Nici nu ştii cît de bine. 
Hurduc. 

HURDUC : În ultima scrisoare primită 
de la Dimache... 

LIVIA: Cum? Ţi-a şi scris? Te-a 
chemat? El, care n-ar fi scris ni- 
mănui ? 

HURDUC : Nu! Incă de acum opt ani. 
(Citînd.) „Hurducilă, să nu-mi pici 
în oraş, că te bat măr, deşi în toată 
viața mea, conform temperamentului 
anterior...“ 

LIVIA : Ai învăţat-o pe dinafară! 

HURDUC : Da, siropos! Ca pe vremea 
bunicii ! (Pentru că Ivescu s-a apro- 
piat din nou.) Salutul numărul trei, 
fă ceva! 

LIVIA : Ce vrei, Ivescu? Apropie-te! 

IVESCU : Nimic, ştiţi... Eu tocmai tre- 
ceam. Și profitîind de prilej... În ca- 
litatea dumneavoastră de soție... Azi 
fiind consfătuirea... 

LIVIA : O intervenţie, înţeleg. 

IVESCU : O mină... Pentru că o mînă, 
de ce să ocolim... o mină spală pe 
alta... 

LIVIA : Sint contra intervențiilor! 

IVESCU : Fiind soţia lui Șaru... adică 
tovarășa lui de viaţă, fidelă... 

LIVIA : Iar Șaru cu atît mai mult. 

DIDA : Ivescu! (Apropiindu-se.) Nu-i 
vorba de nici o intervenţie — ierta- 
ţi-mă că intervin — ci de un asenti- 
ment. Nu din partea lui Șaru — ci 
a dumneavoastră. Și nu în privinţa 
lui Ivescu. A mea 

LIVIA : Încep să nu mai înțeleg... 

DIDA (de parcă ar voi să se scuze): 
Fumez... (Și-a aprins o ţigară.) 

LIVIA : Nu văd nimic rău. (Refuzind.) 
Eu nu. Vă mulţumesc. 

DIDA : Îmi place să mă şi îmbrace ele- 
gant. 

LIVIA : E un viciu onorabil... Deşi le- 
gătura, cum să vă spun... 


DIDA : Mă preocupă foarte mult eum 
arăt. Mă fardez. 

LIVIA : E de la sine înțeles... Deşi su- 
biectul în sine.. ne scuzi, Hurduc... 

HURDUC : Îmi place foarte mult. E 
antrenant. (Accentuind ironia.) Spu- 
neați ceva de fard... 

DIDA : N-ați fost atent. Despre mine, 
spuneam... Şi mi-ar fi plăcut să cred 
că, În cele cinci minute care ne-au 
mai rămas pînă la începerea con- 
sfătuirii, voi avea şi răgazul unor 
sincerități mai grave. 

LIVIA : Nici nu ne cunoaştem... 

DIDA : Aurelia-Dida — un nume. Și, 
ceea ce e esenţial, una din acele 
femei... 

1VESCU : Dida! 

DIDA : ...despre care s-ar putea spune 
— şi se şi spune! — că ar avea un 
trecut. 

LIVIA : Se poate şi fără ? 

DIDA: Un anumit trecut. Două că- 
sătorii, două divorţuri... doi bărbaţi 
pe care i-am iubit... şi nu m-au iubit, 
ceea ce în viața unei femei, chiar 
dacă dumneavoastră veţi zîmbi (gest 
spre Hurduc), e de obicei un dezastru. 
Pot continua ? 

LIVIA (neștiind încă ce are de făcut): 
Te rog. 

DIDA (spre Hurduc, surprins și con- 
trariat de toată această intervenţie) : 
Și dumneavoastră ? 

HURDUC: Aţi rămas la dezastru... 

DIDA : I-au urmat, evident, unele in- 
cercări, îndeajuns de timide, de a-mi 
reface viața — eșecuri şi ele —, des- 
pre care s-a vorbit însă mult. Poate 
chiar mai mult decît meritau. (Din nou 
spre Hurduc.) Mă supără totuşi su- 
risul... 

LIVIA (n-a realizat „adresa“ la Hur- 
duc) : E omenesc. 

DIDA : Atunci, a doua sinceritate. În 
urmă cu ani — poate asta e singura 
mea vină — mi-ar fi plăcut să duc 
o viaţă uşoară. (Spre Hurduc). Prea 
multă autocritică ? 

HURDUC : Nu. Prea puţină. 

LIVIA : Hurduc! 

DIDA : Bine, am să renunţ cu totul. 
închei. (Din nou ostentația de la în- 
ceput.) Hotărită în sfîrşit să învăţ o 
meserie și, visul meu, o meserie grea. 
bărbătească, acum vreun an şi ju- 
mătate, pentru prima oară în viață 
pe un șantier... 

HURDUC (subit atent): Ce şantier ? Li- 
ziera de nord? Linia de înaltă ten- 
siune ? 

DIDA: O lizieră oarecare... Am avut 


norocul să întîlnesc un om deosebit 

de integru... îngrozit că i-aș putea 
vicia colectivul. 

IVESCU : Să fi dat ochi cu mine. Îl în- 
văţam. Cu toate lizierele lui! 

DIDA : Şi-a trebuit să plec... Iar în 
uzină — nu te mai amesteca, Ivescu! 
— am lucrat în echipa lui Vlad, a 
lui Radu şi într-o a treia... (Din nou 
spre Hurduc.) Vi se par cam multe 
schimbările ? 

HURDUC: E a treia provocare. O 
refuz. 

IVESCU : Soţiilor unor brigadieri — 
nişte urite, să mor! — li se părea 
suspectă atenţia care i se acorda... 

DIDA: Mi se acorda, e-adevărat. 
Asta-i tot. 

LIVIA : Mi-ar fi plăcut să te pot ajuta, 
deşi... 

DIDA : Nu solicit decit o recomandare 
şi locul rămas liber după preluarea, 
de către soţul dumneavoastră, a unei 
alte brigăzi. 

HURDUC: O hotăriîre a conducerii ar 
fi avut șanse mai multe. 

DIDA : Da, ar fi fost obligatorie. Chiar 
şi peste capul brigăzii. Dar eu ţin la 
asentimentul ei — abia am fost pre- 
lucrată — şi nu aştept numai cali- 
ficare... ci şi înţelegere. 

HURDUC : Fie şi așa. 

DIDA : Numai așa. Pentru că nu mai 
alerg după un protector ori un soţ 
— cum s-a şi presupus în urmă cu 
un an şi jumătate, şi nici măcar 


nu mi s-a comunicat personal — ci 
după... dar... nu mai are importanță 
după ce. 


LIVIA: Cred că cel mai bun lucru 
ar fi o întîlnire cu Șaru. 

IVESCU : De-asta îl şi așteptăm. 

LIVIA : Şi nu azi... sau nu aici... 

IVESCU : Cum ? Să plecăm ?! Dar dacă 
altul... Nici gînd! Eu rămîn pe po- 
ziţii ! 

LIVIA : E mai bine... credeţi-mă... Ve- 
niţi după-amiază acasă. (Lui Ivescu.) 
Dumneata ştii şi unde... Vă aştept 

DIDA : Vă mulţumesc. 

LIVIA (cu o ezitare): Și eu. (Işi a- 
prinde şi ea o țigară.) 


(Aceiaşi, fără Dida și Ivescu.) 


LIVIA : Ce aveai cu ea ? 

HURDUC : Nu ştiu. Voiam tot timpul, 
cred, să-mi amintesc de unde-o cu- 
nosc... 

LIVIA : Nu-ţi inspiră încredere ? 

HURDUC : Dimpotrivă. Aş fi vrut să-i 
spun un lucru frumos. Dar aşa mi 
se întîmplă mereu. Cînd vreau — 
ca şi acum opt ani — nu reușesc 


niciodată. (Surprins că Livia n-a răs- 
puns.) De ce-ai chemat-o acasă ? 

LIVIA : Nu trebuia ? 

HURDUC : N-am spus... 

LIVIA : Atunci, ca să n-o refuz eu. 
Mi-ar fi fost dificil. 

HURDUC : Adineauri spuneai... Ori nu 
înțeleg! Nu vrei să intervii ? 

LIVIA : Nu. Mult mai simplu. Cred că 
nu va mai fi nici un loc în echipă. 

HURDUC : Şi obișnuita preluare a unei 
noi brigăzi? Tocmai am văzut a- 
nunţat... Ţi-a spus Șaru ceva ?... S-a 
renunțat ? 

LIVIA : Șaru ? (Aparent în glumă.) Cum 
ar mai putea Șaru să discute pro- 
bleme atit de dificile cu o profesoară 
de geografie şi istorie ?!... O ştiu de 
la Sutaș. 

HURDUC : „Leopardul“ ? Fratele tău ?! 
Puştiul ?!... Abia aştept să-l văd. 
LIVIA : Merge pe 26... bun de însurat... 

HURDUC: Nu se poate! Sutaş? 

LIVIA : Cum auzi. A făcut şi armata... 
E adjunctul lui Șaru... Şi e „intran- 
sigent“... Cum erai tu cindva! Nu-mi 
iartă că m-am făcut profesoară... 

HURDUC: Şi cu Șaru? De ce atitea 
rezerve ?... Abia l-ai amintit... 

LIVIA : Cu Șaru... Cu mine... (Ezitare.) 
Eu merg pe 29, el pe 34... Şi-am de- 
venit mai „înţelepţi“. Prea „înţelepţi“. 
(Regretind.) Nu-i o poveste frumoasă. 

HURDUC: Intru în  consfătuire şi-l 
bat! 

LIVIA : Nu se mai ţine. Tu ai să mă 
întrebi din nou de unde ştiu. Iar n-o 
să-nţelegi... 

HURDUC : Vă bat pe-amindoi! 

LIVIA : Ar fi bine... 

HURDUC : Și dela ce? 

LIVIA : Din discuţii, uneori... Din tă- 
ceri... Din întîmplări... Chiar nu ţi-a 
scris Șaru să vii ? 

HURDUC : Nici un rind! 

LIVIA : Şi nici din întîmplări... Plic- 
tis, aşa... Din nimic! Ai să-nţelegi 
tu şi singur. (Fericită că poate în- 
trerupe.) Uite-l pe Sutaș! (Intr-ade- 
văr, urcînd treptele în fugă, a apărut 
un tinăr de vreo 26—27 de ani, atit 
de aprins încît nu vede pe nimeni 
în jur.) 

HURDUC : Hei, pui de leopard, vino 
la taică-tu, tigrul ! 

LIVIA : Acum nici nu te-aude! E în- 
furiat ! (eșindu-i în întîmpinare.) Ce 
e, Sutaş ? 

SUTAȘ : Tovarăşul Șaru, soțul dumnea- 
vcastră, mă rog, a insistat să fac pe 
curierul ! Să prind avize, poftim! Să 
amin consfătuirea... Și să invoc vreun 
motiv... Să şi mint! Că dumnealui 

nu mai preia nici o brigadă! Îi le- 
zează interesul! E deştept! 

LIVIA : Vorbeşte mai încet... 

SUTAȘ : Am să urlu! Și-am să țin şe- 
dinţa fără el ! Se înşală ! Am să chem 
toți băieții! (Strigindu-i.) Fraţii Ză- 
ban ! Ghericel şi Marin! (Prin fața 
birourilor, absent cu totul şi trecînd 
parcă cu privirea pe deasupra lui 
Sutaș și a Liviei — însuși Dimache 


Șaru.) Șaru în persoană! Poftim! 
(Apoi, cînd Șaru va fi îndeajuns de 
departe.) Nici nu s-a oprit! 

HURDUC (surprins de scenă, Liviei): 
Trebuia să-l strigi ! Ce-i cu tine? 
LIVIA : Credeam că ai să-l strigi tu... 
(Pauză lungă.) Mă bucur foarte mult 

că ai venit. 


CORTINA 


Tabla 3 


Locuinţa familiei Șaru. Mobilier puţin, cit să sugereze un hol; un mic vestibul, apoi intrarea in apar- 
tament ; ferestre largi (prezență discretă, oraşul) şi, în sfirşit, o ușă spre celelalte incăperi. De preferat — 
acțiunea se desfăşoară in aceeaşi zi, la interval de o oră — găsirea unei soluţii în stare să reducă pauza 
dintre tablouri şi să ingăduie o apropiere, ca printr-un transfocator, de interiorul acestui apartament. (În acest 
caz, insă, o soluţie similară și in descoperirea, in contextul uzinei, a birourilor din primul tablou.) 


La ridicarea cortinei, la telefon — 
Dimache Șaru. 


ŞARU (convorbire în curs): N-ai drep- 
tate, Zăban !... Alo! Nu fuge Șaru 
de greu !... Nici de deştepţi, mă! Fii 
deştept! Că eu, de şase ani, tot cu 
altă brigadă... Sus-jos! Nu de erou... 
de prost! Şi dă-l şi pe Ghericel... 
Ce nu-nţelegi, Gherică ? Alo !... M-am 
îndrăgostit, mă, de voi... Asta e! Şi 
lui Sutaş, bravo! Transmite-i! Că 
cine ţi-e rudă, așa-i, trebuie să muşte 
mai rău. Poate-l fac „fost cumnat“... 
Si-l vreau şi pe Marin... N-ascund 
nimic, Marine !... Alo! Dar zi şi tu, 
că eşti cu funcţii obşteşti; de ce 
să-mi deschid sufletul numai eu ? De 
ce să nu intraţi și voi, odată, în- 
tr-însul ? Neoficial... Alo... Lui Ză- 
bănel-Il — mulţumiri! Că refuzul 
meu e refuz... lar dacă l-a afişat, 
treaba lui... Și cui a scris pe aviz: 
„ruşine !“ — să-i fie! Din partea 
mea, să-l şi rupă! Nu moare Șaru 
dintr-asta, să ştii! (Pe ultimele cu- 
vinte, intrînd, Livia și Hurduc.) 

LIVIA (alarmată) : Dimache ! 


ŞARU (evitînd): Că nu-mi plac deş- 
tepţii... Alo!... Şi n-am nevoie de 
lecţii ! 

LIVIA: Îs băieţii tăi, din brigadă! 

ŞARU : lar pentru cite am nevoie — 
sînt însurat. Îmi ajunge. (Inchizînd 
telefonul, Liviei.) Nu mai sînt pentru 
nimeni ! Gata! Am murit! 

HURDUC (neobservat pînă atunci): 
Reanimare rapidă, Dimache! Trans- 
fuzii, oxigen... 


ȘARU : Hurduc!  (Nerevenindu-și din 
surpriză.) Mă Hurducilă ! (Și neștiind 
ce să facă.) Cînd ai venit tu, mă?! 
Picaşi din cer? Pe unde, omul lui 
dumnezeu ?! Că şi eu, să ştii, parc-aş 
fi presimțit! (Pe masă, două păhă- 
rele.) Neapărat, zic, să ciocnesc... Dar 
cu cine ? Că Livia nu bea, poţi s-o în- 
trebi, şi-am pregătit, să vezi, pen- 
tru doi... Presimţire! Da’ zi şi tu, 
mă! Ce-i cu tine? De cînd? 

HURDUC: De azi... ştiu eu?! Trenul 
a sosit pe la unu... Mai lași undeva 
o valiză, un telefon... 

ȘARU : Și primul drum... Bravo! 

HURDUC : Al doilea... (Ezitare.) Pri- 
mul drum, am hotărît să rămînă se- 
cret. (Privire complice spre Livia.) 

ȘARU : Trădare, atunci! S-a notat! 
(Umplind cele două pahare.) Pentru 
sosirea ta, trădătorule ! 

HURDUC (punindu-și-l de-o parte): 
Eu, primul îl beau la urmă... Sti- 
cleţii mei, ce vrei !... Acum un altul, 
mai mare, așa! (A mai luat un pa- 
har.) Și încă unul, al treilea, că ul- 
tima oară am băut cu toţii, în trei! 

ŞARU : lar pe mine m-aţi lăsat cu 
plata... Frumos! Asta, înaintea chen- 
zinei. 

HURDUC : Şi Livia era gata să plîngă... 
amețită complet... „Tot cu stelele-n 
cer ard depărtărilor...“ 

ȘARU : Şi-am băut—ideea ta, Hurduc 
— privindu-ne drept, ochi în ochi... 

HURDUC (se privesc şi acum): Şi tu 
ai clipit, Șarule! 

ȘARU: Tu — primul! (Parcă aștep- 
tind confirmarea.) Să zică şi Livia, 
drept ! (Cu gindul la beţia de atunci.) 

HURDUC : Ba tu... (Referire la paharul 
de acum.) Mort mincinos! (Livia nu 
zice nimic.) Livia ţine cu mine. 

ȘARU : Şi alţii — nu... Bine, Hurduc... 
Vezi tu pe cine-ţi place... 

HURDUC: Opt ani sînt totuşi opt. 
Mai uită omul, Dimache. 

ȘARU : Te știu ca pe-un cal breaz, 
ce vorbeşti! Nu te-am scăpat din 
vedere... Încă de pe primul șantier. 
Că tu ai plecat într-o luni — şi 
vineri, hop, oficială : „Confirmaţi că 
numitul Hurduc, din punct de vedere 
juridic...“ Şi eu, să rîd, le-am şi scris : 
„Ce-i aia, zic, numitul? Cu numitul 
dumneavoastră eu am dormit într-un 
pat... Ne-am bătut pentru o fată... Şi 
ea nu ştie nici azi...“ 

HURDUC : Poate-i mai bine... 

ŞARU : Mai rău. Şi nici un fel de ju- 
ridic, le-am scris. Nu permit! El e 
peste juridice. (Pauză.) L-am săpunit 
serios ! 

HURDUC: Mi s-a cam plins... Afla- 
sem... (Secret, apoi.) Nu era un el, 
ci o ea. Lucra la „personal“. Aducea 
cu Livia, într-un fel... 17 ani. La 
prima ei „oficială“. 

ŞARU : Adică tot eu cu păcatul! Fru- 
mos ! (Liviei.) Ei, ce zici de 'mnea- 
lui? Neschimbat! îl întreabă 
dom'șoara : „Cum stai cu cinstea, ju- 
ridic ?“, Şi el, popă, trăsni-l-ar! (Imi- 
tindu-l.) E la prima ei „oficială“... 
Şi-aducea cu Livia... cum arăta pe la 
vreo 17 ani... Adică el de-asta o iartă, 
înţelegi ? Fiindcă te ţine minte. (Din 
nou spre Hurduc.) De-aia nu pot să 
te sufăr. Golește păhărelul! (Subli- 
niind, poate prea mult, că-i o glumă.) 
Eşti diplomat, Hurduc. 

HURDUC (refuzind să bea): Azi tre- 
buie să te bat. Și eu bat numai 
treaz... (Observîind că Dimache se 
amuză.) Nu mă mai ştii, Dimache. 
M-ai uitat! i 

ȘARU (nedreptăţit): Eu, mă? Scot 
şi dovezi! Că eu am vorbit şi cu 
directorul tău de atunci... Era într-al 
doilea an. Și, din una în alta, dis- 
cuţii, simt eu că umblă să-ţi dea 
„Ordinul Muncii“ a III-a... 

HURDUC : Şi te-ai apucat, te pome- 
neşti, să-l convingi că merit „a II-a“ 
ori „I-a“. Bine că nu mi l-a dat. 

ȘARU : Cum vine asta, „bine“? Ce-i 
bine ? Te-oi fi jignit? Cu ce? 

HURDUC : Nu. Nejignit. Eu vreau prie- 
teni răi... şi cu neveste rele. 

ŞARU : Și eu am vrut să te laud? Să-l 
mint ? Nebun ești, Hurducilă ! Nebun 
Intîi, împărat! (Liviei.) Adu şi tu 
ceva... 


HURDUC : Nu încă, Livia. Stai! (Cioc- 
nind păhărelele, fără să bea.) Pen- 
tru nebuni, mă! Să trăiască! (Di- 
mache n-a mai ris.) Şi pentru tine! 
(Liviei.) Tu să-mi spui cind să-l 
bat... (Din nou lui Șaru.) Că azi e şi 
cu tine ceva. Şi-ţi stă rău! 

ŞARU : Aş! M-au supărat nişte proşti... 
(Liviei.) Poţi să-i spui să mă bată. 

HURDUC (pauză mare): Proștii cui? 

ȘARU (bine dispus): Ai lui tata! 

HURDUC (regret): N-ai înțeles, Di- 
mache... 

SARU : Iar Zăbănel cel mic — tu nu-l 
ştii — mi-a făcut și reclamă. Aviz. 

HURDUC : Or fi ţinînd la tine! 

ȘARU : Ţin tare... Am ghinion. (Apoi, 
Liviei, care continuă să urmărească 
discuția.) Ce tot pleci şi nu pleci? 
Nu te-nvoieşte Hurduc? Ori poate 
ţi-o fi plăcind că se „consultă“ cu 
tine... şi-ţi aminteşte cum erai la 17 
ani... Să m^r de ris! 

HURDUC : Nu văd eu... (Șaru se sur- 
prinde şi el puțin prea grav.) Tot 
într-un rîs o ţii... (In timp ce Livia 
se va retrage.) Nu mă mai ştii, Di- 
inache ! 

ȘARU : Fac şi „cine ştie cîştigă“. Pînă 
la a noua întrebare, orice! Şi dacă 
vrei... aşteptăm. (Gest spre ușa prin 
care Livia ar trebui să revină.) Să 
fim tot ca atunci, „în trei“. 

HURDUC : Pierzi la a noua, îţi spun! 

ȘARU : Știu tot... 

HURDUC : M-ai amărit, Dimache! 

ŞARU (ca şi cînd n-ar fi înțeles): Ba 
da, ştiu tot: cum a fost cu avaria 
aceea, acum trei ani... (Nu poate 
să-i înfrunte privirea.) Uită ce ţi-am 
spus înainte... 

HURDUC : Ce-a fost, a fost... Am uitat. 

ŞARU : Cu brigada de neterminaţi, din 
corecţii, cînd trăgeai ca neomul... 

HURDUC : Minciuni, mă!  Dormeam 
dus! 

ŞARU : Plus ulcerul operat şi spita- 
lul... Nu te preface, Hurduc! 

HURDUC : Halterofil, am brevet! 

ŞARU : Şi la Olăneşti 21 de zile... Ştiu 
tot ! 

HURDUC : Prin sindicat... Dreptul lor! 

ŞARU : Iar de la un tocilar ca şi tine, 
neam prost, c-ai pierdut zeci de nopţi 
să-ţi iei hiîrtia aia de maturitate. 
Şi-acum eşti matur... 

HURDUC: Sînt mai demult. Treci la 
a opta, te rog. 

ŞARU : Lasă, mă Hurducilă! Să mă 
bucur şi eu. C-ai venit... şi cum de-ai 
venit, că nici nu-mi vine să cred... 
(În timp ce Livia va reintra.) Ori 

te-o fi chemat cineva... Zi 
cin’ te-a chemat ? 

HURDUC : Șantierul — predat, lucra- 
rea sub cheie, şi doctorii, auzi tu, 
cică după Olăneşti şi gastrită... 

ȘARU : Ulcer, Hurduc. (Luîndu-i pa- 
harul.) N-ai voie ! 

HURDUC : „.să vin şi eu la oraş... Şi, 
şase luni, conte! Să mai schimb 
meseria, adică, să nu mai trag „peste“, 
şi zece ore de somn. lar după-amia- 
za, la undiţă, să fac concurs cu Di- 
maş. (Într-un tîrziu.) Nu m-a che- 
mat nimeni, Dimache. M-au obligat 
ei. Cu decizie scrisă. Şi de miine-s 
pescar. Mă uit în apă şi tac... 

ŞARU : Minţi. Hurducilă. Nu de asta 
te bucuri... cică ai să prinzi din nou 
seri de tocit. Nu acolo — aici! Şi-ai 
să mai pierzi cinci ani cu-o facul- 
tate, te ştiu... Domn viitor inginer! 
(Schimbind brusc tonul acuzațiilor.) 
Mă, tu ai fost om mare, Hurduc! 
(Liviei.) lar tu nu mai ofta! Ce 
te-amesteci ? I-ai spus şi aşa destul... 
Crezi că n-am înţeles ? Nu-l stiu eu 
pe Hurduc? Că parc-ai venit în con- 
trol, nu la prieteni, la masă! 

HURDUC: Dimache Șaru, întrebarea 
a noua! 

ŞARU (surprins de ton): Ce vrei? 

HURDUC: Să te ridici în picioare... 
Aşa! Să faci şi „drepţi“! 

ŞARU : Stau smirnă. 

HURDUC: Și să-i ceri acum scuze. 
(Din gest: Liviei.) Că te învăţ de 
bine: „te rog, stimată consoartă, 
să-mi spui aici, cu martori (din nou 
mesfirşită căldură). de ce-s eu bă- 
dăran ?“ (Liviei.) Şi că tu ai simţit 
unde bate... Ştii ce-a vrut. 

LIVIA : N-a vrut nimic... 

HURDUC : Asta e rău, „stea din cer 
care arzi depărtării...“ Că mi-ar fi 
plăcut să înţeleg cum de s-a putut 
schimba mintosul tău de bărbat, 
dintr-un nebun sănătos, într-un sănă- 
tos... de nebun. 

LIVIA : N-ai dreptate, Hurduc! 

HURDUC: Ba am. Că în trecut, ştiu 
eu, îi plăcea să vorbească numai 
de el, să se laude chiar — cu ochii 
țintă spre Livia lui la fiece cuvin- 
ţel, să afle cum i-l primeşte —, şi 
mie-mi creștea inima, deși îl cre- 
deam pe sfert. Iar acum tace chitic 
şi se miră că te privesc eu. Ce să 
cred ? 

LIVIA : E şi el decorat... Are munci... 

HURDUC: Şi diplome — trei; inova- 
ţii — treizeci... Vreau să știu cum 
trăiţi ? 

LIVIA: Avem de toate... Trăim... 


drept : 


HURDUC : Deci, mulțumită, zici... Con- 
trasemnezi la tot ? 

LIVIA (tîrziu) : Semnez... 

HURDUC : Dar în uzină, azi, cind ţi-a 
fost teamă să-l strigi ? Mai înainte, 
aici, cind îi făcea proști pe-ai lui? 
Ori cînd ne bănuia, auzi tu, înţeleşi ? 
Semnezi orice? Şi insulta ? 

LIVIA : N-a crezut-o nici el. 

HURDUC: Dar că a rămas cu cele 
şase clase terminate o-ho-ho... şi s-a 
retras dintr-a şaptea după 21 de 
zile? Că mi-ai spus-o chiar tu... (Lui 
Șaru.) Pentru că ăsta a fost primul 
drum — în uzină! 

LIVIA : Nu-s lucruri simple, Hurduc. 

HURDUC : Atunci hai la cele mai 
simple : cum doarme? Ce visează ? 
Cind a ris ultima oară ? 

LIVIA : Sint şi mai grele... 

HURDUC : Atunci cum nu doarme. Și 
de ce? Situaţia dintre voi? Şi jig- 
nirile... că nu-s orb, și înțeleg... Şi 
privirile astea, acum ? Ce, eu nu văd, 
nu simt? (Brusc, spre Dimache.) Și 
tot felul tău de a fi, din uzină, 
de-acasă ? Asta e a noua! Răspunde! 

ŞARU : Chiar mă întrebam cine a scris 
pe aviz... 

HURDUC : Chiar eu! Că-i „o ruşine“. 
Am scris-o chiar acolo, pe loc, după 
amiînarea consfătuirii... (Întorcându-se 
spre Livia.) Dar aici, nu-i aşa, nu 
mai contrasemnezi... Te mulţumeşti 
cu un oftat... Vezi să nu iei pre- 
miul tăcerii! (Aceiaşi, plus Sutaș.) 

SUTAȘ : Salut! (Neprimind nici un 
răspuns.) Am zis: salut! Şi petre- 
cere bună ! 

ȘARU : Zi mai puţin! 

LIVIA : Nu prea văd ce te-amuză. 

SUTAȘ : Cum mă însor, îmi caut şi eu 
un amic, că-mi plac scenele în trei... 
Cu invitaţi la masă... 

HURDUC: Nu pari de însurătoare, 
Sutaș. N-ar fi fost rău... dar nu pari! 

SUTAȘ : Reflectăm şi la asta... Să par! 

ȘARU : N-am înţeles ce-ai vrut să spui 
cu invitaţii la masă... Voiai să-mi faci 
un serviciu, să mă previi ? (Se ridică 
în picioare.) Să-ţi plătesc serviciul, 
atunci... 

LIVIA : Șaru, te rog... (Sens: lasă-l 
în pace.) 

SUTAȘ: Am venit să văd cum mă 
faci „fost cumnat“. Mi-a transmis 
Zăbănel. 

ȘARU : Pe genunchi şi cu palma. Prin 
metode greșite. Şi neînghiţind obrăz- 
nicia. 

SUTAȘ: Iar eu te întreb concret: o 
divorțezi pe ea, mă arunci pe fe- 

reastră pe mine ? (Pauză, regret.) Deşi 
n-am venit pentru asta: vreau să 
înţelegi... 

ŞARU : Atunci ți s-a cam luat înainte 
A fost altul grăbit. 

LIVIA : Iar eu vă rog să încetaţi. Dis- 
cutați omenește ! 

SUTAŞ : Neapărat... Pentru că sîntem 
rude... Avem şi invitaţi, vechi prie- 
teni... Iar Hurduc ar putea să ne 
amintească, ca și înainte de masă 
(nu fără ironie), cum v-aţi cunoscut 
nu ştiu cînd... Ce făceaţi... Ce spu- 
neațţi... Şi cum v-a rugat Livia, într-o 
sîmbătă seara, să-i luaţi frăţiorul la 
film... Ce omenesc ! 

HURDUC: Și-am stat în rîndul întîi 
la balcon — asta ai uitat, Sutaş. Eu 
chiar la colț; Livia — lingă mine; 
Șaru — pe locul trei; şi tu, în sfîr- 
şit, gata să plingi, pentru că nu ve- 
deai din cauza unei doamne înalte... 
(Concluziv.) Arătai mult mai tînăr, 
Încă nu voiai să te însori... 


SUTAȘ (iritat): Azi am fixat un aviz. 
Chiar eu, cu miinile mele! Și-am 
venit aici în problema brigăzii... N-am 
venit să discut despre film... 

ŞARU : Tu nu poți înţelege, Sutaş. Hur- 
duc vrea neapărat să-mi aducă a- 
minte cît de multe lucruri ne leagă, 
cît am fost de apropiaţi, cît îl ne- 
dreptăţesc... Pentru că Hurduc, e 
drept, n-a făcut decit să citească un 
aviz, să prindă două-trei vorbe din 
mers... Dar el mă „cunoaşte“ destul 
pentru a-și forma o părere. Ba încă 

` aceeaşi cu a ta... Numai că vrea să 
mă ajute „mai fin“. Să înţeleg eu 
singur, adică... Si Livia. soră bună... 
la fel! (Din nou către Sutaș.) Iar 
tu să fii liniștit. Eşti între ai tăi, 
Sutaş. Eşti acasă 

SUTAȘ: Și tu, străin... Poate să-ţi cer 
şi scuze... 

ŞARU : Tu n-ai de ce. Dimpotrivă. Tu 
ai fost sincer, Sutaş. Pentru că mi-ai 
spus-o deschis : nu de Șaru te doare. 
Fie ce-o fi cu el. Și nici faptul în 
sine: de ce n-a preluat o brigadă. 
Faptul e consumat! Tu nu poţi avea 
timp pentru fleacuri. Tu nu vezi 
omul... Tu eşti deasupra lui. Tu-l ju- 
deci doar: cum şi-a putut Șaru per- 
mite? Cu aprobarea cui? Și de ce 
fără să te întrebe pe tine? Ei bine. 
poţi să fii liniștit. Secţia are ..mai 
mari“. A fost şi sfatul lui Neag, 
care-i maistru, nu un mucos. Şi con- 
duce o linie. Nu o brigadă — trei! 
Şi-am să mă duc pînă la el, să-ți 
aduc o dovadă — negru pe alb — 


că a fost totul legal. Că pămintui 
nu se răstoarnă. Şi ne aflăm în 
norme, aşa cum Îți place, semnat... 
Să poţi dormi liniştit ! 


(Aceiași, fără Șaru. Hurduc, pregătit 
o clipă să părăsească încăperea, s-a în- 
tors spre Sutaș.) 


SUTAŞ : Ce mă priveşti așa? 

HURDUC: Voisem să-l însoțesc pe 
Șaru. (Apoi, direct.) Ce s-a întîmplat, 
Sutaș ? Ce-a intervenit între voi ? 

SUTAŞ : Nu merita să te întorci. 

HURDUC : A fost o vreme cînd te sim- 
team apropiat. (Livia a părăsit încă- 
perea.) O vreme ne-am şi scris... 

SUTAȘ : Eu ştiu şi de ce ai venit... 

HURDUC : Ți-am spus-o chiar eu, încă 
azi-dimineaţă. 

SUTAŞ : Nu ce mi-ai spus: „șantierul 
— predat, sănătatea...“ Nici ordinul 
scris care-ţi dădea dreptul să pleci... 
(Insinuant.) De ce ai venit aici?! 


HURDUC : Pentru că aici am crescut... 
De aici am pornit... Şi-aici era Saru. 
erai tu... 

SUTAŞ: ..Era Livia... Pentru că ai 
iubit-o cîndva — mi-a spus-o chiar 
Șaru. Şi nu ţi-e indiferentă nici azi... 
Ţi se citeşte pe faţă... Te-am văzut 
urmărindu-i fiece mişcare... 


HURDUC : Compui romane proaste, 
Sutaş. Adevărul e altul: pari alar- 
mat... Poate din cauza venirii mele. 
Şi ţi-e teamă... Pentru că toată a- 
ceastă întîmplare cu Șaru — şi aş 
vrea să greşesc — e pentru tine un 
prilej de afirmare. Vrei să profiţi de 
prilej... 

SUTAŞ : Prostii ! 


HURDUC : lar pe mine ai început să 
mă judeci, cum îl judecai şi pe Șaru... 

SUTAŞ : Încerci să-ţi ascunzi motivul 
venirii... 

HURDUC : ...Răuvritor! Pentru că pri- 
vind-o mai înainte pe Livia şi sur- 
prinzîndu-i măcar o privire, un gest, 
ai fi înțeles că se întîmplă ceva mult 
mai grav: Livia, pentru prima oară, 
a tăcut... Dar nu „de ce am venit 
eu“... şi „de ce a tăcut ea“. mai 
poate fi vorba acum. Ce se întîmplă 
cu tine ? 


(Sună prelung telefonul. Sutaş ridică 
receptorul. Lumina în locuința lui Șaru 
se va stinge treptat, luminindu-se in- 
tr-un colț al scenei o cabină telefo- 
nică, ori un telefon pe colțul unui bi- 

rou. La telefon — Șaru, la cîțiva paşi 
— maistrul Neag.) 


ŞARU : Tu eşti, Sutaş ?... Ascultă aici: 
dovada pe care o cereai... (Citind.) 
„Considerînd sarcinile de plan ale 
liniei II subansamble (Sutaș, ca şi 
cum nu l-ar interesa, a închis tele- 


fonul) confirm că rămiînerea lui Di- 
mache Șaru la conducerea vechii bri- 
găzi...“ alo... alo ?! alo! 

NEAG : Ce s-a întîmplat ? 

ȘARU : Nimic... (Pauză mare.) Cred 
că am format un număr greşit. 


CORTINA 


Tabloul 3 


Locuinţa lui Şaru, in acecași zi, la interval de o jumătate de oră-o oră. Ferestrele ceva mai intunecate, 
sugerind inserarea, o lustră ori o veieuză aprinsă şi, in sfirșit, in măsura in care există posibilitatea, decorul 
văzut din alt unghi. Pauza dintre tablouri — minimă, cit să ofere spectatorului o oarecare detensionare, În 
scenă, Dida, Ivescu, Hurduc, iar în dreptul unci ferestre, cit mai desprins de prezenţa celor trei, Sutaș. 


DIDA (situație obligind la concluzii): 
Au trecut zece minute, Ivescu... Li- 
via abia a intrat pentru cîteva clipe... 
Sutaş parcă n-ar fi aici... iar tovară- 
şul Hurduc, cu de obicei „altruist”, 
încearcă să ne prevină, în fel şi 
chip, că n-am ales bine momentul. 

HURDUC: E o prevenire utilă... 

DIDA : Recunosc vechiul ton. 

HURDUC : Şi vă străduiţi, nu ştiu de 
ce, să subliniați mereu că ne-am ma 
întîlnit... 

DIDA : N-am înțeles prevenirea, 

HURDUC : Şaru trebuie să revină din 
moment în moment. Din gura lu 
o să sune mai bine. (Evident efort 
de memorie.) Spuneţi-mi, vă rog, eu 
am fost cumva „omul deosebit de in- 
tegru“, care v-a închis cîndva drumul 
în viaţă ? 

DIDA : Mi-aţi respins cîndva angaja- 
rea. Atit. „Profilul“ meu moral vă 
speria. 

HURDUC : O cerere respinsă ? 

DIDA : Pentru mine — esențială. A 
mea. Iar azi-dimineaţă, tocmai cînd 
încercam să trec într-o nouă bri- 
gadă — pentru că în sinea mea vo- 
iam să încerc să mă schimb —, aţi 
apărut din nou. Azi ce v-a supărat? 

HURDUC : Confidenţa. 

DIDA : Cum ? Nu era sinceră, credeţi ? 

HURDUC : Ba da... Voiam să ştiu, însă, 
dacă aţi mai folosit acest sistem al 
confidenţelor și cu alte soții. 

DIDA : Le-ar fi părut suspect. O do- 
vadă prea mare de încredere pare 
totdeauna suspectă. Ca să admiţi 
o sinceritate... trebuie să fii în stare 
tu însuţi de sincerităţi. De ce ați 
suris ? 

HURDUC : Nu știu. Poate unde vorbiţi 
foarte cursiv... Și ciudat... cîntărind 


fiece cuvint, analizind, nefeminin cu 
totul... (Ivescu se agită.) Ce nu-ţi con- 
vine, Ivescu ? 

IVESCU : Dumneata nu analizezi mai 
puţin. Și vorbeşti tot așa, cîntărind. 

SUTAȘ (prima lui intervenţie): Dacă 
te judecă şi Ivescu, e bine... Eşti 
pe drumul cel bun... 

HURDUC (ca și cum n-ar fi auzit): 
Eu o fac cu efort. Eu transpir... 

IVESCU : Și cine-i Ivescu, mă rog? 
Ultimul om ? (Venind încet spre Su- 
taș.) Sau te supără că am apărat-o 
pe Dida ?! 


(Pe ultimele cuvinte a reintrat Livia). 


LIVIA : Lasă cearta, Ivescu, Și tu, Su- 
taş! Ce-ai rămas la fereastră ?... (Ca 
pentru a-i apropia.) Dida! Eu cred 
că voi vă ştiţi... 

DIDA : Nu... Incă nu... 

SUTAȘ (surprins) : Cum nu ? 

DIDA : Din auzite. 

SUTAȘ : Şi cele trei discuţii? Ana- 
liza în şedinţă ? Ori poate tot așa... 
au fost şi ele un zvon? 

DIDA : Tocmai asta au și fost, 

SUTAȘ : Şi ultima oară, la cantină? 
Erai şi tu, Ivescu... 

DIDA : Din auzite, şi-atunci. (Nemai- 
rezistind.) Pentru că nu ştii nimic... 
Nici cît Hurduc!.. Dar eşti gata 
să hotărăști, ca și dînsul în urmă cu 
ani... Fără să ştiţi cine sînt... Ce mă 
doare... 

IVESCU : Un „principial“ cu confuzii... 

DIDA : ÎIntorcînd capul de fiece dată 
cînd ne puteam întilni... evitînd să-mi 
vorbeşti... 

IVESCU (scoțind carneţelul): La învă- 
țămînt cu el! Forma II! 

DIDA : lar acum, cînd pentru prima 
oară îndrăznesc să i-o spun, şi mă 
aflu aici nu pentru a fi insultată... 
ci pentru a intra în brigada lui Șaru, 
priviţi-l, vă rog ! Nedreptăţit şi timid ! 

LIVIA : Să ştii că te iubeşte, atunci!... 
Eu îl cunosc pe Sutaş! Asta e stilul 
lui de a iubi... 

IVESCU : Sutaş — şi să iubească... 

SUTAȘ: V-aş ruga să încetaţi! 

ŞARU (reintrind) : Şi eu la fel... Aceeaşi 
rugăminte ! (Lui Ivescu şi Didei.) lar 
dacă dumneavoastră ați venit într- 
adevăr pentru locul rămas liber prin 
preluarea de către Şaru a unei alte 
brigăzi... v-aţi deplasat inutil. 

SUTAŞ : Un loc liber există — e bine 
c-au venit. Locul meu! Pentru că 
în locul lui Dimache Șaru a preluat 
brigada Sutaş. De asta am închis 
telefonul... Nu mă interesa vorbăria 
lui Neag. 

HURDUC: Deci, ai și preluat-o. (Nu 
fără regret.) 

SUTAŞ : Cu toate aprobările. Pentru 
că Neag-dumnezeu are și el un dum- 
nezeu mai mare, un şef de sector, 
un altul — de secţie... Și există şi 
un dumnezeu al uzinei... 

ŞARU : Și tu,care mai strigai: „Șaru. 
trebuie să înţelegi... E important... 
E nevoie de tine!“ Vezi, e şi nu e.. 
(ncercînd să se amuze.) Nu e Șaru 
— e altul. Și poate altul mai bun. 
(Apoi, sec.) Lor ce le-ai spus? Pe 
ce motiv ai preluat-o ? 

SUTAŞ : Că eşti bolnav — i-am mințit. 
Intrat în ceasul morţii... 

HURDUC : Sutaș! 

SUTAŞ: Totul — ca să nu te com- 
promit. Și nu striga! (Lui Hurduc.) 
Nu mă sperii! 

HURDUC: Nu înţelegi, Sutaş. Prelua- 
rea unei brigăzi... vine așa, de la 
sine. Nu-i sarcină de plan şi nu poţi 
fi obligat. Iar hiîrtia lui Neag.. (ia 
hîrtia din mîna lui Șaru) e doar o 
hîrtie în plus. Nici nu avea nevoie 
de ea. Pentru a nu o prelua ajun- 
gea un simplu „nu vreau“. Uite, 
hîrtia o rup. 


SUTAŞ : Eu trec într-altă brigadă. Unde 
nu eu, ci Șaru era cel aşteptat. Lor 
ce le spun? Că Șaru nu s-a specia- 
lizat în erou? Gata cu fruntea 
frunţii ?! 

ȘARU (amuzat şi el de idee): Chiar 
așa să le-o spui — că-i ultima lui 
inovaţie : erou lungit pe spate, dor- 
mind. Și a muncit la ea 34 de ani. 
Avantaje imense. Mai  înfloreşte-o 
şi tu. 


HURDUC : Nu, Sutaș, n-o înflori ! (Glu- 
ma s-a terminat.) N-o să te creadă 
nimeni. Pentru că Şaru a fost, an de 
an, mai bun decit alţii. 

ȘARU: Dar cît timp să mai fiu? 
Şi cine mă obliga ? Poate că nu mai 
pot. 

HURDUC : Nici asta, Sutaş. Pentru că 
Şaru e şi astăzi cit zece. 

ȘARU : Iar eu te întreb: cît timp? 
Şi cît timp ce cred eu că e bine, 
ce-mi zice bunul-simţ, cît îl am, s-o 
mai ciocni cu ce crezi tu, dinafară, 
cu toate teoriile tale? Pentru că fac 
şi eu un lucru, bun-rău — hai să 
zic, nu preiau o brigadă, dar n-o 
preiau fiindcă se întimplă cu mine 
ceva... Şi vii tu, dinafară, şi-mi spui: 
„Ridică-te în picioare, stai jos, cere-ţi 
scuze... ori nu-i ăsta motivul, e un 
altul, asta s-o faci, asta nu...“ Dar 
de ce să mă conduc după tine? 

HURDUC: Poate văd mai departe... 

DIDA : Ce vezi ? (Cit să-l surprindă şi 
pe Hurduc.) Eşti venit abia de ci- 
teva ore. N-ai apucat să afli mare 
lucru, iar din auzite, la fel, ce-ai 
putut auzi... Și înainte de-a fi înțeles 
ce se întimplă — cu riscul oricîtor 
erori şi oricit de mari — ai început 
să dai lecţii. Cite o lecţie pentru 
fiece om! Lui Ivescu; lui Sutaş; 
mie, apri, cui — cite confidențe am 
făcut; lui Șaru, în sfirşit... (Regret 
tardiv pentru intervenţie.) Continuă, 
Sutaș. 

SUTAȘ : Motivul e unul singur. Şi-l 
ştim. Oricît ne-am preface că nu... Mai 
scade și cîştigul cînd preiei o bri- 
gadă mai slabă. Şi un an, doi, trei 
— a avut și dumnealui, Șaru, inte- 
resul să i se ducă vestea, să urce la 
panou... Acum s-a ajuns... De ce să-i 
mai ajute Șaru pe alţii, că doar nu-i 
frate cu ei... Și dacă a fost vreodată, 
— regretă. Vorba lui Ghericel : vinde 
brînza pe bani... S-a învăţat să „tră- 
iască“ |! 

ȘARU : Deci pentru bani ?... Aşa a zis 
Ghericel ?! 

SUTAȘ: Şi Zăbăneii, Marin... 

ŞARU : Bine. Aşa să fie... (Cu evi- 
dența unor intenții  răzbunătoare.) 
Dida, parcă aşa te cheamă... De miine 
vii la lucru. (Lui Sutaș.) Mai aduc 
şi un al doilea... Ivescu, vino şi tu 
în brigadă ! 

IVESCU (nu-i vine să creadă): Dar 
eu, ca şi Dida... abia de un an... 
Scade nivelul brigăzii... 

ŞARU : Nu scade nimic! Te învăţ eu 
meserie... Obţin şi aprobarea! 

IVESCU : Visul meu! Sar la o mie de 
metri ! (Prudent.) Dar ce-or să zică 
băieţii ? 

ŞARU : Băieți buni... nici o grijă! 
Aranjez eu cu toţi. De miine, la 
şapte, la lucru! Și-acum, plecaţi... 
Vreau să angajez şi un al treilea... 
(Conducindu-i spre ușă.) Şi fără mul- 
ţumiri... 

HURDUC: Un singur lucru, Dida... 
(Discuţia, în ultima clipă, în prag.) 
Pentru că ne cunoaştem de mult și 
ne putem spune pe nume... N-am în- 
ţeles prea bine, înainte, ce te-a făcut 
să-i iei apărarea lui Șaru... Ori, p2ate, 
regăsind în mine „veşnicul om in- 
tegru“... 

DIDA : În parte. Dar mai e un motiv. 
Am discutat azi cu lvescu despre 
avantajul de a fi alături de Șaru, în 
brigada lui — şi aş fi vrut să aibă 
dreptate... Și „multlăudatul“ Șaru (re- 
gretă ironia), care trebuia să mă 
ajute, a devenit dintr-o dată cel mai 
puţin indicat... Singur şi el. (Ezitare.) 
Din simpatie pentru Șaru, Hurduc. 
(Aceiași, fără Ivescu și Dida.) 

HURDUC: Rămăsesem la a treia an- 
gajare... 

ŞARU : De asta am și vrut să fim sin- 
guri... Vino şi tu, Viniciu. Oricum 
nu mai pleci pe şantiere, ai şi de- 
cizie scrisă... Dacă ai uitat de speci- 
fic, ţi-l amintesc... Nu te încarce nici 
cu munca! Și pînă îmi vii şef, ter- 
minînd facultatea, şi-am să-ţi spun 
„să trăiţi, tovarăşe şef“ — mai putem 
lucra cot la cot. Sau te jignește şefia 
lui Șaru ? 

HURDUC: Nu-i vorba de asta... Pri- 
mesc. 

SARU : Eu nu te oblig... 

HURDUC: Am spus că primesa Ce 
mai vrei ? 

ȘARU : Nimic... Să nu regreți... Și îna- 
inte, cu dreptul! (Revenind spre Su- 
taş.) C-aş mai vrea să-mi facă un 
calcul fostul meu coleg de brigadă, 
Sutaş: la patru oameni vechi — 
trei noi. Cu cît scade acordul? Și 
ce-or să zică Gheran, Zăbăneii, Ma- 
rin ? 

SUTAŞ: Zăban chiar asta zicea: că 
dacă tot rămii în brigadă, să mai iei 
oameni noi. Iar Ghericel, mai pisi- 
că, să reiasă că ar fi propunerea ta. 
Și numai eu, Sutaş, că te cunosc, am 
zis: să ia trei noi şi să renunțe la 
tine. 

ŞARU : Nu-i o idee rea... leşi afară! 

SUTAȘŞ: Încă ceva. La sfîrşit de tri- 
mestru, aşa s-a hotărit, unul din voi 
să preia, ca și pînă acum, o bri- 


gadă... Fiindcă brigăzile nu pot sta 
după cheful lui Șaru. Dar cine-o va 
prelua, se va alege prin vot. Și eu 
am propus ca tu să fii exclus. Să-ţi 
pierzi acest drept. 

ŞARU : Eu te-am rugat să pleci. Ime- 
diat. Iar de azi înainte... 

SUTAŞ : Bine, am să plec. Ceilalţi pa- 
tru, însă, Zăbăneii, Marin şi Ghericel. 
s-au opus. Să-i înjuri mai puţin. (Ace- 
iaşi, fără Sutaş.) 

ȘARU (lui Hurduc): Nu mă aşteptam 
să intri în brigadă. 

HURDUC : Ce zice Livia, fac... 

ŞARU : Livia n-a scos nici un cuvint. 

HURDUC : Femeile vorbesc şi cînd tac. 

ŞARU : T-ei fi făcut şi aici specia- 
list... 

HURDUC : În vorbire, da. Și încă mare 
de tot! Că le-am văzut vorbind, şi 
cu mîinile... (Mare secret.) Şi le frîng ! 

ȘARU : Livia e prea miîndră, Hurduc. 

HURDUC : Vorbesc şi cînd se ascund în 
miîndrie. (Privire spre Livia.) Şi ev 
mă îngrijorez şi mai mult: de ce s-o 
fi ascunzînd ? 

ȘARU : Poate că-i e totuna... 

LIVIA : Ruşine, cred. O ruşine înzecită. 
Şi o ruşine pentru fiece nouă jig- 
nire. 

ŞARU : Atunci să dăm totul pe faţă! 
Să afle adevărul și el! (Intorcîndu-se 
spre Hurduc.) Pentru că oricum ai 
vrut să afli ce se întîmplă cu mine, 
de ce n-am preluat o brigadă... Şi 
te-ai amestecat unde s-a cuvenit şi 
unde nu. 

HURDUC : Tu ai fi preferat, se-nţelege, 
să fiu mai politicos, mai distant... 
Iar acum, poate, să mă simt jignit... 
Ei bine, nu! Nu sînt Sutaș! Spune- 
mi ce vrei. 

ŞARU (surprins de atitudine): Nu... Tu 
să-mi spui. Ştii într-adevăr cum tră- 
im ? Bănuieșşti, cel puţin ? Ori ai cre- 
zut că tot ce s-a spus înainte, cu 
banii şi cu eroismul, era într-adevăr 
pentru bani? Și dacă mi-am apărat 
hotărîrea, bună-rea, de ce-am fă- 
cut-o ? Pentru cine, crezi? Pentru 
mine și pentru ea... 

HURDUC: O cheamă Livia Șaru... 

ȘARU : Şi dacă o cheamă Livia, e tot 
Livia de-atunci, pe care o ştiai? 
Ori m-am schimbat eu ? S-a schimbat 
ea ? 

HURDUC: Acum ai spus un lucru 
urât. 

ȘARU : Trăim urit. Livia zice bine: 
în plictis. Cu nu ştiu cîte zile în 
care abia ne vedem. Cu seri în care 
nu ne vorbim. Și nu ieşim în oraş... 
Duminicile nu-s nici ele ca lumea. 

Prieteni în casă, mai mult decit 
rar. Şi din iubirea de la început, ce-a 
rămas ? 

HURDUC : Dacă nu ştii ce... cam puţin. 

ŞARU : Nu, nu mai știu decit un lu- 
cru : să trag. Mi-a plăcut totdeauna... 
Şi ei, fireşte... Pentru că, oricît, exis- 
tă un orgoliu. Și avantaje... Trei ino- 
vaţii... cinci... 

HURDUC : Nu profita că tace. 

ȘARU : Dar inovațiile, eu le fac din 
ce în ce mai greu, chinuit. Şi le fac 
cu cele şase clase ale mele. Pe di- 
buite. Orbeşte. Cheltuind zile şi nopți. 
'Trăgînd după mine brigăzi. Cele mai 
slabe — și făcîndu-le bune. Lucrind 
iarăși zile şi nopți. 

HURDUC: Unde vrei să ajungi? 

ȘARU : Neştiind chiar unde vreau să 
ajung. Adică ştiu, să nu mint... Dar 
trecînd peste viaţa de familie, peste 
distracţii, peste tot. Și le-am făcut, 
totuși... Şi plan, şi felicitări... şi por- 
tret... 

HURDUC : Ce-ai mai fi vrut ? Statuie ? 
Ţi-ai făcut datoria... Există o mulţu- 
mire a ei. 

ŞARU : Ce mulţumire ?! Că o iau me- 
reu de la capăt? Că trec mereu la 
o altă brigadă ? Că bat pasul pe loc, 
pentru că n-am avut tăria, nici 
timpul, să învăţ, ca tine, din mers? 
Pentru că, fără să vrei, îți aminte- 
şti uneori şi te întrebi : unde-s inven- 
tiile mari şi descoperirile pe care ai fi 
vrut să le faci cu mîinile tale? Ori 
poate-s mai fericiţi cei care nu și-au 
visat, şi trăiesc cum trăiesc, şi pe- 
trec... ? 

HURDUC : Încearcă şi tu. Ai să vezi... 

ŞARU : Dar atunci unde-i fericirea? 
În viața de acasă? Că noi am por- 
nit de la un pat de fier și avem as- 
tăzi de toate. Mai mult ce? Şi uite 
cum trăim... lar acum cîteva seri i-am 
spus Liviei: „Hai, Livia, şi noi la 
ım local“. Și-a fost ca de obicei, 
pentru că la local ai, de fapt, dispo- 
ziția cu care vii de-acasă, Și i-am 
cumpărat flori. Și ea mi-a spus: „nu 
te mai prinde, Dimache“. Şi-a doua zi, 
ca şi pînă atunci... cu plictis iar, cu 
jigniri... 

HURDUC : Vrei să-ți răspund? 

LIVIA : Nu. Te opresc (Lui Șaru.) Tu 
să-ți răspunzi! Ce-ai făcut tu? 

ŞARU : Nimic. Dar am vrut să încerc... 
Să-mi fac timp. Timp pentru noi. 
Şi timp ca să ne gîndim. Timp ca 
să refacem timpul pierdut. Și pen- 
tru acest timp am vrut un an mai 
uşor, fără brigăzi şi fără panou de 
onoare. Dar au început şi mai multe 


discuţii... Toţi v-aţi amestecat. Mi- 
aţi vrut binele. Toţi ! Şi de cind m-am 
gindit doar să iau hotărîrea aceasta, 
au venit tăceri și mai mari. Şi ne- 
înţelegeri din nou. Și discuţii. Şi ne 
simţim mai bine afară din casă de- 
cît înăuntru, împreună. 

HURDUC : Dar ce-aștepţi, te-ntreb ? De 
ce nu strigi ? 

ȘARU : Pentru că nu se mai poate 
face nimic. E tirziu. 

LIVIA : Ştii bine că nu. 

ŞARU : Ba da, prea tirziu pentru mine. 
Şi prea tirziu după ziua de azi. 

LIVIA : Depinde cum se va termina. 

ŞARU : Cu această discuţie în trei. Şi 
nu întîmplător în trei. Nu sînt naiv. 
Şi asta, pentru că înţeleg foarte bine... 
Pentru tine, într-adevăr, încă nu-i 
prea tirziu. Faci munca pe care ţi-ai 
visat-o. Şi o faci bine. Ai şi prie- 
teni care, în urmă cu cîţiva ani, te 
iubeau. Și Hurduc nu-i nici el în- 
timplător aici. 

HURDUC : Dimache ! 

LIVIA : Lasă-l, te rog! 


ȘARU : Şi nu întimplător azi s-a în- 
tilnit mai înainte cu tine... Amin- 
tirile apoi... Filmul... Cei 17 ani... 
Dar asta am înţeles-o tot acum. Da, 
cred că e prea tirziu. 


LIVIA : Ai luat şi hotăriri? 


ȘARU : Nu... Sau nu încă. Dar nu-mi 
rămîne să fac decit tot ceea ce am 
făcut. Ambiţia de a rămine ce-am 
fost. De asta am şi luat trei oa- 
meni noi în brigadă : ca să trag lingă 
ei zi și noapte. Să n-am timp să mă 
gîndesc. Și să-mi fie greu să păstrez 
locul întîi... Dar să-l păstrez! Să fiu 
tot Șaru cel de mai înainte. Dar un 
Șaru mai deștept. Și mai rău. Pentru 
că mai înainte exista un Hurduc. Și 
acum nu va mai fi. Relaţii de bri- 
gadă, şi atît! 

LIVIA : Să nu regreţi, Dimache. 


ŞARU : N-am ce. lar dacă şi tu crezi 
că nu se mai poate face nimic... Să 
nu ne mai jignim. Și simplu... Cit 
mai simplu... Dacă vrei... Şi dacă aşa 
crezi... Nu te opresc. Poţi să pleci... 
(Hurduc a făcut cîțiva paşi spre ușă, 
pe urmă s-a întors, şi-a luat paha- 
rul cel nebăut la sosire și s-a apro- 
piat de Șaru.) Ce vrei? 

HURDUC : Nimic. Să te privesc. (Pau- 
ză.) Și să te îmbrăţişez. Nu ne-am 
văzut de opt ani. 

Interiorul unei săli de curs, cu acea notă particulară, specializată și vie ca aspect, a școlilor profesionale. 
Amplasarea in incinta uzinei marcată, ca și în primul tablou, cu discreţie, şi, în plus, în atenţia scenografici, 
găsirea unor clemente în stare să sugereze trecerea unei anumite perioade de timp. (Cinci-ţase săptâmini față 


de momentul declanțării acțiunii.) 


La ridicarea cortinei, în scenă — 
Livia Șaru şi fratele ei, Sutaş. 


LIVIA : Ar trebui să-ţi fie rușine, Su- 
taş. Au trecut citeva săptămîni... şi 
dacă n-aş fi insistat eu să mă cauţi... 

SUTAȘ: Ocupat... Cu brigada... (li să- 
rută mina.) Cu studiul... (Scoţind res- 
pectiva broșură.) „Cum să ne edu- 
căm sentimentele...“ Sint la pagina 12. 

LIVIA : Sună fals... 

SUTAȘ : Nici nu poate să sune altfel, 
Livia, cind eu, în loc să mă intere- 
sez de Șaru, şi tu: ce mă doare... 
ajungem la discuţii de salon: „Au 
trecut citeva săptămîni... regret c-a 
trebuit să insist...“ 

LIVIA : În timp ce tu ţi-ai adus spe- 
cial o brcşură care, poftim, nici nu-i 
tăiată... dar ai şi ajuns la pagina 
12! Şi mi-ai sărutat mina... 

SUTAȘ: Da, ne mințim frumos. 

LIVIA: Nu-i numai minciună... E şi 
mai rău, Sutaş. Ne-am cam înstrăi- 
nat. 

SUTAŞ : Să știi... (Nedreptăţit.) Poate 
de cind i-am spus lui Șaru adevărul... 

LIVIA : Nu, mai de mult. (Cu liniștea 
cu care se poate vorbi unui frate.) 
De cînd am încetat să te trag de 
urechi... Pentru că erai „mare“. Si 
pentru că tu aşa crezi — să-ţi fie 
ruşine! — că eu m-am dus după 
Saru ca să am o viaţă uşoară. Iar 
cum se numesc munţii şi încotro curg 
apele şi ce se întimplă la ecuator — 
asta ştie oricine... Nu-i meserie... Eu 
însă (gest spre uzină) tot de-acolo 
am pornit! Lăsindu-te doar să rizi 
prea mult de pretinsul meu senti- 
mentalism, cu „soţia iubitoare“... Să-ţi 
bagi minţile-n cap! (Surprinsă de 
reacția lui.) Ce mă priveşti aşa ? 

SUTAȘ (emoționat): Că ai rezerve in- 
terne... (Admirativ.) Mă, tu eşti sora 
mea ! 

LIVIA: Ar trebui... Dar pentru une 
Șaru nu-i nici mai bun, nici mai 
rău decit alţii... iar pentru mine e 
„al meu“ și-i mai bun. 

SUTAȘ : Deci... nu i-am fost suficient 
de cumnat ? 


LIVIA : -Nici de necumnat... Refuzind 
să-l crezi şi să înţelegi... 

SUTAȘ : Ce să înțeleg? Că Șaru n-a 
preluat brigada atunci din motive 
„inalte“ (gata să se amuze), „anali- 
zind“... „reflectind“... Și asta mi-o spui 
tu, care-l cunoşti de 18 ani... iar eu 
s-o cred ? ! 

LIVIA: Fii fratele unei surori deş- 
tepte, Sutaş. 

SUTAȘ: Dar nu cumnatul unui Șaru 
preocupat de nu ştiu ce răminere 
în urmă... Și al unui Șaru care se În- 
treabă, auzi dumneata... 

LIVIA : Care simte, Sutaş! Simte că i 
se cere mai mult şi face faţă mai 
greu. Simte că uzina e alta. Simte 
că totul se schimbă, ca niciodată în 
trecut... că nu mai poate ţine piept 
numai prin voinţă şi supraefort... Și 
că ultimele lui inovaţii au rămas în 
studiul comisiei... pentru că s-au jenat 
să i le respingă. 

SUTAȘŞ : Ar încerca să ascundă. Oa- 
menii rămîn oameni, ce tot 
vorbeşti ? ! 

LIVIA : Cum să ascunzi, Sutaș, o ne- 
mulțumire faţă de tine ? 

SUTAȘ:: Într-un Șaru cu probleme nu 
cred ! 

LIVIA : Ai lipsit dintre noi... Şi te-aş- 
tepţi, nu ştiu de ce, să-l revezi tot ca 
în urmă cu ani... Abia legiînd două 
vorbe... neadmiţind că Șaru a evo- 
luat... Că poate avea şi dinsul pro- 
bleme şi griji... 

SUTAŞ : N-am spus-o. 

LIVIA : Ai gîndit-o. Dar la Șaru e du- 
rerea că n-a ştiut să ţină pasul cu 
Hurduc. Chiar cu tine... Şi e cinstea 
cea mare a unui om care va cere tot- 
deauna de la sine mai mult, mult 
mai mult... 

SUTAȘ : Astea-s invențiile tale ! 

LIVIA : E adevărul curat. Pentru că el 
are încredere în mine. Şi nu s-a 
prefăcut niciodată. Iar nemulțumirea 
asta a lui e o nemulţumire frumoasă. 
Şi nu-i „plafonare“, ori „sentiment 
al ratării“, nici nu ştie ce-s astea, ci 
ură împotriva lor! 

SUTAȘ : Şi tu? 


LIVIA (intuind un reproș): „Soţia iu- 
bitoare“ ? începi din nou. 

SUTAŞ : Nu, tu... cea de mai înainte... 
Cu „să-ţi bagi minţile în cap”. Ce-ai 
aşteptat ? 

LIVIA : Trebuia! (Dintr-o dată, ava- 
lanşă îndelung reținută.)  Neliniştea 
asta a lui, şi oboseala, și sentimentul 
că nu mai poate răspunde îndatoriri- 
lor s-au adunat într-o nemulţumire 
mai mare, care s-a răsfrint toată 
acolo, acasă, între noi. Pentru că o 
nemulţumire faţă de tine însuți în- 
tunecă totul. Nu-ţi mai place nici 
liniştea celui de alături, nici riîsul... 
Sfatul lui ţi se pare în plus... Îl bă- 
nuiești de toate şi de tot. 

SUTAŞ : Și tu aştepţi... 

LIVIA : Aştept. Există nemulțumiri pe 
care trebuie să le laşi să se adune. 
Şi o tărie care vine dinlăuntrul 
tău 


SUTAŞ : Să înveţe, că are cap cît zece! 

LIVIA : A încercat... 

SUTAŞ: A întrerupt după 21 de zile. 

LIVIA : Asta ştiu toţi. Dar că el are 
34 de ani şi în jurul lui erau nişte 
copii cu 20 de ani mai puţin — asta 
nu! Cite or mai fi fost și greutăţile 
inerente reluării... Nici cum a fost 
cu prostia aceea pe care a spus-o — 
era la o oră de-a mea —, de-a ris toată 
clasa, şi şcoala... Și el n-a înțeles-o 
prea bine și mă întreabă și azi: „Ce- 
am spus eu atunci, Livia?“ Iar eu: 
„Nu mai ţin minte — am uitat“. 
Atunci s-a retras... 

SUTAŞ (neînţelegind nici acum): Tu 
însă ai încredere în el... 

LIVIA: De asta are nevoie. De în- 
credere. De încrederea mea. Chiar 
atunci cînd îmi spune să plec. 

SUTAȘ : Aţi ajuns şi la asta? 

LIVIA : Am şi trecut de asta. 

SUTAŞ: Să vorbesc eu cu el? 

LIVIA : Nu... Tu studiază-ți broşura... 
Şi rămii consecvent... Sigur de tine... 
încîntat de fiece cuvint pe care-l 
rosteşti... Surprins doar că ceilalţi 
nu te văd aşa cum te vezi singur... 
(Ca o concluzie.) Cum să-l înţelegi 
tu pe Șaru ? Cum să faci primul pas ? 
Iar azi, dacă ai venit, mă şi întreb... 

SUTAȘ: Fii sora unui frate deştept. 

LIVIA : Ce-mi ascunzi? 

SUTAȘ : De ce-ai așteptat să se înrău- 
tăţească situaţia ? De ce n-ai spus to- 
tul la timp, acum cinci săptămîni ? 
Cu asta să începem! 

LIVIA : Erau de față o mulţime de oa- 
meni... Lucrurile astea nu se spun... 
se înțeleg! Și Hurduc venise după 
opt ani... 


SUTAŞ (iritat): Dar cine-i Hurduc? 
Ce vă impresionează atita ? Parcă ai 
fi Dida... De dimineaţă pînă seara 
— Hurduc. 

LIVIA : Ce-mi ascunzi ? 


(Odată cu ultimele cuvinte — bătăi 
în uşă; aceiași, plus Hurduc.) 


HURDUC: Mă iertaţi că am intrat. 
Eram pe coridor. Abia venit... Și-aş 
fi vrut să aştept... Am auzit însă 
ultimele trei întrebări : „Cine-i Hur- 
duc ?“} „De ce vă impresionează ?“ 
şi „Ce-mi ascunzi?“ (Lui Sutaș.) Şi 
m-am gîndit să-ţi răspund. 

LIVIA : Să nu fie un răspuns negîndit... 


HURDUC : Oricit ar fi... Sint aici de 
cinci săptămîni. Am lucrat împreună 
cu Șaru... În aceeași brigadă... Şi ţin 
neapărat să vorbim... i 

LIVIA : Vom vorbi. Asta-i bine. Dar 
să înţelegem amindoi acelaşi lucru 
prin „am lucrat“ şi mai ales „în 
aceeași brigadă“... (Hurduc pare sur- 
prins.) Pentru că eu sint convinsă, 
Hurduc, că fiecare dintre noi e, în- 
tr-un anumit sens, într-o brigadă. 
Într-una sufletească şi cu enor- 
me sarcini de plan! În care mem- 
brii brigăzii sînt tocmai cei care-l 
preţuiesc, cei mai apropiați... iar cel 
care-l iubeşte cel mai mult... deve- 
nind inerent şeful brigăzii. Şi-aş fi 
vrut, Hurduc, să nu uiţi că vorbeşti 
cu o şefă de brigadă. (Spre Sutaș.) 
Să nu uite nici unul din voi! 

SUTAŞ : Pe cererea mea de angajare 
e semnătura lui Șaru. O semnătură 
mai veche... Și chiar acum cinci 
săptămîni, transferindu-mă... 

LIVIA : Te înșeli, Sutaș. În brigada 
de care-ţi vorbesc eu nu se intră cu 
cereri şi nu există plecări. Eşti sau 
nu eşti... Aici e vorba de Șaru ca 
om. Ce-aţi făcut pentru Șaru? 

HURDUC: E cea de-a doua ta lecţie 
la care asist... 


LIVIA : Prima, Hurduc. Nici nu aveam 
cînd. Predau abia de trei ani. 


HURDUC: A mai fost totuşi una. O 
lecţie nepredată... Mai veche... Ele- 


vii, pe atunci numai doi — Hurduc 
şi Șaru; profesoara — mai tînără 
decit ei... 


LIVIA: Cred că am uitat-o. 

HURDUC: Despre climă şi relief su- 
fletesc... 

LIVIA: A, da... Oamenii erau pămin- 
tul... Munţii — un fel de idealuri... 


Ecuatorul apoi... Capul Bunei Spe- 
ranţe... Te-am întrerupt însă... 

HURDUC : Mi-a prins bine. Crezusem 
un moment că aş fi cel mai nimerit 
să fiu șeful brigăzii. (Pauză.) Acum 
aş voi să lucrez ca adjunct. (Întor- 
cîndu-se spre Sutaș.) Asta la între- 
barea : „Cine-i Hurduc?“ lar la a 
doua : „De ce vă impresionează Hur- 
duc ?“ — pentru că, vezi, „leoparde“ 
eu ţi-am şi spus-o cîndva — Hur- 
duc se mai uită şi în jur... Ascultă 
ce i se spune, îşi mai aminteşte cite 
un lucru, compară... Încearcă să şi 
înţeleagă... 

SUTAŞ : Au trecut aproape cinci săptă- 
miîni. În tot acest timp ţi-ai amintit 
meseria, ai lucrat... şi te-ai uitat la 
Șaru... 

HURDUC : M-am uitat, recunosc. Și-am 
aşteptat, pentru că Dida avusese 
dreptate. Ce ştiam eu, venit după 
opt ani? lar cu ce ştiai tu... m-am 
lămurit încă de atunci, cînd ai cerut 
brigăzii să ia trei oameni noi și să 
renunţe la Șaru... 

SUTAȘ : Poate mă sancţionezi... 

HURDUC: Dacă nu te-ar fi dat el 
afară, te-aş fi dat eu. 

SUTAȘ: Atunci să-i cerem iertare: 
„iartă-ne, dragă Șaru...“ 

HURDUC: Să înţelegi că mersul 
înainte al brigăzilor nu-i simplă în- 
mulțire şi înlocuire de brigadieri, ci 
o luptă pentru fiecare om. Livia are 
dreptate ! 

SUTAȘ : Pe Livia ai impresionat-o, să 
ştii. Poate că asta ai şi vrut: Prie- 
tenul „altruist“... Dar în privinţa mea, 
doar atît: să nu-mi mai spui „leo- 
parde” ! 

HURDUC : Ba da, pentru că ai colţi 
şi nu ştii unde și pe cine să muşti! 

SUTAŞ : Să renunţ, eventual, şi la bri- 
gada preluată ? 

HURDUC : S-o conduci. Și s-o conduci 
ca lumea! Să nu ai nici un motiv 
să-ți pleci vreodată privirea... Pen- 
tru că numai prin asta poți să im- 
presionezi... Asta... la cea de-a doua 
întrebare. (Apoi, Liviei, în loc de 
răspuns.) Neapărat, adjunct! 
(Aceiași, fără Hurduc.) 

SUTAȘ (surprins încă de întreaga dis- 
cuție): Pentru un străin, discuţia ar 
fi putut să pară ciudată... Aţi ajuns 
cam departe... Ce-i între voi? 

LIVIA : Nimic. Sau, cel puţin, aşa aş 
dori să pot spune. 

SUTAŞ: O stare ciudată totuși, re- 
pet... o încordare... Începutul mi l-a 
confirmat chiar Dimache. Ce-i ade- 
vărat și ce nu-i ? 


LIVIA: Nu l-am văzut de opt ani. 
Şi, dintr-o dată, aflu că acest om 
m-ar fi iubit încă de atunci şi mă 
iubeşte şi azi. O iubire pe care n-ar 
mărturisi-o şi care, cine ştie, sper 
totuşi să nu existe decit în imagi- 
naţia lui Șaru. 

SUTAȘ : Atunci, cu atît mai bine. N-ar 
trebui să te sperii. 

LIVIA: Și dacă, dimpotrivă, a avut 
atita tărie să ascundă — ori ne- 
cinste? — ce fel de om mai e? 
De ce a venit şi ce vrea? 

SUTAŞ: Nu ştiu. S-ar putea să zic 
şi o prostie... N-am iubit niciodată. 
Nici în ceea ce se vorbește acum 
despre mine şi Dida — că m-ar pre- 
ocupa mult... ori prea mult — n-aş 
vrea să fie iubire... 

LIVIA : N-ai spus încă prostia. 

SUTAȘŞ : Nu pentru Șaru ţi-e teamă. 
Ci pentru tine, Livia. Ți-e teamă pen- 
tru că, fiind adevărat — şi tu simți 
că ar putea fi — atunci... e un 
munte de sentiment! Şi te tulbură. 
Te fascinează chiar. Ți-e teamă de 
tine însăţi, Livia ! 

LIVIA : De tine, întii, Sutaş. De toți 
ca tine. De insinuări, de bănuieli. 
De surisul ăsta al tău, care mă irită 
la culme. De tonul binevoitor... De 
ce-ai venit? Ce-mi ascunzi ? 

SUTAȘ : Mai întîi, de ce te-ai bucurat 
că Șaru a primit în brigadă trei 
oameni ? 

LIVIA : Fiindcă își găsea un suport. 
Îşi propunea ceva. Credeam că por- 
neşte să se bată cu el, cu nemulţu- 
mirile lui... 

SUTAȘŞ : Ei bine, n-a fost aşa. Pentru 
prima oară a fost un alt Șaru, schim- 
bat, îndirjit. Voind parcă să se răz- 
bune pe noi. Făcînd totul din am- 
biție şi împotriva tuturor. 

LIVIA : Şi rezultatul ? 

SUTAȘ : Șaru — un nou record; de 
fapt un record personal, ca efort; 
brigada — ca de obicei, apreciată... 
Iar înăuntrul brigăzii, întreabă-i pe 
Ivescu și pe Dida... 

LIVIA : Nu pot să cred! 

SUTAȘ : Nu crede. Azi, însă, nepre- 
văzută în plan — la cererea spe- 
cială a lui Hurduc — va avea loc 
o consfătuire, o analiză a brigăzii. 
Chiar azi la cinci. 

LIVIA: La cererea lui Hurduc? 

SUTAŞ : Exact! Șaru urmînd să as- 
culte lucruri pe care nu le-a mai 
ascultat niciodată. 

LIVIA : Ce prost eşti, Sutaş. Din Șaru, 
orice cutremur ar fi, nu va ieşi 
niciodată un speriat de înec — şi 

incă unul cerind ajutor. Şi dacă i se 
va spune ceva — oricine i-ar spune! 
— va stringe din dinţi. Va rămine 
tot el! Iar tu să-l respecţi, auzi... 
Pentru că eu ţin la Șaru! Eu am 
încredere în el! 


(Aceiași, plus Dida.) 


DIDA (realizind atmosfera): Ceartă-l, 
Livia ! Ceartă-l !... Şi-am să-l pirăsc 
şi eu. A schimbat agresivitatea în 
răceală ! Și asta, așa spuneai tu, pen- 
tru că Sutaş mă iubeşte. Iar vechea 
indiferenţă faţă de mine... 

SUTAȘ: Într-una nouă. (În timp ce 
Livia părăseşte încăperea.) E la cu- 
rent cu totul... 

DIDA : Ai trecut pe lingă mine aseară ? 

SUTAŞ : Erai cu pajul... 

DIDA : Vezi ? 

SUTAȘ : Am văzut amindoi. 

DIDA : Şi-acum trei zile în curte? 

SUTAȘ : Nici atunci singură. Cu Hur- 
duc. 

DIDA : Bine... (Simțind nevoia unui 
martor.) Livia! (Și cînd aceasta va 
reveni.) Am să te pirăsc! (Liviei.) 
Se ceartă mereu cu Hurduc... Ceea 

„ce, într-un fel, e şi interzis: e atri- 
buţia mea ! 

LIVIA : Cochetezi, Dida. 

DIDA : Haz de necaz. (Lui Sutaș.) Aș 
fi vrut să ne laşi singure. 

SUTAȘ : Bine... Mă conformez... 


(Aceleași, fără Sutaș.) 


LIVIA: E a treia vizită azi. Despre 

“Șaru ştiu tot. Despre Sutaș, la fel... 

DIDA: Atunci despre Hurduc... De 
şedinţă... noile lui intenţii... 

LIVIA : O răutate ? 

DIDA : Nu. Am nevoie de un nou asen- 
timent. A 

LIVIA : Poate te mai gîndești, Dida... 

DIDA : Mă gîndesc de aproape doi ani... 
Pentru că, în urmă cu aproape doi 
ani, ţi-am mai spus, acest om mi-a 
închis un drum de întoarcere. Fără 
să mă vadă la faţă. Cu un „nu“ 
imens pe colţul unei cereri. Iar ar- 
gumentul, așa-zisele justificări — lec- 
ţii prost învăţate — i le-am înţeles 
mai tirziu, prin Sutaş. 

LIVIA : Şi te-a îndirjit. 

DIDA : Da, pentru că — admiţind că 
totul e cum credea el — unde? dacă 
nu acolo pe șantier, ori aici în uzină, 

„m-aş fi putut îndrepta? Şi cum? 
dacă nu prin încredere ? 

LIVIA : După cum o spui, am impre- 
sia că reproşul ar ține de trecut. 


4 — Teatrul nr. 5 


DIDA : Într-un sens, recunose. Sînt 
angajată. Lucrez. Dar către ce să 
tind, dacă stima şi viitoarea stimă 
îmi sînt dinainte refuzate ? 

LIVIA : Dar stima mea? A lui Șaru? 
El, Hurduc, ar putea fi mai aspru... 

DIDA : Nu e asprime... Şi eu, cea de 
azi, înţeleg foarte bine: trebuie să 
plătesc și pentru cea de ieri. Dar cel 
puţin să știu că există o zi cînd 
nu voi mai avea datorii. 

LIVIA : Ce-ţi propui ? 

DIDA : Să-i cîştig stima. Și simpatia, 
poate... (Neobservat de ele, şi-a stre- 
curat capul pe ușă Ivescu; s-a re- 
tras însă.) 

LIVIA : Îmi ceri şi aici permisiunea ? 

DIDA : Îți este indiferent ? 

LIVIA : Deci pentru asta... (Se simte 
c-a miîhnit-o.) Sint obosită, Dida. Am 
şi eu griji. Unele, mari. Și-ar fi tre- 
buit, poate, să întrerupem discuţia. 
(Incearcă un suris.) N-o fac însă: 
din stimă. Cît deşpre Hurduc, a ple- 
cat acum opt ani, și nu din cauza 
mea... Ci pentru că era slab. Și s-a 
întors, cred, cînd nu mai era... Tot 
nu din cauza mea. Sper. Iar stima, 
această „stimă“ complexă, dacă vrei 
s-o numim așa, nu te-aș sfătui s-o 
cîştigi nici din răzbunare şi nici cu 
asentimente. 

DIDA : Am să rețin. 

LIVIA : Și nu-l amesteca în calcul pe 
Sutaș... 

DIDA : Nici nu m-am gîndit. 

LIVIA: E bine să te gindeşti. Iar 
Ivescu nu are nici 20 de ani. Învață 
prost — îi sint profesoară... Şi a 
ajuns ridicol. Îl văd. 

DIDA: Va pleca şi el.. Se va în- 
toarce peste opt ani... 

LIVIA : N-ai să regreți răutatea? 

DIDA : Ba da. Chiar din clipa în care 
mi-a trecut prin minte. Dar n-am 
vrut să mă prefac. Eşti omul la 
care ţin cel mai mult, pentru fran- 
cheţe... Trebuia să mă comport la 
fel. 


(Aceiași, plus Ivescu, ca de obicei 
zgomotos.) 


IVESCU : Bună ziua clasă, bună ziua 
sensibilitate, bună ziua voi rest. 

DIDA : Mă și miram că întîrzii. Avem 
şedinţă la cinci. Unde-ai fost? 

IVESCU : Ivescu-i peste tot: în aer, 
în apă, şi chiar în spaţiul cosmic. 

LIVIA : Cum va fi la şedinţă, Ivescu ? 
Să coborim pe pămînt... 

IVESCU (atît aştepta): Asta l-am în- 
trebat şi eu pe Zăban, zis şi topor 

teoretic: „Ce zici să zic, Zăbane?“ 
(Imitindu-l pe Zăban.) „Zic să ai 
trei urechi şi să  asculți !”. „Nu-i 
just!“ — ţip eu; „Nu e.. — răs- 
punde și el — da'-ţi prinde bine! 
Îţi lărgeşte mapamondul... Bagă la 
cap!“ Pe urmă, tot el, diplomatic: 
„Dar ce-ai fi zis tu despre Șaru, la 
o adică, în şedinţă ?* „De bine — 
răspund eu —, pentru că te uiţi la 
om, vezi că-l frămîntă ceva, și to- 
tuși nu se lasă... E îndirjit, mun- 
cește...“ „Și rău, nimic?“ — mă în- 
treabă atunci Zăban. „Ba și rău! Că 
unde era greu, se băga el peste mine, 
şi numai ce-l auzeam: «lasă, Ivescu, 
băiatule, că face prostul de Șaru! 
Trag pentru toți! Și voi — la ca- 
sierie, direct !»...“ (Cu reproș.) „Adică 
ce? Noi sîntem din ăia să ia bani 
nemunciţi ? Nu, aici ne-ai cam jignit, 
tovarăşe Șaru !..* Şi nici nu ne-ai 
spus ce te doare... Ce, n-ai încredere 
în noi? (Acceptind o eventuală con- 
fidență.) Păi, Ivescu — ce știi dum- 
neata?! — e  mormint...“  (Liviei.) 
Zici că n-ar fi trebuit să-l întreb? 

LIVIA : Iar eu pot să-ți completez şi 
ce-a urmat. Zăban s-a uitat lung şi-a 
suris : „Întreabă-l, Ivescu, întreabă-l ! 
Spune-i că ţii la dînsul... că te doare 
neîncrederea lui“. Și tu n-ai mai 
răspuns... ăsta e farmecul tău, te 
doare, dar nu-ţi place să spui. (Gest 
cald.) Şi-ai fost mai deștept decit 
Sutaş. Mi-ai spus mai mult şi mai 
bine. 

IVESCU : Nu ştiam că a trecut și el. 

LIVIA : Duceţi-vă. Au mai rămas cinci 
minute. 

IVESCU : Eu nu... Aș mai avea ceva. 

DIDA : Şi de mine te intimidezi. (Re- 
trăgindu-se.) Să mă ajungi din urmă. 


(Aceiaşi, fără Dida.) 


IVESCU : Mai înainte, citez, „forţat de 
legea vieţii“... am tras puţin cu ure- 
chea. Și-am auzit tot: şi cu stima... 
şi cu Sutaș... şi cu întoarcerea mea 
peste opt ani. Credeţi că Dida l-ar 
putea iubi pe Hurduc ? 

LIVIA: Prost eşti, Ivescu. Întîrzii... 

IVESCU : Mă strigă ei, vreunul... Ştiu 
ei că sînt aici. (Sincer preocupat.) O 
iubeşte ? 


LIVIA: Ai 20 de ani. Ea are 27.. 
Și ai ajuns la roman... Cum de-ai 
ajuns ? 

IVESCU : Cum-necum... m-am născut 
prea tirziu! Cu mutra asta, Dida 
zice... de lapte. Şi-am zis să mă re- 
educ, să fiu şi eu mai bărbat... mai 
neserios... mai huligan un pic... 

LIVIA : Dar n-a ieşit... 

IVESCU : Fac exerciţii ! Lucrez în faţa 
oglinzii... Şi chix! „E nevoie de me- 
diu“ — m-a lămurit Zăban. Adică, 
zice el, n-am context „sociologic“. 

LIVIA : Cum ai ajuns la Dida? 

IVESCU : Tot de-aici... Să vadă toţi, 
voiam, că-s mare şi am încredere 
într-însa. Și, dintr-una într-alta, cum 
spuneţi dumneavoastră, roman. 

LIVIA : O să se termine prost. 

IVESCU : Nu ştiu eu? N-am oglindă? 
Că solid nu-s... Succese — ioc! Şi 
succesul e miere, atrage... Nici huli- 
gan — n-am context... Platfus, pe 
urmă — reformat! Şi-orice aş face 
eu, și prostii... cad în picioare! Tot 
erou pozitiv: „Las', mă, că te-n- 
drepți !“ „Nu mă-ndrept!“ — strig 
eu! „Minţi, mă, termină!“ Și ce să 
fac? Mă îndrept... (Gata să plece.) 
Să-i spun ceva lui Șaru ? 

LIVIA : Știu eu ? Ce-ar trebui să-i spun 
— nu se spune. Ori înţelege, ori nu... 
(De parcă l-ar avea în faţă.) Deşi ai 
fi putut să-nţelegi, Şarule!.. Că ai 
34 de ani! Iar dacă o să te certe 
azi, nu-i nimic! Mai putem face 
multe ! Şi-o să fie bine... (Prinsă de 
propria ei sinceritate.) Dar o să fie 
bine, Şarule? Ne vorbim tot mai 
puţin... (În șoaptă.) Eu însă nu-ţi vor- 
besc, tu ştii, pentru că nu de cuvin- 
tele mele ai nevoie acum... Și le în- 
țelegi și aşa, nerostite... (Pe ultimele 
cuvinte s-a deschis uşa; în prag — 
Șaru.) 

ȘARU : Ce faceţi aici, teatru ?... Hip- 
notism ?... Predică ?... — ori ce-i asta ? 
Hai odată, Ivescu ! 

LIVIA : Teatru... Un teatru foarte greu. 
(Și, după ce se închide uşa în urma 
celor doi.) Şarule ! 

ŞARU (revenind): M-ai strigat ? 

LIVIA (ezitare) : Nu... De ce să te strig ? 

Terasa unei grădini de vară, seara tirziu — la citeva ore după terminarea consfătuirii — și, contrăr denu- 
mirii şi destinaţiei, cu toate semnele şi lipsa de afluenţă a unei seri de toamnă. În depărtare, mari firme cu 
neon ; in răstimpuri, ca nişte străfulgerări, farurile unor maşini, claxoane şi, filtrat, zgomotul de fond al 


orașului. 


La una din mese, scriind — Vini- 
ciu Hurduc. Lîngă el — Aurelia-Dida. 


DIDA : Cît mai durează ? 

HURDUC : Mult. 

DIDA : Şi continui să crezi câ Şaru 
va mai veni? . 

HURDUC : Continuu. 

DIDA: După o consfătuire ca cea de 
azi, ar trebui să fii... 

HURDUC : Ceea ce sînt... Prietenul lui 
Șaru. 

DIDA : Demonstrează-m atunci... Între- 
rupe scrisul ! De ce ? 

HURDUC : Ştie că-l aştept... (Evidenţă.) 
A rămas un pahar nebăut... 

DIDA : Adică îl mai vezi în stare 
să, ciocnească cu tine... după o ase- 
menea zi ? E absurd! 

HURDUC : E o tradiţie a noastră, mai 
veche... Să ne certăm cît putem şi 
să nu plecăm niciodată certaţi. 

DIDA : Cît mai durează ? 

HURDUC : Mult... 

DIDA : Stai la fiece frază cu anii! 

HURDUC: Un an în plus, unul în 
minus... 

DIDA (poliţă veche şi resentiment): 
Altă dată rezolvai mai uşor. 

HURDUC : Ştiu... (Reproș mult prea 
des auzit.) Cu un „nu“ imens pe col- 
ţul unei cereri... Și mai ziceai ceva... 
A, da! „Fără să te cunosc“, 

DIDA : Invocă alte motive. 

HURDUC : N-o să-ţi convină. 

DIDA : Nu ai! 

HURDUC (ezitare): Mi-ai fost reco- 
mandată prea călduros. Și cel care 
te-a recomandat te cunoştea mai de 
mult. Te cunoşteau poate şi alții... 
(Regretind.) Şantierul, de felul lui — 
un triaj! cu oameni de peste tot... 
Şi tu aveai nevoie de o stație de 
garare... Cu oameni care să nu te 
recomande, ci să te înfrunte. Nu sînt 
motive ? 

DIDA : Spuse atunci, da... Ar fi fost! 

HURDUC: Atunci nu le ştiam. Sau 
nu-mi erau clare. Sau nu aveam 
timp. 

DIDA : Sau nu merita să-ți baţi capul... 

HURDUC : Și asta! (Iritat.) Teama de 
a nu-mi crea greutăţi ; zeci de pre- 
judecăți moştenite; nepriceperea 
mea... în a vorbi unei femei... (A re- 
început să scrie.) 


DIDA : Cît mai durează ? 

HURDUC : Mult! 

DIDA : Atunci încă ceva... (Punct sen- 
sibil.) Erai un fel de maistru, ori 
poate chiar mai mare... Conduceai 
tot ! 

HURDUC (efort de stăpinire): Un şan- 
tier oarecare de linii... local! 30 de 
oameni... Uneori 35. Un şantier de-o 
vară, ori de-un an. Echivalat fiind 
prin cunoștințe ca maistru, e drept... 
Dar aici nu mi s-a luat nici un 
grad. Pentru că muncesc... E gradul 
cel mai înalt. 

DIDA : Acum ai fost din nou cel de 
pe şantier... Ai strigat! 

HURDUC : Ţi se pare cumva că ai un 
avantaj amintindu-mi mereu de şan- 
tier? Ori vrei să ştii că atunci 
nu ţi-am citit nici dosarul ? E drept! 
Că nu te-am văzut nici la față? 
Şi asta! Dar ne despărțea doar un 
perete de lemn... Erai într-un birou 
alăturat şi te-am auzit ce întrebai... 
cum rîdeai... cochetind ! 

DIDA : Nu-i adevărat... E o minciună! 

HURDUC: Și persiști şi-aici! Pentru 
că intenţia de a te schimba este una, 
iar vechiul fel de a fi şi vechile in- 
fluenţe... 

DIDA : Rămîn probabil eterne... Te re- 
cunosc ! 

HURDUC : Am spus doar că persistă. 

DIDA : Şi pentru că persistă... eu nu 
pot pune întrebări, nu pot să-ţi răs- 
pund şi nu pot avea dreptate! Dum- 
neata însă — oricind ! 

HURDUC : N-am spus... greşesc şi eu. 

DIDA : Ar trebui să mă comport, cine 
ştie, și după calapodul fixat de Sutaş. 

HURDUC : Poate greşi şi el... 

DIDA : Lui îi treci cu vederea. 

HURDUC: Nu totul! Deși mă re- 
cunosc în Sutaș. Minus mulțumirea 
de sine şi dorinţa de a se afirma... 

DIDA : Ce-mi reproşezi ? 

HURDUC : Felul de a fi! Ori de a 
brava, şi de a căuta să fii în cen- 
trul atenţiei... De a poza în nedrep- 
tățită şi de a lansa mereu S.O.S... 
De a cere asentimente şi de a po- 
vesti c-ai iubit doi bărbați... „ceea 
ce în general e un dezastru !“... To- 
nul, apoi, cînd suferind, cînd iritat... 
Nevoia de a descoperi cel mai mare 
adevăr şi de a cădea mereu în pi- 

cioare ! Şi nimic din toate acestea, 
ci numai spiritul lor, care are şi un 
nume : spiritul mic-burghez. 

DIDA: Atunci să plec şi de-aici... 

HURDUC : Să-l înfrunţi ! 

DIDA : Ori, din acest moment, să su- 
rid, să fiu fericită, să mă îndrăgos- 
tesc. 

HURDUC : Ar fi ideal... 

DIDA : Culmea... De dumneata! 

HURDUC : Ar fi o afacere proastă. 

DIDA : Ce curios! (Detensionare.) Cind 
discuți despre lucruri neutre, eşti 
unul, şi discuţi omeneşte, iar cînd 
te baţi — un altul, hotărît să-și im- 
pună dreptatea oricum, trecînd peste 
oricine şi orice... Şi din cel de mai 
înainte nu mai rămîne nimic. 

HURDUC : Contradicţia mea. 

DIDA : Din nou primul... 

HURDUC : Deşi nu irită „cum“ spun, 
ci irită că am dreptate. = 

DIDA : Iarăşi al doilea. Ai reînceput 
să te baţi... Dar pe mine, să ştii — 
şi poate nici pe Șaru —, nu m-a 
iritat că ai avut dreptate. Ci com- 
binaţia aceasta dintre-un Hurduc, mai 
bun chiar decît Șaru, şi un al doilea, 
care se recunoaște în Sutaş. Dar Șaru 
e din alt aluat. El nu cochetează cu 
nimeni, nu lansează S.O.S., nu su- 
feră de nici un fel de influențe... 
Poate avea şi dreptate! Sper să-ţi 
spună Șaru mai mult. 

HURDUC: Parcă te-ar fi auzit... 
(Într-adevăr, din capătul terasei se 
apropie Dimache Șaru.) 


DIDA : Eu mi-am amintit însă — şi-ai 
să înţelegi acum ce mă supără la cel 
de-al doilea Hurduc — că în biroul 
în care m-am aflat atunci, pe şan- 
tier, mai era, mi se pare, o fată. 
O singură fată. Așa că n-am putut 
cocheta. Cel mult, mă confunzi... 

ȘARU (venind lingă ei): Deranjez ? 

HURDUC: Dida tocmai îmi demonstra 
că-s nedrept... (Lui Șaru, mai perso- 
nal.) Mă pregăteam să-ţi telefonez. 

ŞARU : i-ar fi răspuns Livia. Tot ar 
fi fost ceva... S-ar fi bucurat chiar. 
(Pauză.) Nu e tirziu s-o mai făci. 
(Observind că Hurduc a umplut trei 
pahare.) Al meu, la urmă... Să nu 
zici că nu învăţ de ia tine. 

HURDUC : Și-al meu, la fel... Bea tu 
singură, Dida. 

DIDA : Bine. Pentru discuţia pe care 

„0 veţi avea. Și pentru Șaru... Liviei 
îi voi comunica unde vă poate găsi. 
Bună seara. 


(Aceiași, fără Dida.) 


HURDUC : Ţine la tine... Şi te crede 
singur, Dimache.  (Văzindu-l puțin 
prea agitat.) Ai mai băut undeva... 

ȘARU : Îi comunică Liviei... Are ini- 
țiative... S-a molipsit şi ea... 

HURDUC : Atunci, să nu fi venit... 

ȘARU : Ce vrei ? 

HURDUC : Ce-am vrut... (Subliniat tre- 
cutul.) Să-ţi vorbesc. 


ȘARU : Şi la consfătuirea de azi? În 
toate cele cinci săptămini cînd abia 
ne-am spus bună ziua? Ce-aștepţi ? 

HURDUC : Ce-am așteptat... Să-ţi vor- 
besc. 

ŞARU : Pentru „asta“ t-ei fi întors, 
după o viaţă de om? 

HURDUC: Nu, pentru „asta“ am vrut 
să plec înapoi. Și, în noaptea care 
a urmat venirii mele și primei noas- 
tre discuţii, mai să mă îndrept spre 
peron. Cunoșteam, cum se spune, şi 
drumul... Am mai - plecat doar 
cîndva... Ar fi însemnat însă că-ți 
dau ţie dreptate. Şi nu meriţi, Di- 
mache ! z 

ȘARU : Ce „nu“ ? 

HURDUC: N-am venit pentru Livia. 
Şi n-aş fi venit niciodată pentru ea! 
— ţi-o spun fiindcă eşti puţin beat 
şi miine, sper, ai să uiţi. 

ŞARU : Nu mai ţii tu la Livia? 

HURDUC : Întrebi ca Sutaş. N-am două 
răspunsuri. Ţin şi la tine... 

ȘARU (a început să citească foile lui 
Hurduc) : Drept pentru care, nu-i așa, 
umpli o întreagă scrisoare cu „de la 
ce-o fi început schimbarea ta la faţă, 
Dimache, și de cind?“ (Nu desci- 
frează.) Ce-i aici ? 

HURDUC : Scrisesem că nu mă pri- 
veşte... și am șters. Mă priveşte orice. 

ŞARU : Eu ţi-am spus în seara aceea, 
Hurduc, aminteşte-ţi... 

HURDUC: Că ţi-a lipsit timpul, şi 
pentru timp... Dar te-ai apucat să 
vezi totul în negru şi să te plingi 
ca de moarte. 

ȘARU : Adică eu oi fi fericit şi mă 
prefac... Rău mai eşti, Hurducilă! 
Ori poate nici nu mi-am visat, zici 
tu, să fac careva lucru în viață — 
şi ce fac? — şi n-am vrut să aduc 
raiul în alea două cămăruțe ale 
mele ...N-am vrut ?! 


(Aceiași, plus Livia.) 


LIVIA : Șarule, mai încet! 

ŞARU : Onorul, pentru rai... 

LIVIA : Se uită lumea la voi! 

ȘARU : Uitaţi-vă, ma... (Liviei.) Ce-am 
avea de ascuns ? 

HURDUC : Citeşte pină la capăt... Mai 
e o pagină. 

ŞARU : O rup! 

HURDUC : Asta şi scrie, citeşte: „că 
ajungind aici ai fi în stare s-o rupi...“ 
Dar n-ar fi bine, ţi-o spun. Ai rupe-o 
prea devreme. 

ȘARU : Auzi... (Liviei.) Aş rupe-o prea 
devreme! Că dumnealui, Hurduc, a 
stat în consfătuire un ceas... dar a 
uitat sarea! Sarea pe care ar vrea 
s-o toarne acum. (Trecînd scrisoarea 
Liviei.) Citeşte-o tu. 

HURDUC : Nu asta scrie, Dimache. 

ŞARU : Că te-ai făcut nedrept şi 
străin !.. Și că nu mă cunoşti! 

HURDUC : Că n-ai încredere în mine... 
N-ai avut niciodată... 

ȘARU : i se pare, Hurduc. Plecat fiind, 
mă sfătuiam cu tine şi te întrebam: 
profesore, ce fac ? 

HURDUC : Să-l fi întrebat cît să bei... 
(li ia paharul.) 

ȘARU : Pînă la venirea ta — nicio- 
dată. De ce-ai venit, Hurduc? 

HURDUC : Sau să-l fi întrebat în pri- 
vinţa brigăzii... 

ȘARU : L-am întrebat. Și mi-a spus: 
faci bine, Șaru ! N-o lua! 

HURDUC: Nu, pînă aici, Dimache. 
N-am spus. Şi nu întimplător am 
rămas în toate aceste săptămîni lingă 
tine. Ce-a fost de văzut am văzut. 
Ţi-am înţeles şi tăria — pentru că 
e nevoie de tărie ca să recunoşti o 
rămiînere în urmă. 


ȘARU : Atunci, de ce această sceri- 
soare ? . 
HURDUC : Pentru un adevăr, Dimache., 
al vieţii noastre de azi. An de an. 
ai fost mai bun decit alţii. Și-ai fost 
mai bun cu cîte clase aveai, trecînd. 
cum bine spui, peste tine, peste odih- 
nă, peste zile și nopţi. Pentru că s-a 
întimplat — și s-a întimplat foarte 
bine — să avem nevrie de oameni 
ca Șaru într-o mie de locuri. Și încă 
nu aveam... Nefiind tu singurul care 
n-ai putut învăţa cit ai fi vrut şi s-ar 
fi cuvenit... Iar astăzi venim tot noi 
şi-ţi spunem : pentru tot ce-ai făcut 
— mulţumim. Avem însă nevoie de 
un Șaru ca pentru ziua de azi, pre- 
gătit. Şi Saru înțelege că-i noua lui 
misiune. Se înarmează. Învață. Face 
două clase într-un an. Din mers şi 
fără fasoane. Ştie că avem şi astăzi 
nevoie de el, ca şi în urmă cu ani. 
Că sîntem alături de Șaru. Neiertin- 
du-i nimic. Pentru că noi n-avem 
nici un om de pierdut. Si nu renun- 

ţăm la nici un fel de Șaru. 


ŞARU : Organizind analize, şedinţe... 
Spune, ce vrei ? 

HURDUC : Să înţelegi cine erai... şi 
cum eşti! Și să nu mai faci drame, 
cu orgolii rănite, cu însingurări — 
cînd sîntem alături de tine —, şi să 
nu mai bei ca să uiţi... (Luîndu-i din 
nou paharul.) Fiindcă tu nu trebuie 
să uiţi, ci să-ţi aduci aminte! 

ŞARU : Dar dramele nu se fac! Dra- 
mele sint — ori nu sint... Uite-te la 
Livia, Hurduc. Acum te rog eu să 
te uiţi. Livia n-a bătut pasul pe 
loc... Azi e profescară... Faţă de mine. 
are nu știu cîți ani înainte... Și tre- 
buie să trăim în aceeași casă... 

HURDUC: Copilării, Dimache... 

ŞARU : Copilării pentru tine şi copi- 
lării — faţă de cei dinafară... Nici 
tu nu mai eşti cel de acum zece 
ani. Te ascult cum vorbeşti, şi mă 
bucur că profesorul meu e acelaşi 
vechi profesor... Dar eu știu că Livia 
are dreptul la o altfel de viaţă. Și 
ne vede alături, compară, înţelege și 
ea... Dramele sînt cite sint! Drame 
nu inventăm ! 

HURDUC : Le mărim. Ochii supărării 
măresc. Vedem totul în negru... pină 
cînd timpul şi lumina ne spun de-ade- 
vărat unde şi cite au fost. 

ȘARU : Iar teorii... 

HURDUC : Judec tot după mine. De 
peste opt ani sînt mereu pe șantier. 
Singur — adevărat. Pentru că am iu- 
bit-o cîndva pe Livia, e-adevărat şi 
asta, şi mai există nebuni care iu- 
besc o singură dată. Și nu mi-e 
uşor nici acum, fiind în acelaşi oraș 
şi la aceeași masă cu omul pe care 
cîndva l-am iubit. Dar n-am venit 
să te fur. Nu ştiu să fur! Nu sînt 
în stare, şi nu voi fura niciodată. 
Şi o femeie ca Livia nu-și pără- 
seşte soțul cînd a rămas în urmă, 
să ştii... Să n-ajungi însă, Dimache, 
să te judece ea... Pentru că iubirea 
n-a fost niciodată miloasă... Cînd îţi 
trece cu vederea — atunci mai bine 
nu e. 

ȘARU: Ai cumva şi-un leac pentru 
păstrarea iubirii ? 

HURDUC : Giîndește-te cine eşti... 

ȘARU : Am şi început. (Mai goleşte un 
pahar.) Mă gindesc. 

HURDUC : Fără prostii... 

ŞARU : Fă-mi şi un plan... 

HURDUC : Și nu ride! 

ȘARU : Nici să pling... Am 34 de ani. 
(A reluat, pentru o clipă, scrisoa- 
rea.) 

HURDUC : Citeşte-o pînă la capăt! 
(Dar scrisoarea a și fost ruptă.) 

ŞARU : Tirziu... Tu ai- plecat de mult 


şi departe... Și-acum te-ai întors cu: 
„gindeşte-te cine eşti...“ Dar să mai 
stăm o dată la masă şi să pun eu 
întrebări : „Cum să încep, Hurduc? 
Şi -cu ce să încep? Să încep cu 
viața de-acasă? Să încep cu mine, 
întîi ? Ori cu munca, acolo, la noi?“ 
— hai, zi, profesore! Fii principial! 
Că tu ai principii. Cu ce? 

HURDUC : Cu o ameninţare, Dimache... 

ŞARU : Mă dai de pămînt? Mă faci 
de risul uzinei? (Gest spre Livia.) 
Ori ne desparți ? 

HURDUC : Numai primele două. (Ezi- 
tare.) Şi cu o veste bună. Îmi iau 
bilet şi plec. Și n-a mai fost nici 
un profesor... Mai bine. Și-ai scăpat 
în viaţă fără de nici un Hurduc! 

ŞARU : Faci şi din asta o armă? 

HURDUC : Din tot! Pentru că cel mai 
greu e să te baţi cu-ai tăi. Și tre- 
buie să te baţi! Să fii rău, cît timp 
grăuntele acesta al răminerii în urmă 
nu-i decit un grăunte. (Ridicînd pa- 
harul.) Ca să pot zice într-o zi: 
am greşit şi eu, Şarule! Și-am fost 
nedrept... 


(Aceiași, fără Hurduc.) 


LIVIA : Eşti obosit, Dimache... 

ȘARU : Știu şi eu? Arăt prost... 

LIVIA: Dacă te-ai uita și la mine... 

ŞARU : Tu — nu. Rămii frumoasă. 

LIVIA : Dacă te-ai fi uitat mai atent... 

ŞARU : Foarte atent. Rămii foarte fru- 
moasă ! 

LIVIA : ...n-ai fi glumit. Tot prost arăt. 

ŞARU : O fi şi virsta, Livişor. (O pe- 
reche din apropierea lor se sărută.) 
Aia doi se iubesc... 

IIVIA : Şi dragostea mare, Șarule, nu 
înseamnă doar așa... sărutări... 

ȘARU : Cinste lor! 

LIVIA : „..ci să reziști! Parte la bine, 
la rău, nopţi nedormite, și un rea- 
lism îndrăcit ! 

ŞARU : Cit împlinim ? 

LIVIA : Nouă ani. Și eu mi-am adus 
de-acasă, ți-amintești, patul îngust 
de fier... Să nu vin fără zestre! 

ŞARU : Iar după primul an — trei 
fotolii... Nu de alta, să vină într-o 
zi Hurduc, şi eu, politicos: „Staţi. 
vă rog !“ 

LIVIA: Tu nu le mai găseai locul: 
dintr-o parte în alta... Tot mai crezi 
că a venit înadins ? 

ȘARU : Și să-mi zică, din nou, Zăbănel, 
teoretic : „Că dacă tot ce-ţi propui 
în viață e o casă, cînd e gata casa, 
vine și moartea...“ (Pauză mare, ten- 


șiune.) Şi noi casă avem... (lar pauză.) 
'Ţi-e rușine cu mine ? 

LIVIA: Nu, mă miîndresc... Că simţi. 
nevoia să bei și să aminteşti mereu 
de Hurduc. Ba să-mi arăţi şi nişte 
tinerei care se sărută, „cinste lor!“... 
Iar la noi, ca să vezi, moartea cu 
coasa ! 

ȘARU : Nedrept şi egoist... Acum l-ai 
amintit tu pe Hurduc... 

LIVIA : Destul de nedrept. Şi dacă ai 
fi citit scrisoarea lui, ai fi înţeles 
şi tu de ce, după opt ani, ne-a căutat 
şi a făcut spre noi primul drum. Tu 
însă n-ai nevoie de Hurduc, nici 
de Zăban, de Marin.. Toţi îţi vor 
răul. Nu te înțeleg.. Te jignesc! 
Și-am rămas numai noi, singuri... O 
insulă uitată... cu doi locuitori... 

ŞARU : Pînă într-o zi, cînd s-a întors 
Hurduc, insula a fost regăsită şi tu 
ai fi vrut să sar în sus și să cînt. 
De bucurie, să beau, chiar? să 
aplaud ? Ori să-ți aduc flori... Dar 
tu, din nou, ai fi spus — era să 
uit: „Nu te mai prinde, Dimache!“ 

LIVIA : Nici beţia. Nu ești făcut să 
bei. 

ȘARU : Florile ar fi avut şi ele un 
farmec. 

LIVIA : Dar florile pe care atiţia ani 
le-ai uitat? Şi-atitea lucruri mari, 
flori în timp, unde-s florile acelea, 
Dimache ? 

ȘARU : Atunci, din nou, virsta... 

LIVIA : Neîncrederea în tine. Nemulţu- 
mirea de a te fi oprit la jumătate 
de drum. Însingurarea, care-i ultima 
bătrineţe... Dar asta se ia... Şi eu 
vreau să rămîn tînără ! 

ȘARU : Deci  ori-ori... Mă ameninţi! 

LIVIA: Nu ameninţ. Mă bat. 

ȘARU : Cu cine, Livişor? Sar şi eu.. 
Îl omor! 

LIVIA : Cu singurul tău duşman... 

ŞARU : Pe ăla il îmbăt. 

LIVIA : Cînd se trezește îl bat din nou! 

ȘARU : Iar îl îmbăt... 

LIVIA : Bine. Care pe care — atunci! 
Pînă ai să te înfurii, ai să ţipi şi-ai 
să-mi dai dreptate: „da, n-a fost 
nimic, Livia. Încep totul de la capăt. 
Pentru că sînt și eu tare... Pot fi!“ 

ȘARU (mai rău decit ar fi vrut): Şi 
adă-mi piine şi sare, că am cuiva de 
ieşit înainte... „Bine-ai venit, salva- 
torule !“ (În capătul grădinii, Sutaş.) 
Bine-ai venit şi tu, leoparde! Elev 
demn de profesor... (Continuă să bea.) 

LIVIA : Nu-i pune încă alături... Hur- 
duc e prietenul tău! 

ȘARU : Auzi, Sutaş, Hurduc e priete- 
nul meu... Numai să nu te apropii! 

(Prevăzător, Sutaș a rămas la dis- 
tanță.) Oamenii beţi sînt cam repezi 
de mină... (Din nou, Liviei.) Ce ne 
mai spui de Hurduc? 

LIVIA : Un lucru pe care aș vrea să 
nu-l uiţi... Hurduc, acest mare Hur- 
duc, are şi el nevoie azi de ajutorul 
tău... 

ȘARU : Deci, să-l ajut... Să-l caut şi 
să-l aduc înapoi... 

LIVIA : Lasă prostiile, Șaru. Nu ești 
atit de beat încît să rizi de orice! 
Şi mai poți înţelege: Hurduc a fost 
singur opt ani. Mereu pe alte şan- 
tiere. Cele cîteva luni în care ar fi 
trebuit să aibă mai multă grijă de 
el şi o altă muncă, multă prietenie 
— n-au fost nici ele invenții. Şi a 
renunţat... Venise să te vadă, și a 
rămas pentru că a simţit că ai ne- 
voie de el. 

ŞARU : Cu pîine și sare nu-i ies... 

LIVIA : Dacă în loc să-i spui că-i as- 
pru şi uneori nedrept, te-ai “fi uitat 
mai bine la el, ai fi înţeles că în 
viaţa oricărui om — și a celui mai 
tare dintre ei — pot exista clipe 
grele. 

ȘARU : În urmă cu ani, cine ştie, ar 


LIVIA : Sună şi-acum... Ca și atunci. 
E timpul să te întrebi cum să-l 
opreşti, cum să fii alături de el. 
Pentru că azi, prima oară, l-am sim- 
tit obosit... Și l-am auzit că ar fi 
în stare să plece — nu ca o ame- 
ninţare... ca o recunoaştere a unui 
mare regret: acela de a nu se fi 
făcut înțeles. Va trebui să-l ajuţi... 

ȘARU : Eu ţi-am spus-o de mult... Încă 
acum cinci săptămîni... 

LIVIA : Ai spus şi atunci o prostie... 

ŞARU : Prostie, nu... Numai că propu- 
nîndu-ți, atunci, aminteşte-ţi, să fim 
mai înţelepţi... şi, dacă vrei tu... dacă 
așa crezi... să pleci, am greşit! Tre- 
buia să plec eu. 

LIVIA : Să iei scrisoarea şi s-o citeşti. 
E de la un om care crede în tine, 

ŞARU : Cine o fi ştiind, Livia... Poate 
nu e tirziu... 


(Aceiași, fără Șaru.) 


SUTAŞ (apropiindu-se): De ce-a ple- 
cat ? Ce ţi-a spus? 

LIVIA : Nimic. Că ţine mult la mine... 
Că ţine foarte mult. 

İn scenă — Livia Șaru şi fratele ei, 
Sutaş. 


LIVIA : M-am întîlnit ieri cu o prie- 
tenă, fata lui Decuseară — el a lu- 
crat la noi, în uzină, locuiau pe 
„Aviator...“ nu ştiu care — şi ne-a 
părut rău la amîndouă... (Gest spre 
birouri.) La ce oră a început consfă- 
tuirea ? 

SUTAŞ: Ca de obicei, la trei. 

LIVIA : ... că, auzi şi tu, să fim în 
acelaşi oraş, de la una la alta cinci 
stații, şi să ne vedem numai așa — 
cum ar fi, din greşeală. 

SUTAŞ : De cine vorbeşti ? 

LIVIA : De fata lui Decuseară... Întii, 
la nunta mea — ne-am căsătorit 

cam odată —, pe urmă, cînd i-a 
împlinit băieţelul un an... ori nu, doi; 
cînd a fost Șaru, mai apoi, decorat 
— trebuia s-o invit... şi cind te-ai 
întors tu din armată. (Gest spre bi- 
rouri.) Crezi că durează mult ? 

SUTAȘ : Ce ţi-a părut rău? N-am în- 
teles nimic, 

LIVIA : Bărbatul unei alte prietene, tu 
n-o mai ştii, a murit. La înmormiîn- 
tări încă nu ne văzusem. Şi ne 
vedem poimiine — joi. 

SUTAȘ : Ce tot baţi cimpii ?! Ce vrei? 

LIVIA: Aşa, zic.. anii... Şi-ar fi tre- 
buit să te însori și tu. 

SUTAȘ: Adică ce se întîmplă înăun- 
tru (repetă gestul Liviei) nu te inte- 
resează ? Ce-ai întrebat atunci de 

consfătuire, de oră? Ce am eu cu 
prietena ta ? 

LIVIA: La asta mă şi gindeam... Ne 
vedem și noi, tot așa, din greşeală. 
Şi numai la „ocazii“... cînd se întîm- 
plă ceva... (Din nou  consfătuirea.) 
Cine a organizat-o ? 

SUTAȘŞ : Da’ ce greşeală a fost? Ce 
„ocazie“ ? Uzina se extinde. Se cre- 
ează noi secţii... Sînt tot mai multe 
brigăzi, e nevoie de brigadieri în stare 
să le conducă... Și direcţia le-a cerut 
lor (gest spre birouri) — sînt totuşi 
cei mai buni —, să aleagă un om. 
Şi ei nu pot altfel: trebuie să-şi ia 
şapte scaune şi să se închidă între 
patru pereţi... Să se consfătuiască! 
Probleme de stat ! (Pauză.)... Din gre- 
şeala cui ne vedem ? 

LIVIA : Vezi, ţi-e grijă şi ţie... 

SUTAŞ: De Șaru? Doarme cum îşi 
aşterne... 

LIVIA : E totuși prima oară, în ulti- 
mele luni, cînd se pune problema 
preluării unor noi brigăzi. (Speranţă.) 
Aș vrea să-l aleagă pe el... 

SUTAŞ : Ca să refuze din nou... 

LIVIA : S-a schimbat! Eu îl văd cum 
vorbește, cum umblă... Simt, ca şi 
atunci, că se întimplă ceva cu Șaru... 
Dar se întimplă în bine. Nu mai bea, 
nu mai strigă... L-am auzit şi rizînd... 
Parcă n-ar mai fi el... 

SUTAŞ: Ar fi fost cazul de mult... 
A durat deajuns... 

LIVIA : Schimbările mari nu se fac 
cît ai bate din palme. E nevoie de 
voinţă, de o liniște mare.. Şi tu 
ai numai 27 de ani... Iar liniştea, n-ai 
de unde să ştii, e de fapt încrederea 
în tine... E încrederea celor din jur. 

SUTAȘ: O avea! 

LIVIA : Nu o încredere spusă... Una pe 
care s-o simţi ! 

SUTAȘ: Romante pentru copii... 

LIVIA : Şi romanțe! Pentru că e ne- 
voie să fii undeva așteptat... Să simţi 
că e nevoie de tine... Că eşti pre- 
țuit... 

SUTAȘŞ : Şi cind o să înceapă fericita 
linişte mare? În ce lună? În ce 
an ? 

LIVIA : Schimbarea e începută de mult. 
De cînd s-a născut și neliniştea lui. 
Numai că ţie îţi trebuie un comu- 
nicat oficial, cu ziua precisă şi ora... 

SUTAȘ : Atunci ce cauţi aici ? De ce-ai 
venit ? 

LIVIA (suris): Nu mai ştiam data cînd 
te-ai întors din armată... 

SUTAȘ: Prostii nu discut. 

LIVIA : Bine. Propune tu... alte pros- 
tii. 


SUTAȘ (cu superioritate, Lingă el două 
valize) ; Pleacă Ivescu... De ce pleacă... 
Asta ar fi un subiect. 

LIVIA : Tu glumeşti... 

SUTAȘ: Sint valizele lui. A luat li- 
chidarea... Mi-a dat adresa, să-i scriu: 
„S.G.S.“ (Cu reproș.) Și dacă nu mă 
înșel, Ivescu e elevul tovarăşei Șaru... 
Pentru că asta îi înveţi... Romantism ! 

LIVIA: Ce înseamnă „S.G.S.“ ? 

SUTAŞ : Ceva cu geologie. Cred că o 
școală specială. La 6 fără 7 e în tren. 

LIVIA : Ei vezi, şi-acum e în şedinţă... 
Romantic pînă în ultima clipă. 

SUTAŞ : lar eu îţi spun că pleacă, 
ai să vezi. (Concluziv.) Un prost! 

LIVIA: Nu tot ce-i greu de înţeles 
e o prostie. 

SUTAŞ : De ce pleacă, să-mi spui. 

LIVIA : Cîndva n-ai înțeles nici veni- 
rea lui Hurduc. 

SUTAȘ : Fiindcă l-ai chemat tu... Şi-ai 
ascuns. Am înţeles mai tirziu. 

LIVIA : Eu? Nu ţi-e ruşine? Tu chiar 
nu poţi concepe că un om, Chiar un 
om ca Hurduc, după ani de zile de 
muncă şi într-un moment greu.. 
poate simți nevoia să-și revadă prie- 
tenii ?... Să plece spre ei, tocmai pen- 
tru că le simţea lipsa și-i era dor? 

SUTAȘ : Din cauza dorului a intrat şi 
în brigadă... Să fie alături de Șaru... 
Sacrificiu imens, eroism. şi priete- 
nie cu carul. 

LIVIA : Ori toate la un lcc... Prea grev 
de înţeles pentru tine! 

SUTAŞ : Dar, de citeva săptămîni — 
şi poate tot de atunci, de cînd aţi 
fost la terasă —, Hurduc pare schim- 
bat. Te-aş ruga să reții. 

LIVIA: Poate unde n-a înţeles nici 
el schimbarea începută la Șaru. Și 
pentru că-i vorbim rar... Pentru că 
îl „bănuim“ — şi tu nu pierzi nic? 
un prilej s-o spui — că ar fi venit 
aici pentru mine. Deşi ar fi fost 
omenesc... Dar tu nu ştii să respecţi 
nimic din ce-i frumos. Nimic ce 
îngrijorează şi doare. 


(Dinspre birouri, întrerupindu-le dis- 
cuția, Ivescu.) 


IVESCU : E formidabil! Ascultaţi reta- 
tarea şedinţei ! Primul înscris — Ză- 
ban, atenţie la fentă, citez... (Ob- 
servind valizele mutate din loc, lui 
Sutaș.) I-ai spus ceva? 

SUTAŞ : Nimic. 

IVESCU : Fenta, deci: „Că Șaru Di- 
mache, după dinsul, e tot Șaru. Ce 
e înăuntrul lui, n-are Roentgen — 
aici a întors-o abil —, dar lui i se 

pare, în linii mari, apt-forte... Că lu- 
crează iar bine, nu chiar marca uzi- 
nei, dar n-au intrat zilele în sac. 
Şi că ăsta ar fi, după dinsul, cişti- 
gul: nu mai e nevoie de Roentgen. 
Pentru că Șaru nu mai e nici repe- 
zitul de-acum cîtva timp, nici cu 
capu-n pămînt! Ascultă, vede, face! 
Și fiind fost motorist — deformația 
lui — să-i dea dumnealui, Șaru, bă- 
taie! Că-i pe drumul cel bun, şi 
să-l sancționăm — auziţi cap teore- 
tic — cu binele. Să-l numim!“ 
(Pauză.) Şi-l propune pentru noua 
brigadă... (Din nou lui Sutaș, gest 
spre valiză.) N-ai spus nimic? 
SUTAŞ : Termină. Zi de Zăban. 


IVESCU : Fenta fiind gata, a explodat 
şi Șaru. (Interpretînd rolul doi, al lui 
Șaru.) „Cin' te-a rugat, Zăbane? Și 
de ce m-ai propus? Că dacă nu pot 
—n-o preiau... Ori aş fi preluat-o 
de atunci... lar pentru sancţionarea 
cu binele — emoție mare, să mor! 
— să vă întreb şi eu: ce să-i învăţ? 
Eu am prins meseria din mers... Cum 
s-ar zice, pe viu... Şi ăştia tinerii cer! 
întreabă dedesubturi... Şi Hurduc cu 
morala : apucă-te, măi Șaru, şi în- 
vaţă și tu. Dar eu am să isprăvesc 
cele 11 clase pe la vreo 39 de ani... 
Și o şcoală, ceva, de maiştri, ca să 
mai pot modifica vreun plan — pe 
la vreo 44... Da' mintea nu mai prinde, 
acum, la jumătate de drum, cum ar 
fi prins la anii lui Ivescu... Și dacă 
ar prinde, să zic, mai trebuie şi o 
altă tărie... Pentru că n-am uitat 
pină azi cum s-a ris de «minunea» 
aceea pe care am spus-o la o oră 
de-a Livici... De rideau mici şi mari... 
lar tu, Zăbane, spui: îl propun pe 
Dimache... Dar eu cum să-i învăţ? 
Asta, zi! Cînd îi mai pot ajunge din 
urmă ? Şi mulţam pentru Roentgen, 
că te-ai făcut şi doctor, Zăbane! 
Poate omori vreun om!“ (Ieşind din 
rolul lui Șaru.) lar Zăbănel — atita 
— suris discret, om mare: „Se trece 
deci la vot!“ (Lovitură.) Şi ce cre- 
deți ? Şase voturi lui Șaru! 

LIVIA : Și contra ? 

IVESCU : Unul singur... (Ezitare.) Hur- 
duc. 


(Dinspre birouri, încercînd să-și as- 
cundă agitația — Șaru.) 


SUTAȘ : Ce s-a întîmplat ? 

ŞARU : Nimic. Consfătuire... (Cu o evi- 
dentă iritare.) Oamenii își spun pă- 
rerea... Discută... Totul ca de obicei. 


LIVIA : Atunci de ce-ai plecat din şe- 
dinţă ? De ce-ai ieşit ? 

ŞARU : Fiindcă aşa am vrut... Acum 
vorbeşte Hurduc. 

IVESCU : Cum ? După vot? 

ŞARU : Da... De ce a fost împotrivă... 
in ce constă aprecierea greşită a 
brigăzii... De ce a fost, în sfirşit, 
votul superficial. 

LIVIA : Şi mai departe ? 

ŞARU : Atita: că nu merit. Că el re- 
fuză şi în continuare să mă sus- 
ţină... Şi că o să regret. 

LIVIA : De ce-ai ieşit ? 

ŞARU : A cerut revotare! Și i-am lă- 
sat. Să voteze cît or vrea. 

LIVIA : Te întorci înapoi ! 

ŞARU : Nici gind. 

LIVIA : Te întorci !... Te rog... Te o- 
blig !... Şi-asculţi tot ce se spune... 
Te rog eu! 

ŞARU : N-are sens... 

LIVIA : Şi vei vota şi tu. „Da“ sau „nu“ 
— dar votezi! Şi-i răspunzi şi lui 
Hurduc... Va înţelege! Trebuie să 
înțeleagă ! Te rog pentru ultima oară ! 


(Aceiaşi, jără Șaru.) 


SUTAŞ : Nu credeam că mai intră. 

LIVIA : Brigadă grea... 

IVESCU : Aici a fost forța (imitind-o): 
„Te rog!“ ... Fără „te rog" — nu! 
Nu intra! 

LIVIA : Intră și tu, Ivescu... Vorbeşte- 
le şi tu! s 

IVESCU : Eu — nu... Eu îi bat!.. Și 
chiar dacă aş vrea să intru.. Am 
rendez-vous la şase... Greu — tare, 
dureros. (Lui Sutaș.) De ce nu i-ai 
spus, mă ? 

LIVIA : Deci pleci ? E-adevărat ? 

IVESCU : Tot i-ai spus, mă! Urit... 
(Justificindu-se, Liviei.) Tempera- 
mente opuse! Unul strînge din dinți 
şi rămîne. (Gest spre Sutaş.) Altul 
ride şi cîntă... şi-o- ia încet spre pe- 
ron. (Din nou pe glumă.) Forța iubi- 
rii : „Te rog !“ 

LIVIA : Te-ai făcut şi tu rău... dezer- 
tezi. 

IVESCU (scuză naivă): Depărtările, 
munţii... Şi geologia pe urmă, e tot 
aşa.. pe brigăzi: la început, toți 
— ura!, de parcă ar fi circuit de 
plăcere... 

LIVIA : Nu mi-e capul, Ivescu... 

IVESCU : Ajung eu şi la cap... Pe ur- 
mă, mai dă omul peste un drum piep- 
tiş, mai lipsește marcajul, mai plouă... 
şi unul, „halt!“, altul o ia iepu- 
reşte... De-aia şi zic... 

LIVIA : Durează mult votarea. 

IVESCU : Ajungem şi la vot! Că Şaru 
e geolog vechi, mă, omenire! Asta 
vă spun! Și vede traseul şi în somn. 
Votaţi-l, mă, pe Șaru. 

LIVIA : De ce durează, Ivescu ? 

IVESCU : Plafon de nori coborit... Da' 
se înalță! Şi gata! Orizont regăsit! 

LIVIA : Eşti bolnav rău, Ivescu... Bol- 
nav de „S.G.S.“ ! 

IVESCU : Ce „S.G.S.“"? Îmi fac şi eu 
curaj... Şi în necaz ăstora, că mă lasă 
să plec. Da' tot plec! E o şcoală se- 
rioasă ! Dar să le pară râu... (Din 
nou dispoziție „forte“.) Mă fac poet 
geolog... Huligan nici nu era mese- 
rie — n-aveam context social. 

SUTAȘ: lar eu am să vă amintesc 
că Hurduc a votat totuşi „nu“. Şi vă 
preocupă, de fapt, de ce a votat 
„nu“. Vă e teamă, să nu fi avut 
destule motive... Restul e circ! 

LIVIA : Hurduc poate fi aspru, Sutaş. 
Poate să şi greşească. Dar de Hur- 
duc nu mi-e teamă... 

SUTAȘ: Că-i marele vostru Hurduc! 

LIVIA : Nu, obişnuitul Hurduc. Iar as- 
primile ţin la el de anii mai grei, 
de şantier. Şi de încercări în care 
a trebuit să fie, într-adevăr, aspru. Iar 
dacă asprimea mai izbucnește şi 
atunci cînd nu e nevoie de ea, eu știu 
că Hurduc nu-şi va face dintr-însa 
un merit. 

SUTAȘ: Îi iei și acuma apărarea... 

LIVIA : Da, e prietenul meu. Tu nu 
poţi înţelege lucru acesta, pentru că 
asprimea şi rigiditatea sînt la tine co- 
piate, străine. Şi le copiezi crezînd 
că te prind... Că ai să te impui 
prin ele şi ai să fii mare şi tare... 
'Ție însă nu-ţi iert! 


(Dinspre birouri, Dida și Șaru; puţin 
mai în urmă, Hurduc.) 


DIDA (în al nouălea cer): S-a votat 
din nou! Toţi şapte — „pentru“! 
Fără abţineri și „contra“. 

ŞARU : Cum să-ţi înțeleg votul, Hur- 
duc ? 

HURDUC: Am spus-o şi înainte, în 
timp ce tu lipseai... E bine totuşi s-o 
știi. Să nu crezi că, din răutate, 
întii l-am preferat pe „nu“, iar din 
indiferenţă, pe urmă, am ajuns şi 
la „da“. 

ŞARU : Eu vreau să-l înțeleg doar pe 
„Du, 

HURDUC : Ei bine: a prelua saunu o 
brigadă nu-i un capăt de ţară. Nici 
cine-o preia. Ar fi oameni destui. 
Şi nu asta ne durea pe noi, ci un 


„lucru mai mare: ce se întîmplă cu 
? 

ŞARU : Ştiai adevărul... 

HURDUC : Ştiam de o neîncredere în 
sine. Şi mai ştiam că de la neîncre- 
derea în puterile tale drumul merge 
tot în pantă şi în jos... 

ŞARU : De ce-ai votat „nu“ ? 

HURDUC : Pentru că făcînd tot felul 
de drame, cu învinuiri meschine, bă- 
nuieli şi orgolii rănite, te-ai purtat 
slab. Şi pentru că n-ai recunoscut-o 
deschis, l-am preferat pe „nu“. Dar 
votul meu, nu-i aşa, poate fi mai 
puţin important... 

DIDA : Șaru ne-a spus un lucru mult 
mai grav... Are 34 de ani... Nu mai 
învaţă uşor. 

HURDUC : Ăsta a fost cel de-al doilea 
motiv. Pentru că Șaru ştia că va 
trebui să înveţe. Greu sau uşor... 
Era singurul drum... (Lui Șaru.) Iar 
ce înseamnă 34 de ani.. ai fi putut 
să mă întrebi... 

DIDA : Primind noua brigadă, ar fi în- 
ceput să înveţe... Eşti subiectiv, Hur- 
duc! 

HURDUC : Nu-s subiectiv pe cît crezi... 
(Lui Șaru.) Ba m-am străduit să şi 
uit că m-ai bănuit într-o vreme ve- 
nit aici pentru o „poveste“ închisă 
pentru mine de mult. Dar faptul că 
m-ai putut bănui, în sfîrşit... nu mai 
e important. Mai auzim noi unul de 
altul. Nu trec toţi anii într-un an! 

ȘARU : Băusem şi eu... Ţine seama! 

HURDUC : Şi propunîndu-mi să intru 
în brigadă cînd nu erai încă beat, 
aș fi putut să refuz. N-am făcut-o... 
deși uzine-s destule, și destule bri- 
găzi... Poate însă unde-mi fusese dor, 
şi tu ai vrut, nu-i așa ?, să mai fim 
împreună... am zis şi eu: „Fie!“ Și 
pentru ce m-ai învăţat — mulţumesc. 
Iar cît priveşte prostia ta cu bri- 
gada... Că n-ai mai avea „ce“ şi „cum“ 
să-i înveți... 

ȘARU : Nu-i o prostie, Hurduc! 

HURDUC : Ţi-aş fi răspuns că ai! Să 
învețe să fie tari! Să vadă cît mai 
departe! Ascultă bine, Sutaș.. Și 
încrederea în oameni, apoi... Deprin- 
derile mari — cele dinăuntru, din 
suflet. Şi viaţa: cum cazi, cum te 
ridici. Iubirea ce înseamnă... Prie- 
tenii, cum se aleg şi cînd... Dar de 
prieteni, nu! Că tu n-ai avut parte... 
şi asta-i mai puţin important, 

ŞARU : Hurducilă, încetează ! 

HURDUC : Încetez — pentru că e și 
o vină a mea. Prea m-am cramponat 
de tine... Unde n-am avut nici fraţi, 
nici rude apropiate... ci numai tovarăși 


de muncă... buni, foarte buni... Dar 
tu erai altceva! Erai tinereţea mea 
şi cel mai bun dintre noi, care fu- 
sese ales şi-o alesese pe Livia. Nu- 
mai că de toate acestea m-am îndoit 
cînd ai spus prostia cu cei 34 de ani. 
Si-am votat iarăşi „nu“... 

ȘARU : De ce-ai votat „pentru“, Hur- 
duc ? 

HURDUC : Fiindcă te-ai întors, mă, în 
ședință. Primul lucru frumos de cînd 
sînt eu aici. Pentru că ai avut curaj 
şi putere să treci peste orgoliu şi tot. 
Şi pentru că nemulțumirea asta a 
ta trezise, pe încetul, tot ce-i mai 
bun în tine. Începuse întoarcerea lui 
Șaru... Marea întoarcere ! Și mai în- 
semna că vii să te baţi pentru Șaru. 
Pentru Șaru al meu. De asta am vo- 
tat... Dar un vot „pentru“, şi vo- 
tul lui Hurduc... 

DIDA : ... e mai puţin important. 

HURDUC (pregătindu-se să plece): 
Succese multe, măi Șaru! (Intorcîn- 
du-se din drum.) Şi mai pune şi tu, 
acolo sus, cîte un steag. (Gest spre 
acoperişul uzinei.) Să vadă și băie- 
ţii pe unde se urcă, şi cum. Mai 
joacă şi şah — de sus-jos... Şi fă-l 
rege pe ăsta (gest spre Sutaș), că stă 
încruntat ca un rege... că se uită 
la oameni şi nu vrea să 
înțeleagă că în viața unui om 
pot fi şi ceasuri mai grele. Şi- 
atunci asprimea n-ajută... (Ciufulin- 
du-l.) Au ce învăţa! Să-i înveţi! 
(Plecare și din nou oprire.) Şi tu, 
auzi, Livia, mai aminteşte-i lui Șaru 
că la 39 de ani, cînd o să termine 
școala, şi chiar la 44, vreo speciali- 
zare, ceva — tot o să fie tînăr! Că 
mai ieri ne băteam cu dușmanii pe 
viață şi pe moarte... Iar azi, să nu 
îmbătriînim ! Încă ceva. (Didei.) Că 
nu-i singur Dimache, măi Di- 
da, şi nici unul din noi, cît timp 
există o Livia, un Hurduc, Zăbăneii, 
Marin... şi o Dida. (Lui Ivescu.) Iar 
gazetarul, pescarul, inginerul şi câţi 
au mai fost în mine — cum spu- 
neaţi voi atunci — pleacă să se odih- 
nească și ei. 


(Aceiași, fără Hurduc.) 


IVESCU (alarmat): Băieți, secretul cel 
mare ! 

ȘARU : S-a prostit și Hurduc... 

IVESCU : Dar e cel mai mare, Dima- 
che ! Vino să-l afli şi tu! 

ȘARU : Parcă-l aud: „Proștii cui ?“ Și 
eu, mai prost decit ei... 


IVESCU : Ieri, la biroul de voiaj, tre- 
cînd întîmplător — eu, fireşte, nu 
plec nicăieri ! — şi n-aş fi spus-o ni- 
mănui, dar ţie, Dida, trebuia nea- 
părat... Hurduc şi-a luat şi dinsul 
bilet! Și încă pentru astăzi! Pen- 
tru 6 şi 15! 

ŞARU : Astea-s poveşti, nu se poate! 

IVESCU : Ba da. Chiar ieri, că el ştia 
de ședință — și-abia acum înțeleg —, 
îmi spunea că barometrul, auzi, arată 
vreme agitată. 

ŞARU : Dar fără forme? Există legi! 
E angajat! 

IVESCU : Temporar... Tot ieri şi-a luat 
şi transferul înapoi la șantier. Amm 
văzut eu! Adică mi s-a părut... Așa 
scria pe hîrtie... Şi tu, Dida, să nu 
fii proastă, te rog!... Du-te la gară 
şi, cum zicea Livia înainte, „Da“ sau 
„nu“ — dar te duci! Mai e un ceas 
şi jumătate... Peronul trei... Trenul 
se formează de-aici. Îl cauţi și în 
vagoane. Peste tot... Să-l găseşti nea- 
părat ! 

DIDA : Dar ce să-i spun ? 

1VESCU : Nimic... Doar aşa... Să-l con- 
duci ! 

SUTAŞ : Dacă e atit de slab incit să 
plece ascunzîndu-și plecarea — îl 
priveşte! Nu merge nimeni! Nu 
ştim ! 

LIVIA : Eu tac de-un ceas, Sutaș. Taci 
şi tu. 

SUTAȘ (gest spre Dida): Să aibă şi 
dinsa orgoliu. Nu te duci nicăieri! 

LIVIA : Orgoliu ? Nu, Sutaș. În urmă 
cu cîteva luni, te-ai grăbit să preiei o 
brigadă în locul lui Șaru... În loc să 
fi fost alături de noi şi să fi încer- 
cat împreună... să-l convingem atunci ! 
Grăbindu-te să te afirmi, întirziind 
discuția de azi cu aproape trei luni 
şi rănindu-i orgoliul... Dar orgoliul 
altuia... Asta nu doare, Sutaș... Iar 
acum din nou: „Dacă s-a ascuns, îl 
priveşte !... Tu nu te duce, Dida — 
să ai orgoliu și tu !“ Dar stăpîneşte-ţi-l 
întîi pe-al tău! Că poţi da oricite 
sfaturi, ordine — nu! 

SUTAŞ : Tot va pleca... 


ŞARU : Ei bine, tocmai de-asta... Să ne 
aşezăm pe peron... Doi Zăbănei, cu 
teoreticu' în frunte, un Marin — că-i 
oficialul brigăzii, pe urmă, Șaru, un 
Gheran... lar eu să-i spun cum vrea 
el: „Nu te-am văzut de opt ani, 
Hurducilă ! Și vreau să te îmbrăţișez... 
Drum bun ? Ori bun venit ?* 

Peronul unei gări — elemente puţine. Implicit, o trecere foarte rapidă. Acţiunea — aproape în conti- 


auare. 


În scenă, Viniciu Hurduc, pregătit 
de plecare, și Dida. 


DIDA: Pe drum mi-era încă foarte 
clar ce-aş fi vrut să-ţi spun... 

HURDUC: Fără prologuri, Dida. 

DIDA : ... Cum să ți se pară firesc câ 
am venit tocmai eu. 

HURDUC : Prin telepatie, să zic.. A 
dat şi Agerpres ! 

DIDA: Dar unde mă ştii cine sînt 
şi cum sînt... 

HURDUC: Care ştie — sub tren! Şi 
trecutul, dacă aici voiai să ajungi, 
nu-l ai atunci cînd se ştie... Ci atunci 
cînd nu-l poți uita! 

DIDA : Atunci direct: am venit abia 
acum, la plecare... 

HURDUC: După — ar fi fost şi de 
ris... 

DIDA : Să-ţi cer permisiunea... şi să-ți 
mărturisesc... 

HURDUC: Asra-mi place! 

DIDA : ... că te-am dușmânit... Şi te-am 
duşmănit cel mai mult! 

HURDUC : 1—0, pentru sinceritate. Ai 
marcat ! 

DIDA : ... Și-aș fi vrut să mă răzbun! 
Liviei i-am şi spus: „Să mă răzbun, 
încit el, care n-a avut nici stimă... 
nici nimic...“ 

HURDUC : Să şi-o capete iar... Asta- 
mi place mai puţin. Minus 1, pentru 
intenţii frumoase... 

DIDA : Mă pregătesc de mult... 

HURDUC: Minus 2, pentru premedi- 
tare. 

DIDA : Iar atunci, pe şantier, crezu- 
sem că mi-ai închis orice drum... 

HURDUC : Minus 3 — dacă ai de gînd 
să mă ierţi... Fac şi golaveraj! 

DIDA : Dar am înţeles că am greşit... 

HURDUC : Autocritică, mă Dida? Pe 
peron ? Fii şi tu realistă! Că vine 
trenul... și ne fluieră, mă ! 

DIDA : Şi mi-a părut rău că doar atit 
de tirziu... 

HURDUC : Pierd trenul, Dida... zău! 

DIDA : ... am dat de o linie de garare. 
Și de Șaru, de Zăban... 

HURDUC : Acari de clasă înaltă ! Spe- 
cializați ! (Ca pe un fapt oarecare.) 
Buni şi răi... 

DIDA : „Răi“ — mai ales ! Fiindcă spun 
ce gindesc... Și cel mai rău dintre 
dinșii — Hurduc! 

HURDUC : Deci mă demaști ?! 


DIDA : Da, cel mai rău, pentru că 
atunci, pe terasă... 

HURDUC : Mă, tu faci rezumat ? N-am 
fost şi eu de faţă ? 

DIDA : Aveai îngrozitor de multă drep- 
tate... 

HURDUC : Îngrozitor ? — ăsta-i arse- 
nalul burghez ! 

DIDA : ...Regretind, cred, că, în nu- 
mele unor adevăruri la carte voiai 
să ajungi, ai fost aspru şi rece... 

HURDUC : Seară de toamnă, ce vrei ?! 

DIDA : Dar tu n-ai voie să ai numai 
dreptate, şi să te baţi — e puţin! 
Trebuie să ai şi farmec.. 

HURDUC (emoționat și el): Lîngă „în- 
grozitor“ — ce să fac? — va scăpa, 
cred, şi o sărutare de mînă... 

DIDA : Şi cu prietenii — să mal ştii 
— trebuie să ai şi tact. 

HURDUC: Nu! Îmi retrag sărutarea... 

DIDA : Nu tact în a-i menaja... Că Saru 
n-avea nevoie de cuvinte frumoase. 
Nici eu! Dar să nu fii „mare“ — tu. 
care ai înțeles unde şi cum am gre- 
şit şi ai venit să mi-o spui; ci, dim- 
potrivă, să-mi dovedeşti că-s „mare“ 
eu, şi-a putea să mă îndrept! Ăsta 
e tactul, Hurduc! Și-atunci nu e min- 
ciună ! 

HURDUC: Mă, Dida, mă... Daca ești 
creaţia mea, sint o forţă... Sint ci- 
neva... 

DIDA: N-am crezut nici în priete- 
nie... 

HURDUC : Eu da... Viroză grea... Cred 
că mă ține o viață ! 

DIDA : Şi n-am crezut, pentru că nu 
mi-a răspuns încă nimeni cu cut aş 
fi putut să-i răspund. 

HURDUC : Cam comercial... Trebuie lu- 
crat şi în pierdere. Ciştigi la urmă 
mai mult. 

DIDA : Și v-am auzit pe voi... Cu stea- 
gurile voastre... Cu atitea amintiri... 
Și tot voi cu „certurile“ alea... Ne- 
îngăduindu-vă nimic, nici un pas îna- 
poi ! ; 

HURDUC : Şaru — nu eu! Să fie pe- 
depsit cu asprime ! 

DIDA : ... Livia, la fel, cu brigada cu 
enorme sarcini de plan... 

HURDUC : Şi Livia! Foarte just! Să 
fie pedepsită şi ea! 

DIDA : Și-am început să cred în prie- 
tenie. 

HURDUC : Deci, farmec — 1, tact — 
2, prietenie — 3... 
DIDA : Crezi că nu trebuia să vin 


să-ţi vorbesc ? 
HURDUC : Ba da... Deşi cu farmecul, 
cum să-ți spun, eu — mai puţin, 


Șaru — mai mult. lar Livia — 
B.R.P.R. — tot tezaurul țării. 

DIDA : Fără prolog, Hurduc. 

HURDUC : Iar la tact, tu — pină-n 
unghii... Eu — ce mai prind... Alții, 
cum s-au născut. Dar la prietenie, 
si-ai să te miri.. 

DIDA: A dat şi > Aero Prin tele- 
patie. 

HURDUC : La fructe — vreau dublu 


cîntărit. La magazine — cer rest. 
Dar în prietenie, pricepi, nu cîntă- 
resc... Nu pot! 


DIDA: Şi cine poate — sub tren! 

HURDUC: Sub zece trenuri, Dida. 
Pentru că lansind eu S.O.S. şi hai să 
zic, tu nu mi-ai răspuns... Să nu-ţi 
răspund nici eu cind mă chemi? 

DIDA: lar ești „mare“ — Hurduc. 
Lasă-mă să fiu eu! 

HURDUC : Asta e, aplic prost teoria! 

DIDA : Minus 1, Hurduc. Pentru sin- 
ceritate... 

HURDUC: Şi eu, care-i spuneam lui 
Șaru: „mă Șarule, mă, cînd bunul 
tău simț o mai ia pe alături, princi- 
pialitatea mea o să-i taie din nas...“ 
Și vezi, o iau și eu pe-alături... 

DIDA : Minus 2... Îţi pui prea multă 
cenușă ! 

HURDUC : Iar uneori, ştii — nue nici 
un secret —, şi principialitatea mea 
devine un pic... așa... 

DIDA : Minus 3. Fac şi golaveraj! 

HURDUC : ... Devine uscată, înţelegi ? 
Nu mai ajunge la om!... Ori cere 
dintr-o dată prea mult... 

DIDA: Pe peron, mă Hurduc? N-ai 
şi tu realism! 

HURDUC: Şi-l am în faţă pe Șaru. 
Şi parcă uit cine-i el şi votez „con- 
tra“. De ce-am ‘votat contra lui? 

DIDA : Vezi că pierzi trenul, Hurduc... 

HURDUC : Și încerc să mă ascund prin 
cuvinte.. Dar ochii — nu! În ochi 
“rămîne... Se vede. E așa, ca un bici. 
Şi sînt „Hurduc al II-lea“, cum zici 
tu, care se regăsește în Sutaș... De 
parc-aş ordona : faceți şi spuneţi ca 

_ mine! 

DIDA : Ai ordona? — ăsta-i arsenalul 
burghez... 

HURDUC : Iar Sutaş mă găseşte atunci 
aliat... Și. cere poate mai mult — 
„culmea ! În numele meu, pornind de 
la cele mai frumoase intenții... 


DIDA: Nu mai fi „mare“, Hurduc! 
Te rog ultima dată ! 

HURDUC: De data asta n-am fost. 
Adunam doar şi eu, cite s-au întim- 
plat, ca la un raport de șantier, după 
încheierea lucrării. 

DIDA : Un raport lung. 

HURDUC : Scurt, Dida, cel mai scurt: 
„Pe frontul înaintării noastre continue 
şi al alinierii din mers a celor din 
urmă, după exemplul celor mai buni 
— aici închei introducerea — s-au 
întîlnit într-o zi, după nu ştiu ciţi 
ani, doi prieteni. Şi înfruntindu-se 
— sarcină curentă, de plan...“ 

DIDA : S-au regăsit. Şi-ar mai fi tre- 
buit poate — peste plan — să gă- 
sească într-înșii puterea... 

HURDUC : Ştiu... De a rămîne im- 
preună. Dar unul din ei n-a găsit-o. 

DIDA : Vor veni însă cu toţii pe pe- 
ron. Și se vor alinia: doi Zăbănei, 
un Marin... şi n-o să scoată nici un 
cuvint. Ce te faci? Bun venit? Ori 
drum bun ? 

HURDUC : Nu prea a tact, măi Dida... 
Te-am deocheat. Bun rămas ! 


(Aceiaşi, plus Livia.) 


HURDUC : Fusesem ameninţat cu o es- 
cadră... 

LIVIA: Și a venit un simplu cu- 

. rier. (Înmânind o scrisoare.) Trimiţă- 
“torul — Șaru, plicul — verificaţi — 
nedeschis, iar după indicaţiile în 
drept... nu se așteaptă răspuns. 

HURDUC : Șaru, să scrie? E dement? 

LIVIA: O singură rugăminte: să nu 
pleci cu scrisoarea. 

HURDUC : Atunci, s-o deschid... (Livia 
schițează o îndepărtare.) Stai! Dacă 
nu înţeleg vreun cuvînt... 

LIVIA : Chiar şi unul din zece. Rămi- 
ne sensul, Hurduc. Și, în sfirşit... Să-l 
conduc pe Ivescu. 

HURDUC : Deci pleacă şi el... Bravo, 
Iv! Dă-i drumul spre şantiere! 

LIVIA : Se spune „S.G.8.*... S-a mai 
evoluat. 

DIDA : Să te însoțesc şi eu? (Nepri- 
mind răspuns.) Să nu vin? 

LIVIA: Nu se întreabă, Dida... Și-n 
urmă cu opt ani — Hurduc ar putea 
să-ţi confirme —, chiar dacă aş fi 
ştiut peronul şi trenul — cel care 
pleca avind mai mult de 20 de ani 
—, tot nu l-aş fi condus. 

HURDUC : De ce-ai venit ? 

LIVIA : Să te întreb dacă avem voie, 
Hurduc, ca atiţia ani să nu știm unii 

„de alţii şi să ne revedem numai atunci 
cind terminarea unor lucrări, conti- 


GI 
www. cimec.ro 


nuarea studiilor sau recomandările 
unor media ne pot abate din drum. 
Și asta, numai prin decizie scrisă! 

HURDUC: E şi istoria o ştiinţă... 

LIVIA : Şi nu există decoraţii pentru 
cei care intră în spitale, nici merite 
pentru cei care preferă singurătatea. 

HURDUC : Ce legătură ? Nu văd... 

LIVIA : Foarte mare. Pentru că întoar- 
cerea lui Șaru n-a început azi, cînd 
a reintrat în ședință, ci în urmă cu 
luni, cînd a bătut la uşa noastră 
Hurduc. Pentru că l-ar fi scuturat 
şi Zăbăneii, Marin... dar cînd te 
ceartă un prieten, şi încă un prie- 
ten cu care ai pornit cu mulţi ani 
în urmă la drum — te simţi parcă 
mai bine. 

HURDUC (agită scrisoarea): Deci o 
cunoşti... 

LIVIA ; Cunosc trimiţătorul... Studiaz-o. 
însă... Citeşte-o de trei ori! 


(Aceiași, fără Livia.) 


HURDUC (scrisoarea): „Mă, Hurducilă, 
mă ! (Aproape fără inflexiuni.) N-am 
scris de opt ani şi se simte... Şi o 
scrisoare la mine îi treabă grea, că 
eu şterg şi reşterg... scriu şi în- 
drept, ca şi în viață...“ 

DIDA : Nu-i tonul ăsta, Hurduc! Cum 
citeşti ?! 

HURDUC (continuare): „... Dar în seri- 
soarea asta, mă jur, uite! nu schimb 
nici un cuvint! Cum mi-o veni! Și 
fă cu diînsa ce vrei...“ 

DIDA: Dar nu e tonul scrisorii! E 
fals! 


HURDUC : Citeşte-o tu, poftim! 

DIDA (reia): „... Nu schimb nici un 
cuvint... (Schimbind.) Pentru că le 
am pe toate în minte, alese de 
mult, și tu le ştii, Hurduc.“ (Intor- 
cînd scrisoarea.) Nici o ştersătură. N-a 
minţit... Ia-ți scrisoarea înapoi! 

HURDUC: „Și mai află, Hurdu- 
cilă, bătrîne, că eu te văd cînd te 
încrunţi, ori cînd  rizi...“  (Aparte.) 
Vezi, pe naiba ! 

DIDA : Te şi aude! Nu înjura, Hurduc! 

HURDUC : „... că eu nu bat cu vorba, 
ține minte şi asta, și acuși las scri- 
soarea deoparte... şi mă uit la tine 
şi tac!“ 

„DIDA: Nu mai citeşti? 

HURDUC : Nu... Tace mult! (Reluind.) 
Și bunul meu simţ, profesore, o 
mai fi dînd pe alături, că a dat — 
ce este, e...“ 

DIDA : Autocritic şi el... Minus 1... Ai 
citit iarăşi prost ! 


HURDUC : „... dar nici cu tine nu mi-e 
rușine, Hurduc !“ 

DIDA: Acum ai citit bine. A egalat 
din nou. 

HURDUC : „. Că-n vis, ştii vorba 
mea, cît ar fi luna de sus, tot faci 
cu dînsa ce vrei...“ (Aparte.) Cică ar 
fi vorba lui... Eu i-am spus-o! — 
„Dar în viaţă, mai ia şi tu şi aplică 
şesenalul ! Cu atit la sută pe an... Şi 
nu totul într-o noapte! Nu cere luna. 
mă !“ 

DIDA: El a ţinut însă minte.. Ră- 
mine vorba lui ! 

HURDUC : „... Şi uite, trec peste mine, 
calc pe blazon — să nu mai doarmă 
strămoșii mei, prinții! Şi zic să ră- 
mii. Că eu tot nu-ţi semnez lichi- 
darea, și pleci nelegal“, (Didei, con- 
sult.) Ei, na! Mai înţelege ceva! 

DIDA (final): „lar dacă totuşi dispari, 
te-ntorc la bază legat!“ (Foarte con- 
vinsă.) Te întoarce, să fii sigur! 

HURDUC : Și şapte semnături : „Zăban 
mare și mic, Marin şi Ghericel, Ives- 
cu pînă la 6 fără 7 minute, Livia, 
aşa-zis prin alianţă. Sutaş, regele ne- 
gru, hotărit să abdice...“ 

DIDA : Şi Dida... Să fie toate opt. 

HURDUC : „Dimache, zis Dimaş“. 

(Prins totuși.) Să fi venit el aici! 


(Dinspre peron, tirind două valize — 
Șaru.) 


ŞARU: Că mi-o fi teamă de tine... 
(Reluîndu-și scrisoarea.) Dacă n-ai 

„rupt-o e bine... Fapt împlinit. Că 
eu umblu ca un prost prin vagoane 
și m-au luat ăia de hoț... Cică aş fi 
luat valize străine... Și eu le zic: 
„Cum străine, mă ? Sînt ale lui Hur- 
duc !-Ce, Hurduc e un străin ?“ „Dar 
v-a dat voie ?* — zice. „Dar ce, e cu 
voie ? Vine şi pleacă aşa ?!“ (Pauză.) 
Bine-ai venit, Hurduc! 

HURDUC: Bine te-am găsit. 

ȘARU (avertisment, Didei): Şi-ai grijă 
de valize, mă Dida, că ăsta-i incon- 
secvent... Mă duc s-o găsesc şi pe 
Livia, că azi, aşa credeţi voi, mă 
plăteşte C.F.R.-ul de tregher... Și n-am 
şi eu treburi! Ori mă angajez acar. 


(Aceiași, fără Șaru.) 


HURDUC (privindu-l cum se îndepăr- 
tează) : Buni şi răi — tu spuneai... 
DIDA : „Răi“. Mi se pare mai greu. 
HURDUC : Şi parcă-i văd revenind 
peste cîteva clipe, răsturnînd tot pero- 
nul : Șaru în frunte — scandal; Li- 
via — zgomotoasă şi ea... (Ezitare 

de ton.) În trenul de 6 şi 15, un loc 
neocupat, locul meu... Şi totul intră 
în normal... 

DIDA : Am să-ți urmez exemplul, Hur- 
duc. 

HURDUC : Nici un exemplu, măi Dida. 
Să nu îndrăzneșşti ! (Confidenţă.) Pen- 
tru că în răminerea asta a mea e 
şi o parte mai tristă... Dar mă fac 
că nu o văd. Închid ochii. O uit. Dacă 
mai vrei un sfat (cel mai mare se- 
cret): să nu ţii la nimeni, măi Dida! 
(Dida suride.) Îţi interzice Hurduc. 

DIDA : Sfaturile, aici, nu ajută... N-aş 
putea să promit. 

HURDUC: Şi totuși, zic: să ţii... 

DIDA : Ar fi o afacere proastă. Mi-ai 
spus. 

HURDUC: Proastă de tot... Dramă 
grea !... Că eu îs mai vechi... specia- 
list! Da’ şi fără drame — tot greu! 

DIDA : E drept şi asta... 

HURDUC : Numai că în mileniul III, 
cel mult în V... ori în VII, se rezol- 
vă! Mi-a explicat Zăban... Rațiunea 
va controla sentimentul ! 

DIDA : Bine, Hurduc, am să aştept. 


(Se aude zgomotul trenului de 6 fără 
7, vagoanele trec chiar pe-acolo, prin 
fața lor, şi ei le urmăresc.) 


HURDUC (pe trecerea trenului): Să 
ne mai scrii, Ivescu! Să scrii! (Cind 
trenul se pierde.) Auzi! La „S.G.S.“ 
— şi eu nici nu ştiu ce e cu „G.“-ul 
ăsta din mijloc... Ce-o fi însemnind ? 
Rămiîn în urmă de tot. 

DIDA: Nici bun psiholog nu mai 
eşti. Șaru e tot tăcut — tocmai vi- 
ne spre noi ; Livia — absentă şi ea... 
(Cei doi par să se apropie.) De la o 
vreme — ai observat? — au prins 
parcă şi-un mers la fel... 

HURDUC : Opt ani.. Ce vrei?! 

DIDA : Totdeauna m-am întrebat : ce-ar 
putea să discute doi oameni, fiind 
împreună, zi de zi... după atîția ani? 

HURDUC: Poate că tac (suris) şi se 
înţeleg prin semne... 

DIDA: Nu cred, Hurduc. Îşi vorbesc. 
Şi-i invidiez. Dar e o invidie fru- 
moasă. Și-aș vrea să fiu ca ei... 
să am tăria lor... să tac dacă e ne- 
voie... să strig.. să mă bat... să capăt 
şi eu mersul cuiva! Ca măcar o 
dată, după o grea încercare — o în- 
cercare a sentimentelor și a noului 
meu fel de a fi — să le semăn... Să 
nu mai fiu singură... Ci om într-o 
brigadă... Într-o brigadă sufletească, cu 
enorme sarcini de plan. Şi să mă po- 
menesc, într-o zi, discutind despre 
nu ştiu ce nimic... pentru alții, dar 
foarte important pentru mine! (Li- 
via şi Șaru reintră.) Pentru că des- 
pre asta discută, şi se bucură, rid.. 
Despre un lucru al lor, despre gîndu- 
rile lor, viaţa lor... Şi nu-s singuri... 
Şi-s liniștiți !... Pentru că mileniul V, 
Hurduc, chiar şi III! este foarte de- 
parte... 

ŞARU : Auzi, Livia, am spus eu o dată 
o prostie, la o oră de-a ta... 

LIVIA : Ai spus mai multe, Dimache.. 
(Pauză.) Şi mă bucur! 

ŞARU : Dar una mare, amintește-ți... 
Şi s-a ris mult, mult de tot... (Pauză.) 
Ce te bucură, vulpe ? 

LIVIA : Ninge la ecuator! (Pauză.) Că 
revii... Vei reîncepe un drum. 

ŞARU : Şi nu ninge, zici? Că tu eşti 
profesoară... N-a nins chiar niciodată ? 

LIVIA : Cine-o fi ştiind, Dimache ?! În 
cărţi scrie că nu... 

PE SCENA TEATRULUI DE COMEDIE * 


n 1938, cînd părăsea Rominia, Eugen Ionescu lăsa în urmă docu- 
mentul unei atitudini protestatare (care făcuse, la vremea respec- 
tivă, vilvă în cercurile culturale). Titlul lapidar : NU, pus pe coperta 
unei cărţi de critică literară, vorbea, de la începuturile publicistice ale lui Eugen 
Ionescu, despre un dezacord profund față de valorile aparente, faţă de contradicţiile 
şi convențiile mitificate (şi miticiste) care dominau viața, relaţiile, orizontul şi 
perspectivele societăţii noastre burgheze de atunci. Prin această demascare, Eugen 
Ionescu debuta propriu-zis într-o carieră care avea să capete mai tirziu amploare 
mondială, desfășurindu-se cu consecvență sub semnul aceleiaşi repulsii faţă de 
falsitatea instituţiilor, faţă de ferocitatea mascată a raporturilor sociale instaurate 
şi cultivate în burghezie. 

Generalizind, pe întreaga istorie a umanităţii și pe întreaga ei întindere în 
spaţiu, constatări care sînt proprii societății burgheze de astăzi, - mora- 
vurilor și mentalității ei de astăzi, Ionescu trage concluzii stăpînite de o puternică 
doză individualistă, iraţională, de un puternic sentiment de deprimare. Este 
ceea ce îl încadrează în direcția aşa-numitului teatru „al absurdului“ francez. Totuşi, 
dincolo de concluzii, ceea ce se reține din opera lui Ionescu sînt cu deosebire 
constatările, „mărturiile“ lui. Acestea toate privesc, mai presus de orice, lumea 
burgheză, al cărei mecanism dezumanizator dramaturgul îl demistifică, îl judecă, 
îl sancţionează cu violenţă. În ambianța deprimantă, caricaturală, a unei lumi 
populate de automate cu nume de om, de marionete, scriitorul simte nevoia să 
aducă mărturie despre existenţa şi a omului autentic în această lume, despre 
posibilitatea și a „personajului“ în teatrul său. L-am numit pe Berenger. 

Erou ingenuu — „mai degrabă mișcător decit comic; al cărui comic vine 
din naivitatea sa“ — acest Berenger circulă, ca un numitor comun, reprezentind 
pe omul „mijlociu“, prin ultimele scrieri dramatice ale lui Eugen Ionescu. Circulă 
neajutorat, uimit de ceea ce vede, de ceea ce trăieşte, întrebîndu-se, podidit de 
temeri, de slăbiciuni, prăbușit și revoltat, dezorientat, căutînd limanuri şi chemînd 
în sprijin umanitatea lui, pentru a înţelege și pentru a se apăra de mașina ce-l 
ameninţă cu propria lui anulare. În împrejurările în care infirmitatea lui e pusă 
în faţa unor „argumente“ ce ies din sfera raţiunii (Ucigaș fără simbrie, Pietonul 


* Regia: Lucian Giurchescu Scenografia : Dan Nemţeanu. Distribuţia : Radu Beligan (Bérenger); Ion 
Lucian (Jean); Mircea E. Balaban (Logicianul) ; Mircea Constantinescu (Domnul bătrîn); Sanda Toma 
(Daisy) ; Costel Constantinescu (Botard) “Ştefan Tapalagă (Dudard) ; Gh. Dinică (Domnul Papillon) ; Tilda 
Radovici (Gospodina) ; Dorina Done (Doamna Boeuf) ; Iarina Demian (Chelneriţa) ; Ina Don (Băcăneasa); 
V. Plătăreanu (Cafegiul) ; Livia Hanuţiu (Bătrîna) ; N. Turcu (Băcanul); Mircea Muşatescu (Pompierul) 
N. Gh. Mazilu (Bătrînelul). 

aerului, Regele moare), el e dezarmat. Bérenger nu are contraargumente — care, 
desigur, există. De aceea, cade. Cade răpus de forța iraţională a argumentelor 
care-i pun în faţă perspectiva sumbră a unei vieţi fără sens, a „absurdului“. 

Cind Berenger este însă pus în fața vieţii reale, cînd fapta de viaţă, care 
se refuză iraţionalului, îi pune la încercare conştiinţa, convingerea în dreptul, în 
obligaţia, în responsabilitatea lui de a exista ca om, atunci Berenger rezistă. Este 
cazul Rinocerilor. Aici, dincolo de argumente logice sau ilogice, se pune problema 
de a alege între a rămine sau a înceta să fii om. Creatorul lui Berenger şi-a 
pus eroul în această crucială dilemă, după o îndelungă şi obsesivă experienţă 
personală — istorică, socială, spirituală. Replicile personajelor din piesă (ale 
așa-ziselor personaje) sînt alese, ne comunică Eugen Ionescu, „dintre sloganurile 
subnietzscheene ale intelectualilor, la modă prin 1935“, ca și din acelea ale actua- 
lităţii imediate. Prin 1935, Eugen Ionescu scria NU. lar pe străzile Bucureştilor, 
„cete de legionari încarnind toată bestialitatea și întreaga nelimitată prostie a 
omenirii şi a cosmosului, treceau cîntind nu ştiu ce «cintec» (un fel de răget) de 
fier, “cu vorbe de fiere și fier, scuipînd fiere şi fier, figuri de fiare înlănţuite şi 
înfierate. Cînd te uitai la figurile lor, care semănau așa de tare între ele incit... 
aveai certitudinea că toţi sînt acelaşi, acelaşi chip multiplicat, pe măsură ce înain- 
tau, noaptea, iadul cobora peste străzile oraşului“. * În aceleași zile, de întunecată 
amintire, în presa vremii, ca şi la catedra de logică a Universităţii din Bucureşti. 
Nae Ionescu lansa şi teoretiza, pentru uzul străzilor năpădite de fiarele şi fierea 
fascistă, pomenitele sloganuri subnietzscheene... Autorul Rinocerilor părăsea ţara, 
în credinţa că va afla lumină și aer curat altundeva — în Franţa. Dar el va avea 
dezamăgirea să întilnească, răspindite şi aici, tipurile sumbre ale fascismului, „stă- 
pinite de o mistică degradantă“, înconjurate de „atmosfera insuportabilă, de aerul 
greu, de ambianța instinctelor inferioare descătuşate...“. Fenomenul de alienare 
şi de standardizare întru ferocitate a omului, observat şi repudiat încă în climatul 
„democraţiei“ burgheze, i se revelează ca un simptom prevestitor al fascismului, 
al degradării pînă la dezumanizarea totală a omului. Iar în ascensiunea fascis- 
mului, în răspîndirea lui, Eugen Ionescu a avut viziunea unei cumplite molime 
ce se abătuse asupra omenirii. Viziunea îi va fi de altfel confirmată de relatarea 
unui amic scriitor, care avusese prilejul să asiste la „delirul progresiv“, la „isteria 
colectivă“ de care se lăsase contaminat Berlinul nazificat în preajma și în momen- 
tele de apariţie a sinistrului Hitler. 


„Descripţie clinică şi riguroasă a contagiunii şi nu o alegorie confuză“: aşa 
îşi caracterizează autorul însuși, piesa. În adevăr, Eugen Ionescu nu se rezumă, 
trimiţind la atmosfera şi împrejurările sumbre ale nazismului, la o demascare 
şi condamnare a resorturilor şi mecanismului lui. Rinocerii nu se vrea piesă de 
evocare, decit în chip parabolic. „Mărturia“ lui Eugen Ionescu avertizează asupra 
persistenţei morbului, asupra posibilității unei recidive. Prin universul uman al 
piesei ea priveşte lumea capitalistă de pretutindeni. El vede cum fenomenele 
şi condiţiile care au făcut posibilă, ba au înlesnit dezlănţuirea rinoceritei, continuă 
să terorizeze şi astăzi, în multe părţi ale lumii, pe om, să se păstreze în meca- 
nismul sistemului de viaţă burghez şi să dospească în el spiritul — și „argu- 
mentul“ — capitulard pe care se plantează şi se dezvoltă arborescent microbul 
transformării omului în bestie. Printre acestea se numără: mitificarea şi mistifi- 
carea convențiilor şi relaţiilor sociale ; dezarticularea şi nivelarea conformistă a 
gîndirii ; automatizarea comportamentului omului şi a limbajului său pînă la ne- 
păsarea faţă de semnificaţii și pînă la pierderea oricăror criterii sănătoase pentru 
o judecată sănătoasă. Unele lucrări anterioare — mai cu seamă cele care apasă pe 
„tragedia limbajului“ — conţin, în esența lor satirică, enunţul tematic al Rino- 
cerilor : teama de consecințele pentru om ale abandonului său în conformism 
şi în irațional. Rinocerii este aşadar nu o „nostimă“ piesă anticonformistă (cum au 
socotit-o şi jucat-o unii, şi cum cu violenţă și pe bună dreptate o tăgăduiește 
însuşi autorul). Ea previne — împotriva forţelor şi modalităţii care duc la sluţirea 
vieţii şi persoanei umane. 

Din păcate, strigătul lui Berenger: „nu capitulez“ este strigătul spontan al 
unui om neprevenit, uimit și îngrozit de perspectivele prăbuşirii sale în mlaştina 
animalităţii. E strigătul unei structuri sănătoase, dar care nu ştie că poate, nici 

cum poate şi cum trebuie s-o înfrunte. El doar se apără de ea; se baricadează 
în odaia lui, în universul mărunt şi firav al propriei lui individualităţi, socotind 
transformarea pachidermică a mediului său ambiant drept o transformare ce se 
răsfrînge asupra întregii lumi. Închis în propria lui cochilie, el se socotește, în 
însingurarea la care a recurs, că e şi singurul om rămas întreg, nevătămat, într-o 
lume care a încetat să fie omenească, și căruia regenerarea regnului uman îi revine 
nemijlocit. E o senzaţie de orgoliu naiv amestecat straniu cu tragicul. Arma lui 
Berenger şi strigătul lui final de decizie bărbătească la rezistenţă poartă de aceea, 
într-un fel, rezonanța înduioşătoare a cavalerului de la Mancha. Spectatorul din 
sală se află însă, cu întimplările din piesă, în plină istorie. El ştie — cum nu 
a fost făcut să ştie Berenger — că acesta nu a fost singur în hotăririle lui nobile. 
Că rezistenţa, lupta şi victoria nu au fost rezultatul unei întimplătoare „alergii“ Cl 
fructul unor conştiinţe crescute şi călite în spiritul apărării valorilor și esenței 
umane. Că molima rinoceritei a fost combătută şi făcută inofensivă nu prin răz- 
lețirea acestor conştiinţe, în baricadarea fiecăreia în propria sa carapace indivi- 
duală, ci prin solidarizarea lor în fermitatea rezistenței şi a luptei. 


Cu toate acestea, Rinocerii rămîne o virulentă critică la adresa societății 
în care autorul trăieşte, la adresa falselor valori pe care aceasta le promovează, 
la adresa formelor de alienare, de dezumanizare specifice mecanismului ei intim. 
Poziția umanistă pe care Eugen Ionescu se situează se impune caracteristic gîn- 
dirii şi operei sale, în pofida căilor înnegurate pe care o bună parte a creației sale 
le mărturiseşte. Această poziție răzbate precum fructul bun dintr-o coajă amară. 
În ce priveşte Rinocerii — dincolo de solitudinea în care Bérenger, cu drumul său 
prin anii şi în mediul rinoceritei, îşi consumă cu precaritate hotărîrea de a se apăra 
de degradare —, „pledează și acuză“, cum recunoaşte însuşi autorul piesei. Sintem 
în fața unei pledoarii patetice pentru umanitate și pentru umanism ; în faţa unei 
acuzări acide a dușmanilor şi trădătorilor omului. 


Jucată pe scenele celor mai diferite teatre ale lumii, Rinocerii a făcut şi 
obiectul unor nespus de felurite interpretări. S-a clădit astfel în jurul piesei o ade- 
vărată — bogată şi nespus de contradictorie — exegeză. La aceasta se adaugă 
o seamă de judecăţi prestabilite (de „idei-passe-partout“, cum le ia în deridere 
Ionescu) privind teatrul său în genere, şi un întreg sistem de puneri la punct ale 
autorului însuși. Orice iniţiativă de a pune din nou în scenă piesa se izbește, de 
aceea, de toate acestea. Teatrul de Comedie şi-a apropiat totuşi climatul expresiv 
particular al lucrării, liber de orice ispite (liber de facilitate !) şi de orice presiuni 

% exegetice sau teoretice (liber de inhibiţii !). În chipul acesta s-a închegat un spec- 
tacol propriu. 

Spectacolul Teatrului de Comedie e de altfel de apreciat, cu precădere, din 
acest unghi de vedere, şi pentru că textul lui Eugen Ionescu a fost slujit — de 
la regizor (Lucian Giurchescu) la interpreţi, în frunte cu interpretul lui Berenger 
(Radu Beligan) — şi pe planul stilistic al artei lor, cu efortul unei adevărate 
redimensionări. 

Lucian Giurchescu, de pildă (ca să începem cu viziunea regizorală) — este 
ştiut —, nu se sperie de teoretizări marginale, paralizante. Are de asemenea darul 
de a feri pe actorii cu care lucrează de efectul restrictiv pe care acestea le-ar putea 
provoca dispoziţiei lor creatoare. Aşa a montat el, în trei teatre, pe Brecht. La 
baza ştiutelor succese repurtate de Lucian Giurchescu în valorificarea marelui 
dramaturg german a stat însă, înainte de orice canoane, o atitudine de justificată 
încredere intr-un elementar bun-simţ : opera prevalează. Această atitudine a pre- 
zidat şi în abordarea, de astă dată, a unui teatru pătimaș declarat antibrechtian. 
Regizorul nu s-a arătat derutat. El a căutat trăsăturile caracteristice ale scrisului 
lui Eugen Ionescu in ceea ce ele se degajă şi se impun nemijlocit. În cazul nostru, 
în textul Rinocerilor. Și, pe această cale, a verificat şi demonstrat, printre altele, 
una din calităţile fundamentale — revendicate şi de Ionescu pentru teatrul său, în 
genere — ale piesei: literatura ei (cuvintul, ideile, sentimentele) nu determină şi 
sprijină numai anumite valori propriu-zis scenice, ci se voieşte ea însăși tratată, dina- 
mizată, „vizualizată“, ca valoare scenică. Regizorul s-a bucurat, desigur, în această 
privinţă, să constate că dialogul şi replica lui Ionescu sînt refractare discursivităţii 
lincede, predispoziţiei spre rezonare dogită. Asemenea replici îi intră în mediul 
unei vechi preferințe: preferința cuvîntului-climat, a cuvintului-situaţie, a cuvîn- 
tului-acțiune ; a cuvîntului care nu se mulțumește să fie numai sens, argument, 

„Un rinocer ! — Un rinocer! — Un rinocer!* — scenă din actul I cu Mircea E. Balaban (Logicianul), Iarina 
Demian (Chelneriţa), Ion Lucian (Jean), N. Turcu (Băcanul), Tilda Radovici (Gospodina), V. Plătăreanu 
(Cafegiul), Ina Don (Băcăneasa), Mircea Constantinescu (Domnul bătrin) şi Radu Beligan (Bérenger) 


culoare, ci care devine fapt scenic, se integrează jucind în fabulă. Acest cuvint, 
întîlnit, frust, needulcorat de „literatură“, în piesă, i-a înlesnit să apese adînc pe 
natura ei artistică „agresivă“, fără a recurge la efectul butaforic-naturalist al 
capetelor de rinocer, deschizind larg drumul forței de sugestie a textului. Parabola 
Rinocerilor a fost valorificată de regizor pe planul fondului de idei puternic sati- 
rice, prin neliniştea şi marea respiraţie omenească ce o animă, prin confruntarea 
acesteia cu universul aspru, de dezgustătoare realităţi, în care se consumă procesul 
de „rinoceriza:e“, de dezumanizare a omului. Este un act de încredere în puterea 
de penetraţie artistică şi în eficienţa sporită a sugestiei prin cuvint. Prin cuvintul, de- 
sigur, care se mulează, cu sonorități și fluctuații caracteristice, pe mimica, gestul 
şi atitudinea actorului, şi care cucerește astfel sala de spectacol. 

Desigur, funcţia răscolitoare a cuvîntului e potențată, cu un deosebit simț 
artistic (şi deopotrivă cu respect evident faţă de intenţiile teatrale ale autorului), 
prin organica lui îmbinare cu elementele scenografice şi scenotehnice. Acestea 
pregătesc, organizează şi susțin, lărgesc şi adincesc, fac mai penetrantă şi mai 
deplin limpede imaginea la care trimite şi pe care o rotunjeşte (ca şi ecoul în 
conştiinţe pe care îl trezeşte) textul. Vrem să subliniem că în această direcţie, regiei 
i s-a adăugat calitatea activ participativă a ilustrației scenice realizate de Dan 
Nemțeanu, semnatarul arhitecturii şi valorilor decorative în spectacol. Deoarece 
ea nu e pur şi simplu ceea ce se numeşte, într-un termen foarte vag, elementar 
funcțională, ci de-a dreptul integrată acţiunii, ideilor ei în desfăşurare. Decorul 
lui Dan Nemţeanu nu se subordonează doar atmosferei. El începe prin a evoca 
searbădul climat de viaţă al micului orăşel — sterilizat în erție şi în banali- 
tate sordidă, în perfectă disponibilitate de a se lovi de insolit. Pe acest climat 
cad, venind dinafară, întîi surprinzind în zbor de recunoaştere, apoi din ce în 
ce mai masiv și prăfos, mai îimbicsit, mai total, umbrele putrede ale beznei verzi. 
Rinocerita, înțeleasă de autor ca o epidemie, capătă, pe planul vieții decorative 

a spectacolului, valori şi culori de stihie, care murdăresc treptat, pînă la anihilare, 
deopotrivă psihologiile oamenilor (încă oameni) şi mediul lor (cadrul luminat, dar 
nu luminos) de existenţă. Această înnourare verde, tincturată la început ca un 
semnal prevestitor şi sfirşind prin a aluneca, precum o mătură malefică, peste tot 
ce era curat în aparențele începutului, dă sălii senzaţia unei adevărate otrăviri 
lente a aerului din scenă. E un mare joc de paletă al scenografului, care se însoţeşte 
perfect cu comentariul sonor al muzicienilor M. Ciortea şi T. Suciu, comentariu 
inventiv, care pătrunde stereofonic în sală, crescînd și el, de la dimensiunile 
unei stridențe pe „melodia“ duminicală a străzii, la tropotul haotic de turmă al 
pachidermelor ce au invadat orașul şi la amestecul acestui tropotit mereu mai 
sălbatic, ce se vrea „cadență“, cu răgetul și grohăitul fiarelor, ce se vor „cîntec“... 
Rinocerii există, astfel; dar nu în exemplare individualizate carnavalesc, ci în 
însăși structura demascatoare a spectacolului, răsfringindu-se în psihologiile indi- 
vizilor contaminaţi şi configurindu-i. Aceasta cu o forță artistic-sugestivă cu atît 
mai decisivă cu cît, pe fundalul de sălbăticire a climatului şi universului psiho- 
logic de scheme umane ale piesei, se mişcă, în contrast, poezia şi vehemenţa per- 
sistenţei şi rezistenței omului — a lui Bérenger. 


Ne-am obișnuit cu arta lui Radu Beligan de a fi personaj. Proteitatea iui 
nu e operă de pură compoziţie, în înţelesul vag şi obişnuit al cuvîntului. Hlestakov 
sau Cerchez, Miroiu sau Dandanache sau Gore, Radu Beligan rămine, fiind mereu 
altul, altceva, altcum —, totuși el însuşi. Compoziţia lui e memorabilă nu atît prin 
trăsăturile noi pe care și le impune, cit prin degajarea cu care le eliberează. Ceea 
ce e memorabil în creaţiile sale porneşte de la o particulară aparentă lipsă de 
constringere, vecină cu nonșalanța, indiferent ce rol ar interpreta, şi de la nespusa 
discreție — ai zice, sfiiciune — cu care totuşi umple, luminează, înfierbîntă, înari- 
pează, vrăjeşte scena. Aceste coordonate ale artei sale ne-au apărut cu violenţă (în 
accepţia cea mai bună a cuvîntului) în ultima creaţie a sa, care e Bérenger — pate- 
ticul și naiv-comicul erou fără voie al Rinocerilor. E un rol care, orice s-ar spune, 
se încadrează greu în vreuna din familiile de roluri în care l-am văzut și în 
care interpretul a excelat pînă acum. Dimensiunile rolului sînt altele, nu prin 
proporţii, nici prin adincime, nici prin semnificaţii deosebite, ci prin calitatea sti- 
listică, cu totul inedită, pe care o reclamă, prin treptele calitative ale construcţiei 
sale psihologice, pe care le urcă în salturi, dar care păstrează persona- 
jul, cu toate acestea, egal cu sine însuși, în orice etapă a acţiunii s-ar afla. 
Nu e un erou care acţionează propriu-zis ; ci unul care asistă mai mult, care, pînă 
aproape de ultima replică, intenţionează numai să acţioneze. Dar care, din partici- 
parea aceasta pasivă la dramă, realizează, cu un dramatism nebănuit, o acţiune 
de ax de bază al piesei. Drumul lui în viața spectacolului e invers, în raport 
cu drumul partenerilor lui. Acest drum nu e spectaculos, cum e drumul conta- 
minaţilor de rinocerită. E îmbăiat, în schimb, într-un adînc şi învolburat dramatism 
interior. Prezența lui pe scenă naște, impune fiorul de omenie ce domină treptat 
grotescul şi dezgustătorul vieţii spectacolului. Totul se petrece ca de obicei: într-o 
statornică libertate, cu nonşalanţă, cu discreţie, şi totuşi cu o forță de şoc nebă- 
nuită. În plictisul, înăcrirea şi abulia ușor alcoolizate ale lui Bérenger de la 
începutul spectacolului, Beligan revarsă, cu fiecare gest, cu fiecare cuvînt, cu 
fiecare exclamație — de nepăsare, de surpriză, de dezgust, de neîncredere, de 
revoltă, de amărăciune —, efluviile unei tristeţi și copleşiri care se amestecă, într-un 
dozaj secret, cu rizibilul şi duioșia. Fenomenul de răspindire a groaznicei epidemii 
de dezumanizare ni-l păstrează acelaşi, dar în „formule“ încinse de o febră inte- 
rioară, care îl amplifică, și cu un spor de trăsături iscate de sentimentul neaju- 
torării şi al unei responsabilităţi de care nu ştie cum, nu poate să se dezică. Alături 
de această febră, arde şi dorinţa de a salva confortul universului său intim (prie- 
tenia, colegialitatea, iubirea, încrederea în om); apoi, groaza unei însingurări care 
se cască tot mai largă și tot mai vrăjmașşă în juru-i ; apoi, sentimentul neîncrederii 
în propriii săi ochi, în propriile sale criterii — în frumuseţea omului ; apoi, ezitarea 
între „chemarea“ bestiei și propria lui esență umană... Berenger-Belivan se mişcă 
printre aceste sentimente, le dă forme, le materializează : cu şoapta, cu gestul mă- 
runt, temător, stingaci, cu furie tandră, cu ţişniri scurte de revoltă, pe loc domolită. 
Iar poezia din om invadează privirile, sala. Alături de Jean, care nu-şi mai poate 
încăpea în pielea lui de om ; alături de Dudard, care „parvine“ rinocer din aproape 
în aproape, dezbătind natura omului şi a drepturilor lui; alături de Daisy, care 
se descoperă, în plin jurămint de dragoste, atașată, visceral, de animalul verde; 

alături de sine însuși, jucind și vorbindu-şi în oglindă; în toate aceste impreju- 
rări, vine neîncetat în contrast și măreşte prin contrast odiosul dezumanizării. 

Decizia rezistenţei vine — după atita tumult încrîncenat — calm, sigur, învă- 
luită într-o certitudine inebranlabilă. Bérenger, cu pușca alături, fumînd şi rostind 
liniştit : „nu capitulez“, stringe, în această adincă, dar cu atit mai semnificativă 
linişte, patosul simplu al unei mari chemări, dar şi al unei £ perspective. La 
căderea cortinei r regăsită, a lh ”. Şi ceva 
din negura solitudinii ce-l apasă se risipește. Ideea omului convins de forța sa 
domină, în schimb. Acesta este Berenger văzut de Radu Beligan. 


Reţinem, de altfel, pornind de la creația lui Radu Beligan, ca o dominantă 

a spectacolului, estompa, apelul la nuanţe, prețuirea jumătăţilor de ton. Ex 

în valorificarea acestor mijloace, ni se pare a fi fost lucrat actul I — actul 
dităţilor şi anchilozelor conformiste, al principiilor „tari“ de viață și de convin- 
gere, care, toate, sint zgilţiite din temelii, la cele dintii semne de întrebare pe 
care le ridică zvonul, apoi apariția primelor pachiderme verzi. E un act de mare 
vervă, de foarte bogată şi variată mişcare, de mult şi foarte colorat vacarm, invi- 
tind stăruitor și statornic la izbucniri în hohote nereticente de ris. Acest act se 
deschide în spectacol, filigranat, pe o lumină ingenuă, creşte și se desfăşoară apoi, 
tăpînit parcă, în această lumină străină de presimţiri. O ascunsă surdină domo- 
leşte totuși stridențele; o boare incertă de ironie pluteşte superior în atmosferă 


Rinocerizarea lui Jean. Scenă din actul II cu Radu Beligan (Bérenger) şi Ion Lucian (Jean) 


şi avertizează parcă, trimiţind departe... Actul se stinge în cumpănite puncte de 
suspensie, pe sunetele nevinovat jucăuşe ale unei caterinci. E aceeaşi caterincă, 
auzită la ridicarea cortinei. Dar sunetul ei, același, cade acum undeva, într-un 
tărim de presimţiri grele. 

Faţă de fauna divers disponibilă metamorfozei rinoceriste, față de înfăţi- 
șarea exemplarelor ei tipice, faţă de felul lor dezarticulat de a gîndi, de a argu- 
menta şi de a acţiona, ca şi faţă de procesele metamorfozei însăşi, regizorul 
Lucian Giurchescu şi-a simţit direct solicitate și şi-a pus din plin în funcţie fami- 
liarele şi verificatele lui arme de imediată explozie. Au intrat astfel în funcţie 
precipitaţia ritmului, inventivitatea în confetti a gagului, incandescența în snop 
a culorilor „vesele“ (deşi culoarea de bază a scenei este vetustul, mucegăitul). 
A fost slujit în felul acesta tot debutul Rinocerilor, care musteşte de o exuberantă 
cultură a hazului, hrănită de incoerențe şi automatisme, dintr-un arsenal fără 
fund de atitudini şi gindire mecanizate. Comicul de comportament operează de 
asemenea cu suculenţă, ţintind categoriile sociale atacate de piesă, fixîndu-le în 
tipare funcţionale, marionetizate. Cu aceeași suculenţă, comicul de atmosferă con- 
figurează stări, culori locale : aerul închis în suficiență mic-burgheză al unui oraş 
de provincie, universul de cuşcă în care se mişcă, tipicar şi pretențios, morga 
imposturii intelectuale şi umilitatea funcţionărească etc. O adevărată gimnastică 
a comicului verbal se realizează apoi în momentele contrapunctice, în care îşi 
schimbă replicile protagoniştii. Efecte de-a dreptul uluitoare, de ordinul preciziei 
de jongler, dincolo de efectele jocului de cuvinte şi de absurdităţi, sint bunăoară 
obținute în momentul discuţiilor paralele Jean —Berenger, Logicianul—Bătrinul. Va- 
lori comice şi de altă natură abundă în spectacol. Dar, desigur, acestea, ca şi cele 
mai sus subliniate, nu pot fi preţuite decit văzute într-o strinsă îmbinare cu iniția- 
tivele evidente — şi acestea doldora de inventivitate — ale interpreţilor. 


Treptele spectacolului duc suitor, de la apariţii cu valori episodice, la climat, 
tipuri şi „personaje“, cufundate în atmosfera de tirg şi siestă, de plictis şi pasiuni 
mărunte, de suficienţă şi credulitate, de scandal şi rezervă, de viaţă sclerozată în 
ticuri şi tabieturi, în insipid și prostie, în banalul găunos al unui cotidian fără 
aspirații, pe care se plachează zgomotos. răscolitor de uimire, zvonul contagios 
al apariţiei pachidermelor. 

Din această lume se detașează pe rind personajele: la început Gospodina 
cu pisica (Tilda Radovici), cu sinceritate vetust-melodramatică, dar, tocmai prin 
această sinceritate a inepţiei lacrimogene, ea dă şi măsura „valorii“ şi dimensiu- 
nilor reale ale universului ei sentimental, cît și măsura ambianţei spirituale şi „pro- 
funzimii“ vieţii înconjurătoare ei. Ambianţa capătă însă consistenţă definitorie şi 
poartă, în substrat, elementele iniţiale, înlesnind ideea rinocerizării, din clipa în 
care luăm act de existența Logicianului şi a umbrei sale admirative. E un cuplu 
care, prin Mircea Balaban şi Mircea Constantinescu, respiră ceva din esența cara- 
gialească a cuplului Brinzovenescu— Farfuridi. Ne aflăm, desigur, pe un meridian 
al istoriei şi al civilizaţiei mult evoluat. Prostia şi verva silogistică a Logicianului, 
ca și candoarea perplexă a Bătrinului, au o adresă mult mai adincă şi o funcţie 
care depăşeşte simpla dezgolire a unei dobitocii larvare. În rostul (şi în repli- 
cile) Logicianului îşi caută, cu emfază şi cu fixaţii profesorale, „argumentul filo- 
zofic“, ideea inexistenţei de criterii, a lipsei de importanţă a criteriilor de jude- 
cată şi de cunoaştere, ideea compromisului şi a renunţării la adevăr, ideea renun- 
ţării la gîndire. Logicianul lui Balaban s-a conturat, cu onctuozitate şi patos cate- 
dratic, într-o puternic ridicolă caricatură subumană. E, în adevăr, pe acest plan, 
irezistibil. Aş fi dorit însă ca, prin cutele feţei şi manierei de a fi ale caricaturii, 
să străbată, să se lase întrevăzute, şi liniile antiumane ale „Logicianului“ — acesta 
ca prim personaj construit din „sloganurile subnietszcheene“ despre care vorbea 
Ionescu şi care, odată cu cornul de rinocer ce-i creşte curînd pe frunte, au împuns 
societatea ce-i cădea în admiraţie. E o dimensiune care ar fi dat mai multă greu- 
tate rolului. Și care ar fi orientat, desigur, și pe Mircea Constantinescu spre con- 
tururi mai larg semnificative. 

Cu Jean şi cu echipa funcţionarilor — Papillon, Botard, Dudard, Daisy — 
pătrundem din atmosferă în drama propriu-zisă. Farsa grotescă începe să neliniş- 
tească, să se căptuşească, pe nesimţite, cu oroare şi tragic. Interpretările sînt aici, 
toate, legate de acest pe nesimţite, care însoţeşte, dintr-o adevărată constelație de 
perspective, pe Bérenger, în pateticul său urcuș, de la placiditate şi apatie la înciu- 
dare şi stupoare; de aci, la prăbușirea în încremenirile panice ale groazei şi, în 

cele din urmă, la trezirea în clar, în propria lui umanitate. Pe nesimţite (pe ne- 
gindite), prietenul Jean trece de la soliditatea băţoasă a unor principii de ţinută 
şi de corectitudine mondenă, la promovarea „superiorității“ naturii asupra moralei, 
apoi la dorul de natură și, în sfirşit, la intrarea în pielea rinocerului. Ion Lucian 
se mișcă pe traiectoria bestializării nu numai cu o remarcabilă ştiinţă a dozării 
etapelor, dar şi cu o remarcabilă știință de fixare portretistică, am spune, a acestor 
etape. Distanţa de la Jean-moralizatorul de cafenea la Jean-cel contaminat de rino- 
cerită se lasă măsurată — replică de replică — cu unităţi de expresie în care 
ideea se degradează pînă la anulare, într-o organică îmbinare cu graiul, cu trupul, 
cu umbletul. Lucian a știut, în adevăr, să pună, în însuși stadiul uman al rolului 
său, o notă ascunsă care trădează disponibilitatea lui spre „îmbolnăvire“. Transfor- 
marea lui nu e urmărită exclusiv din unghiul „biologic“. În chiar momentele în 
care patul (pe care cu inventivitate cu totul lipsită de ostentație Dan Nemţeanu l-a 
văzut construit din bare, sugerind o cuşcă) pare să-l asfixieze, să-i stranguleze 
mișcările, Ion Lucian-Jean filtrează, în haotica lui gesticulaţie prefigurind zbaterea 
fiarei, şi gestul semnificației politice a strigătului său după dreptul la natură. 
E cu totul alt Lucian decit interpretul „amuzant“ al multor roluri de comedie 
senină, în care este de obicei folosit. 

La fel de nou ni s-a părut Gh. Dinică — neagra, şerpuitoarea „umbră“ —, 
care, în rolul lui Papillon, s-a restructurat pur şi simplu, retranşindu-se în masca 
impenetrabilă şi „civic“ scorțoasă a unui scorțos (şi vag libidinos) şef de birou, 
anunţind, în costumul lui ros de rutinieră rectitudine, „scoarța“ pachidermului 
în care se va încarna. Același lucru, pe alt plan coloristic, trebuie să notăm despre 
Costel Constantinescu, a cărui trecere artistică de la fața luminoasă şi plină de 
farmec a omului din Mi se pare romantic la demagogul Botard mi se pare un 
salt demonstrativ al unor preţioase (nebănuite) virtuţi de compoziţie. S-a „redi- 
mensionat“ şi Ştefan Tapalagă. Îl știam pe drumul care-l ameninţa să-l con- 
sacre exclusiv în emploi de june-prim comic. În persoana „intelectualului cu per- 
spective“ Dudard şi în evoluţia lui spre rinocerism (structural alta decit a lui 
Lucian : interiorizată, felinizată, acrobatizată), Ştefan Tapalagă s-a arătat, și prin 
dezinvoltura prezenţei și replicii sale, nu lipsită de accente preţios indicative, de-a 
dreptul o revelaţie. Daisy—Sanda Toma, solicitată să închidă ciclul de experienţe 
şi de nădejdi ale lui Bérenger, şi-a construit personajul din zigzaguri vizibil 
studiate, de stereotipie şi false graţiozităţi feminine. Mai ales momentul, de mare 
eficacitate comică, al pierderii treptate a apetitului uman, înlocuit cu acela animal, 
vorbeşte despre incontestabilele ei resurse artistice. 

Acest mănunchi de interpretări (şi de interpreţi) a fost chemat să se constituie 
ca un terifiant şi grotesc personaj plural, într-o confruntare violentă cu Berenger 
şi cu umanitatea lui. Ei au răspuns chemării printr-o faptă de artă remarcabilă. 

Puternică ilustrare a substratului adînc umanist, ascuns în grotescul tragic 
cu care Eugen lonescu denunţă fenomenul dezumanizării, spectacolul de la Teatrul 
de Comedie se alătură astfel, cu o nouă demonstraţie de virtuţi şi responsabilitate 
creatoare, succeselor lui artistice anterioare. 


i Florin 'Tornea 

Peter Brook asemuiește Regele Lear 
unui munte înalt, a cărui culme n-a 
fost încă niciodată atinsă şi pe ale 
cărui văi se află trupurile explora- 
torilor, „aici Olivier, puţin mai de- 
parte Laughton“. A încercat şi el ur- 
cușul, cu Paul Scofield şi trupa Tea- 
trului Royal Shakespeare, iar rezulta- 
tul a fost Premiul Festivalului de anul 
trecut al Teatrului Naţiunilor din Pa- 
ris şi entuziasmul unanim al publicu- 
lui şi cronicarilor din multe ţări. 

Succesul este al trupei întregi, căci 
spectacolul atinge perfecțiunea. El îşi 
are rădăcina în riguroasa şi unitara 
interpretare a textului shakespearean. 
Mai bine zis, în alegerea judicioasă a 
unei teme şi in reprezentarea ei lim- 
pede. Regele Lear este un imens mo- 
zaic, în care fiecare cuvint, fiecare re- 
plică, fiecare personaj este încărcat de 
sensuri şi înțelesuri. Prea multe sen- 
suri, prea multe înțelesuri pentru a fi 
cuprinse în trei sau patru ceasuri! 
Regele Lear poate fi — şi a fost! — 
tragedia unui tată înşelat de copii, de- 
venit victima făţărniciei şi a ingratitu- 
dinii filiale ; poate fi tragedia senio- 
rului sărăcit şi a vasalilor săi credin- 
cioși. Pentru Peter Brook, Regele Lear 
este povestea suferințelor prin care tre- 
buie să treacă omul ca să ajungă la 
adevăr, la cunoaștere. Este o semnifi- 
cație extrem de contemporană, care co- 
respunde atît problematicii lumii de 
azi, cit şi năzuinţei artistice a regizo- 
rului : „Eu vreau să înfăţişez o oglindă 
nu naturii, ci naturii umane, prin care 
înțeleg lumea, cu multiplele ei compli- 
caţii, aşa cum o vedem azi, nu aşa 
cum a fost definită în 1900" — scria 
Peter Brook cu doi ani în urmă („Re- 


Momentul final din Regele Lear: Paul Scofield- 
Lear și Diana Rigg-Cordelia 


Intermezzo în spiritul commediei dell’arte în spectacolul cu Comedia 


cherche pour une faim“ World Pre- 
mières Mondiales — februarie 1962). 

Întreg spectacolul este axat pe evo- 
luţia lui Lear, pe ale cărui urme calcă 
pas cu pas Gloucester. La început sint 
amindoi puternici şi bogaţi, dar tre- 
buie să-și piardă şi puterea şi avutul, 
mai mult chiar — mintea şi ochii —, 
ca să ajungă să vadă adevărul, pe care 
omul simplu — nebunul regelui — îl 
înțelege în chip firesc. Într-o discuţie 
avută cu Peter Brook mai de mult, a- 
cesta mi-a explicat că, după el, mo- 
mentele-cheie care marchează evoluţia 
lui Lear şi cărora el a vrut, în spec- 
tacol, să le dea importanţa maximă 
sint trei la număr : întoarcerea lui Lear 
de la vinătoare și confruntarea cu Go- 
neril, care înseamnă începutul căderii 
lui Lear, scena furtunii şi dialogul ne- 
bunilor. În jurul acestora se organi- 
zează ierarhic, după semnificaţie, ce- 
lelalte momente ; scene ca — de pildă 
— cele în care se definesc raporturile 
dintre Goneril şi Regan sau dintre Ed- 
mund şi cele două regine sint voit lă- 
sate în planul al doilea. Ceea ce nu 
înseamnă însă că au fost neglijate: 
actorii rămîn tot timpul egali cu ei În- 
şişi. D. au grijă ca nimic să nu um- 
brească ideea principală a spectacolu- 
lui, asemenea bijutierului priceput care 
ştie că o piatră prețioasă apare mai 
frumoasă atunci cind e montată cu 
mare simplitate. 


tr 


erorilor 


Marea simplitate caracterizează de 
altfel întreg spectacolul trupei din Strat- 
ford. De cum intri în sală, înainte 
de bătăile gongului, rămii impresio 
nat de simplitatea decorului : trei pa 
nouri vineții, nişte plăci de aramă ru- 
ginită ; în fund, un scaun de lemn — 
tronul regesc. Și în dr masă 
din lemn noduros, pe coroana, 


ta o 


care 


sceptrul, într-un cuvint, cuzita“, aş- 
teaptă interpreţii. Cind actorii intră 
în scenă se îndreaptă siguri spre ma- 
să şi-şi iau uneltele de joc, apoi se 


așază firesc pe locurile lor. 
i se scot ochii lui 
haina lui de om 


După ce 
Gloucester, de sub 
bog apare cămașa 
zdrențuroasă de cinepă. În actul IV, 
după ce a lipsit atitea ceasuri din 
scenă, Cordelia vine din fund pină la 


rampă, îşi spune monologul, apoi, cu 
același pas sigur, iese prin dreapta. 
Edmund zace străpuns de sabia lui 


Edgar pină ce se apropie clipa în care 
moare, spectatorii urmăresc nestinghe- 
riți de el petrec în jurul 
lui. Nici un element de decor, nici un 
fald de stofă, piele sau zdreanță nu 
e de i o mişcare de braţ 
şi nici o intonaţie de glas nu depăşeşte 
măsura riguros stabilită. Cu cită parci- 
monie de mijloace au reușit aceşti ac- 
tori să 
Scena e 


cele ce se 


pri sos. 


facă un 
complet 
ei panouri atirnă 


spectacol de neuitat! 
goală. Doar pe cele 
plăcile de aramă 

Royal 


din care porneşte dezolant tunetul fur- 
tunii : în acest decor aproape inexistent 
răsună glasul lui Scofield, versul cele- 
bru „blow winds...“, modulat ca un sol- 
fegiu, ca o vocaliză lugubră, şi se des- 
făşoară baletul fantastic al nopţii de 
coşmar. Sau iată cum e înfăţişată cum- 
plita bătălie din final: în mijlocul sce- 
nei pustii, Gloucester — bătrin, uscat, 
cu orbitele golite — stă nemişcat, ase- 
menea unui ghem de zdrenţe. Imagi- 
nea luptei se formează din larma ce 
se aude şi din impasibilitatea bătrinu- 
lui. 

Dar simplitatea înaltă şi-o pot per- 
mite numai artiştii adevăraţi. Podoa- 
bele maschează inadvertenţele ! Deco- 
rurile lui Brook se compun din fişii 
de pînză întinse, bucăţi ruginite de me- 
tal şi cîțiva butuci de lemn. Costumele 
concepute de el sint menite doar să 
acopere nuditatea actorilor — nudita- 
tea fiind, după părerea lui, un cos- 
tum greu de purtat! (interviu cu Pe- 
ter Brook — „Teatrul“ nr. 9, 1963) — 
şi să dea, atunci cînd e cazul, posibili- 
tatea interpreţilor de a crea prezenţe 
regale. În rest sint neutre, şterse, de- 
abia băgate în seamă. Dar cită price- 
pere în alegerea materialelor şi ce im- 
presie puternică produc pielea uzată, 
pinza grosolană, alături de metalul oxi- 
dat! Cit este de ingenios alcătuită ar- 
monia de culori, de la bronzul cupe- 
lor de vin şi ruginiul rochiei purtate 
de Goneril, la albul cenușiu al sforii de 
la gitul Cordeliei și al cămășii sărma- 
nului Lear! 

Dar mai ales de la actori simplitatea 
cere virtuţi deosebite. Concentrarea şi 
trăirea lor lăuntrică trebuie să fie la 
o tensiune foarte înaltă pentru a pu- 
tea fi comunicate sălii. Şi-mi amintesc 
din Regele Lear nu numai momentele 
care, de patru secole, au emoţionat 

generații de spectatori, ci chiar tre- 
cerea sau nemişcarea în scenă a figu- 
rației: în final, de pildă, pe chipul 
nici unuia dintre soldaţii aşezaţi în 
semicerc nu puteai surprinde o clipă 
de relaxare. Iar mașiniştii care așteptau 
la arlechin schimbarea decorurilor mi- 
au povestit că Edgar (Brian Murray), 
cînd iese, în actul IV, împingîndu-l pe 
Gloucester şi tirind cadavrul lui Os- 
wald, și-a continuat mersul pînă s-a 
lovit de peretele ce mărginește scena, 
nedindu-şi seama că se află în afara 
cimpului vizual al spectatorilor. De 
altfel, în timpul spectacolului, în culi- 
se — tot mașiniştii povesteau —, toţi 
actorii trupei Royal Shakespeare ră- 
miîneau mai departe „în pielea perso- 
najelor“, fără să reia raporturile obiș- 
nuite dintre ei sau conversaţia dina- 
inte. Pauline James (Regan) ne-a măr- 
turisit că în acest spectacol uită că e 
actriță: „Realitate mi se pare ceea 
ce se petrece pe scenă“. 


Măsura gestului și a glasului cere 
actorului o pregătire profesională te- 
meinică şi un antrenament permanent. , 
Diana Rigg, Jan Richardson, Brian Mur- 
ray ne-au vorbit îndelung de felul 
în care și-au educat şi continuă să-și 
întreţină expresivitatea trupului şi a 
vocii. În spectacol, mișcările lor au 
avut noblețea şi expresivitatea gestu- 
rilor actorilor chinezi, iar felul în care 
rosteau replicile amintea corul antic, 
apărea ca o adaptare liberă şi perso- 
nală a principiului muzical al actori- 
lor elini de la Epidaur. 

Acest nou Rege Lear poartă pecetea 
lui Peter Brook, de la deslușirea tex- 
tului şi pină la conceperea decorului 
(„Prefer să-mi fac singur decorurile, 
în bună parte ca să nu mă cert cu 
decoratorul ; mi se întimplă adesea să- 
mi schimb părerea în timpul lucrului. 

Ideea actualului decor mi-a venit foarte 
tirziu, cînd un altul era aproape gata. 
Din fericire, cum n-a costat scump, 
serviciul administrativ al teatrului n-a 
avut obiecţii“ — explică Brook); de 
la tunetele tăbliilor de aramă şi pină 
la unitatea de gîndire şi de stil a inter- 
preţilor. Fără ca totuși Peter Brook 
să fie un „regizor tiran“. F-loseşte in- 
spiraţiile tuturor colaboratorilor şi știe 
să stimuleze potenţialul creator al ac- 
torilor şi să „lucreze“ cu ei. lată ce 
spune Paul Scofield despre el: „Pe- 
ter nu încearcă niciodată să-şi impună 
punctul lui de vedere. Discută cu noi, 
ne explică ceasuri întregi unde vrea så 
ajungă. Dar așteaptă ca interpretarea 
să vină dinlăuntrul nostru, să crească 
în noi“. 


Jan Richardson ne-a povestit cum 
i-a fost încredinţat rolul lui Edmund: 
„Într-o zi, Peter Brook m-a chemat la 
el în birou, m-a poftit să iau loc şi 
m-a întrebat: «spune-mi cum ai de 
gind să-l joci pe Edmund ?»; luat pe 
neaşteptate, n-am ştiut ce să-i răspund. 
Atunci m-a anunţat : «peste atitea zile 
(nu mai ţin minte cite) intri dum- 
neata în Edmund». Şi mi-a explicat cum 
să mă gindesc la rol: «Te porţi cu el 
ca şi cînd ar fi o femeie frumoasă — 
diminețile, cînd îţi iei micul dejun, îi 
zîmbeşti ; în timpul zilei, îi faci curte 
şi complimente ; serile, îi vorbeşti cald, 
în cuvinte alese. Cind, în sfirşit, îi 
vei spune că o iubeşti. fericirea voas- 
tră va fi desăvirșită, căci ai pregătit-o 
cu grijă im“. 

Brian Murray şi-a amintit cum 
au lucrat finalul: „Shakespeare a ho- 
tărit că Edgar e singurul în stare, din 
cei trei supraviețuitori, să se ocupe de 
treburile conducerii: Kent s-a legat 
că îl va urma pe Lear şi dincolo de 
moarte; Albany e prea îngrozit şi 


nu se simte În stare. Nici Edgar însă 
— mi-a explicat Brook —, care repre- 
zintă «bunul» din Gloucester, nu-i în- 
treg, căci pentru a ține, ca Gloucester 
şi Lear, frinele regatului, îi lipseşte 
«răul». L-am ridicat atunci de jos pe 
Edmund şi am jucat finalul ţinindu-l 
=i brațe, căutînd să mă întregesc prin 
el“. 

„La sugestia lui Fleming, Brook a 
acceptat ca ultima replică să nu fie 
rostită de Albany, ci de mine (Edgar), 
căruia nu-mi revenea din text nici o 
vorbă de încheiere (intr-una din pri- 
mele ediții ale piesei, replica e totuşi 
spusă de Edgar). Brook a găsit şi o 
scuză pentru «neglijența» lui Shakes- 
peare : gîndiți-vă, sărmanul, era un 
dramaturg care scria pentru nişte ac- 
tori alături de care trăia. Desigur că 
fiecare îl întreba : sper că mi-ai scris 
un rol bun? Sper că mi-ai făcut un 
final? Sau il ruga: replica asta lasă 
s-o spun eu! De ce să nu încercăm 
să desluşim cum ar fi vrut Shakes- 
peare să scrie, fără presiunile acto- 
rilor ?*. 

Tinerii actori din figurație au măr- 
turisit că sint atit de prezenţi În scenă 
pentru că Brook i-a convins că rolu- 
rile lor — deşi mute — sînt de o im- 
portanță tot atit de mare ca al lui 
Scofield. 

Despre interpretarea lui Scofield s-a 
scris aşa de mult şi în atitea limbi, în- 

cît cu greu s-ar găsi ceva de adăugat 
laudelor aduse și analizelor făcute pînă 
acum. Ce-ar mai putea rivaliza cu ele- 
gantele adjective franceze, de pildă ? 
Admirabil, prodigios, de neuitat.. A 
creat un Lear frumos şi puternic, ca- 
re-şi păstrează vigoarea fizică pînă în 
ultima scenă, dovedind astfel că nu 
furtuna vare i-a biciuit trupul, ci fur- 
tuna din mintea şi din sufletul său 
e cea care a lăsat urme mai adinci. 
Un Lear purtind în sine o mare pu- 
tere de generalizare, pornit în căuta- 
rea adevărului absolut, dar care își 
păstrează intactă partea umană ; căci 
este un personaj concret, viu ; un mare 
senior, un rege — și în același timp 
o larvă feudală, pe care lumina Re- 
naşterii o înlătură. 

După spectacol, m-am dus în ca- 
bina lui Paul Scofield. Era obosit și 
fericit: „Pînă în seara aceasta n-am 
întîlnit public mai bun. Nu numai flo- 
rile și aplauzele entuziaste m-au făcut 
să simt că am jucat bine, ci tăcerea 
încordată cu care asculta. Mi s-a părut 
că între el și noi, actorii, cuvintele nu 
mai erau necesare: ceea ce simțeam 
noi în scenă ajungea nemijlocit în su- 
fletele celor din sală. Și, în ciuda limbii 
străine în care am jucat, am avut im- 
presia că nicăieri, nici chiar în An- 
glia, n-am fost atit de bine înţeleşi; 
de exemplu, niciodată pînă azi, sensul 
scenei în care Gloucester singur ascultă 
bătălia nu mi s-a părut a fi fost pe 
deplin simţit.“ 

Lear își spălase fardul, îşi schimbase 
haina — devenise un om aproape tînăr ; 
aceeași rămăsese doar privirea caldă 
a ochilor. 


* * + 


Celălalt spectacol shakespearean pre- 
zentat de trupa Royal Shakespeare la 
Bucureşti — Comedia erorilor — a con- 
firmat din nou calitățile excepționale 
ale actorilor, disciplina lor deosebită, 
măiestria şi talentul lor. „E un spec- 
tacol pe care a trebuit să-l pregătim 
în trei săptămini, ca să înlocuim o 
premieră ce trebuia amînată, iar Clif- 
ford Williams a fost rugat să utilizeze 
mai cu seamă actorii echipei care erau 
mai liberi“ — mi-a povestit Alec McCo- 
wen (Nebunul din Lear şi Antipholus 
din Syracusa — în Comedia erorilor). 
Nu se remarcă însă nici faptul că 
timpul de repetiţie a fost limitat, nici 
că au fost folosiţi actorii disponibili. 
Dar ce profundă cuncaștere a mese- 
riei dovedeşte trecerea Dianei Rigg din 
rolul Cordeliei într-un rol de comedie 


www.cimec.ro 


ca Adriana, sau transformarea lui Jan 
Richardson din Edmund în Antipholus 
din Efes ! 

Îndrăgostiți de teatrul italian, de com- 
media dell'arte şi de Piccolo Teatro 
din Milano (mi-au mărturisit-o chiar 
ei), actorii din Stratford au montat 
Comedia erorilor în acest stil. La în- 
ceputul spectacolului, iată-i în fața pu- 
blicului — cîțiva actori îmbrăcaţi în 
haine obişnuite (nu chiar obişnuite : 
un fel de costume simple de repe- 
tiție !), care își dau seama de asemă- 
nările dintre ei. Își pun în grabă cîteva 
elemente de costum — o pălărie, o 
haină colorată, o pelerină ; cele două 
fete, niște rochii foarte frumoase — 
şi încep să se joace, în alte cuvinte. 
să joace 

Încurcăturile se ţin lanţ, lumea în 
sală ride cu poftă; la un moment dat 
apare şi un vraci scamator — Pinch —, 
al cărui rol, deși e compus din numai 
cîteva replici, întregeşte atmosfera de 
teatru italian, de commedia dell'arte. 

Intermezzo-urile mimate sugerează 
schimbarea locului acţiunii, transfor- 
miînd în chip colorat decorul unic — 
format din trei trepte late de lemn, 
dispuse paralel cu rampa — cînd în 
Piaţa Efesului, cind în casa lui Anti- 
pholus, cînd în port. Pe scenă e tot 
timpul vervă, forfotă, mişcare. Totul 
însă perfect regizat. Ochiul regizoru- 
lui, Clifford Williams — fost dansator 
şi care în 1950 a condus o trupă de 
mimi profesioniști —, n-a permis nici 
u greşeală împotriva măsurii. 

Din aceste două spectacole jucate de 
actorii englezi la Bucureşti n-a rămas 
numai amintirea unei bucurii artistice. 
Oamenii de teatru romini au avut pri- 
lejul să tragă şi nişte concluzii folo- 
sitoare. Să-şi dea încă o dată seama 
de importanţa unei temeinice pregătiri 
profesionale, a stăpinirii meșteșugului 
şi a culturii actorilor. Am descoperit 
cu uimire că membrii colectivului din 
Stratford nu pricepeau noţiunea de „de- 
gradare a spectacolului“. Nu reușeau 
să-i pătrundă sensul ! Dimpotrivă, pen- 
tru ei rodarea implică perfecţionare. 
Și mi-am putut da seama de sinceri- 
tatea acestei convingeri: văzusem cu 
un an înainte Regele Lear; și nu mi 
s-a părut că doar schimbările din dis- 
tribuţie au contribuit la îmbunătăţirea 
spectacolului prezentat la Bucureşti : 
chiar rolul lui Paul Scofield căpătase 
o strălucire nouă. 


Dana Orivăţ 


Piese originale 
in repertoriul stagiunii 


Scenă din ultima premieră romîncască de la Teatrul Naţional „I. L. Caragiale“, Moartea 
unui artist (Noaptea cea mai lungă) de Horia Lovinescu, în regia lui Horeca Popescu. În 
fotografie : Toma Dimitriu, în rolul sculptorului Manole Crudu. Silueta este a 
Tomoroveanu, interpreta Cristinei. : 

Iincăi 


ȘTAFETA NEVĂZUTĂ 


de PAUL EVERAC 
e Teatrul Naţional „l. L. Caragiale“ * 


Acţiunea ȘŞtajfetei nevăzute se petrece într-o fabrică nouă; conflictul se 
angajează în jurul unei probleme de randament; se discută despre granulaţie, 
viscozitate, probe de laborator, despre utilaje complicate şi despre secretele lor. 
Dar este oare vorba despre o așa-numită piesă „de producţie“ ? Precizăm de la în- 
ceput că, dimpotrivă, avem de-a face cu un text cu calităţi deosebite, al cărui 
sunet nou, contemporan, vibrează plin, grav, impuniîndu-se atenţiei. 


> + + 


Cam de mult, condeiul dramaturgilor n-a mai explorat problematica mediului 
muncitoresc în ceea ce are ea esenţial: munca. Aceasta nu înseamnă, desigur, că 
figura muncitorului înaintat nu a fost oglindită în dramaturgie. întîlnim munci- 
"tori — mai cu seamă tineri muncitori — şi probleme noi ale vieţii lor în foarte 
multe lucrări — de la Mi se pare romantic la Noaptea e un sfetnic bun şi de la 
Secunda 58 la Accidentul. Dar uzina, cu tumultul vieţii ei, munca — dimensiune 
definitorie a omului de astăzi, n-au mai apărut pe scenă cam de la o lucrare 
aparţininăd tot lui Paul Everac — Ferestre deschise. Scriind azi Ștafeta, drama- 
turgul nu-și reia însă ideile din punctul în care se oprise, ci surprinde, cu 
sensibilitate, transformările pe care viaţa le-a imprimat problematicii acestui 
mediu. 

Everac nu foloseşte uzina drept fundal pe care să se proiecteze caractere 
şi încleștări dramatice oarecare, ci își definește personajele confruntindu-le mereu 
cu același criteriu revelator : atitudinea faţă de muncă, rezultatele muncii. Esenţia- 
lizate, faptele sint acestea : Dobrian se afirmă în primul rînd muncind; Velcescw 
greşeşte muncind de unul singur; depășindu-și atitudinea individualistă, de om 
jignit, Giurcă se depăşeşte pe sine tot prin raportare la scopul nobil al muncii, 
atunci cînd dăruieşte înlocuitorului toate rezultatele cercetărilor sale; Elena Tatu 
este capabilă să-şi învingă durerea personală pentru că are de îndeplinit o datorie 
importantă ; Eta (într-o mai mică măsură) şi Iliescu văd munca, succesele, ca 
un soi de argument al parvenirii — şi de aici pornește atitudinea lor anacronică. 

Dramaturgul nu concepe însă munca scriptic şi birocratic, în cifre şi în 
procente, ci discerne trăsătura substanţial nouă a muncitorului de azi: aceea 
de muncitor intelectual. În Ferestre deschise, ataşamentul față de muncă se 
măsura direct, în hărnicie: Stelică Fotea şi Tudor Frențiu se integrau clasei 
muncitoare cheltuindu-se în efort fizic istovitor. În Ștafeta nevăzută, combustia 
este mai cu seamă intelectuală, energia se cheltuiește pentru a înţelege, a cunoaşte, 
a domina noile situaţii, pe măsură ce se ivesc. Tehnica nouă a apropiat de inginer 
şi de maistru pe foştii cărăuşi şi oieri, i-a învățat nu numai să rezolve ecuaţiile 
producţiei, ci şi să se încreadă în forţele lor, să gindească, să-şi ia răspunderi. 
Astfel stimulată, capacitatea de gindire prinde aripi, se ramifică, depăşind ori- 
zontul îngust al propriului loc de muncă; se nasc privirea de perspectivă, de 
ansamblu, discernămîntul, iniţiativa, și muncitorul se obişnuieşte să judece cu 
ochi şi creier de stăpin şi gospodar. Lucrul acesta este realizat mai sobru şi cu 
mult mai multă autenticitate decit în schiţele încercate cu unele dintre persona- 
jele din Costache şi viața interioară. Grupul de tineri muncitori care smulge. 
una cite una, tainele „maşinii din sectorul III“, ajungind să rezolve probleme — 

conform unei mai vechi preocupări a dramaturgului — „la nivel mondial“, are 
valoarea unui portret de generaţie : generaţia care va păşi în comunism. 

Pe acest teren ferm ridică dramaturgul eșafodajul îndrăzneţ al unei dez- 
bateri vizînd o nouă etică a muncii — dezbatere care nu se desprinde însă de 
mediul care a generat-o, şi care dobindește, în unele dintre momentele esenţiale, 
o mare acuitate. Tocmai aici este marele merit al Ștafetei: in caracterul foarte 
ancorat, foarte specific, al problemei etice puse în discuţie — și, în acelaşi timp, 
în forţa ei de generalizare. Principiul pentru care se angajează în acțiune Dobrian 
este un principiu de conştiinţă muncitorească ; atitudinea sa are intransigenţa şi 
fermitatea ideologiei clasei muncitoare. Sigur că o situaţie, în datele ei mari, ase- 
mănătoare — un om care succede, în muncă, altui om, ale cărui merite n-au fost 
recunoscute —, se poate ivi oriunde, dar pentru ca ea să fie astfel rezolvată a fost 
nevoie de revoluţie, de douăzeci de ani de efort constructiv, sub conducerea clasei 
muncitoare. $ 

Într-un fel, piesa este închinată cristalizării unor afecte noi: esențial 
este aici nu altruismul, ci sentimentul calitativ nou al responsabilității; res- 
pectul pentru munca tovarăşului tău, pentru personalitatea acestuia ; îndatoririle 
față de viitor. Individul nu se mai simte astăzi deloc izolat, ci rotiță într-un 
angrenaj ; efortul şi actele lui răspund, dialectic, unor acte anterioare, pregătin- 
du-și, la rîndul lor, ecoul. De aceea, el nu poate tolera, nici măcar prin excepție şi 
din întîmplare, ca un cm, un tovarăș, să fie înlăturat, izolat, să i se răpească 
sentimentul participării. În poziţia pe care o adoptă Dobrian față de lămurirea 
situaţiei lui Velcescu nu este vorba doar despre dreptate şi nedreptate, despre 
generozitate și omenie, ci despre un sentiment, aş spune, social: „Mă simt solidar 
cu eforturile acestui Velcescu necunoscut — spune Dobrian la un moment dat. 
Reprezentăm amindoi economia socialistă rominească și morala socialistă“. Şi 
altă dată: „... sintem cu toţii într-un fel de ștafetă nevăzută, care face o cursă 
lungă, unică în istorie. De ce să cadă un alergător? Doar avem nevoie de toate 
elanurile şi capacitățile de muncă“. 

Pe măsura adincirii conflictului, atitudinile personajelor se ierarhizează în 
planuri diferite, dominanta compunindu-se din îmbinarea unor linii opuse: în 
țelegem treptat că  Dobrian-cel de la începutul piesei, primit în uzină cu 
aclamații, greșea, de fapt, atunci, şi că el nu ajunge să fie cu adevărat învingător 
decit în momentul în care are revelația că este un urmaș, un continuator, și anga- 
jează lupta pentru a o dovedi; că Velcescu-învinuitul este un om bun — 
şi tocmai cînd sîntem tentaţi să-l considerăm o victimă, descoperim că realitatea 
ne mai rezervă o surpriză (foarte eficientă şi pe planul teatralului), obligindu-ne 
să gindim şi mai profund. Everac nu urmăreşte să-şi absolve eroul pentru greșelile 
reale, nu-l reabilitează zgomotes și de paradă, ci îi explică eșecurile de condu- 
cător şi prin neîmplinirile umane, îl disculpă de învinuirile false pentru a-i accen- 
tua limitele, răminerile în urmă. Tot ce se referă la acest erou — care, parcă 
tocmai pentru a sublinia ecoul obiectiv al fiecăreia din faptele noastre, nu apare 
niciodată în scenă — şi la perioada de început a uzinei sună foarte viu şi con- 
vingător. Dintr-un regret al lui Giurcă, din suferința lui moș Orzea, din dirzenia 
Elenei, din simpla relatare a bătrînului portar Stoica se reconstituie o lume care 
trăieşte o viaţă trepidantă, consumată în acţiune, în care fiecare personaj are un 
rost, o justificare, există prin raportare la un scop. Relaţiile de solidaritate în 
numele acestui scop prezintă această lume ca pe un colectiv. Însuşi procesul de 
clarificare pe care-l parcurge Dobrian, revelaţia unor adevăruri mai profunde, 
se sprijină pe aceste relaţii, care dau sentimentul că el se încadrează într-un orga- 
nism, se sprijină pe ceva solid. 

Urmărind rezolvarea conflictului propus, sfera de viață pe care autorul a 
intenţionat s-o cuprindă se amplifică însă. Orizonturile pe care piesa le deschide, 
rezolvările către care tinde sînt căutate în activitatea comuniştilor; însuși eroul 
central pare să afirme în fiecare clipă : totul, în ţara noastră, este muncă de partid. 
Este un merit al dramaturgului de a fi încercat să aducă in literatura de teatru 
această activitate atit de complexă, ce ocupă în viața noastră de astăzi un loc atit 
de important ; dar aici el nu s-a mai mişcat cu siguranţă. nu a intuit toate resortu- 
rile intime, imensa cantitate de „combustibil nuclear“ cheltuită pentru conducerea 
fermă și delicată a unor complicate treburi de stat şi de partid. Viziunea la care 
ajunge este, de aceea, întrucitva simplistă, necorespunzind realității investigate. 
Propunîndu-şi să implice in acţiune o scară ierarhică amplă a organelor de partid, 
el a scăpat din vedere un lucru esenţial: că partidul are structura unui ţesut viu. 

în care nimeni nu acţionează la intimplare, conform bunului său plac, că hotăriri 
de importanța celei privind aprecierea atitudinii politice şi a capacităţii de muncă 
a unui director de uzină sint îndelung cîntărite şi temeinic argumentate. 

În etapa a doua a acțiunii, în care Dobrian se luptă pentru a dovedi adevă- 
rul afirmațiilor sale, Everac porneşte de la premise corecte, adevărate, ocolind ten- 
taţia de a aureola conflictul cu un spectaculos gratuit. El face din directorul nou 
în primul rînd un activist. La raion, la regiune, la minister, peste tot unde se 
duce, el este activistul trimis într-o muncă de conducere economică, omul de partid 
care vine la tovarăşii săi pentru a le arăta ce a descoperit, pentru a le cere sprijin 
in rezolvarea unor probleme. Dar, de data aceasta, din pricina insuficientei cunoaş- 
teri de care pomeneam, în relaţia lui Dobrian cu lumea în care se mişcă nu rămîne 
viu decît un singur termen; ceilalți activiști reacţionează lent, autorul nu ştie 
exact ce să le ceară, ce rol să le acorde, și deplasează esenţialul: lămurirea situa- 
tiei lui Velcescu — adică exact obiectivul pentru care se agită Dobrian — undeva 
în afara scenei. Eroul pare să fi rămas singur cu problema sa, pe care o poartă 
din treaptă în treaptă ; şi, cu toate că nimeni nu i se opune, există o anumită 
zbatere în gol, o anumită inutilitate practică a acţiunilor sale. Aceasta se răsfringe 
asupra însăși înfățișării chipurilor activiştilor, care nu se detaşează de fundal cu 
vigoarea celorlalte personaje. Sturzu — conceput ca factor de completare şi echili- 
bru faţă de Dobrian, menit, prin calmul şi atitudinea sa ponderată, să imprime 
chibzuinţă şi tact vulcanicului director ; pe de altă parte, să înfăţişeze forța omului 
discret şi modest — este scos din scenă exact cînd ar fi trebuit, pe baza argumen- 
telor acumulate, să făptuiască ceva. Săvoiu, ghicim, va acţiona — dar nu vom 
cunoaște decît rezultatul. Din acelaşi motiv — al prezenţei pur retorice, de figurant 
în viaţa operei, a fost ratat un personaj conceput ca activistul-conducător prin 
excelenţă : primul secretar al regiunii de partid, Dumitru Iacob. El rămîne palid, 
neutru, fiindcă nu este plasat în contextul activităţii sale, ci are rolul unui „deus- 
ex-machina pe planul ideilor“, prezentind, în final, concluziile piesei. 


= + + 


Aflat într-o nouă etapă a creației sale, Everac a simțit nevoia sobrietății 
desăvirşite, a unei arhitectonici simple şi elegante, în care relieful şi culoarea să 
derive din contrapunctul ideilor. Construcţia Ștafetei nu este împovărată de balas- 
tul unor conflicte adiacente, şi nici împestriţată cu momente pitoreşti sau ostentativ 
poetice (cu excepția cîtorva, foarte puţine, replici-final de tablou ; i se poate reproşa 
chiar, pe alccuri, o anumită ariditate, un ton rece, uscat). Autorul a ales calea 
dificilă şi nu lipsită de riscuri a unei discuții aproape continue, renunţind deli- 
berat la contribuția specific teatrală a acţiunii fizice şi manifestînd indiferență faţă 
de fixarea locurilor de joc — care apar uneori, ca în tabloul discuţiei de pe cîmp 
sau în cele din curtea întreprinderii, arbitrar alese. Sînt momente, pe parcursul 
piesei, în care discuţia devine într-adevăr foarte expresiv teatrală, căpătind valoare 
de acţiune: confruntarea dintre Dobrian şi Elena Tatu — prima care i se opune 
şi-l judecă, pe care trebuie s-o convingă şi s-o cîştige drept colaboratoare; apoi, 
„profesiunea de credinţă“ pe care el o susţine în fața Etei ; ciocnirea cu activistul 
de partid Săvoiu. Uneori, însă, repetatele şedinţe devin monotone — şi asta nu 
pentru că soluția însăşi ar fi nedramatică (dimpotrivă : şedinţa care deschide piesa 
este pasionantă, prin atmosfera vie, de bătălie, prin debutul energic al acţiunii), ci 
pentru că n-au fost găsite, de fiecare dată, situaţii la fel de revelatoare, mobiluri 
la fel de importante. Expoziţia menită să definească personajele — cuprinzînd 
arin foarte subtile — se extinde mai mult decit ar îngădui-o rigorile construcţiei 
teatrale. 

Everac ştie să portretizeze cu fineţe şi cu economie de mijloace, şi persona- 
jele spre care se îndreaptă simpatia şi atenţia sa au strălucirea şi complexitatea 
vieţii. De altfel, una dintre cele mai de seamă calităţi ale piesei este deplina 
izbutire a figurii eroului central, Anghel Dobrian. Scriitorul se arăta de multă 
vreme preocupat de construirea tipului de conducător capabil, energic şi receptiv, 
catalizator de energii umane, reprezentant al industriei noastre noi. Dobrian nu s-a 
născut dintr-o dată. În el se sudează exemplaritatea de conducător-tehnician a 
lui Romulus Mălureanu (Costache), energia şi spiritul de organizare ale lui Vladimir 
Calistrat (Ferestre deschise), dar individualitatea sa este mult mai bogată, mai pu- 
ternică, pentru că Dobrian este construit nu pe coexistența unor date de caracter 
cu un sistem de idei, ci reuşeşte să fie sinteza vie a acestora. Principiile etice, 

O creaţie originală a lui Marcel Anghelescu: ac- 
tivistul de partid Săvoiu > 


Din galeria personajelor pregnant caracterizate 
în spectacol: Moş Orzea, în interpretarea lui 
Costache Antoniu 


Emanoil Petruț, într-o atitudine caracteristică pen- 
tru eroul său, Anghel Dobrian > 


concepția ideologică ce-l animă se integrează personalităţii sale, o modelează şi 
o transformă, şi Dobrian trăiește traducîndu-le în acţiune, în marea construcţie 
socialistă. tal, noul director este un violent, un impulsiv, reacțiile îi 
sînt citeodată dure, brutale, dar atitudinea lui nu derivă nici dintr-un impuls 
spontan, nici din generozitatea sa de om onest şi bun, ci dintr-o înţelegere afectiv- 
intelectuală a fenomenelor şi se bazează pe o gîndire nouă, fermă. În același timp, 
Dobrian nu se înfăţişează ca o idee în mişcare, ca o teză însuflețită, ci ca un om 
viu în evoluţie ; chiar cusururile lui sînt fațete ale unui caracter complex, generos 
şi integru. 

Interesante şi noi prin problemele pe care le pun sînt şi caracterele femi- 
nine: Eta Dobrian şi Elena Tatu. Văzută dintr-un singur unghi, prima este o 
excelentă schiță de portret satiric vizind un anume tip de soţie „ajunsă“, care-şi 
face din meritele soțului avantaje personale — dar nu șarjat spre caricatură a 
îmburghezirii, ci cu nuanţa nouă a conformismului social, a comodităţii intelectuale 
şi sufleteşti, a inerţiei. În acelaşi timp, Eta nu este o cuconiţă sclifosită, ci-şi are 
munca şi preocupările ei, în care se manifestă serioasă, responsabilă ; e o femeie 
deşteaptă, nu lipsită de umor. Eta îşi iubește soţul, îl stimează, şi vrea tot timpul 
să-l sprijine, să-l ajute. Alunecarea ei morală spre compromis ţine doar o clipă — 
şi intuim că, dacă soţul ar fi ascultat-o, dragostea aceasta n-ar fi putut rămîne 
neclintită. Mai matură, asprită de o luptă ce pare să-i fi tocit din atributele 
feminităţii, Elena Tatu surprinde prin puritatea deghizată în ironie şi amărăciune ; 
optica ei păstrează ceva din romantismul tinereţii (este admirabil curajul ei de a 
fi patetică, sincer patetică, în proclamarea euforiei descoperirilor), dar sentimentele 
îi sînt intransigente, categorice. Elena Tatu reprezintă un tip puţin explorat în dra- 
maturgia noastră ; ea este — prin vocaţie și prin formaţie — femeia-tovarăș. Relaţia 
ei — dramatică şi umană — cu Giurcă are un timbru cu totul special: se topesc 
aici o comunitate de idei, camaraderia muncii cot la cot, dragostea. 

În această ordine de idei, am regretat că a fost părăsit, după o intrare în 
scenă revelatoare și în acelaşi timp bogată în potențial de surprize dramatice, atit 
de interesantul inginer Giurcă : specialistul pasionat de meserie — dar nu la mo- 
dul abstract —, talentat şi perseverent, capabil de mari dăruiri, trăind intens dem- 
nitatea, dar și plăcerea, voluptatea muncii; în acelaşi timp rezervat, chiar închis, 
sensibil şi uneori dezarmat, cu reacţii derivînd concomitent din convingerea că are 
dreptate și din orgoliu rănit. 

Şi alte personaje care ofereau premise dramatice deosebit de interesante 
se retrag prea repede din conflict, terminîndu-şi misiunea declarativ : Boboc, omul 
cinstit, dar superficial, care — din credulitate, poate și din lipsă de experiență — 
a greşit într-o împrejurare grea, pus în situaţia definitorie de a-și face o autoanaliză 
şi de a îndrepta cu mîinile lui greșeala, nu are prilejul de a demonstra forța 
morală pe care un asemenea gest o implică, şi astfel însăşi gravitatea greşelii şi 
consecințele ei par să fie trecute cu vederea. Iliescu, carieristul înrăit, capabil să 
facă răul în mod deliberat, pentru a nu i se clinti cu nimic prestigiul, părăseşte 
scena ameninţind, dar nu apucă să devină un adversar cu care Dobrian să aibă 
realmente de luptat. O mînă grijulie pare a lua din calea eroului toate obstacolele 
luptei concrete, lăsînd impresia că, odată ce el a înțeles adevărul, îi mai rămîn 
de parcurs doar etapele organizatorice ale unei depline explicitări. Aceasta face 
ca. într-o bună parte din actul III, tensiunea și dramatismul să scadă ; conflictul 
se diluează, pentru că aici vechiul, care în viaţă opune încă o rezistență îndir- 
jită. se arată lipsit de forță dăunătoare, uşor de înlăturat. 

+ + k 


Montarea la Teatrul Național „I. L. Caragiale“ a Ștafetei nevăzute a fost 
încredințată regizorului -Moni-Ghelerter, care a servit cu pasiune, ani de zile, dez- 
voltarea dramaturgiei noastre noi. Vasta sa experiență i-a permis să găsească şi 
şi de data aceasta un mod de a sprijini piesa, accentuiîndu-i caracterul teatral. În 
acest scop au fost eliminate unele lungimi ale textului, s-a renunţat la personaje 
epis”dice, a fost atenuat caracterul static al unor scene. A rezultat un spectacol 
sobru, lucrat cu îngrijire, în care se evidenţiază cîteva tablouri reprezentind reale 


reușite artistice — tablouri cărora o ştiinţă a concentrării dramatismului, gradaţia 
corectă şi claritatea expunerii ideilor le asigură un ton elevat şi o desfăşurare sus- 
ținută. 


Descifrind o partitură dificilă şi dind tonul întregului spectacol, Emanoil 
Petruţ a realizat un Dobrian energic, dinamic, dominind situaţiile. Tot timpul în 

scenă, actorul se cheltuieşte cu generozitate, fără ca jocul lui să aibă momente 
reci, neutre. Am reușit mai greu să sesizăm mişcarea ideilor personajului, agerimea 
intelectuală, claritatea gîndirii acestuia fiind conturate cu mai puţină precizie. 
Pentru a evidenția mai pregnant momentele esențiale, interpretul — aflat în fața 
uneia dintre cele mai responsabile creaţii ale carierei sale de pină acum — ar avea 
de cîştigat curăţindu-și jocul de o anumită risipă de gesturi şi tonuri acute. 

Figura activistului de partid Săvoiu capătă un relief special datorită lui 
Marcel Anghelescu. Actorul îl compune dintr-o mare bogăţie de nuanţe şi sugestii, 
dăruindu-i din propria sa substanță vie. În scena cu Dobrian, el stă minute în şir 
şi-şi urmăreşte interlocutorul, şi privirea — ageră şi concentrată, sondind toate 
posibilele sensuri ale unui cuvint — contrazice zimbetul ușor, prin care vrea să 
dea impresia că ia totul în glumă; chiar momentele cind îl ia pe Dobrian 
„peste picior“ sau cînd, siciit de insistenţele lui, îl ceartă, par să fie folosite pentru 
a-i încerca puterea de rezistență, pentru a-i studia reacțiile. Am regretat cu atit 
mai mult, în acest context, înfățișarea sub care au apărut în spectacol alți doi ac- 
tivişti : Simion Sturzu şi Constantin Boboc. Gr. Nagacevschi n-a izbutit să contureze 
ceea ce este nou în figura acestui activist şi, cu atit mai puţin, să împlinească 
rolul în părțile sale nerealizate, şi a fost greoi, stingaci, tot timpul depăşit de eve- 
nimente ; N. Gr. Bălănescu s-a menţinut între limitele mijloacelor folosite de obicei 
în comedie, creionînd — cu dezinvoltură și culoare, dar fără raportare la rol — un 
tip de limitat, oricînd gata să apeleze la formule. Poate ca unele intenţii ale drama- 
turgului, nu deplin clarificate artisticeşte, să fi îngreunat munca acestor actori. Un 
efort de aprofundare, asociat unuia de imaginaţie, este însă necesar pentru a scoate 
din impasul în care se găsesc aceste două interpretări, restituind spectacolului un 
echilibru ideologic care, în momentul de faţă, îi lipseşte. 

O valoare actoricească mereu reconfirmată răspunde şi artei de miniaturist 
a lui Everac: în singura secvenţă rezervată bătrinului muncitor Orzea, artistul 
poporului Costache Antoniu demonstrează din nou că nu există „roluri mici“: în 
vocea lui vibrează toată tristeţea omului care s-a ştiut, o viaţă întreagă, util, şi se 
simte dintr-o dată de prisos; sfătoşenia sa amăruie încearcă „s-o ia cu binele“, 
şi necazul stăpinit răbufnește spontan, parcă într-o clipă de relaxare a autosupra- 
vegherii. Toată compoziţia impresionează prin reținere, prin evitarea oricăror 
accente melodramatice. 

Marcela Rusu și-a văzut personajul într-o lumină albă, rece, comprimîndu-şi 
dramatismul într-o atitudine voit severă, de o extremă sobrietate. În viziunea 
ei, Elena Tatu este bătăioasă și puţin distantă, iar clipele de confesiune au pavăza 
de agresivitate prin care timidul sfidează ironia. Jocul Simonei Bondoc urmăreşte 
expresivitatea gestului, zîmbetului, privirii; personajul ei are o feminitate subli- 
niată, o cochetărie pe care, în relaţiile cu Dobrian, o foloseşte uneori drept armă. 
Pare că actriţa a fost întrucîtva nedreaptă cu fondul bun al Etei, accentuindu-i mai 
cu seamă egoismul, pornirile necontrolate. 

Din restul unei numeroase distribuții, menţionăm schiţele compuse pe 
baza unei dominante : Matei Gheorghiu (Giurcă) — de o irascibilitate elegantă, cu in- 
flexiuni ironice ; Toma Dimitriu (tovarășul Iacob) — respirînd forță ; Chiril Eco- 
nomu (Iliescu) — caracterizînd personajul prin cinism, răceală, blazare ; Florin Piersic 
(Sorescu) — jucîndu-şi cu entuziasm propria tinereţe şi exuberanţă și nereținindu-se. 
din păcate, de la supralicitarea importanţei rolului. Păcat că actorii nu s-au putut 
sprijini şi pe scenografie ; dimpotrivă, jocul lor pare literalmente împovărat de 
decorul greoi, complicat şi tehnicist al lui Mihai Tofan, conferind uzinei o atmo- 
sferă sumbră şi apăsătoare. 

Densitatea problematică, tensiunea lăuntrică a celor mai bune momente nu 
se păstrează pe întreg parcursul spectacolului, unii dintre actori găsindu-se în si- 
tuaţia de a nu putea îmbogăţi tipurile schiţate cu observaţii proprii asupra eroului 
contemporan — observaţii care să le confere adevăr omenesc şi particularitate. 
Există scene — mai ales de ansamblu — în care, din pricina înțelegerii insuficient 
de profunde a transformărilor petrecute în ultimul timp în psihologia şi în relaţiile 
specifice mediului înfățișat, accentul se mută pe mijloace exterioare, ritmul inte- 
rior cedind în favoarea unei agitaţii, a unei risipe de gesturi şi exclamaţii. Impor- 
tant este însă că Teatrul Naţional a înfățișat publicului această piesă valoroasă, 
într-un final de stagiune care așază dramaturgia noastră originală la locul de 
cinste cuvenit în repertoriul primei scene a ţării 

PUNCTUL CULMINANT 


de GHEORGHE VLAD 


e Teatrul Regional București, 
9 Teatrul din Sibiu, 
e Teatrul „Al. Davila” din Pitești 


Așa cum s-a subliniat pe larg în cadrul discuţiei organizate de redacţia 
noastră !, în planul preocupărilor evidente ale lui Gh. Vlad se situează fenomene şi 
eroi ce pot exprima şi defini în mod elocvent realitatea contemporană a satului 
în plină şi dinamică dezvoltare. După Indrăzneala, Punctul culminant continuă să 
releve capacitatea autorului de a reda autentic și viu atmosfera specifică satului 
colectivizat, vitalitatea, robusteţea şi farmecul pitoresc caracteristice acestui mediu. 
Şi de data aceasta, piesa lui Vlad se impune atenţiei prin veridicitatea imaginii de 
ansamblu a vieţii colectiviștilor, a modului lor propriu de a gîndi, de a acţiona, de 
a se exprima. Faţă de Indrăzneala, Punctul culminant realizează o galerie mai 
bogată de tipuri umane, autentice, viu şi dramatic exprimate. Luminate de o con- 
ştiinţă înaintată, personaje ca Ciocilteu sau Cioacă se arată preocupate de problema 
esenţială a contribuţiei ţărănimii colectiviste la desăvîrşirea socialismului. Existenţa 
lui Ciocîlteu este strîns legată de consolidarea gospodăriei agricole colective, de 
transformarea materială şi spirituală a ţărănimii în raport cu înţelegerea cuprin- 
zătoare a intereselor mari ale statului. În accepţia acestui energic şi cutezător pre- 
şedinte de gospodărie, comunism — „punct culminant“ spre care tinde să ajungă 
țărănimea colectivistă — înseamnă în fapt iniţiativă, acţiune, răspundere, înseamnă, 
mai presus de toate, dăruire cauzei comune. Importantă mi se pare, pentru Punctul 
culminant, concretizarea teatrală a acestor noţiuni. Un exemplu puternic în acest 
sens este desigur Cioacă. Cel dintii care se asociază propunerii lui Ciocilteu (pro- 
punere ce „depăşeşte timpul“ — aceea de a livra statului, prin contracte, surplusul 
de cereale), Cioacă dezvăluie un preţios zăcămînt de frumuseţe și demnitate umană. 
Aceasta vorbeşte despre pasul înainte făcut de autor pe linia investigației psiho- 
logice, a definirii calităților morale şi spirituale ale ţăranilor din zilele noastre. 
Prezenţa lui 'Ţifan alături de Cioacă dezvăluie şi ea talentul autorului de a da 
relief și detaliului comic, ironiei, în condamnarea vechiului. 

Acestor cîtorva tipuri noi, li se adaugă, în ipostaze inedite, popularul cuplu 
Mitu şi Nate din Indrăzneala, cu limbajul lor suculent. De altfel, pe alt plan, în- 
treaga nouă lucrare a lui Gh. Vlad se caracterizează prin plasticitatea populară 
a dialogului, fără a abuza totuşi de accente regionaliste. Mediul sătesc este familiar 
gazetarului Gh. Vlad, și talentul de a surprinde dinlăuntrul acestui mediu ceea ce 
îi este propriu face meritul principal al dramaturgiei sale şi-i dă un farmec 
particular. 

Însuşindu-și observaţiile ce s-au ridicat primei variante a piesei, Vlad a 
încercat, în urma discuţiei din revista noastră, să închege acțiunea pe această linie. 
Totuşi, şi varianta reprezentată pe scenă a arătat încă neajunsuri în această 
privinţă. Persistă, de pildă, şi în această ultimă versiune slăbiciuni ca: aglomerare 
de preocupări şi probleme intr-o construcţie stufoasă, încărcată de lungimi ; lipsesc 
uneori stabilirea riguroasă a relaţiilor dintre personaje, cauzalitatea reacţiilor şi 
comportărilor lor ; logica evoluţiei lor în cadrul acţiunii şi conflictului principal pare 
pe alocuri arbitrară. Vibraţia dramatică a comediei lui Vlad mai scade şi din pricina 
caracterului superficial al relaţiei Ciocilteu-Tudor, pe de o parte, al relaţiei Tudor- 
Cocirţău, pe de alta. Rezolvarea precipitată a acestui aspect al conflictului contribuie 
la impresia unei viziuni simpliste asupra vieţii, subțiază fondul de idei al piesei. 
Acestor slăbiciuni li se adaugă conturul palid al unor personaje nu dintre cele 
mai puţin importante în acţiune, cum ar fi Lisandru sau, în general, personajele 
feminine. 


+ + + 
Legătura artistică mai veche dintre regizorul Mihai Dimiu şi Gh. Vlad — 
acelaşi director de scenă a montat şi Indrăzneala — a asigurat, în spectacolul 
1 „Punctul culminant“ la masa rotundă — ,„Teatrul'* nr. 11/1963. 


carui AI ra 


Teatrului Regional Bucureşti *, afirmarea a ceea ce Punctul culminant are mai 
valoros. Calitatea cu care spectacolul bucureștean  captivează este atmosfera în 
care se conturează viguros unele personaje. Autenticitatea mediului e redată scenic 
cu finețe, prin sugestive detalii — de la cele de costum la cele de ordinul particula- 
rizării acţiunilor scenice. Ironia la adresa ifoselor lui Cocirţău, a pretenţiei lui de 
a-şi vedea fata „cucoană“, se desenează, de pildă, prin apariţia Milicăi în cadrul 
porţii gospodăriei, în costumul din capul locului caracterizant : fustă galbenă, vio- 
lent colorată, şal cu franjuri, floare roşie în păr, şosete şi pantofi cu tocul cui ; fuga ei 
din scenă cu pantofii în mină a constituit un argument artistic pe cit de amuzant 
pe atit de semnificativ. De asemenea, actul III, cu momentele organizării şi des- 
făşurării festivităţii în cinstea presupusei premieri a gospodăriei, a prilejuit regizo- 
rului dezvăluirea, în imagini pline de culoare, de haz, a vitalităţii, a optimismului 
robust al colectivităţii. Intensitatea vieţii, creată pe scenă cu amănunte comice 
suculente — duetul tromboanelor, dispariţia discursului lui Ciocîrţău etc. —, a făcut 
ca textul să se prezinte mai bogat și mai plin, pe linia tonalităţii specifice la care 
invită autorul. Multe alte soluţii regizorale au dat caracterului de comedie populară 
al piesei o expresivitate deosebită, strălucire. 

Am simţit prezența regizorului puternică în detalii, dar mai ales în compo- 
ziţia de ansamblu. Spectacolul, în mișcarea lui, are cursivitate şi o legătură directă 
şi strinsă cu spectatorul. Munca regizorului s-a soldat cu bune rezultate în direcția 
detașării momentelor importante din mulţimea ieşirilor şi intrărilor personajelor, 
a legării acestor momente cu ideea principală a piesei — “lupta pentru mai bine. 

Neindoios că atenţia regizorului s-a concentrat mai ales asupra muncii cu 
actorul. Continuind experienţa ciştigată în interpretarea aceluiaşi personaj din 
Îndrăzneala, Ion Marinescu afirmă în Ciocilteu din Punctul culminant fațete noi 
ale talentului său viguros. Actorul face din Ciocilteu pivotul principal al spectaco- 
lului, demonstrind înţelegerea acestui caracter, a „structurii“ lui specifice. Din 
jocul său, dispus în subtile nuanţe psihologice, se poate reconstitui întregul 
proces de conştiinţă trăit de acest om înaintat, care a neglijat educaţia fiului 
său, care nu este înţeles de cei cu sufletul mic, de cei care caută (în zadar) să-i 
înşele buna-credinţă. Ion Marinescu are meritul de a fi reliefat ceea ce textul 
spune mai puţin evident în această privință, de a fi completat prin joc ceea ce nu 
a rostit pînă la capăt dramaturgul. El îl impune pe Ciocilteu prin atitudinea lui 
partinică, profundă. Tăcerea grea din unele momente, liniştea intransigentă a lui 
Ciocilteu respiră multă forță, sugerează sentimentul de răspundere pe care îl cere 
funcţia lui de preşedinte, munca constantă de fiecare zi pentru propășirea gos- 
podăriei. 

Sincer şi plin de participare, expresiv în gest ca și în replică, a fost Con- 
stantin Răşchitor în Cioacă, portretizindu-i modestia, candoarea, umanitatea. Re- 
laţiile dintre Ciociîlteu şi Cioacă (momentul discutării planului casei, al numirii 
lui Cioacă ca şef de echipă), plastic şi armonios organizate în scenă, au sugerat 
spectatorului comuniunea de idei şi acţiune dintre eroi, frumuseţea și profunzimea 
raporturilor umane, în lupta pentru afirmarea unui punct de vedere înaintat. Dis- 
tribuit cu curaj într-un rol diferit de rolurile pe care le-a interpretat pînă acum, 
Cornel Gîrbea a reuşit să-l afirme pe Ţifan printr-o savuroasă și colorată compo- 
ziţie comică. La început plin de sine, ridicol în ifosele de independenţă, scutindu-se 
de îndatoririle faţă de colectivitate, caraghios în rivna cu care-şi pregăteşte „marfa 
pentru piaţă“ — lustruirea cîtorva ouă, goana după seminţe, pe care le vinde ca 
„bomboane agricole“ —, Girbea-Ţifan execută aceste fleacuri cu multă energie, cu 
prestanţă, aproape cu mindrie. Manifestările lui faţă de critică, amenințarea cu 
bătaia, cu „crima“, smulgerea stilpului indicator de la marginea drumului stiîrnesc 
un haz copios prin alternarea violenţei cu brusca revenire la calm, prin comentariul 
rostit sec ce insoţeşte fiecare acţiune a sa. Eugen Petrescu şi Constantin Florescu 
au fost convingători şi amuzanți în postura celor doi fierari „năstruşnici“, Mitu 
şi Nate. Partitura lor de ghiduşi populari s-ar fi cerut insă îmbogăţită cu mai multă 
fantezie comică şi dezinvoltură. 


“Regia : Mihai Dimiu. Scenografia : Mihai Tofan. Distribuţia : Mon Marinescu (Ciocilteu) ; Dumitru 
Fedoreac (Tudor fiul său) ;y Silviu Stănculescu {Lisandru Hodină); Alexandra Polizu (Zoica, soția sa): 
Eugen Petrescu (Mitu) ; om deci Florescu (Nate) ; Constantin Răşchitor (Vasile Cioacă) ; Ica Molin (Nea- 
a, soția sa); Cornel Gîrbea (Chivu Ţifan) ; Lucreția Racoviţă (Ana, soţia sa); Dodo Iconomu (Catrina); 
andu Rădulescu (Cocirţău); Anda Caropoel (Milica, fiica sa); Dorel Livionu (Un dentist). 


Din tăcerile expresive ale lui Ciocilteu: 
Ion Marinescu în spectacolul Teatrului 
Regional Bucureşti 


Vizibil stingheriţi de caracterul mai artificios al rolurilor, de inconsecvenţa 
lor dramatică, ceilalți actori au încercat totuși să le schițeze cu conştiinciozitate. 
E de reținut efortul deosebit al lui Silviu Stănculescu de a înnobila chipul lui Li- 
sandru printr-un joc plin de omenesc, de căldură. 

Spectacolul bucureştean ar fi cîştigat dacă şi cadrul plastic realizat de Mihai 
Tofan ar fi fost mai expresiv, participind la crearea atmosferei, la sugerarea frea- 
mătului viu al vieţii din gospodărie. 


În varianta sibiană ** a comediei lui Gh. Vlad am întîlnit de asemenea do- 
rința de depășire a simplei corectitudini, strădania pentru o montare înnoitoare, 
cu mijloace sugestive. În cadrul scenic simplu, stilizat, compus din panouri înfă- 
țișînd în imagini-fotografii aspecte ale vieţii din gospodăria colectivă (Dan Al. Io- 
nescu), s-a concretizat intenţia creatorilor spectacolului de a părăsi locurile comune, de 
a respinge soluţiile desuete din montțările „tradiționale țărănești“, deși în ansamblul 
spectacolului decorul face oarecum corp aparte, pare construit în sine. Crîmpeiele de 
imagini — un colţ din biblioteca și biroul gospodăriei, o secţiune într-o fierărie, 
un grupaj de ustensile de fierărie, un petic de cer, un copac viguros — şi modul 
„Subiectiv“ în care sint receptate acestea însuflețesc convenţionalitatea decorului, 
introduc spectatorul în atmosfera fiecărei scene. E drept că mulțimea panourilor 
lasă impresia de împovărare, dar ochiul spectatorului se obișnuiește treptat şi în- 


** Regia : Iamandi Şerban. Scenografia + Dan Alexandru lonescu. Distribuţia : Teodor Portărescu (Cio- 
cîlteu) ; George Paul Avram (Tudor) ; Andrei Gilea (Lisandru Hodină ; Adina Atanasiu-Poenaru (Zoica) : 
Nicu Niculescu şi Liviu Rozorea (Mitu) ; Const, Stănescu şi Gh. Gentea (Nate); Mircea Hindoreanu (Cioacă); 
Viorica Răchită şi Eugenia Dimitriu-Barcan (Neaga); Paul Mocanu (Ţifan) ; Ligia Bossie (Ana); Stelina 
Stoicovici (Catrina) ; Romeo Mogoş (Cocirţău) ; Lucia Ştefănescu (Milica); Paul Lavric și Ştefan Dunea 
(Un dentist) 

Moment caricatural : Cornel Gîrbea ironi- 
zind deprinderile de mic speculant ale 
lui Tifan (Teatrul Regional Bucureşti) 


telege soluția nouă şi simplă a fotografiei, prin care se încearcă concentrat expri- 
marea elementului de civilizație socialistă ce pătrunde impetuos în satele noastre. 

Nu acelaşi lucru se poate spune şi despre costume. Confecționate din stambă 
pictată în carouri de diferite culori, prin linia lor foarte modernă, costumele nu 
s-au încorporat substanţei populare a textului, nu au reuşit să portretizeze perso- 
najele în stilul specific piesei, împingind reprezentaţia spre o comedie bufă, spre 
o satiră excentrică, străină în bună măsură spiritului în care a fost scris textul 
lui Gh. Vlad. 

Regizorul Şerban lamandi a rămas, din păcate, la datele scenografice ale 
viziunii sale înnoitoare. Spectacolul sibian avea nevoie de o privire mai analitică, 
de luminarea mai pregnantă şi mai expresivă a momentelor-cheie ce defineau 
tema şi mai ales supratema lucrării. Regizorul nu s-a manifestat destul de activ 
și în imprimarea unui stil unitar al acțiunii scenice. Spectacolul se desfăşoară 
pe o alternanță brutală între momentele de comic gros (evoluţia exagerat caricatu- 
rală a lui Mitu şi Nate, apariţia grotescă a dentistului acoperit de un maldăr de 
damigene şi coşuri), momentele idilice de un lirism dulceag ce însoțesc evoluţia cu- 
plului Milica-Tudor şi momentele mai grave ale spectacolului, în care se mani- 
festă celelalte personaje. Şerban Iamandi nu s-a arătat, așadar, consecvent în ini- 
țiativa înnoirii mijloacelor de expresie scenică adoptate inițial, aceasta neextin- 
zindu-se şi asupra interpretării actoricești. 

Bizuindu-se pe talentul și pe experienţa actorilor care şi-au creat o bună 
notorietate în redarea tipologiei ţărăneşti, regizorul a obţinut, totuşi fără o contri- 
buție personală vizibilă, citeva caractere schiţate spiritual. Ne referim în primul 
rînd la Const. Stănescu şi la Nicu Niculescu, care au dat viaţă cuplului Nate şi 
Mitu, cu o bogăţie de amănunte comice susținute cu convingere şi dezinvoltură. 
Mircea Hindoreanu în rolul lui Cioacă a cucerit, pe drept cuvint, simpatia specta- 
torului, prin jocul său plin de candoare, de umor blind. În ciuda caracterului sche- 
matic al rolului, Andrei Gilea a impus în spectacol pe Lisandru, interpretîndu-l 


Pa Diineairă 


cu foarte mult avint tineresc, cu înflăcărare. Se cere subliniat efortul creator făcut 
de Teodor Portărescu pentru a-l defini pe Ciocilteu pe coordonatele semnificaţiilor 
majore pe care trebuie să le dezvăluie în scenă acest personaj. Sinceritatea şi 
convingerea, autenticitatea cu care au interpretat actrițele Adina Atanasiu-Poenaru 
şi Lucia Ștefănescu pe Zoica şi Milica au impus aceste personaje episdice ca două 
portrete distincte şi pline de culoare. Mai puţin s-au desprins, ca personaje com- 
plexe şi importante în acţiune, Ţifan interpretat de Paul Mocanu şi Cocirţău, de 
Romeo Mogoş. 


+ + * 


La Piteşti ***, regizorul Jean Stopler a creat un spectacol de ținută, căutînd 
să ridice pe primul plan dezbaterea în jurul lui Ciocîlteu. Folosind (în decorul 
aerat al lui Puiu Ganea, care a lăsat mult spațiu liber mişcărilor şi grupărilor de 
personaje) alternanța cortinelor de întuneric şi lumină, regizorul a reuşit să 
dea însemnătatea cuvenită momentelor centrale : infruntările dintre Ciocilteu şi 
Cocirţău, evoluţia lui Cioacă şi a lui Ţifan, scena dintre Tudor şi Cocîrţău etc. 
Păstrind o bine chibzuită măsură în desfășurarea sa, spectacolul de la Pitești se 
remarcă prin densitatea acţiunii scenice. Țesătura de reacţii şi raporturi umane 
stabilite în scenă nu se răreşte în momentele aparent neutre. Acţiunea are un 
continuu ritm viu, o gradaţie sigură bine marcată, tensiunea crescind fără între- 
ruperi sau relaxări. Prezenţa regizorului s-a manifestat pozitiv şi pe linia realizării 
omogenităţii ansamblului, sugerind prin aceasta o idee a textului: satul ca erou 
colectiv. Pe lingă efortul de a impune interpreţilor un joc simplu, firesc, fără ges- 
turi şi intonaţii stridente, Jean Stopler are meritul de a fi încercat să valorifice 
textul lui Vlad şi prin experienţa distribuirii unor actori folosiți de obicei în 
roluri de alt gen. Rezultatele sînt iîmbucurătoare. Constantin Zărnescu şi Ion 
Focşa în cuplul Mitu şi Nate au cucerit în acest sens o izbindă binemeritată. Fără 
îngroşări, fără să mizeze pe poante „de efect“, cei doi actori au imprimat ghiduşi- 
lor gemeni farmecul unei naivităţi binevoitoare, un aer mucalit ce cucerește nemij- 
locit simpatia. Concentrarea colectivului de interpreţi spre relevarea sensurilor 
majore ale textului, îmbogățirea cu amănunte individuale distinctive a personajelor 
s-au soldat şi cu alte reuşite actoricești. Întruchipat de tinărul absolvent Nicolae 
Dinică, Lisandru a apărut ca un ins chibzuit, ponderat şi apropiat oamenilor, afec- 
tuos cu Zoica. În interpretarea Ilenei Zărnescu, Zoica a fost o ţărancă energică şi 
vioaie, plină de feminitate şi farmec. Am remarcat prezența Eugeniei Laza-lonescu 
in Milica ; ea a căutat să sublinieze aspiraţiile acestei tinere fete către muncă, către 
o viaţă nouă, printr-un joc autentic şi viu. Interpretul lui Cioacă, Teodor Băje- 
naru, a rămas însă dator personajului în privința dezvăluirii bogăției interioare, 
a sublinierii nuanţelor psihologice şi a poeziei care însoțesc procesul cristalizării 
conştiinţei sale înaintate. La Piteşti, comedia lui Vlad ar fi cîştigat în combativitate 
dacă şi interpreţii lui Ţifan și Cocîrţău, Ion Bănceanu şi Elefterie Mihalache, ar 
fi făcut dovada unui mai mare efort de particularizare, de căutare a unor mijloace 
mai eficient originale de interpretare, care să le fi permis exprimarea la un mod 
mai puţin comun a ideil'r pe care le poartă aceste personaje şi a aportului lor 
în cadrul conflictului. 


Valeria Ducea 


»** Regia : Jean Stopler. Scenografia: Puiu Ganca. Distribuţia: Ivan Dumitru (Păun Ciocilteu); 

Cornel Poenaru (Tudor); Nicolae Dinică (Lisandru Hodină) ; Ileana Zărnescu (Zoica); Constantin Zăr- 
nescu (Mitu); lon Focșa (Nate); Irina Mareş (Neaga); Teodor Băjenaru (Vasile Cioacă); lon Bănceanu 
(Chivu Ţifan) ; Ileana Focșa (Ana); Maria Mihăescu (Catrina); Elefterie Mihalache (Cocirţău): Eugenia 
Laza-lonescu (Milica); Nicolae Georgescu (Un dentist). 

NU PREA ALBĂ CA ZĂPADA 
și MOTANUL DESCĂLȚAT 


de AL. POPOVICI 


@ Teatrul pentru tineret și copii 


Marin Moraru (Minchausen), Genoveva Preda (Albă ca Zăpada), Gh. Vrinceanu (Tatăl din lună) și 
Mariana Oprescu (Radu) 


Părăsind ipostaza (comodă) a basmului dramatizat, în a cărui galerie de 
personaje patrupedele (cele domesticite ca şi cele silvestre) işi disputau, fără glorie, 
rolul de protagonist, dramaturgia noastră pentru copii a descoperit noi orizon- 
turi. Problemele de viaţă actuale ale copiilor, mai demne de luat in seamă şi nu 
lipsite, virtual, nici de farmecul necesar cu care să-şi cîştige un auditoriu, au 
intrat în sfera preocupărilor autorilor noştri. E drept că titlurile pieselor se pot 
număra pe degete. Important este că noul profil dobindit de literatura dramatică 
pentru copii aduce promisiunea reflectării unor aspecte variate şi inedite ale 
vieţii copiilor de la noi. . 

Nu prea Albă ca Zăpada, recenta piesă a lui Al. Popovici, îmbogățeşte lista 
pieselor din această categorie cu încă un titlu. Şi aici, ca şi în precedenta sa piesă, 
Băiatul din banca a doua, tema muncii se intilneşte din nou, ca un leit-motiv. 


* Regia: D. D. Neleanu. Scenografia Elena Simirad-Munteanu. Distribuţia Silvia Chicoș (Prezentatoa 
tea); Mariana Oprescu, Zizi Bărbulescu (Radu, Motanul); Genoveva Preda. Luluca Bălălău (Cristina, Albă ca 
Zăpada, Cenușăreasa); Gh. Angheluţă (Pompierul, Piticul, Omul din lună) ; Marin Moraru, Mișu Andreescu 
(Împăratul, Mâănchausen) ; Doina Şerban. Karin Rex (Mama vitregă, Vrăjitoarea, Mama din lună); Gh. Vri 
ceanu, Geo Dumitriu (Omul misterios, Făt-Frumos, Tatăl din lună); lon Iie lon (Vircolacul) 


WON cimecTo 


Tinerii eroi ai piesei, Radu şi Cristina, doi copii obişnuiţi, al câror principal 
cusur este că nu se pot împăca aproape deloc cu munca, încearcă să se refu- 
gieze în lumea basmului. Ei socotesc, se pare, că vor afla acolo o ţară de unde 
munca a fost izgonită, o ţară a leneşilor apropiată de tipul celei imaginate de 
penelul lui Breughel, unde, chiar dacă nu aleargă puii gata prăjiți cu furculiţa 
în spinare, se poate totuși dormi tihnit (şi suplimentar) la rădăcina unui arbore. 
Autorul oferă astfel lui Radu şi Cristinei posibilitatea de a se transpune în si- 
tuaţiile pe care le trăiesc eroii din cîteva basme. Asistăm — într-un anumit fel 
— la un „teatru în teatru“. Cristina joacă rolurile Albei ca Zăpada şi Cenuşăresei, 
roluri pe care visase — așa cum fac cei mai mulţi dintre copii — să le trăiască 
aievea, şi nu numai la gura sobei. (Al. Popovici nu nesocoteşte deci puterea de 
seducţie a basmului şi a feeriei, de la care împrumută întîmplări şi personaje, 
chiar dacă numai ca pretext şi dindu-le o tentă umoristică.) Piesa este, în acest 
cadru, gindită ca o discuţie despre muncă, despre importanţa ei în societatea noas- 
tră. În locul soluţiilor didacticiste, gata formulate, autorul caută să antreneze 
pe micii spectatori într-o experienţă de viaţă specifică, pentru a descoperi ei 
înşişi aceste adevăruri despre caracterul înnobilator al muncii şi a adera la ele. 
Atunci cînd Făt-Frumos refuză s-o ia de soţie pe Cristina, care îmbracă veşmin- 
tele Albei ca Zăpada, contrazicînd însă prin aversiunea ei față de muncă datele 
personajului, spectatorul-copil subscrie din toată inima la verdictul împotriva trîn- 
dăviei emis de un personaj cu o astfel de „autoritate“ în lumea celor mici. 
(Gh. Vrînceanu a realizat scenic personajul într-un mod detaşat, refuzind osten- 
taţia şi ocolind tonul sentenţios.) 

Am apreciat căutările autorului spre o formulă de spectacol atractiv, apro- 
piat de genul estradei, din care să nu lipsească nici muzica, nici cupletul satiric, 
dar în care şi poezia să-şi aibă locul ei. Ni s-a părut însă că uneori — poate 
chiar din această ambiţie — învelișul strălucitor al acțiunii nu permite urmări- 
rea, cu destulă claritate, a firului ideii. Adeseori, la spectacol, copilul, lipsit de 
un tălmaci, nu are cui adresa obsedantele şi fireştile „de ce“-uri. Unele frag- 
mente din text sint rebele la o înlănţuire riguroasă — îndeosebi cele din partea 
a doua a spectacolului. Poate datorită faptului că, în urmărirea ideii pe care şi-a 
propus s-o ilustreze, autorul a răspuns tentaţiei parodiei (şi în scopul evident, 
de a oferi, din loc în loc, citeva divertismente pentru adulţi). Existenţa unor 
personaje concepute parcă pentru culoare, cu o funcţie dramatică precară, se 
adaugă şi ea acestui mic balast. (Vrăjitoarea, de pildă, pe care Doina Șerban o 
interpretează cu o gravitate comică şi un aer uşor blazat, ca pe un amestec de 
girl, vampă şi sportivă, ce-și leagănă studiat, în ritm de twist, şoldurile, şi își 
scoate, ca la sfirșitul unui carnaval, nasul de cotoroanţă, confecţionat din carton.) 

În realizarea formulei de spectacol propuse, autorul a fost secondat în- 
deaproape, cu bune rezultate, de regizorul D. D. Neleanu. Spectacolul este antre- 
nant, copiii participă cu interes la cele ce se petrec pe scena către care regizorul 
a înlăturat toate barierele. Acţiunea are un curs sprinten ca o apă de munte. Efec- 
tul este înviorător şi copiii se urcă pe scenă, atunci cînd sint solicitaţi, şi ros- 
tesc (fără trac) poezii. 

Ne pare rău că textul nu i-a rezervat Silviei Chicoş decit un comperaj a 
cărui țesătură este de multe ori anecdotică și care nu a solicitat îndeajuns realele 
resurse artistice ale actriţei. Evident, micile istorioare despre copii din comperaj 
le spune cu un farmec greu de egalat. Cei doi eroi ai piesei au fost interpretaţi 
de Genoveva Preda (Cristina) şi Mariana Oprescu (Radu), care au stăpînit sala 
prin verva neobosită și aerul cuceritor de copii teribili, realizat parcă fără efort. 
Tînărul actor Marin Moraru a înscris o reușită conturind, cu savuroasă ironie, ro- 
lul unui împărat năting, dar, într-un al doilea rol (Baronul Münchausen), s-a 
mulţumit să imite un confrate. A făcut-o cu un haz nu prea scînteietor şi adesea 
cu prețul dicţiunii. Gh. Angheluţă a reeditat succesul din Băiatul din banca a doua, 
aducînd din nou în scenă figura jovială a vigilentului pompier de serviciu. A 
întruchipat de asemenea un Pitic — de fapt, un Guliver travestit în pitic — 
şi un Om din lună, cu o dezinvoltură agreabilă, dar care uneori e derutantă, în- 
trucit pare alături de rol. Ion Ilie Ion a fost un vîrcolac... onorabil. 

În conceperea cadrului scenografic, Elena Simirad-Munteanu a îmbinat so- 
luţii variate. Uneori, decorul aminteşte de desenele dintr-un album de jucării. Alte- 
ori e caricatural. Totdeauna, spiritual gîndit și funcţional. 


Ilie Rusu 

SPECTACOLE 
DE TRAGEDIE 
ATENIANA 


„Adevărat poet cu tendinţă“, cum l-a 
definit Engels, Eschil a scris Orestia 
la bătrîneţe, într-un moment cînd par- 
tida oligarhică, de care era legat (aşa 
cum Balzac se simţea legat de ideea 
regalității), suportase repetate asalturi 
ale democraţiei ateniene şi mai ales 
asistase la stingerea puterii areopagu- 
lui, sfatul bătrinilor cu avere. Statul 
atenian şe afla în pragul dominaţiei 
lui Pericle, pe care Eschil n-a apucat-o, 
şi care avea să încunune o serie de 
reforme începute mai de mult. În fața 
ascensiunii democraţiei (de tip sclava- 
gist, fireşte) nu era suficient din partea 
oligarhilor să reziste numai prin 
argumente conservatoare, ngide: im- 
portant pentru ei era, mai cu seamă, 
să demonstreze că „noul“, propovăduit 
în discursurile lor de reprezentanții 
„demosului“, ai poporului, fusese de 
mult înfăptuit, cu secole înainte, şi o 
dată pentru totdeauna. Cu alte cuvinte. 
aristocrații nu puteau să se arate 
fățiș împotriva înnoirii, a progresului. 
ci mai degrabă să demonstreze că o 
asemenea înnoire s-a şi produs, cu 
girul lor şi al zeilor protectori. Această 
demonstrație, după părerea mea, o face 
şi Eschil în Orestia, scrisă şi reprezen- 
tată în 458 î.e.n, adică la patru ani 
după înfringerea areopagiților şi cu 
doi ani înainte de moartea poetului. 
Eschil fixează astfel momentul elibe- 
rării atenienilor de tot ce era vechi — 
de blesteme strămoşeşti, de vendette 
familiale — în epoca homerică, după 
războiul victorios împotriva Troiei, cînd, 
în urma unor succesive băi de singe, 
dinastia miceniană a atrizilor îşi sta- 
tornicește dominaţia, ieşind, prin Oreste, 
din virtejul nebunesc al crimelor de 
familie. Cu trilogia sa, Eschil ilus- 
trează magistral depăşirea unei ase- 
menea faze. În raporturile dintre Cli- 
temmnestra și Agamemnon, dintre acesta 
şi Egist, şi mai tirziu dintre Clitem- 
nestra şi Oreste — comentind lucrarea 


Matriarhatul a lui Bachofen —, Engels 
vede o prezentare dramatică a luptei 
dintre matriarhat, pe cale de dispariţie, 
şi patriarhat, care apare şi se impune 
tocmai în epoca eroică. Eschil — re- 
flectind însuşi procesul istoric — ia 
atitudine în favoarea patriarhatului, în 
favoarea aşezării familiale monogame 
(chiar dacă numai pentru femeie, deo- 
camdată), care avea să ducă la con- 
solidarea statului atenian. În sfîrşit, 
limpezirea orizontului pentru eroi e în- 
soţită de o limpezire (după dispute la 
fel de singeroase) şi în lumea zeilor, 
în relaţiile dintre ei, Eschil vorbind de 
o -serie de „zei noi“, tineri, mult mai 
apropiaţi de oameni, mai clemenţi, în- 
ţelegători : Apollo şi Athena, aceasta 
din urmă preschimbind — în partea a 
III-a a trilogiei — pe Erinnii, din du- 
huri rele şi setoase de singe, în blin- 
dele Eumenide, prevestitoare ale roa- 
delor bune. 

Dar, tot în această ultimă parte, poe- 
tul evocă şi momentul creării areo- 
pagului, convocat pentru prima oară 
de Athena pe colina lui Ares și „stator- 
nicind legi pentru vecie“. E adevărat că, 
într-o altă scenă, Athena menește areo- 
pagului să fie „străin de mită, neclin- 
tit şi preaslăvit“ (şi e evidentă aluzia 
autorului la acuzele de corupţie aduse 
areopagiților contemporani cu el), dar 
nu mai puţin adevărat e că Eschil în- 
cearcă reabilitarea acestei instituţii pe- 
rimate. Dacă în urmărirea purificării 
prin singe a atrizilor, pînă la absol- 
virea lui Oreste în areopag, Eschil mar- 
chează o încheiere, o eliberare de mi- 
turi, de un stadiu al ignoranței — gene- 
ratoare de tragedie, cum arăta Marx 
—, de dinastii anterioare (acestea pot fi 
socotite, în general, semnificaţiile tra- 
gediei greceşti), în pledoaria pentru 
menţinerea areopagului la starea de pu- 
ritate originară, Eschil e un nostalgic, e 
ușor anacronic faţă de timpul său. Pen- 
tru noi, și o fază şi cealaltă, conside- 


PR Aa 


rate istoric, sînt perioade încheiate de- 
finitiv, şi nu mai putem simţi cu acu- 
tate această polemică măruntă, secun- 
dară, a lui Eschil, ci îi urmărim. „ten- 
dința“ în liniile ei majore, fundamen- 
tale. Aceste elemente, şi altele încă, 
fac din Orestia o operă cu puternice 
ecouri în actualitatea noastră : ea re- 
flectă o perioadă de mari prefaceri în 
istoria omenirii, desăvirşirea trecerii de 
la matriarhat la patriarhat, de la or- 
ganizarea gentilică a societăţii la îm- 
părţirea acesteia în clase, la statul scla- 
vagist. Înțelegerea dialectică a fenome- 
nelor ; orientarea acţiunii și a semni- 
ficaţiilor pe firul dezvoltării istorice ; 
realismul conflictului şi al caracterelor 
(inclusiv cele ale zeilor); echilibrul 
construcției dramatice, simţul dialogului 
în progresie de tensiune; în sfîrşit, 
poezia replicilor, factura de multe ori 
aforistică a sintaxei — situează Orestia 
printre capodoperele literaturii drama- 
tice din toate timpurile. 

Deşi se presupune că reprezentaţia 
tragică, la greci, nu făcea abstracţie 
de un aparat scenotehnic destul de 
bogat (dedus prcbabil din ritualurile 
sacre), poezia tragică, dialogul eschi- 
lian se caracterizează prin  esenţiali- 
tate, printr-o admirabilă economie a 
expresiei, care excelează în vigoare şi 
eficacitate. După cum cîștigă în adîn- 
cime, în pregnanţă, şi caracterele : ele 
devin de-a dreptul statuare, adevărate 
„paradigme“ umane (deloc reci, prin 
aceasta, ci dimpotrivă, cu o importantă 
încărcătură pasională). Prin esențiali- 
zarea şi forţa lor tragică, personajele 
Orestiei nu amintesc atît realizările 
artelor figurative contemporane lui Es- 
chil, cit frescele „primitivilor“ din se- 
colele XIII—XIV (Giotto. de pildă, de 
la Assisi). Ca atare, Eschil nu e nu- 
mai „părintele“ unei culturi, «a și un 
anticipator de moduri expresive. El face 
să circule în operele sale plasma vie 
a unor reprezentări ce vor fi urmă- 
rite mereu cu interes și cu pasiune de 
către spectatorii fiecărui secol. Ei fl 
vor însoţi pe marele poet tragic în 


călătoria sa spre zona aceea misterioasă 
unde se intilnesc miturile cu istoria, 
unde elaborarea  dramaturgica urmă- 
reşte şi reflectă „metamortozele struc- 
turale“ ale societății ateniene. Acolo 
unde omul devine centrul existenţei, 
aşa cum „omphalusul“ din templul lui 
Apollo de la Delfi era socotit „centrul 
universului“ (trilogia Prometeilor a lui 
Eschil e anterioară: s-a văzut deci 
cum oamenii au devenit „din tonți is- 
teţi, / trezindu-le din adormire spi- 
ritul“). Lectura lui Eschil demonstrează 
limpede că, pentru marele autor, di- 
mensiunea fundamentală, măsura tu- 
turor lucrurilor e omul. Omul-individ 
şi omul-masă : personajele și corul. In- 
dividul e purtătorul sarcinii drama- 
tice, susține ciocnirile şi, luptind, în- 
vinge sau moare; corul, însă, e mar- 
tor şi judecător moral: e „lumea“, 
poporul, societatea, cu legile şi rîn- 
duielile lor. Din înfruntarea dintre per- 
sonaje şi din confruntarea lor cu co- 
lectivitatea, cu masele, poetul face să 
apară adevărul vieţii, în toată densi- 
tatea lui tragică, sublimă. 

Dar tragismul eroilor rezultă şi din 
întilnirile lor cu zeii cetății (aceștia 
din urmă, întruchipări ale idealului de 
nemurire cultivat de atenieni, care cre- 
deau în veşnicia vieţii prin însăşi pere- 
nitatea orașului lor). În Orestia, Eschil 
echilibrează simţitor relaţiile dintre 
personaje și divinităţi. Eumenidele, ma: 
ales, atestă, dacă nu o poziţie critică, 
în orice caz una de relativă detașare 
în raport cu zeul. Zeii (mai ales „zeii 
cei noi“) nu sînt deloc atotputernici 
în Orestia şi, pe lingă faptul că au tot 
soiul de interese pe lingă muritori, 
mai au şi conflicte între ei — rivali- 
tăţi, gelozii, crize de autoritate —, care 
le reduc mult din forţa de atac. Şi 
iată că regizorul Vlad Mugur a înţe- 
les şi a procedat bine în acest sens*: 
a incercat să dea măreție şi sublim 
eroilor,  diminuind, în prezentarea 
scenică, divinităţile. Fiindcă, în ciuda 
aserțiunilor de felul celei a lui Silvio 
d'Amico — cunoscut istoric de teatru. 


* Teatrul „Lucia Sturdza Bulandra”, „Orestia” de Eschil. 


Regia : Vlad Mugur. Scenografia: Heinz Novac. 


Distribuţia : Mircea Başta (Agamemnon); Beate 


Fredanov şi Mihaela qeras (Clitemnestra) ; Mircea Albulescu (Egist); Ileana Predescu (Casandra); Du- 
mitru Dumitru (Straja); Gheorghe Ghiţulescu și Misail Chiriţă (Crainicul) ; Petre Gheorghiu (Corifeul) ; 


Gheorghe Oancea, Dinu Dumitrescu, Gh lorgulescu, Emil Reisenauer, Toma Paraschivescu, Alexandru Marti- 
nescu, Mihai Badiu (Corul) ; Lucia Mara și Rodica Suciu (Electra) ; Lazăr Vrabie, Gheorghe Ghiţulescu şi 
Puiu Hulubei (Oreste) ; Vasile Boghiţă (Pilade); Aurora Şotropa (Chilisa) ; Raluca Sterian şi Doina Mavro- 
din (Corifeea) ; Virginica Popescu, Coca Bianu, Beatrice Biega, Rodica Suciu, Doina Mavrodin, Eleonora 
Gion, Jeaninne Elefterescu, Maria Ciortea-Pricop, Cecilia Manoliu (Corul) ; Ina Otilia Ghiulea, Eleonora Gion 
și Cecilia Manoliu (Preoteasa din Delfi) ; Gheorghe Oancea și Dinu Dumitrescu (Apollo) ; Flavia Buref și 
sabela Gabor-Dumitrescu (Athena): Ica Matache-Costescu (Corifeea) ; Geta Mărutză, Zoe Anghel-Stanca, 
Isabela Gabor-Dumitrescu, lucia Mureşan. Simona Niculescu, Nicolae Săv=anu, Elisabeta Belba, Sidonia 
Scarlat, Irina Grăjdeanu, Nicoleta Bunea (Corul). 

care vedea în Eschil „flacăra înaltă a 
unei adevărate credinţe religioase“ —, 
lectura Orestiei, şi nu numai a acestei 
capodopere, lasă o netă senzaţie de 
„păgînătate“, de suportare (în oare- 
care măsură conformistă) a zeilor, care 
nu sînt interesanţi şi aproape că nu 
au valoare decit în funcţie de om. De 
aceea, alura oarecum „liberală“, dar 
şi factice, atit a lui Apollo, cît și a 
Athenei, în spectacolul lui Mugur, nu 
supără. Recitiţi Eumenidele : de la mij- 
loc încoace, adică de la momentul con- 
stituirii tribunalului de bătrîni, totul 
dobiîndește un aer de optimism facil. 
Din vibrația solemnă şi amplă a lui 
Agamemnon sau din tensiunea sfișie- 
toare a Coeforelor n-a mai rămas 
aproape nimic. Am ieșit din vechea 
matcă a mitului, ne-am eliberat de ve- 
deniile de sînge, catharsis-ul a avut 
loc, dar trecerea e întrucitva prea ra- 
pidă, iar veselia, euforia pot fi uşor 
bănuite de superficialitate. Finalul Eu- 
menidelor şi al trilogiei se apropie 
astfel de finalul unui spectacol cu 
teză, în care se scandează îndemnuri 
la „ordine“ în cetatea Athenei. Aici. 
poate că tendința lui Eschil nu a 
fost destul de topită în faptul de crea- 
ţie artistică, tocmai pentru că era stră- 
ină de evoluţia fundamentală a is- 
toriei. 

Dacă problemele de conţinut au pu- 
tut fi clarificate de istoria literară — 
în care o binecunoscută contribuție 
au adus-o clasicii marxismului, Marx 
şi Engels —, nu la fe! de limpezi ne 
apar nouă, contemporanilor, modalită- 
tile de punere în scenă de pe timpul 
lui Eschil. (Despre montările ulterioare 
secolului al V-lea î.e.n. se știu mai 
multe, aproape tot.) Dar în cazul lui 
Eschil, de pildă, nu se ştie exact ra- 
portul dintre orchestră şi skenă, nu se 
ştie în ce măsură personajele, în dia- 
log numai cîte trei, eventual cu un 
al patrulea, fără replică, de faţă, se 
mențineau numai în proskenion. Sau 
dacă în acesta din urmă treceau și 
coreuţii etc. Un lucru pare însă cert, 
dincolo de asemenea prescripţii şi ca- 
noane : teatrul grec era de o mare 
vitalitate, de un dinamism neobosit 
(constituind o prezență foarte marcată 
în viața cetățenilor). Tragedia (ca și 
comedia) greacă s-a născut la Atena, 
„oraş extrovertit“, cum îl numeşte un 
cercetător, în care cetățenii erau mereu 
pe-afară, cu excepţia orelor de somn, 
pe străzi, în pieţe, un oraş în care 
curiozitatea şi viața spirituală erau 


mereu vii (chiar un filozof ca Socrate 
nu-și prea acorda răgazul de a scrie, 
ci mai mult circula, întrebînd și in- 
terpelind), un oraş în care „omului 
viu i se cuvenea toată viaţa (bineîn- 
teles, dacă nu era sclav) şi moartea 
se potrivea numai morţilor“. Și tocmai 
pentru această vitalitate, pentru această 
continuă explozie de vigoare spirituală, 
unii cercetători propun, în locul de- 
numirii de „teatru grec“, pe cea de 
„spectacol atenian“, ca mai proprie. 

De această din urmă definiţie mi s-a 
părut că-și apropie concepţia şi Vlad 
Mugur în spectacolul cu Orestia, în- 
cercind să restituie, scenic vorbind, 
ceva din vitalitatea ateniană, eliminînd 
din jocul şi din rostirea interpreţilor 
cantilena şi emfaza, cu care școala ro- 
mantică ne-a transmis tradiţia de mon- 
tare a tragediei antice. Regizorul a 
înţeles că nu poate realiza aceasta fără 
concursul unei traduceri eliberate şi 
ea de servituțile şi amprentele unei 
maniere literare depăşite. Traducerea 
lui Murnu, în ciuda elogiilor aduse în 
introducerea la volumul „Tragicii greci” 
(E.S.P.L.A., 1958), e desuetă atît în ca- 
drul limbii literare contemporane, cît 
şi în acela, mai restrins, al dialogului 
modern de teatru. De aceea, e un me- 
rit incontestabil producerea — sub pana 
lui Alexandru Pop — a unei tălmăciri 
noi, mai limpezi, mai aproape de înţe- 
legerea şi sensibilitatea noastră. Ver- 
siunea rominească a lui Alexandru 
Pop a constituit o surpriză deosebit 
de agreabilă, asigurînd — cea dintii — 
posibilitatea unei osmoze între scenă 
şi sală. 

Vlad Mugur a „citit“ trilogia lui Es- 
chil atit din punct de vedere al con- 
ținutului de idei, al semnificaţiilor po- 
litice şi filozofice, cît şi din acela strict 
al prozodiei, într-un mod interesant, cu 
o certă intensitate şi vibraţie intelec- 
tuală. Una din primele dificultăți de 
rezolvat în cadrul concepţiei contem- 
porane asupra spectacolului de tragedie 
greacă este fără îndoială rostirea tex- 
tului. Pornit din binecuvîntate intenţii, 
s-a creat un curent de opinii după care 
tragedia greacă (sau antică) trebuie 
dialogată „modern“, firesc, ca să nu 
zic de-a dreptul cotidian. Dacă prin 
această exigență se are în vedere o 
tradiţie depășită, care, punînd accentul 
pe formă, cînta versurile, pretenţia e 
justă : nu mai putem psalmodia astăzi, 
în maniera veche, oricît de mare ar 
fi farmecul vocii. Dar dacă, dimpotrivă, 
prin „firesc“ se înţelege ignorarea pro- 


si ra 


Ileana Predescu (Casandra) și 
Petre Gheorghiu (Corifeul) în 
Orestia 


blemelor de recitare a versului, indi- 
ferenţa faţă de exprimarea ideii, nu 
pot fi de acord, fiindcă se face, în sens 
i aşi greşeală a despărțirii 
arbitrare a formei de conţinut, neres- 
pectar itâţ lor organice. F 
este, însă, ca versul eschilian să fie 
urmărit în toate modulaţiile sale, în 
toate alternările de iambi şi anapeşti, 
de dactili şi trohei, respectați în tot ce 
creează ritm interior şi exterior. Şi 
asta mi se pare realizarea cea mai de 
seamă a lui V Aug care, dintre 
toți regizor 3 de teatru, e, cred 
mai „filolog“: felul în care a di- 
pe c^reuți şi pe corifei, raportu- 
pe care le-a stabilit între ei și 
celelalte personaje, măsura şi cadența 
xactă imprimate dialogului şi mono- 
i corale), într-un 
cuvint, execuția poetică a 
ım a conceput-o Mugur, mi 
de cea mai bună ţinută şi 


Margareta Baciu (Hecuba) și Saul Taișier 
(Talthibiu) în Troienele 


artistică. Corul bărbaţilor din Aga- 
memnon — în frunte cu corifeul Petre 
Gheorghiu — şi-a trăit şi şi-a scandat 
ireproşabil partea sa din tragedie. Ra- 
reori am auzit, cred, de pe o scenă a 
noastră, într-un spectacol tragic, ver- 
suri rostite atit de frumos. Acelaşi lu- 
cru, la diapazoane diferite, se poate 
susține şi despre corul din Coeforele 
(o revelație: coriteea Raluca Sterian), 
ca şi despre cel al Erinniilor, condus 
de lca Matache-Costescu. 

Nu aceleași rezultate le-a obţinut re 
gizorul în construirea caracterelor. 
Dacă Ileana Predescu a ridicat inter- 
pretarea Casandrei la nivelul unei crea- 
ţii impresionante, trăind pînă la capăt 
drama profundă şi halucinaptă a pri- 
zenierei atrizilor ; dacă Beate Freda- 
nov imprimă Clitemnestrei o certă au- 
toritate regală (care se păstrează, în- 
tr-un mod prea rigid, şi în sfişierile 
mamei); dacă „zeii cei noi“ (Apollo 
şi Athena, întruchipaţi de Gh. Oancea, 
respectiv Flavia Buref) au fost, așa 
cum îi vedea şi Eschil, frumoşi şi fa- 
miliari, celelalte figuri de eroi nu s-au 
bucurat de o interpretare la nivelul 
cuvenit. Încredinţarea — la premieră 
— a rolului Oreste lui Lazăr Vrabie 
s-a soldat cu un rezultat neartistic: 
tot ceea ce partea întii a creat în alti- 
tudine şi stil scade, dintr-o dată, prin 
apariţia lui Oreste, [ipsită de expresi- 
vitate. Eroarea de distribuire se con- 
tinuă cu Lucia Mara în Electra sau 
aici e deficitară mai degrabă condu- 
cerea regizorală ?). Adevărul e că spec- 
tacolul se susţine, în afară de realiză- 
rile actoricești amintite, doar pe coruri 
şi pe corifei (excepţional, repet, Petre 
Gheorghiu). Se ridică astfel o problemă 
importantă, care merită o discuţie se- 
parată : aceea a actorului tragic con- 
temporan, a pregătirii şi afirmării lui 
specifice... 

Dintre elementele auxiliare ale spec- 
tacolului, muzica lui Pascal Bentpiv a 
cîştigat imediat adeziunea unanimă, 
prin esențialitate şi prin contribuția la 
ritmarea acțiunii ; de asemenea aplau- 
dată, finisarea mişcării scenice de către 
Miriam Răducanu şi Jessie Danu. Dis- 


cutată, însă, scenografia lui Heinz 
Novac ; după părerea mea, n-a greşi! 
în alegerea soluţiilor, chiar dacă acestea 
apar oarecum oscilante, nesigure. De 
fapt, ce cadru plastic avea de creat 
scenograful ? Curtea atrizilor din pe- 
rioada  homerică, sau mai degrabă 
skena  eschiliană, atit cit știm despre 
ea (în privinţa templelor şi statuilor 
votive din Eumenidele, nici autorul nn 
e prea riguros din punct de vedere 
istoric) ? Soluţia unor blocuri funcţio- 
nale, care, prin compunere sau descom- 
punere geometrică, creează spaţii con- 
venabile de joc, ca şi aceea, ceva mai 
vie, a basoreliefurilor ateniene din ul- 
tima parte mi s-au părut juste atit 
ca volume, cît și coloristic. Întrucîtva 
nedumerit m-a lăsat jocul de lumini, 
în romantic clar-obscur, din partea a 
treia, neconform cu stilul, în genere 
lapidar, al spectacolului : nu se putea 
găsi o soluţie mai nouă scenelor de 
la Delfi sau din areopag ? 

Indiferent însă de rezervele făcute 
— esenţiale sau marginale —, rămîne 
cert faptul că Vlad Mugur a gindit 
spectacolul cu eficacitate artistică și că 
Orestia constituie o izbutită încercare 
a teatrului nostru contemporan de a 
şi-l apropia şi înțelege pe marete tra- 
gic din Atena, reprezentind încă un im- 
portant pas înainte în domeniul cu- 
prinzător şi mereu proaspăt al litera- 
turii, din care s-a dezvoltat şi se dez- 
voltă teatrul — pînă acum și de-acum 
inainte. 

+ + + 

Conceput inițial ca spectacol experi- 
mental, „de studio“, Festivalul de la 
Iași**, impropriu numit „de tragedie an- 
tică“, fiind mai precis „de tragedie 
greacă“, a devenit pînă la urmă o re- 
prezentație de repertoriu curent. „Fes- 
tivalul“ e alcătuit din fragmente ; par- 
tea întîi cuprinde modele din operele 
celor trei mari poeți tragici: Prome- 
teu încătușat de Eschil, Antigona de 
Sofocle, Troienele de Euripide, iar par- 
tea a doua, dîndu-i preferință lui So- 
focle, Oedip rege. Alegerea făcută de 
regizorul Crin Teodorescu e judicioasă 
avind în vedere utilitatea imediată a 


** Teatrul Naţional „Vasile Alecsandri” din Iaşi. Festival de tragedie antică. 


Regia : Crin Teodorescu. Scenografia: Marga Ene. Distribuţia: PROMETEU INCĂTUŞAT de 
Eschil ; Teofil Vilcu (Prometeu) : Cornelia Gheorghiu și Elena Bartok (Oceanidele) ; Niculae Veniaș, Mar- 
cel Finchelescu (Corifeii) ; ANTIGONA de Sofocle : Adina Popa (Antigona) ; Teofil Vilcu (Creon) ; Niculae 
Veniaş ; Marcel Finchelescu ; Elena Bartok (Corifei). TROIENELE de Euripide: Margareta Baciu (Hecuba) ; 
Saul Taișler (Talthybiu) ; Adina Popa (Casandra) ; Elena Bartok (Tinăra troiană) ; Teofil Vilcu (Prologul). 
OEDIP REGE de Sofocle : Constantin Dinulescu (Oedip) ; Angela Birsan (Jocasta) ; Teofil Vilcu (Tiresias) ; 
Constantin Cadeţki (Vestitorul) ; Niculae Veniaş (Păstorul); Virgil Costin (Slujitorul) ; Niculae Veniaş, 
Marcel Finchelescu, Saul Taişler, Valeriu Burlacu, Constanţa Obadă. Adrian Tuca, Virgil Raiciu, Valentin 
lonescu, Emilian Popescu, Gheorghe Popescu (Corul), 

spectacolului, conceput ca factor de 
informare pentru public şi de exerci- 
nu scenic pentru actori. Festivalul, de 
un nivel mijlociu, are totuşi un mo- 
ment de înaltă vibrație:  monologul 
Hecubei din Troienele, susţinut pînă la 
incandescenţă de Margareta Baciu, la 
confluența dintre maniera şcolii tradi- 
tionale de recitare şi aceea a experien- 
telor actoricești recente (Mutter Cou- 
rage, de exemplu). Actriţa a reuşit să 
fie personală și revelatoare, impresio- 
nînd prin calitatea vocii, cît şi prin 
linia nobilă imprimată personajului. O 
secondantă demnă i-a fost, în rolul 
Casandrei, Adina Popa. Dintre actorii 
tineri care s-au avintat în această im- 
portantă acţiune artistică, Constantin 
Dinulescu a avut citeva momente bune 
în Oedip rege, mai ales în întilnirea 
cu Păstorul, admirabil înfăţişat de Ni- 
culae Veniaş. Remarcabil prin eleganța 
recitării, corul din Oedip rege (deşi cu 
replicile împărţite comod între coreuţi) 
a pus în evidenţă prestigiul unor ac- 
tori ca Valeriu Burlacu, Marcel Fin- 
chelescu, Virgil Raiciu. Greşit îndru- 
mat, spre o totală falsificare a pro- 
priilor resurse creatoare (de altfel, 
reale), tinărul Teofil Vilcu s-a zbătut 
în fel și chip să obţină sonorități şi 
vibrații (în Prometeu, în Creon. în Ti- 
resias), pe care Niculae Veniaș, bună- 
oară, le foloseşte cu o impresionantă 
naturaleţe. (Cei doi actori ar fi trebuit, 
în cel mai rău caz, să se alterneze în 
aceste roluri: e bine ca generațiile 
mai tinere să poată asculta voci cu 
mai multă educaţie în domeniul tra- 
gediei greceşti, învăţind de la colegii 
vîrstnici.) 

Desigur, pentru pregătirea spectaco- 
lului, Crin Teodorescu n-a avut un 
răgaz egal cu acela de care a dispus 
Vlad Mugur, şi asta s-a văzut de la 
prima ridicare de cortină ; experimen- 
tul ieşean trebuie de aceea să conti- 

nuie, să-și depăşească limitele şi să 
devină spectacol de artă. Iată un fer- 
til teren de lucru pentru un colectiv 
teatral de la care avem dreptul să aş- 
teptăm realizări exemplare în toate 
zonele dramaturgiei. 

Interesantă, ideea scenografei Marga 
Ene de a marca evoluția societăţii 
atice concepînd decorurile progresiv, de 
la simplu la complex, de la blocul de 
stînci pe care e prizonier Prometeu la 
coloana ionică, contemporană celor trei 
autori tragici; de la locul întîmplă- 
tor la amfiteatrul cu trepte şi orches- 
tră, spațiu dramatic convențional. 

Şi, fiindcă a venit vorba de amfi- 
teatrul grec, o ultimă paranteză, în 
loc de încheiere... 

În 1888, la teatrul roman din Orange, 
Mounet-Sully inaugura, cu Oedip rege, 
seria modernă a spectacolelor de tra- 
gedie şi comedie antică pe scenele de 
baștină ale acestcra din urmă. De 
atunci, la Epidaur şi la Syracusa, la 
Fiesole, la Ostia şi la Pompei, teatrele 
greceşti şi romane au prins, rind pe 
rind, viaţă, recăpătindu-şi strălucirea, 
după milenii de istorie. Trezită ceva 
mai tîrziu din „somnul ei arheologic“, 
piatra așezărilor greco-romane de pe 
pămîntul ţării noastre a ajuns şi ea 
aproape nevătămată în portul contem- 
poraneității. Am putea oare preconiza 
şi la noi, un festival de dramaturgie 
antică într-un cadru originar ? Răspun- 
sul trebuie să-l dea, în primul rînd, ar- 
heologii și arhitecţii restauratori. 

Dar pînă atunci sînt bune şi scenele 
cu care ne-am obişnuit: teatrul antic 
este în primul rînd un teatru al cu- 
vîntului, iar cuvîntului — pronunţat 
şi trăit cu rost — îi stă bine pe orice 
scenă. 


Florian Potra 


VICTOR HUGO? DA, DAR CUM? 


In programul spectacolului Ruy Blas 
de la Teatrul Tineretului, actorul Con- 
stantin Codrescu, care este şi autorul 
punerii în scenă, se întreabă dacă as- 
tăzi se mai poate juca teatrul lui Vic- 
tor Hugo fără a veni în contradicție cu 
gustul contemporan şi îşi răspunde, pe 
bună dreptate, afirmativ.  Intoleranţa 
este străină spiritului estetic actual, 
dramaturgia romantică poate convieţui 
pe scenă cu cele mai sobre şi raţio- 
nale creaţii ale prezentului. Cu o con- 
diţie : să fie reprezentată viu, să ca- 
pete viaţă artistică adevărată — altfel 
tcată emfaza şi tot melodramatismul ex- 
presiei teatrale trec pe primul plan. 

În montarea despre care e vorba, nu- 
mai Constantin Codrescu găseşte oare- 
care plăcere, pe care o comunică și 
privitorilor, în încercarea de a însu- 
fleţi silueta de un pitoresc ţipător a 
lui Don Cezar de Bazan. Deşi nu are 
temperamentul vijelios cerut de rol, 
Codrescu este mai receptiv decit co- 
legii săi la farmecul partiturii, pentru 
că stilul său de joc, puţin cîntat şi 
ostentativ în efecte, nu contrazice pa- 
tosul romantic. De aceea, el izbuteşte 
să parcurgă uriaşele tirade versificate 
fără derută. În rest, şi direcţia de 
scenă și interpreţii par să se fi mul- 
tumit cu expunerea textului. Eroii ră- 
min palizi, descrierea lor nu capătă 
culoarea şi intensitatea sentimentelor 
cerute de textul lui Hugo. Criteriile 
distribuţiei sint, în destule privinţe, 
greu de desluşit: unor interpreţi prin- 
cipali le lipsesc tocmai datele fără 
de care interpretarea dramei roman- 
tice își pierde rostul — o credinţă de 
adolescent în marile exaltări şi extra- 
vaganţe ale eroilor, temperament, şti- 
ința de a juca versul şi rezistenţa la 
roluri atit de abundent monologate. 
Ion Manta (Don Salust de Bazan) şi 
Vasile Gheorghiu (Ruy Blas) par preo- 
cupați numai de dificultăţile lungilor 
recitări, prezentate de regie aproape 
fără acţiune, şi nu de coloritul şi con- 
sistența prezenţei lor în scenă. Tînărul 
protagonist mai ales, fiind cu totul 


lipsit de exerciţiu, declamă naiv şi 
monoton de la inceput pînă la sfîrșit. 
Cea mai interesantă experienţă pe 
care o propunea spectacolul, distribui- 
rea Leopoldinei Bălănuţă în rolul Re- 
ginei (în sfirşit, altceva decit rolurile- 
tip interpretate pînă acum de această 
actriţă atit de talentată), rămîne ne- 
concludentă. Poate că rolul este nepo- 
trivit cu sensibilitatea viguroasă a in- 
terpretei (deşi un actor care gîndeşte 
independent şi este stăpîn pe subtili- 
tăţile profesiei se pasionează pentru 
înfrîngerea unor asemenea nepotriviri) ; 
poate că îndrumarea regizorală şi sti- 
lul cîntat al întregii reprezentații au 
falsificat jocul ei — de obicei sincer 
și adînc pătruns de gindire. Oricum, 
este surprinzător s-o auzi „minodînd“ 
pe tonuri înalte și să o vezi căutînd 
graţii minore de ingenuă tradiţională 
— cum i se întimplă de cîteva ori în 
actul II. Alături de momente simple. 
emoţionante, în care ascultăm cu plă- 
cere vocea ei puternică şi bine lucrată 
mlădiind versul, apar altele care dau 
senzația că actriţa se străduieşte za- 
darnic să creadă în ce spune. Alături 
de minute de emoție spontană, sobru 
exprimată (cum sint cele din final), 
apar intervale neutre, în care persona- 
litatea originală a interpretei se eclip- 
sează. Cauza ? Desigur, lipsa de expe- 
riență în alt repertoriu decit cel mə- 
dern (deşi este de presupus că inter- 
preta s-ar fi apropiat mai uşor de 
personajele shakespeareene sau de unele 
mari roluri din teatrul grec); dar şi 
absența ideii creatoare care să însu- 
flețească pe toți actorii, molipsindu-i 
de acelaşi spirit şi antrenindu-i spre 
un țel limpede. Imprecizia intenţiei 
regizorale se citeşte şi în decor, des- 
pre care te poţi întreba de ce este aşa 
şi nu altfel (scenograf Ion Mitrici), şi 
în muzica lui Dumitru Capoianu. Poate 
că nu era cel mai indicat ca, într-un 
teatru care dispune de trei regizori 
permanenţi — D. D. Neleanu, I. Co- 
jar, R. Penciulescu —, o montare atît 
de dificilă să fie atribuită unui ac- 
tor care încă dibuie pentru a-şi lă- 
muri începuturile muncii regizorale. 

Oricum, publicul a primit cu curio- 
zitate premiera, ceea ce ne obligă să 
medităm serios la puterea de atrac- 
pe a teatrului romantic. Cum pot răs- 
punde mai bine oamenii de teatru dra- 
gostei spectatorilor pentru această dra- 
maturgie ? Ar fi zadarnic să căutăm 
în Ruy Blas sau în Hernani logica 
acţiunii şi a caracterelor, sau să în- 
cercăm să clarificăm psihologia atît 
de arbitrară a eroilor, Aici, persona- 
jele nu sînt atit ființe omeneşti. bine 
definite, individualități — așa cum ne-a 
obișnuit literatura realistă a ultimului 
secol să privim caracterele —, ci mari 
explozii de sentiment, emoţii personi- 
ficate. Faptele nu reprezintă  întîm- 
plări posibile, ci tot năzuinţe transpuse 
în acţiune — acte nebuneșşti de dra- 
goste, performanțe de vitejie sau ură. 


EVOLUȚIA REGIZORULUI 


Am văzut Dracul uitat la trei luni 
după premieră, și spectacolul 'Teatrului 
Regional se păstra viu, foarte disci- 
plinat şi atent interpretat — se pare 
chiar cu mai multă vervă şi cursivi- 
tate decît la premieră, cînd actorii nu 
izbuteau decit cu greutate să îndepli- 
nească ceea ce le cerea regizorul. Este 
un spectacol caracteristic pentru Dinu 
Cernescu, un spectacol uşor de recu- 
noscut, chiar dacă nu ar fi fost sem- 
nat : costume și decoruri ingenioase, viu 
colorate, favorabile mişcării expresive 
a personajelor în scenă (scenografia, 
Olga Muţiu), multe gaguri — dar mai 
cu grijă selecționate decît în alte spec- 
tacole ale regizorului şi folosite, de 
data asta, cu real simț al măsurii și 
cu gust — ritm, schiţe de parodie şi 
trimiteri la alte arte (mai ales la balet), 
muzică, o partitură de mişcare com- 
pusă minuţios pentru fiecare inter- 
pret, apropiindu-se chiar de dans, ac- 
tualizări directe în costume şi atitu- 
dini. Toate acestea se potrivesc foarte 
bine comediei vesele, ţărăneşti, a lui 
Jan Drda. Am asistat deci la un spec- 
tacol comic şi cu adevărat agreabil, 
care are față de alte montări ale 
regizorului, la același teatru, avanta- 
jul unui cîştig de experiență la ac- 
tori. Interpreţii execută piruetele, schi- 
țează paşii de dans, cîntă cu uşurinţă 
şi cu pricepere : ei au învăţat să-și iro- 
nizeze personajele, au început să facă 
asta cu umor şi cu plăcere. Diferenţele 
mari de calitate între interpretări s-au 
mai şters. Mathes-Mihai Pălădescu este 


Spectatorii iubesc aceste scrieri ca pe 
niște poveşti cu zine, aşezate într-un 
cadru „istoric“ mai credibil pentru adul- 
ţi decit lumea basmului. Ei caută în 
ele puterea visului romantic de a ne 
întoarce în prima tinereţe, prin elan și 
joc al fanteziei. Longevitatea acestei 
literaturi s-a demonstrat nu numai prin 
cariera scenică a marilor modele, dar 
şi prin pleiada fără sfîrşit a urmașilor 
lor moderni, de la Pardaillan şi Car- 
touche pînă la mindrii şi neînfricaţii 
cow-boy din Vestul sălbatic. Ca să guști 
asemenea creaţii trebuie să ştii să te 
întorci la credinţa în excepţional a 
adolescenţei. Și ca să le pui bine în 
scenă, îţi trebuie nu numai această cre- 
dinţă, dar și imaginaţia înaripată care 
să prefacă viața năstruşnică a eroilor 
în realitate teatrală. 


un personaj semifantastic prin origi- 
nalitate. Alături de el, interpretările 
Dorinei Lazăr, ale lui Ion Marinescu, 
Dimitrie Dunea, Stelian Cremenciuc 
nu rămîn deloc în umbră. 


Este bine, deci, că regizorul urmează 
cu perseverență o anumită linie de 
preocupări ; asta contribuie evident la 
formarea echipei, mai antrenată de la 
stagiune la stagiune. Totuşi... Nu este 
păcat că realizatorul îşi consumă cam 
prea des energia și imaginația în mar- 
ginea unor texte minore, de pe urma 
cărora publicul rămîne doar cu un di- 
vertisment plăcut şi uşor instructiv ? 
Nu ar fi interesant să-l vedem încercîn- 
du-și mai consecvent puterile în reper- 
toriul clasic sau luptind pentru valo- 
rificarea unei piese originale cu pro- 
blematică nouă ? Diversitatea de gen 
şi stil, amplitudinea paletei interpreta- 
tive, pe care o cerem atit de insistent 
actorilor, nu sint și pentru regizori o 
cerinţă stringent contemporană? Nu 
ar avea de cîştigat echipa teatrului dacă 
ar porni, alături de regizorul cu care 
s-a obișnuit, în explorarea unor noi 
spaţii ale artei spectacolului ? Toate 
aceste întrebări privesc, mai mult de- 
cît pe regizor, teatrele care îi solicită 
c”laborarea, și în principal, Teatrul 
Regional Bucureşti. Pentru că viaţa 
noastră teatrală cere astăzi o justă şi 
cit mai multilaterală „economie“ a ta- 
lentelor, nu numai în raport cu folo- 
sirea actorilor. 


A.M.N. 

VALORIFICÎND UN SHAW INEDIT 


Tradiţia, exegeza, dar şi prejudecata 
criticii dramatice şi literare au clasi- 
ficat Milionara (The Millionairess, piesă 
în patru acte, scrisă în 1935) printre 
acele creaţii — nu chiar atît de puţine 
— ale marelui G.B.S. refractare suc- 
cesului de scenă. Luată în conside- 
raţie pentru sclipitoarea înlănţuire de 
idei şi situaţii paradoxale construite 
într-un vehement pamflet împ"triva 
sistemului capitalist, de atitea ori şi cu 
inegalabilă vigoare satirizat de Shaw, 
Milionara a avut totuși faima unei incu- 
rabile neteatralităţi şi neaderenţe la 
public. Iată însă că, abordind temerar 
acest text dificil în valorile lui sce- 
nice, Teatrul Naţional „I. L. Caragiale“ 
infirmă în chip categoric aceste păreri, 
obţinînd cu O femeie cu bani un suc- 
ces de mare popularitate în rîndurile 
unui public foarte larg. 

Alegerea piesei dovedește iniţiativă 
în privința renunţării la perimetrul în- 
gust de titluri reprezentate din opera 
unui mare scriitor cum este B. Shaw 
și impunerea altora inedite. Dar pe 
cînd Maior Barbara, Androcle și leul 
sau Căruța cu mere ? Aceasta din urmă, 
satiră a birocraţiei şi sistemului par- 
lamentar burghez, proiectată de sceri- 
itor într-un viitor îndepărtat — anul 
1960 — ce a depăşit de-acum data anti- 
cipaţiei, păstrindu-se teribil de actuală. 

Spectacolul O femeie cu bani stîrneşte 
pe bună dreptate interesul, impunîndu- 
se prin calități evidente. Regizorul Mi- 
hai Berechet, renunțind cu abilitate la 
unele lungimi ale textului, ne-a oferit 
o lectură scenică vie, amuzantă, extrem 
de expresivă şi nuanțată, ajutînd spec- 
tatorii să treacă uşor peste scăderile 
de tensiune dramatică ale ultimelor 
două acte și să extragă din discursivi- 
tatea unor scene esența concret demas- 
catoare a lumii incriminate de necru- 
țătorul critic fabian al imperialismu- 
lui britanic. Ritmul trepidant al re- 
prezentaţiei este însoţit de via mișcare 
caligrafică a decorului, spiritual dese- 
nat de Gh. Bedros, ca şi de costu- 
mele concepute de Mihai Berechet în- 
tr-o linie modernă, cul'ri îndrăzneţe 
și cu un necesar grăunte de extrava- 
ganţă. 


Spectacolul prilejuiește protagonistei 
Carmen Stănescu o viguroasă demon- 
strație de măiestrie. Ea a construit rolul 
cu o remarcabilă vitalitate scenică, im- 
punind tumultuoasa prezenţă a Epifa- 
niei Ognisanti di Parerga în linii sati- 
rice acuzatoare, dilatind imperceptibil 
caracterul real pînă la proporțiile unei 
subtile hiperbole groteşti. Carmen Stă- 
nescu prezintă ca dominantă în linia 
caracterolcgică a „celei mai bogate moş- 
tenitoare din Anglia“ deviza lui Andrew 
Undershaft — magnatul din Maior Bar- 
bara : „Nici o ruşine în stabilirea mij- 
loacelor de a face avere.“ Epifania 
dovedindu-se o legitimă fiică şi pre- 
cursoare directă a acestui personaj, 
ambii împlinesc într-o imagine drama- 
tică ridicolă şi grotescă esența capi- 
talismului contemporan. Actrița nu 
dezvăluie numai dimensiunile gigan- 
tice ale personajului, nemaipomenita 
forță fizică, neistovita trepidaţie ner- 
voasă, nesecatul talent de a fi om de 
afaceri, nesăţioasa sete de bani, nemăr- 
ginitul instinct posesiv extins atît asu- 
pra oamenilor cît și asupra obiectelor. 
ci şi nuante subtil psihologice ce contri- 
buie la desăvirşirea portretului ; totul, 
cu un haz drămuit critic. cu o inteli- 
gență scenică plină de tact. Acestui 
stil de joc lucid, spiritual, cu o spon- 
taneitate abil construită, i s-au asociat 
în mare măsură și ceilalți interpreţi 
— Dem Rădulescu (Alastair), Mihai Fo- 
tino (Sagamore), Damian Crișmaru (Me- 
dicul egiptean), Didona Popescu (Polly), 
Matei Gheorghiu (Adrian) — contri- 
buind cu pitoresc scenic la desenarea 
fundalului de tipuri şi situaţii pe care 
se proiectează gigantica siluetă a Regi- 
nei banului din lumea capitalistă mo- 
dernă. Acţiunea Milionarei nu se arată 
anacronică nici azi, după treizeci de 
ani de la scrierea piesei. Dimpotrivă. 
şarja socială şi politică păstrîndu-se la 
fel de virulentă, transpunerea scenică 
a Teatrului Naţional redă spiritul in- 
cisiv al pamfletului — unul dintre 
multele „adevăruri neplăcute“ rostite 
de dramaturg la adresa locuitorilor Ce- 
lei dirtii Insule a lui John Bull 

ASCENSIUNEA 
LUI ARTURO UI 
POATE FI OPRITĂ 
Spectacol cu gangsteri, în 14 tablouri, 
prolog şi epilog 
de Bertolt Brecht 
În romineşte de Florin Tornea 


Regia : Horea Popescu 
Scenografia : Jules Perahim, 
maestru emerit al artei, 
laureat al Premiului de Stat 
Asistenţi : Eugenia Bassa-Crișmaru, 
Arh. Petre Pădureț 
Muzica : Hans Dieter Hossalla (Berlin) 


N-AVEM CENTRU ÎNAINTAŞ 


Comedie în trei acte 
de Nicuţă Tănase 


Regia: N. Al. Toscani 
Scenografia : Teodor Constantinescu 
JURNALUL UNEI FEMEI 
Piesă în trei părți 


de Konstantin Finn 
În rominește de Sonia Filip 
Regia : Geta Vlad 
Scenografia : Sunda Muşatescu 
GAIȚELE 
Comedie în trei acte 
de Al. Kirițescu 
Regia : Mihai Dimiu 
Scenografia : Eugenia Bassa-Crişmaru 
PAHARUL CU APĂ 
Comedie în două părți 
de Eugene Seribe 


In romincşte de Mihail Sebastian 
Regia: N. Al. Toscani 
Scenografia : Sunda Muşatescu 


BĂIAT BUN, 
DAR... CU LIPSURI 


Comedie în trei acte 
de Nicuţă Tănase 
Regia : Geta Vlad 
Scenografia : Sanda Muşatescu 


NANARAO NANNAN INANI ININ DININ 


TEATRUL MUNCITORESC C. F. R. 


prezintă alternativ : 


DOI TINERI DIN VERONA 
Comedie în cinci acte 
de William Shakespeare 
În romineşte de Mihnea Gheorghiu 
Regia : Lueian Giurcheseu 
Asistent : Mircea Dumitru 
Scenografia : Sanda Mușatescu 


CORABIA 
CU UN SINGUR PASAGER 
Piesă în trei acte 
de Dan Tărchilă 
Regia : Mihai Dimiu 
Asistent : Minel Klepper 
Scenografia : Eugenia Bassa-Crişmaru 


MĂRIA SA, BĂRBATUL 
Comedie în trei acte 
de Klara Feher 
În rominește de Magda Cadar 
Regia : Geta Vlad 
Scenografia : Eugenia RBassa-Crișmaru 

In pregătire: 
NINGE LA ECUATOR 


Piesă în trei acte 
de Dorel Dorian 
Regia: I. Cojar 
Decoruri : Teodor Constantinescu 
Costume : Eugenia Bassa-Crismaru 


PĂDUREA ÎMPIETRITĂ 
Piesă în două părţi 
de Robert Sherwood 
În romineşte de Petru Comarnescu 
Regia: Horea Popescu 
Scenografia : Sanda Muşatescu 

TEATRUL DE STAT DIN ARAD 


GRĂDINA CU TRANDAFIRI 
Comedie în trei acte 
de Andi Andrieş 
Regia: Dan Aleesandreseu 
Decoruri : Franeise Toth 


Costume: Eva Gyărity 


JOCUL DE-A VACANŢA 
Comedie în trei acte 
de Mihail Sebastian 
Regia artistică: Dan Aleesandreseu 
Decoruri : Hanibal Teodorescu 


Costume: Eva Györffy 


ÎNȘIR-TE, MĂRGĂRITE 
Poem feeric în cinci acte 
de Vietor Eftimiu 
Regia: Nic. Moldovanu 
Decoruri: Sever Frențiu 


Costume: Eva Györffy 


OTHELLO 
Tragedie în cinci acte 
de William Shakespeare 
Traducere de I. Vinea 
Regia: Dan Alecsandrescu 
Decoruri şi costume: Sever Frențiu 


Asistenti: Emil Vitroel 


În pregătire: 


DISCIPOLUL DIAVOLULUI 
Melodramă în trei acte 
de G. B. Shaw 
Traducere de Petru Comarnescu 
Regia: Dan Aleesandreseu 
Decoruri: Franeise Toth 


Costume: Eva Györfty 


PESCĂRUȘUL 
Comedie în patru acte 
de A. P. Cehov 
Regia: Dan Alecsandreseu 


Scenografia: Traian Niţeseu 


SURORILE BOGA 
Dramă în patru acte 
de Horia Lovinescu 
Regia: Nie. Moldovanu 
Decoruri : Franeise Toth 


Costume: Eva Gyărily 


NEVESTELE VESELE 
DIN WINDSOR 


Comedie în cinci acte 


de William Shakespeare 

TEATRUL DE STAT DIN PIATRA-NEAMŢ 
prezintă: 


O SINGURĂ VIAȚĂ 


Piesă în două părți de Ionel Hristea 


PP > n 


Regia: Gh. Jora Scenografia: Mihai Tofan 


CASA CU DOUA INTRĂRI 
Comedie în trei acte de Calderon de la Barca 
Regia: Gh. Jora Scenografia: Mihai Tofan 


UN OM OBIŞNUIT 


Comedie în patru acte de Leonid Leonov 
Regia și scenografia: Gabriel Negri 


DRACUL UITAT 
Comedie în trei acte de Jan Drda 
Regia : Marcel Anghelescu, artist emerit Scenografia : Adrian Corbu 


NILA, TOBOŞARA 
Dramă în trei acte de Afanasi Salînski 
Regia: Ariana Kunner Scenografia: Sanda Muşatescu 


ORFEU IN INFERN 
Dramă în trei acte de Tennessee Williams 
Regia: Cornel Todea Decoruri : Lucu Andreescu 
Costume: Ovidiu Bubulace 


NOAPTEA E UN SFETNIC BUN 
Piesă în două părţi de Al. Mirodan 
Regia: Cornel Todea Scenografia: Mihai Mădescu 


In pregătire: 
OMUL CU MIRŢOAGA 
Comedie în patru acte de Gh. Ciprian 
Regia: Gabriel Negri Scenografia: Mihai Mădescu 

TEATRUL DE STAT „VICTOR ION POPA“-BÎRLAD 


prezintă următoarele piese ale stagiunii: 


SECUNDA 58 
de Dorel Dorian 


Regia : Tiberiu Penţia 
Scenografia: Al. Olian 


SCURTĂ CONVORBIRE 
de Valentina Levidova 


Regia : Cristian Nacu 
Scenografia : Al. Olian 


DEZERTORUL 
de Mihail Sorbul 


Regia : Vasile Mălinescu 


Scenografia : Gh. Matei de la Teatrul 
de Stat din Brăila 


VLAICU VODĂ 
de Al. Davila 


Regia : Ion Petrovici 
Scenografia : Al. Olian 


ACUZAREA APĂRĂ 
de Ştefan Berciu 


Regia : Tiberiu Penţia 


Scenografia : Ion Ipser de la Teatrul 
„C. I..Nottara*-Bucureşti 


ÎN LUMEA APELOR 
de Aldo Nicolai (premieră pe ţară) 


Regia : Cristian Nacu 


Scenografia: Adriana Leonescu de la Teatrul 
pentru tineret şi copli-Bucureşti 

ŞCOALA NEVESTELOR 


de Molière 


Regia: Constantin Dinisehiotu 
de la Teatrul de Stat din Constanţa 


Scenografia: Al. Olian 


Reluări : 


ADAM ȘI EVA 
de Aurel Baranga 


Regia : Cristian Nacu 


Scenografia : Jules Perahim, maestru emerit 
al artei 


LOGODNICUL 
DE PROFESIE SE ÎNSOARĂ 
de Oldrich Danek 


Regia : Vasile Mălineseu 


Scenografia : Para Ganea de la Teatrul 
. Tănase“-Bucureşti 


JURNALUL UNEI FEMEI 
de Konstantin Finn 


Regia : Tiberiu Penţia 
Scenografia : Adriana Leonescu 


In pregătire: 


RECITAL SHAKESPEARE 
Sonete şi scene din: 


ROMEO şi JULIETA, 


VISUL 
UNEI NOPȚI DE VARĂ, 


FEMEIA ÎNDĂRĂTNICĂ, 
RICHARD al III-lea 
Regia: Cristian Nacu şi Tiberiu Penţia 

TEATRUL NAȚIONAL „VASILE ALECSANDRI“ -IAȘI 
prezintă : 
GRĂDINA CU TRANDAFIRI de Andi Andrieş 


Regia: Ion Lascăr, artist emerit 


STEAUA POLARĂ de Sergiu Fărcăşan 
Regia: Crin Teodorescu 


ȘEFUL SECTORULUI SUFLETE de AI. Mirodan 
Regia: George Rafael 


RĂZVAN ȘI VIDRA de B. P. Haşdeu 


Regia: Ion Olteanu, artist emerit 


BULEVARDUL LENINGRADULUI de I. Stock 


Regia: Ion Olteanu, artist emerit 
RICHARD al lll-lea de William Shakespeare 
Regia: Mircea Marosin 
NOAPTEA REGILOR de William Shakespeare 
Regia: Crin Teodorescu 
TITANIC VALS de Tudor Muşatescu 
Regia: Ion Lascăr, artist emerit 
FESTIVAL DE TRAGEDIE ANTICĂ 
(în ciclul „Istoria teatrului universal“) 
Regia: Crin Teodorescu 
PRIMA INTILNIRE de Tatiana Sitina 
Regia: Ion Lascăr, artist emerit 
STRIGOII de Henrik Ibsen 


Regia: Const. Dinulescu 

Viitoarele premiere : 
VRĂJITOARELE DIN SALEM de Arthur Miller 


Regia: Dinu Negreanu 
MILIONARA de Bernard Shaw 
Regia: Dinu Negreanu 
CITADELA SFARIMATĂ de Horia Lovinescu 
Regia: Crin Teodorescu 


